
ПРЕДГОВОР 


Албанија није више само белина на географској карти 
Европе, као што је то још почетком 20. века било. Историјским 
истраживањима, којима су се од краја Другог светског рата ба- 
вили и албански научници, постигнут је велики напредак. То, 
међутим, није променило чињеницу да су многа места у албан- 
ској историји још увек мрачна, почевши од питања етногенезе, 
преко средњег века (шта је у то време у Албанији било „албан- 
ско"), па до времена Турака и најновије историје, где су поне- 
кад и подаци из биографије водећих политичара непознати 
(примери Панделија Еванђелија или Шефћета Верлаћија). 
Приређивач је свакако свестан ових празнина у нашем сазнању, 
па би стога желео да се приказ који је пред вама схвати само 
као прилог албанској националној историји. Он треба да укаже 
на проблеме, побуди разумевање и интересовање за историју 
једног народа који је у европској јавности дуго био скрајнут, а 
играо је важну улогу у прошлости југоисточне Европе. 

Албанска историја одиграва се при том не само уну- 
тар граница државе основане тек 1912. године, већ на цело- 
купном простору који је у некадашњем Османском царству 
насељавао овај народ, као и у дијаспори, у Италији, Румунији, 
САД-у и другде. Отуда би прави наслов требало да буде 
„Албанци", али се он не би уклопио у концепт едиције посве- 
ћене појединачним државама. 

Називи места у књизи, као и код самих Албанаца, 
нису јединствени; по правилу је, ипак, примењивана одређена 
форма. 

Приређивача су на његовом путу ка Албанцима и 
кроз њихову историју својом помоћи, саветом и подршком 


пратиле многе особе, без којих до свега овога сигурно никада 
не би дошло: Георг Штатмилер, Мартин Цамај, Ханс-Јоахим 
Кислинг, Ернест Колићи, Ђузепе Валентини, Хасан Калеши, 
Арши Пипа. Њима, које могу назвати својим учитељима и 
пријатељима, нека буде посвећена ова књига, као мали знак 
моје захвалности. 


Пулах, 15. јануар 1995. 
Петер Бартл 


ОБЛАСТ КОЈУ НАСЕЉАВАЈУ 
1 АЛБАНЦИ 


Област коју у југоисточој Европи насељавају Албанци 
знатно је већа од територије државе која данас носи име по 
њима. На истоку она захвата простор бивше Југославије, нају- 
гу обухвата/обухватала је делове садашње северне Грчке. Из- 
двојених колонија Албанаца има и у дијаспори — у јужној Ита- 
лији, јужној Грчкој, у турској источној Тракији. Са више од 
пет милиона становника Албанци су на шестом месту међу 
балканским народима. 


Простор 


Територија Републике Албаније обухвата површину 
од 28.748 кт“. Тако је она после Словеније најмања држава 
'Балканског полуострва, отприлике као Белгија. Углавном је 
планинска земља. Само се дуж обале, од Скадарског језера 
до града Валона пружају равничарске области, простране у 
поређењу са суседном Далмацијом. Планинским венцима и 
рекама, које све теку од истока на запад, земља је издељена 
на насељене области — брда и долине. Према грубој подели 
разликују се три зоне: 

— приобале са медитеранском климом и вегетацијом. 

Ова област пружа услове за ратарство, што је Алба- 

нији дало привредни значај — све до раног новог века 

она је била земља извозница житарица. Између оста- 
лог, овде се производи и со. 

— област впсоких планина која се протеже од север- 
ноалбанских Алпа (Вјећкег е Метипа/Проклетије) 
дуж југословенско-македонске границе до Охридског 

језера. Овај предео обликују дубоко усечене речне 

долине које се смењују са котлинама. Планински вр- 

хови достижу висину од преко 2.000 т (највиши су 

Кораби 2.751 т и Језерца 2.694 т). Ова област је 

слабо насељена и доста неприступачна. Пољопривре- 

да се своди углавном на сточарство, у условима 
трансхуманце тј. смене летњих и зимских пашњака. 

Привредно сиромашна, ова област је била и политич- 

ки тешко освојива. Све доскора овде су владала пра- 

вила племенског друштва са својим патријархалним 
начином живота. 

— унутрашњост, такође планинска област, али са пито- 
мијим пределима. Планински венци простиру се 
правцем северозапад-југоисток. Захваљујући неколи- 
ким већим увалама и широким речним долинама по- 
љопривредно земљиште је веома пространо. Ова зона 
на југу допире до брдовитих предела албанског Епи- 
ра, где успевају културе које се гаје на висоравнима. 
Због посебности терена који заузима Албанија није 

била привлачна за стране освајаче и пружала је врло мало мо- 
гућности за продирање. 

Јадранско море је омогућавало прилаз са запада, али 
због плитког приобаља није било погодних лука. Једине ал- 
банске луке вредне помена су Драч и Валона; у средњем веку 
коришћени су још и Скадар, Шенђин и нека ушћа река. Још 
једну могућност прилаза пружала је долина Шкумбе, кроз ко- 
ју је некада водила Ија Егпапа. Она је спајала Драч са Солу- 
ном и Цариградом и представљала најудобнију везу између 
Јадранског мора и Македоније. Овај правац је, међутим, пру- 
жао најболу могућност за продор са истока и послужио је ка- 
сније Турцима током њиховог освајања. Други, веома тежак 
пролаз са истока био је дуж реке Дрим. Лако се бранио и мо- 
гао се користити само за време повољних годишњих доба. У 
средњем веку овај су пролаз користили Срби, који су тамо по- 
дигли утврђења. 

Разлог зашто је Албанија, и поред слабе приступачно- 
сти, ипак била цињ страних освајача јесте у стратешком поло- 
жају земље: најкраће растојање између Албаније и Апенинског 
полуострва у правцу Отранта износи 80 Ккт и по лепом време- 


ну се једрењацима могло прећи за једну ноћ. Због тога је Ал- 
банија важила за мостобран на излазу из Јадранског мора. То 
објашњава покушаје Нормана и Анжујаца да је се домогну. 
Они су имали империјалистичке амбиције ка Оријенту, и Ал- 
банија им је у том смислу била потребна као полазна тачка. 
Када су касније суседи са друге обале Јадранског мора - Вене- 
ција и Краљевина Италија — покушали да Јадранско море учи- 
не својим таге сјаизит-ом, морали су најпре довести у свој по- 
сед албански бастион. Међутим, овај грудобран—бастион је 
истовремено био и важан подстрек за Турке када су у 14. веку 
почели освајање Албаније. Након што су 1453. године освоји- 
ли „Нови Рим" — Цариград, циљ Турака био је да освоје и 
стари Рим. Из Албаније су кретали њихови покушаји да се 
учврсте на Апенинском полуострву: из Валоне је 1480. године 
освојен Отранто на обали Апулије и држан више од годину да- 
на. Смрт освајачког султана Мехмеда П 1481. године значила 
је крај свих турских планова везаних за Италију. 


Становништво 


Република Албанија (Керибика е Зћаретве) 


На територији Албаније је 1990. године живело 
3.255.900 становника. Од стицања државне независности за- 
бележен је велики прираст становништва. Још почетком овог 
века укупан број Албанаца на Балканском полуострву био је 
процењиван на 750.000. Након првог пописа становништва 
1923. године Албанија је имала 803.959 становника, 1938. већ 
1.040.000, 1950. године их је било 1.215.000, 1960. године 
1.607.000, 1970. године 2.136.000 и 1980. године 2.671.000. 
Са стопом повећања прираштаја становништва од преко 300% 
Албанија заузима прво место у Европи. У складу са повећаним 
бројем расла је и густина насељености: док је 1938. године би- 
ла 36, 1960. године 56 и 1980. године 93 становника по ква- 
дратном километру, већ 1990. године износила је 14 станов- 
ника по квадратном кнлометру. Старосна структура изгледала 
је овако: 32,6% становништва испод 15 година, 57,8% радно 
способних и 9,6 % у трећем старосном добу. 


Однос град—село се додуше мењао, али већина Алба- 
наца и даље живи на селу: 1990. године је тај однос износио 
63,9% сеоског и 36,1% градског становништва; 1923. однос 
је био 84,1% према 15,9%; 1950. године 79,5% према 
20,5%; 1960. године 69,1% према 30,9%. При том је Тира- 
на једини већи град, са 243.000 становника (1990), док су 
остали значајнији градови Драч, са 85.400, Елбасан са 
83.300 и Скадар са само 81.800 становника. 

Према језику који говоре Албанци се деле у две дија- 
лекатске групе: Тоске на југу и Геге на северу; граница је река 
Шкумба. Од 1972. године постоји „јединствени албански књи- 
жевни језик", настао на тоскијском дијалекту. Тај књижевни је- 
зик прихватили су и југословенски Албанци, иако су ови у ве- 
ћини били Геге. 

Становништво Републике Албаније је етнички врло 
хомогено. Након последњег пописа из 1989. године само 
64.816 држављана (дакле 2% укупног броја становника) нису 
били албанске националности. Већина њих (58.758) били су 
припадници грчке мањине. Грчка страна је оспорила веродо- 
стојност ових података процењујући бројност грчке мањине на 
300.000—400.000, што је, опет, било претерано. Према попису 
становништва из 1989. године у Албанији је живело и 4.697 
Македонаца и 100 Срба и Црногораца. И македонска и српска 
страна су оспориле ове податке процењујући број Македонаца 
на 45.000-60.000, а Црногораца на 15.000-20.000. Аромуни 
и Цигани, чији се број у периоду између два рата процењивао 
на око 10.000, не воде се као мањина у албанским статистика- 
ма. Вероватно су највећим делом асимиловани. 


Југославија, односно њене земље наследнице 


У бившој Југославији Албанци су са 1.730.000 при- 
падника (податак је из 1981. године јер су Албанци бојкото- 
вали попис из 1991) представљали најбројнију националну 
мањину. Они су чинили 7,7% укупног становништва и било 
их је више од Македонаца и Црногораца. Већина југословен- 
ских Албанаца живи на Косову, „Социјалистичкој Аутоном- 
ној Покрајини" у оквиру Србије (Ктаћта 5остапче Аштопоте 
Козоуа). Територија Косова простире се на 10.887 квадрат- 

них километара, што одговара готово трећини албанске др- 
жавне територије. Од укупно 1.584.441 становника Косова 
(1981) 1.226.736 били су Албанци (77,4%), 209.498 Срби 
(13,2%), док су остатак чинили Црногорци, Турци, Цигани 
и други. Број становника у Покрајини се од завршетка рата 
више него удвостручио (1948. године је било 727.820 ста- 
новника), и то углавном захваљујући натпросечно високом 
прираштају Албанаца. 

НЈИХОВ број је од 498.242, односно 68,5%, колико их 
је било 1948. године, порастао за два и по пута, док је бројност 
српског становништва опала (1948. године је износила 171.911 
или 23,6%). Однос град—село сличан је као у Албанији: 1981. 
године је 67,5 /о становништва Косова живело на селу. Од то- 
га су Албанци чинили чак 72 /о сеоског становништва. Упркос 
томе била је појачана миграција у градове, посебно из пасивни- 
јих планинских подручја, и то пре свега у Приштину, аији је број 
становника порастао на 130.000. 

Албанаца има и на подручју уже Србије: 1901. године 
било их је 72.484, тј. 1,3% укупног становништва. 

Још један део територије бивше Југославије на којем 
живе Албанци јесте Република Македонија, где су Албанци 
1981. године са 377.726 чинили 19,8% укупног становни- 
штва. Они насељавају углавном њен западни део, од границе 
са Албанијом до главног града Скопља, у којем је још у време 
Турака живео велики број албанског становништва. 

Албанске мањине има и у Црној Гори: 38.735 или 
6,5 /о укупног становништва, према подацима из 1981. године. 

Једна сасвим изолована албанска колонија живи у 
околини Задра у Хрватској, где су се између 1726. и 1733. 
године населиле избеглице из турске Албаније (Борго Ерицо, 
данас Арбанаси, саставни део Задра). Њихови потомци и да- 
нас говоре албански. 


Грчка 


ОбројуАлбанацакојиживеуГрчкојн епостојен 
статистички подаци. Исто тако, неопходно је правити 
разлику између албанских насеобина на простору Грчке 
(Сатета, Македонија) и средњовековне албанске колониза- 


ције у јужној Грчкој (Атика, Беотија, Егејска острва, Пелопо- 
нез). Дијалекат ових раних досељеника (арванитика), чији 
су потомци знатно допринели успеху грчке ослободилачке 
борбе у 19. веку, данас је пред изумирањем. 

Да ли у северној Грчкој још има Албанаца и у коли- 
ком броју, није могуће утврдити. До времена балканских рато- 
ва (1912-–1913), када су Епир и Македонија припали Грчкој, 
област коју су насељавали Албанци простирала се на југ до 
залива Арта. Већина муслиманских Албанаца се вероватно 
иселила или је била обухваћена разменом становништва са 
Турском. Православни Албанци који су живели тамо још пре 
прикључења били су у великој мери погрчени. Према незва- 


ничним грчким изворима у Грчкој је 1951. године живело 
укупно 23.000 Албанаца. 


Ишалија 


Код Албанаца који живе у Италији (пре свега у 
Апулији, Калабрији и на Сицилији) реч је о досељеницима из 
времена Турака. Њихов број процењује се на око 100.000. 
Опстанак њиховог језика (атђетезћ), архаичног облика тоскиј- 
ског дијалекта, угрожен је пре свега због телевизије и обра- 
зовног система који су искључиво на италијанском. Као иу 
Грчкој, Албанци нису ни у Италији уживали никаква мањин- 
ска права која би им гарантовала држава. 

Поред већ поменутих области, албанског становни- 
штва било је и у готово свим земљама наследницама Осман- 
ског царства - у самој Турској, у Бугарској (Мандрица), у 
Сирији и Египту. Јака албанска колонија живи и у САД-у. 
То су делимично стари емигранти који су се иселили још пре 
оснивања албанске државе. Сматра се да је први албански 
досељеник дошао у САД 1876. године. Центар у који су се 
тада досељавали Албанци био је Бостон, одакле су под вођ- 
ством православног свештеника и касније епископа Стилијана 
Фан Нолија почели да развијају значајне културне и поли- 
тичке активности. Тако је 1912. године основана и Свеалбан- 
ска федерација Ката која постоји и данас. Албански емигран- 

ти у Северној Америци одиграли су не малу улогу у 
успостављању албанске државе након Првог светског рата. 

Морамо поменути да и у бившем Совјетском Савезу, 
у Украјини, постоји колонија старих албанских емиграната 
(њих око 4.000 наводи албански као свој матерњи језик). 
Нзихови преци борили су се на руској страни у ратовима са 


Турском у периоду 1768-1774. и 1787-1791, након чега су се 
иселили у Русију. 

Простор који насељавају Албанци око 1900. године 


2 ПОРЕКЛО 


Порекло Албанаца дуго је било нејасно. Сматрали су 
их Словенима, говорило се о досељавању са Кавказа (где је у 
средњем веку постојала кавкаска покрајина Албанија), нази- 
вали су их потомцима Пелазга, Етрураца, Трачана, Дачана и 
коначно Илира. Будући да о ранијој судбини Албанаца посто- 
ји врло мало података, у расветљавању питања порекла кори- 
шћене су методе науке о језику. 

Један од првих који се бавио језиком Албанаца био је 
немачки научник Готфрид Вилхелм фон Лајбниц (1646-1716). 
Лајбниц, који је само делимично познавао албански језик, пред- 
ложио је да се издвајањем позајмљеница најпре утврди албанско 
језичко наслеђе, потом испита сродност овог наслеђа са другим 
језицима и тако утврди место албанског међу европским језици- 
ма. Он сам утврдио је сродност са латинским и келтским. 

Корак даље отишао је краљевски баварски генерал- 
-мајор Јозеф Ритер фон Ксиландер (1794—1854), који је у 
свом тексту „Језик Албанеза или Шћипетара" (Франкфурт 
на Мајни, 1835) тврдио да албанки језик није нови европски 
језик настао позајмљивањем из суседних језика, већ да он по 
свом језгру спада у староевропске прајезике. Лингвиста 
Франц Боп (1791—1867) тврдио је средином 19. века у свом 
истраживању О албанеском у односу на сродне језике (Бер- 
лин, 1855) да албански неоспорно припада породици индоев- 
ропских језика, али да „по својим основним елементима није у 
блиској вези, па чак ни по пореклу, са било којим од осталих 
санскритских језика нашег поднебља."Албански је, дакле, 
представљао посебну грану међу индоевропским језицима. 
Тиме је у грубим цртама постављен оквир. Судећи по језику, 
Албанци су, дакле, били давно насељени Европејци. 

Тиме, међутим, није ништа речено о томе да ли су 
Албанци аутохтони или су током историје насељавали просто- 
ре које насељавају данас. Први историчар који се бавио овим 
питањем био је Швеђанин Јохан Тунман (1746—1778), про- 
фесор реторике и филозофије на Универзитету у Халеу. У 
својим Истраживањима о историји источноевропских на- 
рода (Лајпциг, 1774) у којима деталљо говори о Албанцима 
он износи следеће: „У њиховој (албанској) историји нисам на- 
шао трагове каснијих сеоба; њихов језик носи таква сведочан- 
ства о судбини народа да је било немогуће у њему не препо- 
знати прасуседе Грка и потлачене из старог Рима. И једни и 
други, пак, упућују на старе Илире." 

Тунманову тезу о аутохтоности Албанаца прихватио 
је и Јохан Георг фон Хан (1811—1869), који се захваљујући 
делу Албанеске студије (Јена, 1854) сматра праоцем науч- 
них албанолошких истраживања. Хан је као аустријски кон- 
зул службовао у Јањини, учио и знао албански и — за разли- 
ку од својих претходника — познавао Албанију лично је 
доживљавајући. Он је Албанце сматрао потомцима „праста- 
новника", каквима је сматрао и Пелазге. Њихово присуство 
на просторима на којима и данас живе још од времена Грка и 
Римљана покушао је да докаже помоћу континуитета старе 
географске номенклатуре све до албанског. Ханова тумачења 
имена су данас углавном застарела, али је аутохтоност Алба- 
наца коју је заступао прихватила већина истраживача, утоли- 
ко пре што се у наредних сто година нико више није интен- 
зивно бавио албанском раном историјом. То је поново учинио 
тек Георг Штатмилер (1909—1985) својим Истраживањима 
албанске ране историје (Будимпешта 1942; друго прошире- 
но издање Визбаден 1966). До данас је непобијена Штатми- 
лерова теза да се албански народ развио на основама неког 
старобалканског реликта, усред опште романизације у перио- 
ду позне антике. Оно што је било пре тога, дакле време до 
200. године пре Христа, Штатмилер назива „преалбанским 
периодом", о којем се услед недостатка података не могу из- 
носити никакве тврдње. Тај рани период Штатмилер дели на 
два главна периода: 1. „праалбански" (200 година пре н.е. — 
око 600 н.е.) и 2. „раноалбански" (од 600 н.е. до друге по- 
ловине |. века). 

Праалбански – иериод 


Област данашње Албаније је, заједно са великим де- 
лом Балканског полуострва, у периоду око 200—100. године 
пре н.е. мало-помало потпала под римску власт. Са римском 
војском и римском управом у земљу је ушао и латински језик. 
Око 300. године пре н.е. процес романизације је већ увелико 
био завршен. Старобалкански језици могли су се одржати још 
само у појединим планинским подручјима — у један од тих јези- 
ка убраја се и језик Праалбанаца. Где је то могао бити очуван 
праалбански, По свему судећи, то је могла бити само нека за- 
бита планинска област. Штатмилер је дошао до закључка да је 
ту могло бити речи о области Мати у северној Албанији. Она 
је окружена високим планинским венцима и има све природне 
предуслове за опстанак аутохтоне енклаве. Та област изгледа 
није била обухваћена романизацијом и чак је остала изван ди- 
ректног римског утицаја. (У Клосу поред Мате где је двор.) 

Језик Праалбанаца није, наравно, остао потпуно зашти- 
ћен од римског утицаја. О томе сведоче бројни латински елемен- 
ти у данашњем албанском језику. Ту је пре свега реч о изразима 
из градског живота (нпр. дуге; — град — супагеп), државног 
уређења (твгег — кнез, крал> — гтрегаготет), ратарства итд. Ка- 
рактеристичан је и назив за зимску пашу (“ет изведен од ла- 
тинског ћЊеттит, на основу чега се закључује да су се зимске 
паше код Праалбанаца налазиле на подручјима која су већ била 
изложена романизацији. Праалбански се, дакле, може сматрати 
делимично романизованим језиком. 

Да је процес романизације настављен, праалбански је- 
зик се пред најездом латинског вероватно не би одржао као 
језик; међутим, до наглог прекида романизације долази са 
продором Словена у југоисточну Европу око 600. године. Ро- 
манизовано становништво балканског копна повукло се на 
обалу, Праалбанци су се одвојили од таквог окружења и тако 
сачували од потпуног стапања са Романима. 


Раноалбански период 


Време словенског освајања спада у најмрачније перио- 
де у историји југоисточне Европе. Чак и иначе добро обаве- 

штени византијски хроничари могу врло мало да кажу о цен- 
тралном Балкану у периоду између 7. и 10. века. Међутим, на 
основу словенских имена градова може се сматрати да је чита- 
ва област коју данас насељавају Албанци била препуна сло- 
венских насеобина. Штатмилер поткрепљује своју тезу о 
области Мати чињеницом да се тамо појављује најмање сло- 
венских имена градова — они се углавном ограничавају на до- 
лину реке Мати. И црквена подела, по његовом мишљењу, 
говори у прилог томе да је област Мати остала ничија земља: 
она се налазила између зона под утицајем Византије, Бу“ар- 
ског царства и Дукљанске кнежевине (Росјеа); и тако, док се 
за суседне области могло доказати којим су бискупијама/епи- 
скопијама припадале у раном средњем веку, за област Мати 
то није био случај. 

Штатмилерова теза о аутохтоној енклави звучи убе- 
дљиво, али је ограничавање на област Мати сувише уско: могуће 
је да је ова енклава била већа, или је таквих области било више. 

Штатмилер није отворено тврдио да Албанци потичу 
од Илира или Трачана. Он радије старе Албанце назива „јед- 
ним од многобројних племена Трачана или Илира". Код са- 
мих Албанаца, пак, илирско порекло се не доводи у питање, 
већ важи за непобитну чињеницу. 

Албански извори сматрају да је њихов народ одувек 
био на просторима које и данас насељавају, и то на целој тери- 
торији Републике Албаније и подручјима у Југославији у који- 
ма живе Албанци. Ни Римљани ни Словени нису могли да 
наруше етничко-културно јединство Илира и Албанаца. Они 
такође сматрају да није постојала било каква енклава у коју се 
пред најездом страних освајача морало повлачити домаће ста- 
новништво. Римске, византијске и касније словенске власти 
нису имале никакав ауторитет изван градова и средишта би- 
скупија/епископија. Неки аутори чак сматрају да су и градови 
били центри илирско-албанске културе. У свему, а поготово у 
народној ношњи и керамици, они виде потврду континуитета 
између Илира и Албанаца. 

Слика коју албанска наука ствара о раној историји 
сопственог народа је поједностављена, некритичка и делује ис- 
конструисано. Језичких доказа о илирско-албанској сродности 
готово да и нема. 


Богородичина ирква у месшу Лабова е Криксит, источно од Ђирока- 
стра, вероватно из 13. века. Археолог и историчар уметности Г. Кох 
(Албанија. Уметност и култура земље Шћипетара, Келн 1989) сматра 
је једном од најзначајнијих византијских цркава у Албанији. По град- 
њи се не може иодвести ни под један познати тип из средњег визан- 
тијског периода, већ представља спеџифичну варијанту. 


У новије време историчар Готфрид Шрам (Почеци 
албанског хришћанства. Рано преобраћање Беса и његове 
последиџе; Фрајбург 1994) поново је оживео тезу да Албан- 
ци потичу од Трачана, дакле — досељени су. Али, докле год 
немамо било каквих језичких доказа о Бесима (које Шрам 
сматра претечама Албанаца) његова теза ће такође бити само 
још једна хипотеза, као што је и илирско порекло језички та- 
кође недоказано. У сваком случају, захваљујући Шраму пита- 
ње порекла Албанаца је поново постало интересантно. 

АЛБАНИЈА 
У СРЕДЊЕМ ВЕКУ 


Између Византије и Бугарске 


Од поделе Римског царства Албанија је номинално 
припала Византији (395). Међутим, далеко већи утицај на 
Албанију имало је тзв. Прво бугарско царство (680—1018) 
које је своју моћ стекло под каном Крумом (803—814). 

Византија је, заправо, покушала да поново учврсти 
своју позицију, па је свој главни ослонац на албанској обали Ја- 
дранског мора — Драч — око 850. године претворила у своју 
војноуправну јединицу (ТЛета)“. Последице тога, међутим, 
осетиле су се само на приобаљу јер је унутрашњост све више 
потпадала под бугарску власт. Бугарски кнез Пресијам је негде 
851. освојио Охрид и Девол (као византијско утврђење и седи- 
ште епархије Деаболис). Борис Први (852—889) заузео је Бе- 
рат и приобаље северно од Валоне, а цар Симеон (893—927) 
овладао готово целом јужном Албанијом. Сматра се да је у пе- 
риоду између 893—896. освојио 30 градова—утврђења у Драч- 
кој теми, међу којима вероватно и Скадар. Сам Драч није могао 
да освоји. Цар Самуило, који је Охрид начинио средиштем сво- 
га царства, имао је између 989. и 997. чак и Драч у свом посе- 
ду. Након његове смрти 1014. године Бугарско царство се врло 
брзо поново распало. Самуиловог следбеника Гаврила Радоми- 
ра убио је његов рођак Јован Владислав који је и сам 1018. го- 
дине погинуо под зидинама Драча. У близини Берата водиле су 
се исте године коначне битке између бугарских и византијских 
трупа. Након тога Албанија је поново постала византијска. 


# Данас преовладава мишљење да је тема Драч основана за владе 
византијског цара Нићифора ! (802-811). - Прим. ред. 

Сви ови догађаји одиграли су се, истина, на тлу дана- 
шње Албаније, али са албанском историјом, у ужем смислу, ни- 
су имали никакве везе. Из византијских извора који поново ис- 
црпно извештавају о последњим борбама са Бугарима јасно 
произлази да су јужна и централна Албанија тада биле бугарске. 


Прво помињање Албанаџа 


Дуго након слома Првог бугарског царства Албанци 
први пут ступају на историјску позорницу. Византијски исто- 
ричар Михајло Аталијат у својој хроници која обрађује период 
између 1034. и 1079. године наводи „Арване" (Арфалтац), 
при чему се без сумње мисли на Албанце. Он их помиње у 
вези са устанком који је драчки заповедник Нићифор Васила- 
киос 1078. године подигао против Византије. За свој наум он 
је користио и грчке, и бугарске, и арванске трупе. Од тог вре- 
мена Арвани ће се у контексту војних подухвата све чешће 
појављивати у византијским хроникама. У латинским изворима 
они су од 14. века називани Албанези или Арбанези. Назив 
који су користили Турци Атнавут, Арнавутлар без сумње 
води порекло од грчког Арфволлтад. 

Данас уобичајени назив за Албанце, односно Албанију, 
зћартаг, Зћрета, новијег је датума. Албанци који су се у сред- 
њем веку населили у Грчкој и они који су се у 15. веку и касније 
иселили у Италију у ствари не знају за ово име. Порекло назива 
зћартаг није једнозначно утврђено. Доскора је било омиљено ту- 
мачење да је изведен од албанског зре „властела, племство", 
дакле „властелински синови". Вероватније је, међутим, да је мо- 
деран назив који су Албанци себи дали изведен од злафтроп „| - 
сно рећи" или од злађтоп „изговорити“ (у поређењу са словен- 
ским називом немци „неми; они који не говоре разумљиво"). 


Нормани у Албанији 


Нормани су под Робертом Гвискардом од средине !1. 
века под своју власт припојили целу јужну Италију: освајањем 
Барија 1071. године њима у руке пада последње грчко упори- 

ште, а 1072. године је освајањем Палерма завршено заузимање 
арабијске Сицилије. Када је 1074. године и лангобардска кне- 
жевина Салерно постала норманска за Гвискарда и његове љу- 
де то је значило крај ширења у Италији. Зато се они сада окре- 
ћу на Исток, где им је циљ био ништа мање него освајање 
Византије. Византија је тада била у слабљењу, а готово цела 
Мала Азија је већ била под турском (селџучком) влашћу. 

Као база за кретање на Византију требало је да послу- 
жи Албанија. Марта 1081. године Роберт Гвискард шаље свога 
сина Боемунда у Албанију. Његов задатак био је да освоји обал- 
ски појас око Валоне, што му је и успело. У мају креће и сам Гви- 
скард. Бродове за експедицију ставили су му на располагање Ду- 
бровник и остали далматински обалски градови. Нормани 
освајају Крф и окрећу се затим против Драча који је требало да 
буде полазна тачка за освајање Византије. Опсаду града са мора 
и копна почели су 17. јуна 1081. године. Нови византијски цар 
Алексије 1 Комнин је хтео да Драч, брањен од стране његових 
савезника Млечана, ослободи са копна, али је доживео катастро- 
фалан пораз. Драч освајају Нормани јануара 1082, али га Вене- 
цијанци поново преузимају већ годину дана касније. 

Роберт Гвискард се већ 1082. године враћа у Итали- 
ју где су Византинци инсценирали устанак против њега. Тек 
1084. године он поново преузима борбу у Албанији, али 17. 
јула 1085. умире током епидемије. Норманске трупе се након 
тога ужурбано враћају у Италију. Тако је пропао први поку- 
шај у постантичком времену да се из Италије заузме Албани- 
ја. Ни Гвискардов син није имао успеха: он је две године 
(1107—1108) опседао Драч, али га није освојио. 


Кнежевина _ Арбанон 


У свом историјском спису Алексијада Ана Комнина, 
ћерка Алексија 1 Комнина, пише о владавини свога оца, па 
тако — између осталог — и о опсади Драча од стране Нормана 
1107—1108. године. Тако сазнајемо да је у то време на просто- 
ру на којем данас живе Албанци постојала област под именом 
Арбанон, али о њој ауторка не даје никакве детаљније подат- 
ке. Француски медиевист Алан Дуселије Арбанон је сместио 

у област између река Девол и Мати, али не на обалу, већ на 
копно. Важно место на том подручју било је Кроја. Арбанон 
је крајем 12. века био под влашћу извесног Прогона. Након 
Четвртог крсташког похода, када су 1204. године крсташи ос-' 
војили Цариград, што је био крај Византијског царства, Арба- 
нон је добио политичку самосталност. Тако је Арбанон, да- 
кле, прва држава која носи албанско име. 

Трећи владар ове државе, Деметрије (1208-1216), 
Прогонов син, био је ожењен Комнином, ћерком каснијег првог 
српскот краља Стефана Првовенчаног и нећаком Алексија Ш 
Анђела. Носио је високу византијску титулу мегас архон и па- 
ниперсеваст – (обе са значењем „велики господар"), коју су ра- 
није носили чланови царске породице. Деметрије је 1208. годи- 
не склопио трговинеки уговор са Дубровником и остварио 
контакте са папом Инокентијем Ш, молећи да га уведе у рим- 
ску веру. До преобраћења арбанонског владара изгледа ипак 
није дошло, као ни његовог таста, српског краља, којег је папа 
крунисао 1217. године. Латинско царство показало се као су- 
више слабо да би такав корак сматрало неопходним. Моћ Ла- 
тина се врло брзо свела на Цариград и околину. На Истоку је 
створено ново грчко царство са седиштем у Никеји, а на Запа- 
ду су се као наслеђе Византијског царства поделили Бугарско 
царство Асена (Друго бугарско царство, 1185—1396), српска 
држава Немањића и грчка деспотовина Епир. 

Након смрти Деметрија (око 1216. године) мала кне- 
жевина Арбанон није могла да се одржи у окружењу моћних 
суседа, већ је била играчка за конкурентске снаге. Тако је нај- 
пре постала вазалска држава Епирске деспотије. Међутим, на- 
кон што су Бугари 1230. године под вођством Јована Асена П 
потукли цара Теодора Анђела Дуку Комнина, Арбанон пада 
под бугарску власт. Деспот Михајло ПЦ Дука Комнин је доду- 
ше покушао да Арбанон врати Епиру, али га је 1253. године 
победио Јован Ш Дука Ватац, цар Никеје, те је тако Арбанон 
припојен Никејском царству. Ипак, ни никејска власт није 
трајала дуго. Арбанонски кнез Голем, који је владао као вазал 
Јована Ш, одметнуо се од цара и приклонио се поново Епиру 
у којем је још увек владао Михајло П. Савез са Епиром је 
убрзо, вероватно након Големове смрти, довео до уједињења 
са деспотовином. 

Анжујски Кегпшт Араплае 


Простор данашње Албаније није средином 13. века био 
само позорница сукобљавања Никеје и Епира, бугарске и српске 
државе, већ је на том простору у међувремену желела да се учвр- 
сти и једна западна сила: Манфред Хоенштауфен, краљ Сицили- 
је и син цара Фридриха П, поново преузима антивизантијску по- 
литику норманских владара. Он је 1258/године заузео Крф и 
албанске градове Драч, Валону и Бутринт, област која је била 
под влашћу Михајла П Епирског“. Епирски деспот морао је да се 
помири са овим губитком моћи и већ исте године склопи савез са 
Манфедом, коме је чак и своју ћерку Јелену дао за жену. Већ из- 
губљене области у Албанији проглашене су Јелениним миразом. 
Ипак, владавина Хоенштауфена у Албанији била је кратког века. 
Најпре се савез Епира и Сицилије против Никеје показао не по- 
себно успешним, а потом се у Манфредовом краљевству, Сици- 
лији, појавио конкурент којем он није био дорастао - Карло Ан- 
жујски, којем је папа 1263. године доделио краљевину обеју 
Сицилија (Напуљску краљевину) као лено. Након свечаног кру- 
нисања 6. јануара 1266. године, Карло је 26. фебруара победио 
свог супарника Манфреда код Беневента, а 1268. код Таљакоца 
поразио и Манфредовог нећака и наследника, младог Конради- 
на. То је био и крај владавине Хоенштауфена у јужној Италији, 
али не и крај политике продора на Исток коју су водили сицили- 
јански владари и коју је Карло Анжујски одмах преузео. 

Као и Нормани и Хоенштауфени, и Карло Анжујски 
је имао империјалистичке планове. И њему је пред очима леб- 
дела „Средоземна империја", те је постао један од најопаснијих 
противника Византијског царства које се 1261. године поново 
издигло. Већ 1267. године Карло је у Витербу, у присуству па- 
пе, са латинским царем Балдуином П, иначе протераним из Ца- 
риграда, склопио савез и уговор о подели Византијског царства 
чије је поновно освајање већ било планирано. Након тога Карло 
је требало да задржи власт над феудима Ахаје (Пелопонез), 
Епира и Јонских острва, а савез је ојачан венчањем Балдуино- 
вог сина Филипа са Беатрисом, ћерком Карла Анжујског. На 
самом Балкану Карло је нашао савезнике у Бугарској и Србији 


# Драч је тада био под влашћу никејског цара.- Прим. ред. 

које су непосредно биле угрожене новим јачањем Византије. 
Већ 1271—1272. године анжујске трупе стигле су на Пелопонез 
како би зауставиле продор Византинаца и протерале их. У исто 
време Карло Анжујски своје позиције на Балкану ојачава још 
једним браком: 28. марта 1271. године његов други син Филип 
оженио је Изабелу од Вилардуена, ћерку ахајског кнеза Виље- 
ма од Вилардуена. Изабела је била наследница круне, па је та- 
ко Ахаја након смрти Изабелиног оца прешла директно у руке 
Анжујаца (1278). Како је Филип Анжујски преминуо већ 
1277. године, Карло је преузео звање кнеза Ахаје и одредио 
заступнике (баилос) који ће управљати земљом. 

Заједно са Ахајом Карло је покушао да се учврсти и 
на Крфу и у Албанији и тамо преузме Манфредове области. 
Крф му је предао већ 1267. године Гварнерије Алемано, на- 
следник тамошњег Манфредовог намесника Филипа Кинар- 
да. Карло је произвео Алемана у напулског генерал-капетана 
и он је одмах почео да осваја епирско-албанске обале и прио- 
баља. Валона, Канина, Берат и коначно Драч постали су ан- 
жујски. Карло је у Напуљу 21. фебруара 1272. године прогла- 
сио Кегтит Абатае и себе за њеног краља. 

Краљевина Албанија коју је прогласио Карло Анжујски 
обухватала је област у троуглу између Драча, Берата и Валоне. 
Земљом су управљали напуљски генерал-капетани, а седиште им 
је било у Драчу; први од њих звао се Газон Кинардо. Главноко- 
мандујући анжујских трупа, које су углавном чинили сараценски 
плаћеници, био је Гиљелмо Бернарди са титулом тагегсаПо т А!- 
бата. И остала места у војсци и управи заузимали су искључиво 
странци, углавном Французи и Италијани. Карло Анжујски по- 
чео је одмах да ради на томе да за себе придобије домаће, албан- 
ске, вође племена и кланова. Давао им је феуде и почасне титуле 
сличне византијским, као севасто или савасто. 


Албанска властела 


Имена неких албанских породица први пут сусрећемо 
у исправама којима се потврђује додела земљишта или звања. 
Први назив који се појављује јесте Гропа: 1273. године је, на- 
име, извесни Павле Гропа добио неколико села „зибђ зету в, 
и508 е! сопзџе фи биз шпреги Котате", дакле на коришћење у 

складу са византијском правном праксом. Извесни „побш А1- 
Бапепзј5 Јоћаппез Мивзасти5" (Музаки) појавио се у Драчу 
1274. године као делегат својих земљака. Исте године, 1. де- 
цембра, Карло Анжујски склопио је уговоре са Захаријем и 
Ђорђем Скуром, породицом Јонима и са Алексијем Аријани- 
том — све су то имена која ће се касније појављивати у контек- 
сту најмоћнијих властелинских породица и земљи. 

Карлова политика да путем уговора са албанским вла- 
стелинским породицама себи обезбеди подршку домаћег ста- 
новништва имала је само делимичан успех. Из објављених ан- 
жујских извора јасно се види да је он са сигурношћу могао да 
рачуна само на Гропе, Скуре и Музаке. Остали, ваљда због 
стране италијанско-француске управе, нису били спремни да се 
без даљег ставе у службу Анжујаца. Драчки генерал-капетани 
су зато при свакој промени управе морали изнова да успоста- 
вљају напуљску власт у земљи. Зато је Карло Анжујски при- 
моравао најзначајније и најутицајније породице да дају таоце 
помоћу којих ће осигурати послушност њихових пор“одица — 
метод који су касније и Турци користили. Показало се, међу- 
тим, да тај метод није увек био успешан. То се потврдило већ 
1274. године када је цар Михаило УП! Палеолог из Јањине 
кренуо на Албанију и освојио Берат. Анжујске трупе су током 
1280. и 1281. узалуд покушавале да поврате град. На крају су 
могле бити задовољне што су пред продором Византинаца 
ипак задржале барем део својих територија у Албанији и што 
је дошло до савеза са епирским деспотом Нићифором | чиме је 
Карлу Анжујском био осигуран барем обалски појас ка Крфу. 

Након што је однос снага у извесној мери постао јасан, 
албанско племство ставило се углавном на победничку страну и 
побунило против напуљске власти. Положај Анжујаца погоршао 
се још више када је на Сицилији 31. марта 1282. године избио 
устанак подржан од стране Византије, такозвано Сицилијанско 
вечерње, којим је преко ноћи прекинута владавина Анжујаца и 
за сицилијанског владара постављен Петар Арагонски. Власт 
Карла Анжујског била је ограничена на копно југа Италије, што 
је довело до промена и у Албанији: Драч, престоница Кеспит 
Ађатае, прелази 1286. године под власт Византије. 

За Карла Анжујског, међутим, није све било изгубљено: 
поновно преузимање Албаније од стране Византије било је на не- 

сигурним ногама. Албанију су са једне стране угрожавали Срби, 
док је Анжујски са друге стране још увек имао јаку позицију у 
Епиру: Карлов унук Филип Тарентски оженио се 1294. године 
Тамаром, ћерком епирског деспота Нићифора након чије је смрти 
(између 1296. и 1298. године) наследио велики део деспотовине. 


Јачање. католицизма 


Карлова политика јачања католицизма у Албанији 
показала се као мудар потез. Он је, наиме, поред војника и 
чиновника, у земљу довео и духовнике који су систематски 
ширили католичанство. Резултати тога дошли су до изражаја 
када је Византија поново дошла у Албанију: бискупи северно- 
албанских бискупија су 1304. године писали папи Бенедикту ХЛ 
да нису вољни да заувек буду под грчком влашћу и тражили 
приближавање Латинској цркви. Ова спремност на прикључе- 
ње Риму неминовно је водила ка поновном признавашу като- 
личког Анжујца за господара Албаније. Већ исте године по- 
родице Спата, Аријанит, Скура, Матаранг и друге шаљу 
изасланика Филипу од Тарента и изражавају своју жељу да 
поново прихвате власт Анжујаца. Филип 5. септембра 1304. 
године признаје граду Драчу све „пптипнатез, Шеггатез, Гапс1- 
з1а8, огастав е! рпуПега", које је имао и под влашћу свога деде 
Карла. Старе привилегије враћају се и свештенству, племству 
(сотшбих, ђатопфих, ојпстаџихг ет побшђих), градском и сео- 
ском становништву (фиггепзфих е; итуетзпапћих теттатит ет 10- 
сотит ас сегетх зтршагђих 1остх тезт егргоутате Ађапте). 

Да су у Напуљу учили на грешкама из прошлости ви- 
дело се између осталог и по томе што се сада и домаћој власте- 
ли пружила могућност да учествује у политичким одлукама: ви- 
тезу (тие%) под именом Сахпечо Вјен (Блиништи) Филип 
је доделио грофовску титулу, његовог сина произвео у маршала 
(тагезсаПо) Албаније“. Тануш Топија, који је владао облашћу 
између река Шкумба и Мати, добио је такође грофовску титу- 


ж „Сагпе71и5" је транслитерација српске дворске титуле „казнац" 
коју је у овом случају носио Владо. Њега и његовог сина Виљема, Филип је 
1304. вратио у милост коју су, као „издајници", изгубили још 1279. године. - 
Прим. ред. 

лу, а Андреа Музаки, чији су се поседи налазили између 
Шкумбе и Семанија, сада је постао деспот Арбанона. На тај 
начин поновном анжујском преузимању вдасти више ништа ни- 
је стајало на путу. Јула 1305. године ЈРилип од Тарента је већ 
могао да уђе у Драч. Он је господарио облашћу која се проте- 
зала од Мата на северу до Семанија на југу. Новог ширења, 
међутим, није било јер суседне империјалистичке силе нису би- 
ле спремне да трпе веће ширење моћи Анжујаца у Албанији. 
Зато се крајем 1306. године Филип враћа у Напуљ и оставља 
извесног Ауфузија Ферантиса Као генерал-капетана у Драчу. 

Анжујску власт у Албанији угрозила је најпре Срби- 
ја; Срби преузимају Драч 1319. и држе га под својом управом 
до 1322. године. Уз помоћ Албанаца Филип од Тарента је, 
истина, успео да поврати град, али је позиција Анжујаца у 
Албанији била сувише ослабљена да би и даље могли упра- 
вљати судбином земље. Филип Тарентски и његови следбени- 
ци господарили су Драчом и околином до 1368. године, али је 
ово Драчко војводство, како се сада звало, обухватало само 
делић некадашње Кеглит Абђатае. 


Албанија под српском влашћу 


Српска држава, која је у другој половини 12. века под 
династијом Немањића стекла независност од Византије и обу- 
хватала и територртју старе Дукље, дакле данашње Црне Горе, 
померала је своју границу све даље на југ. Под краљем Урошем П 
Милутином (1275—1321) јужна граница Краљевине Србије про- 
тезала се од Прилепа у Македонији преко Охрида до области 
око Кроје у северној Албанији, а 1296. године му је чак пошло за 
руком да заузме и Драч, којие додуше изгубио од Анжујаца 
1305. године, али није од њега одустао, као ни од Албаније уоп- 
ште. Из једне венецијанске потврде из 1309. тодине види се да 
је својој титули додао и „Краљ Албаније" — Кех Зетујае, Спејтг- 
ае, ПгосПе ас Абђате. Српски краљ је 1319. године поново запо- 
чео борбу за Драч, али је град већ 1322. изнова припао Анжуј- 
цима, након чега град више никада није био српски. 

Средином 14. века Србија и Византија наставлају 
своје продирање у Албанију. Након смрти цара Андроника Ш 


27 


(1341), који је иначе за сузбијање устанка у Албанији први пут 
у помоћ позвао турске трупе, Срби полако добијају премоћ. У 
Византији избија грађански рат. Током четири године 
(1343-1347) под Стефаном Душаном (1331-1355), који се 
1345. у Скопљу крунисао за цара, Срби освајају читаву Алба- 
нију са изузетком Драча који остаје под Анжујцима. 

После смрти Стефана Душана 1355. његово царство 
се брзо распада. Међутим, иако краткотрајна, српска влада- 
вина није била без последица по Албанију: трагови феудалне 
српске културе, која је свој процват доживела управо под 
српским царем, не налазе се само у албанској правној терми- 
нологији (као базћипа за наслеђе, обгок“ или бгок за најам- 
нину, /гаупита за дажбине које су пастири са планина плаћа- 
ли земљопоседницима у равници за коришћење пашњака). 
Трагова има и у административној пракси албанских дина- 
стија у 14. и 15. веку, која је веома личила на српске узоре. 
Већина албанског племства је поред латинских имала и срп- 
ске писарнице. 

Српска владавина потпомогла је још једно догађање, 
а то је ширење албанских насеобина на југ, према Грчкој. 


Досељавање Албанаџа у Грчку 


Прве групе Албанаца доселиле су се већ крајем 13. 
века у Грчку и то најпре у Тесалију. Најстарији запис о томе 
налазимо у писму једног Венецијанца, извесног Марина Са- 
нуда, из 1325. године. То досељавање је једним делом било на 
миран начин, уз дозволу тадашњег византијског властодршца, 
али делом и насилно, кроз пљачкашке походе који су станов- 
ништву задавали страх и зебњу. До новог таласа албанских 
досељеника долази након што се Стефан Душан прогласио го- 
сподарем Тесалије и Епира, дакле после 1348. године. Буду- 
ћи да су и албанске трупе допринеле победама које је извоје- 
вао српски цар, он је, желећи да створи простор за своје 
савезнике, дозволио њихово насељавање у освојене области 


# Оброк је обавеза давања хране владару, његовим службеницима и 
црквеним великодостојницима приликом проласка крозједну област.- Прим. ред. 

Грчке. Након смрти Стефана Душана развлашћени деспот 
Епира Нићифор П хтео је да искористи цео тај метеж, па је 
покушао да се поново устоличи тако што ће протерати Албан- 
це. Покушај је, међутим, пропао и Нићифора су 1359. године 
у бици код Ахелоја потукли Албанци. До почетка 15. века 
Албанци остају непобедиви владари Епира. 

Овај нови талас албанских досељеника приспелих у 
Грчку за време Стефана Душана постао је полако терет и ра- 

није досељеним Албанцима у Тесалији и Епиру, па су тако 
ови новопридошли наставили даље на југ и стицајем околности 
нашли се у области под каталонском влашћу. 

Каталонци су 1303. године ступили у византијску 
службу као војници и 131. године се населили у Атинском 
војводству, којим су касније све до 1388. године владали као 
самосталном кнежевином. Будући да су им војне вештине Ал- 
банаца биле познате, спремно су их прихватили. Још 1382. го- 
дине сви Албанци који су желели да се настане у Атики били 
су ослобођени пореза и дажбина на две године. 

До новог прилива Албанаца у Атику долази након 
што је 1388. године Нерио Ачајуоли постао атински војвода. 
Ачајуоли су пореклом из Бреше у северној Италији и били су 
анжујски банкари. Заслуге су стекли куповином робе у Грчкој 
и 1358. године додељена им је стара анжујска област Ко- 
ринт.) Садас уМлечани,којис упоседовали Еубеју( Н е Г 

страховали да би војна моћ суседног Атинског војвод- 
ства могла да их угрози, па су одлучили да албанске 
досељенике преусмере ка Еубеји. Венеција им је обезбедила 
широке привилегије под условом да имају коње код себе и 
сваког тренутка буду спремни да бране острво. 

Досељавање Албанаца на Пелопонез почиње готово у 
исто време када и у Атику и на Еубеју. На византијски део Пело- 
понеза се под деспотом Теодором П Палеологом (1380-1407) и 
са његовом дозволом доселило око 10.000 ратника са својим по- 
родицама (дакле око 50.000 до 70.000 особа). Албанци су овде 
насељавани на неизграђена и ненасељена земљишта и брзо су се 
показали као добри ратари. Млечани, који су још на Еубеји по- 
казали велику заинтересованост за албанске досељенике, нису 
желели да се зауставе само на томе, већ су 1401. године дозволи- 
ли насељавање првог Албанца на своје пелопонеске поседе, пре 

свега у Модону и Корону. Почетком турске владавине Албанци 
су почели да се насељавају и на острва Јонског и Егејског мора. 
Борбено албанско становништво Пелопонеза и острва пружило 
је најјачи отпор турском продирању и на крају, када су изгубљени 
и последњи хришћански поседи, иселило се у јужну Италију. 


Јачање домаће властеле у Албанији 


Владавина Анжујаца и Срба донела је феудализам у 
Албанију и омогућила настанак домаће властеле. Након краја 
царства Немањића, Карло Топија (умро 1388) био је Најмоћ- 
нији човек у Албанији. у 


Топије и Балше 


Породица Топија се први пут помиње 1274. године, а 
према подацима из једног каснијег родослова води порекло од 
Карла Великог, као и већина албанских племићких породица 
које су покушавале да исконструишу западноевропско поре- 
кло. Тануш Топија је у периоду 1328—1338, уз сагласност 
краља Роберта Напуљског, био господар области Мати. Отац 
Карла Топије Андрија се, наводно, оженио ванбрачном ћер- 
ком краља Роберта, што је Карлу било сасвим довољно да 
своје порекло веже за француску краљевску породицу. У не- 
ком натпису у манастиру Св. Јована Владимира у Елбасану 
он себе назива рттиз де дото РЕтапаг.. Након битке код 
Ахелона, где је са својим трупама дао одлучујући допринос 
албанској победи, Топија се прозвао Ритсерхг Абђатае. Након 
тога желео је да прошири област чији је господар и то пре све- 
га да се домогне Драча који је још увек био у поседу Анжуја- 
ца. Опсаду града почео је 1362. године, али пошто је град 
снабдеван са мора, није могао да га освоји. То му је пошло за 
руком тек 1368. године, након што је набавио флоту. 

Освајање Драча довело је Топију у сукоб са Млеча- 
нима, чију је подршку до тада имао и који су му као једном 
доттих АГатге т рагпђиз уегзиг татштат ае Ригасћго тек 
1366. године дали грађанско право Републике св. Марка; оно 
је у предвечерје турског освајања на Балкану било веома тра- 

жено јер је пружало уточиште и одговарајући смештај на вене- 
цијанској територији, у случају да затреба. 

Односи са Венецијом и Дубровником остали су затегнути 
и у наредном периоду и то пре свега због разбојништава над грађа- 
нима Драча и пљачкања млетачких и дубровачких трговаца од 
стране Топијиних људи. Топија је покушавао да поново нормали- 
зује односе са ова два поморска града тиме што је надокнађивао 
штету, односно враћао заплењену робу, док је на спољнополитич- 
ком плану склопио савез са Лудвигом 1 Угарским (Анжујац) и ти- 
ме обезбедио своју џозицију у Драчу. Тај савез је наишао на лош 
одјек не само код Венеције, која је управо са Угарском водила по- 
губан рат (СМорета), већ и у римској Курији, јер је угарски краљ 
подржавао папиног противника у Авињону (западњачка шизма). 
Папа Бонифације 1Х није признавао Топији право на Драч и охра- 
бривао је његовог суседа и шурака Балшу П да га нападне. 

Род Балшића (Балша) био је српског порекла. Балша 1 
(умро 1367), оснивач династије, био је заповедник у војсци Сте- 
фана Душана и од 1357. године као српски намесник службовао 
је на острву Мљет. Он је искористио превирања до којих је до- 
ш л онаконсмртисрпскогцараипрогласиос ез агосподараГг 

Зете тј. Хеја Зиретоте, области северно од Скадарског језера. 

Од 1360. године он више није признавао српски државни суве- 
ренитет на својој територији и почео је да шири своју власт на 
југ“. Након његове сгирти синови су се поделили: Страцимир 
(умро 1372. године) убрзо се замонашио, а Ђурађ (умро 1378. 
године) наставио је освајачку политику свога оца. Он је 1367. 
освојио Будву, убрзо затим и Скадар који му је постао резиден- 
ција; 1369. прихватио је католичанство и добио венецијанско 
грађанско право. Трећи син Балша П (умро 1385.) оженио се 
1372. деспотицом Валоне и Канине Комнином или Комитом, 
која је наводно потицала из породице Музаки““, Овим браком 
њему су припали Валона, Канина и Берат. На тај начин Балше 
су са свих страна окружиле област Ркетсерза Абатае Карла То- 
пије, а 1383. Балши П успева да освоји и Драч. 


ж У ствари, Балша | и његови наследници сматрали су Зету као део 
јединствене српске државе, а то мишљење подржавали су и Дубровник и 
Венеција. - Прим. ред. 

#% Данас се сматра прихваћеним да је Комнина била кћи деспота 
Валоне и Канине Јована Асена, брата српске царице Јелене. - Прим. ред. 

Лишен својих поседа, Топија заједно са још неким пле- 
мићким породицама, које су се осетиле угроженим Балшином екс- 
панзијом, позива Турке у помоћ. Са турским трупама под коман- 
дом Хајредин-паше Топија 18. септембра 1385. успева да у битки 
код Савра (област Музаке јужно од Љушње) потуче свог главног 
ривала. У тој битки гине и Балша П, а Карло Топија поново ула- 
зи у Драч. Међутим, стварни победници били су Турци и Мле- 
чани који су наставили да шире своју утицај у Албанији. 

Заштиту од турског продирања албанска властела по- 
кушава да обезбеди под окриљем Млечана. Топија је већ 1386. 
године склопио уговор са Венецијом, којим се обавезао да 
Републику св. Марка у случају рата помогне са по 600 дуката 
годишље и обезбеди трговачке привилегије. За узврат добија 
млетачку борбену галију са посадом и право да војнике за себе 
тражи на венецијанској територији. Његов син Ђорђе, који га је 
наследио на власти 1388. године, уступио је коначно 1392. годи- 
не Млечанима Драч, који су тада угрожавали Турци. Исто је са 
градовима Улцињ и Скадар 1396. учинио Ђурађ П, нећак и на- 
следник Балше П. На југу је Балшина удовица Комнина од 
1386. узалудно покушавала да својим територијама плати за- 
штиту Млечана, али су ови одбили понуду због великих тро- 
шкова одбране и лошег положаја луке Валона. Последњи хри- 
шћански владар Валоне био је Мркша Жарковић, који се 1391. 
године оженио Комнинином ћерком Руђином. 


Деспоти Јањине и Арте 


Поред државних творевина Топија и Балшића на про- 
стору данашње Албаније постојале су и неке мање о којима ма- 
ло знамо и које су биле у зависном односу од оних поменутих. 

Већ на основу наведених имена види се да се овде са- 
мо условно може говорити о „албанским“ творевинама. Реч је 
наиме о мешовитој албанско-словенској култури која је у то 
време владала у Албанији. Слични односи били су и у јужном 
делу области коју су насељавали Албанци, у деспотовинама 
Јањина и Арта у Епиру. У Јањини је око 1367. године власт 
преузео Тома Прељубовић, који је женидбом ушао у српску 
владарску породицу. У Арти је владао Петар Лоша добивши 
као лено ту територију 1359. године од Срба. 

Јањински деспот је због насиља и повећања намета 
постао толико омражен у народу да је дошло до устанка, који 
је касније попримио облик албанске ослободилачке борбе про- 
тив српске владавине, па Лоша прискаче у помоћ и са својим 
трупама опседа Јањину. Прељубовић купује мир тиме што да- 
је руку своје кћери Ирене Лошином сину Ђину. Међутим, 
династичке борбе у Епиру се настављају: Албанац Ђин Буа 
Спата протерује Лошу из Арте и 1379. године долази пред 
Јањину, у којој је поново дошло до завере против Прељубови- 
ћа. Три дана су Албанци опседали град, док их деспот није 
потпуно потукао. Прељубовић се у крви осветио завереници- 
ма и албанским заробљеницима и од тада је био прозван „ал- 
банским крвником" (Абапоктопох). Након тога ређали су се 
устанак за устанком. Артски деспот Ђин Буа Спата 1381. го- 
дине поново упада у Јањину због чега је Прељубовићев поло- 
жај био врло критичан све док Турци нису прискочили у по- 
моћ. Уз њихову помоћ он не само да је протерао Спату, већ је 
заузео и неке суседне области. Турске трупе су након тога 
остале у Јањини и опустошиле — што по налогу Прељубовића, 
што самоиницијативно — Артску деспотовину. Међутим, Пре- 
љубовића је убрзо стигла судбина и 1384. године убио га је- 
дан од његових личних чувара. 

Односи у Епиру и после његове смрти остају замр- 
шени: ова област представљала је шарени мозаик албанских, 
српских, грчких и латинских државних творевина, од којих 
ниједна није била довољно јака да преузме водећу улогу и су- 
протстави се турској навали. 


Привредна слика Албаније 


Захваљујући свом географском положају Албанија је 
још у старом веку имала одговарајуће место у трговинској разме- 
ни између источне и западне Европе. Такозвана Иа Егпапа која 
је водила од Драча кроз скадарску долину преко Охрида за Со- 
лун, а после ка Византији, представљала је важан коридор за 
транзитни саобраћај. У несигурним временима средњег века Ал- 
банија је за средоземне земље била интересантна не толико због 
транзита, колико због могућности за извоз хране и сировина. 

Основна добра која је Албанија извозила била су со, пшеница и 
дрво, с тим што се тај редослед мењао током времена. 

Со се углавном добијала у соланама у Валони и Драчу, 
а њоме се трговало не само у овим обалским градовима, већи 
на ушћу река Ишми, Арзени, Семени са Бојаном. Први који су 
извозили со из Албаније били су изгледа Дубровчани (први за- 
писи потичу из 1243. године). У трговини сољу учествовали су 
и трговци из Венеције и Амалфија. Након што је 1272. Карло 
Анжујски прогласио Кеглит Абатае, Краљевина Напуљ почи- 
ње да извози велике количине соли из Албаније. Већ 1274. го- 
дине основали су у Драчу и сопствену службу за продају соли. 
Када су Млечани пред крај 14. века освојили северноалбанске 
приобалне градове и они преузимају монопол над уносном трго- 
вином сољу, уводећи ригорозне мере и доводећи друге солане 
до пропасти. Намера им је при том била да се албанска со про- 
даје само на њиховим тржиштима. 

Поред соли, битну улогу у албанском извозу у сред- 
њем веку имале су житарице и то пре свега просо (ти ит), 306 
(Мадит) и пшеница (гтапит). Житарице су се гајиле углавном 
на пространим пољима у приобаљу, посебно у области Музакеје 
око Валоне, Подримља код Скадра, као и речним долинама. 
Извозни центри за житарице била су мала места уз обалу из- 
међу Бојане и рта Родони, ушћа Шкумбе и Валоне. Извоз жи- 
тарица већих размера почиње четрдесетих година 13. века. 
Главни извозници били су Млечани и Дубровчани, али и дома- 
ћа властела као Матаранги и Музаки, који су такође учествова- 
ли у трговини житарицама и држали ушћа Шкумбе и Семени. 
Млечани су крајем 14. века покушали да на својим поседима у 
северној Албанији заведу државни монопол у трговини житари- 
цама, јер је Венеција као приморска држава без довољно копна 
била упућена на увоз жита. Међутим, овај покушај је у Алба- 
нији изгледа наишао на отпор, јер је 1414. године венецијански 
сенат морао да упозори ректоре Љеша и Скадра да житарице 
морају даље продавати невенецијанским местима. Када је моно- 
пол упркос томе настављен, половина купљених житарица је 
1415. године за казну заплењена. 

Важну улогу имао је и извоз дрвне грађе.Трговало се 
углавном у области око ушћа Дрима, али делимично и из Улци- 
ња. У извозу су учествовали Дубровчани, али делом и Италија- 

ни. Необрађена дрвна грађа транспортовала се обично најпре за 
Дубровник, а затим су се даске, греде и бродска грађа извозили 
у Италију, у Барлету, Бари, Монополи, Пезаро, Равену итд. 

Поред соли, житарица и дрвне грађе, као главних из- 
возних добара, из Албаније се у средњем веку извозио и чи- 
тав низ других производа као што су усољено свињско месо и 
риба, из Валоне су извожени овнујско крзно, усољена икра 
(ђопатга) и соколови за лов, шишарке (за штављење коже), 
као и средство за фарбање добијено од корена храста (гтапа). 
У мањим размерама одвијао се и транзит руда из Србије. 

Албанија у средњем веку није била само земља изво- 
зница, већ и увозница. Увожена је углавном вунена тканина и 
то најчешће из Венеције. Из Италије су се још увозили и ви- 
но, шећер и роба од гвожђа. Албанску спољну трговину води- 
ли су странци, пре свега млетачки и дубровачки трговци. Из- 
воз је далеко надмашивао увоз. 


Христијанизација 
и образовање иџрквених заједница 


Простор Албаније је два пута доживео христијаниза- 
цију, као што је то случај и са највећим делом јужне Европе. 
Прва христијанизација одвијала се још под римском влашћу и 
обухватила је најпре само обалски појас: Драч је већ 58. годи- 
не пре Христа постао епископија. Одатле је у 4. и 8. веку вр- 
шена христијанизација унутрашњости земље. Пре преузимања 
земље од стране Словена, на територији данашње Албаније у 
околини Драча налазиле су се следеће бискупије: Скадар, 
Сарда, Љеш, Скампа, Аматија, Аполонија, Билис и Валона. 
Словенско освајање (око 600. године) у великој мери уни- 
штило је постојећу црквену организацију и - барем у унутра- 
шњости — довело до поновног враћања паганству. 

Тако је унутрашњост Албаније по други пут морала 
да буде христијанизована и то из византијске теме Драча и 
већ христијанизоване бугарске државе. Извесно је да су овим 
процесом христијанизације били обухваћени и преци дана- 
шњих Албанаца, јер су у време појављивања у историјским 
траговима 1. века већ били хришћани. Писаних записа о 

христијанизацији Албанаца, међутим, нема. На основу цр- 
квене терминологије у албанском језику, иначе углавном по- 
зајмљене из латинског, да се наслутити да је христијанизаци- 
ја полазила из романизованих градова дуж обала. Приликом 
поделе Византијског царства 395. године, Албанија политич- 
ки потпада под утицај Византије, док у црквеном животу и 
даље остаје под јурисдикцијом Рима све до 732. године, када 
и у тој области преовладава утицај Цариграда. Након шизме 
из 1054. године Албанија се нашла у зони интереса и Запад- 
не и Источне цркве. Северна Албанија до Драча постепено 
је, захваљујући мисионарским активностима, пре свега бене- 
диктинског реда, поново припала Западној цркви. Земља је, 
међутим, и црквено и културно остала гранична област у пра- 
вом смислу. Драч је још од Анжујаца био седиште латинског 
и грчког владичанства. Борба између папинске власти и Ви- 
зантије у Албанији, ипак, није била посебно оштра. Већина 
становника као да уопште није била свесна разлике међу тим 
двема хришћанским црквама. Одлучујућу улогу је при том 
имало то што је градско становништво било етнички веома 
измешано и што се на селу племенска припадност више вред- 
новала од религијске. Албанска властела такође није много 
оклевала да промени вероисповест увек када би сматрала да 
је то потребно због политичког стицаја околности. 

АЛБАНЦИ 
4 ПОД ТУРСКОМ ВЛАШЋУ 


Турско освајање 


Када су Турци 1365. године, дакле читав век после 
свог првог учвршћивања на европском тлу, град Једрене (АД- 
ријанопољ, Едирна) прогласили својим новим главним градом, 
то је могло да укаже на намеру да тежиште државе пребаце у 
Европу. При том су и њихова освајања била јасно усмерена 
ка Западу и знатно олакшана чињеницом да су постојеће 
средњовековне балканске државе биле пред распадом. Међу- 
собно завађене бугарске и српске кнежевине нису биле у по- 
зицији да пруже одговарајући отпор освајачу. Још мање су то 
биле у стању мале албанске феудалне кнежевине у којима су 
се ривалске племићке породице све чешће стављале у службу 
Турака и тако се осигурале од противника. Турци су најпре 
пружали само војну помоћ и за то имали право на плен, али 
им то убрзо више није било довољно, већ су почели да учвр- 
шћују моћ свог владара, султана, и у областима на западном 
ободу Балканског полуострва. То је постало посебно израже- 
но након Косовске битке 1389. године после које Србија више 
није представљала чинилац моћи на Балкану. 

У освајање Албаније кренуло се из Скопља које је 
1391. постало турско. Пораз султана Бајазита [1 од Монгола у 
бици код Ангоре 1402. године значио је само кратак прекид и 
није могао да задржи Турке да наставе освајања: 1417. године 
Валона и Берат постају турски, 1430. Турци освајају Јањину, 
а 1449. и Арту. Тиме су јужна Албанија и Епир били потпу- 
но под турском влашћу. 

Директном освајању претходио је период у коме је до- 
маћа властела признавала врховну власт султана, прихватила 

дакле једну врсту вазалског односа. Тако је Есо дел Буондел- 
монте, који је након смрти Прељубовића 1385. године преузео 
власт у Јањини, тражио признање не само код цара у Цари- 
граду, већ и код султана Мурата 1. Исто су чинили и његови 
следбеници све док је Јањина била турска. Слично се поступа- 
ло и у осталим областима јужне Албаније и Епира. Већина ал- 
банских властелинских породица признавала је (нарочито на- 
кон 1389. године) врховну власт султана и слала своје синове 
као таоце на султанов двор у Једрене. Након смрти одређеног 
племића његов посед је по правилу прелазио под директну тур- 
ску управу. Понекад су ти поседи давани на управљање њихо- 
вим синовима, али пре свега ако су синови у међувремену при- 
мили ислам (пример за то је Комјан Аријанит, исламизовани 
син једног борца против Турака Ђорђа (Ђерђ) Аријанита, коме 
је Бајазит П( на управљање дао јужноалбанску област Химаре). 

Све освојене албанске области Турци су 1431. године 
спојили у свој округ „Албански санџак" (Запсак-! Атуата, ка- 
сније назван и апсак-! Атаир). Санџак је обухватао десет 
подокруга тј. вилајета (уЏауећ, а центар је био Ђирокастро. 
Албански санџак обухватао је читав западни део данашње ју- 
жне и централне Албаније, од обалског дела наспрам Крфа 
све до ушћа реке Ишми северно од Драча. 

Око 1430. године највећи део Албаније био је поде- 
љен између Турака и Млечана. Само у планинском подручју 
северне Албаније (Пилот, Дукађин, Мати) владале су домаће 
породице, а и оне су — већ према промени односа моћи — 
склапале савезе са Турцима или Венецијом. Већина њих је за 
живота више пута променила врховног владара. 

Ипак, турско освајање није прошло баш онако глатко 
како је у прво време изгледало. Управо у јужној и централној 
Албанији, где су Турци постигли прве успехе, убрзо се јавља 
отпор против њихове владавине. 

У лето 1432. године долази до првог устанка против 
Турака, под вођством Ђорђа Аријанита. У планинском преде- 
лу Химаре (јужно од Валоне) 1433. године он успева да нане- 
се Турцима тежак пораз. Вест о тој првој победи једног хри- 
шћанског кнеза над наизглед незаустављивим Турцима 


— прочула се Европом брзином метка: папа Евгеније ТМ, краљ 

Аријанита под своју заштиту. Када је неки турски властелин 
1434. године из Скопља, па кроз долину реке Шкумбе поку- 
шао да поново продре у Албанију доживљава нови пораз од 
Аријанита. Ове борбе трајале су до 1439. године, када је 
Аријанит морао да се повуче у брда у области Скрапари и То- 
морица одакле је наставио свој мали рат против Турака. Сул- 
тан Мурат П коначно је био приморан да мало попусти и пре- 
пусти Аријаниту власт над облашћу између Шкумбе и Војуше. 
Након склапања гтршт јоеди“ (безбожног уговора) папа га је 
1444. ослободио даљих борби са Турцима. Аријанит је 1451. 
године склопио савез са Алфонсом [1 Напуљским, а потом — 
чим је обећана помоћ изостала — савез са Венецијом. У сенци 
славе свога зета Скендербега он умире 1463. године негде на 
млетачкој територији, вероватно у Драчу. 


Скендербегове борбе са Турцима 


Ако су Аријанитови успеси незаслужено пали у забо- 
рав, са његовим зетом Ђорђем (Ђурђем) Кастриотом, званим 
Скендербег, десило се управо супротно. Својом двадесетпето- 
годишњом борбом против Турака Скендербег је прославио ал- 
бански народ и учинио га познатим у Европи. Он је важио за 
борца против Турака и као такав нашао своје место у поезији 
скоро свих европских народа. 

Ђорђе Кастриота рођен је 1405. године, а његова по- 
родица била је једна од значајнијих у земљи. Његов деда по- 
седовао је неколико села у области Дебра. Отац је проширио 
породично имање на област Мати и признао врховну власт 
султана. Након турског пораза код Ангоре 1402. године он се 
поново ослобађа зависности од Турака и склапа савез са 
Млечанима. Нешто касније поново се приклања султану и 
шаље своје синове, међу њима и Ђорђе, као таоце у Једрене. 
Ђорђе је дошао на султанов двор 1423. године где је постао 
паж (1с огјап) и прошао војну обуку. Примио је ислам и до- 
био име Искендер (Александар), и учествовао и у војним по- 
ходима Турака против хривдћанских држдва, због чега је ње- 
гов отац 1428. године морао да се извини пред венецијанским 
сенатом. Према писању његовог биографа Марина Барлетија 

уживао је посебно поверење султана, који му је од 1438. годи- 
не поверавао различита намештења у турском делу Албаније, 
што га, ипак, није спречавало да тајно одржава контакте са 
Венецијом и Дубровником. 


Грб породице Кастриота, касније албански државни грб 


Албанска лига 


Скендербегов отац је умро 1440. године, а две године 
касније Мађари су под Јованом Хуњадијем покренули, у по- 
четку врло успешну, офанзиву против Турака. То је вероват- 
но код Скендербега пробудило решеност да искористи пово- 
љан тренутак и домогне се очевине коју су Турци присвојили 
1440. године. Када су Мађари 1443. заузели Ниш он са ал- 
банским трупама под својом командом напушта турског госпо- 
дара и заузима Кроју. Ово успешно преузимање утврђења 
било је сигнал за почетак новог албанског устанка против Ту- 
рака. Како би се очекиваном турском нападу супротставио је- 
динствен албански фронт, Скендербег у марту 1444. године 
окупља албанско племство у Љешу који је у то време био под 
венецијанском управом. Тада је било закључено да се за од- 
брану од турске најезде оформи заједничка војска за чијег је 
команданта одређен Скендербег. Ова Албанска лига, како је 
названа у албанској историографији, била је војни савез про- 
тив Турака, чији су чланови задржавали своју потпуну само- 

сталност. Скандербег је као војни вођа само ргптив тег раге5, 
а не вођа албанске државе како се то некад тврдило. 

Новооснована адбанска војска је за кратко време ус- 
пела да освоји турска утврђења у централној Албанији. Углав- 
ном слабе трупе Турака су уз гаранције за слободно повлаче- 
ње пристајале на предају без борбе. Јуна 1444. године турске 
трупе поражене су у области Дебра. Ту је Скендербег први 
пут применио своју „партизанску тактику": повлачење пред 
надмоћнијим непријатељем у непроходне области, опкољавање 
непријатеља и потом напад са сигурних положаја користећи 
предности терена. Након што је 1445. и 1446. одбио поно- 
вљене турске нападе Скендербег је добио новог, неочекиваног 
непријатеља — Венецију. 

Став Републике св. Марка према Скендербегу је од 
почетка био двојак: њој је, са једне стране, албански устанак 
против Турака изузетно одговарао, али је са друге сматрала да 
албански вођа угрожава њене интересе. Због тога је настојала 
да не дозволи да његова позиција сувише ојача. Млечани су се 
изгледа плашили да Скендербег намерава да од конгломерата 
малих, међусобно зараћених феуда створи албанску државу. 

Повода за таква страховања је наравно било: плани- 
раним браковима Скендербег је покушао да прошири свој ути- 
цај на целу Албанију. Удајом сестара Марије, Влајке и Мами- 
це шураци су му постали Црнојевић, Балша и Топија. Он сам 
оженио се Андроником, ћерком Ђорђа (Ђерђа) Аријанита. 
Тако је остварио родбинске везе са најутицајнијим племићким 
породицама на албанско-зетском простору. Поред тога, по- 
трудио се да оствари и територијално проширење својих посе- 
да, чиме долази у сукоб са Венецијом. 

Године 1445. убијен је господар важне царинске по- 
стаје Дањ на Дриму Лека Захарија, који је уједно био и члан 
Албанске лиге и уживао венецијанско грађанско право. По- 
што није имао деце, и Скендербег и Венеција су посегли за 
његовим имањем и покушали да своје намере остваре помоћу 
оружја. Рат је трајао готово две године, али је Скендербег био 
принуђен да га оконча 1448. године, након уласка нове турске 
војске у Албанију. За годишњу пензију од 1.400 дуката за 
себе и своје мушке потомке он се одрекао Дања. Наводно је 
њему и осталим члановима Албанске лиге за случај потребе 


гарантовано и уточиште на венецијанској територији. Међу- 
тим, и поред овог споразума однос између Скендербега и Ве- 
неције је остао затегнут, што посебно долази до изражаја 
1450. године када Млечани животним намирницама снабдева- 
ју турске трупе које опседају Кроју. 


АпПета Стан 


Турско опседање Кроје, које је трајало више од чети- 
ри месеца и водио га је лично султан Мурат П, претворило се 
у потпуни неуспех: Скендербег је, наиме, са главнином својих 
трупа дејствовао са околних брда, док је у свом главном утвр- 
ђењу држао само нешто мало војске, те му је тако успело да 
се крајем октобра 1450. године поново врати у Кроју. Овај 
успех изазвао је дивљење целе хришћанске Европе. Папа Ни- 
кола М, краљ Ладислав У Угарски и краљ Алфонс 1 Напуљ- 
ски послали су му честитке и понудили своју помоћ. Са Ал- 
фонсом 1 Скендербег је у Гаети 26. марта 1451. године 
склопио савез којим је дефинисан вазалски однос Албанаца. 
Кроја добија каталонски гарнизон и постаје седиште арагон- 
ског намесника по имену Рамон де Ортафа. 

Након турског освајања Цариграда 1453. године Скен- 
дербегова позиција постаје критична. Било је јасно да нови сул- 
тан Мехмед П има намеру да до краја спроведе освајање Алба- 
није како би му послужила као база за продор у правцу Италије. 
Зато Скендербег покушава да у хришћанском свету издејствује 
финансијску и војну помоћ и добија обећања од Напуља, папе и 
Венеције. Уз помоћ напуљских снага он 1455. покушава да вра- 
ти Берат, али без успеха. Уз претње споља појавили су се и уну- 
трашњи проблеми: у својим настојањима да напусти улогу рг- 
тиз тегратег и прогласи се албанским господарем Скендербег 
наилази на отпор албанског племства. Против њега се сада 
окрећу не само породице Дукађини, Аријанити и Балша, већи 
доскора поуздане и верне војсковође као Мојсије Голем, или 
Скендербегов рођак Хамза; њих двојица су чак привремено 
пришли Турцима. Ипак, и поред тога Скендербегу успева да 
1456. и 1457. године одбије два турска напада. 

После Хуњадијеве смрти (1456) Скендербег је ва- 
жио за човека који је најбоље заступао хришћанску ствар пред 

Турцима. Папска власт је пре свих почела у њему да види во- 
дећу фигуру планираних крсташких похода. То је био случај 
још са Каликстом Ш, који је овог муслимана-називао Апета 
Стоп, а затим и са Пијем П, који је одмах након избора за 
папу (1458. године) почео припреме за крсташки рат. Са реа- 
лизацијом се ипак одуговлачило јер за европске силе опасност 
од Турака није имала нарочито првенство. Тако је Скендербег 
дошао у прилику да испуни обавезе из споразума о вазалству 
потписаном у Гаети — 27. јуна 1458. године умире Алфонс | 
Напуљски. Његов син и наследник Фердинанд (Феранте) 
морао је да се одбрани од дела племства који је на власт хтео 
да доведе краља из куће Анжујаца. Скендербсг 1461. године 
помаже Фердинанду, након чега је са Турцима закључен тро- 
годишњи прекид ватре. Успео је да код Барлета и Транија по- 
туче Фердинандовог главног противника Ђованија Антонија 
Орсина, кнеза Тарента. Већ 1462. Скендербег се враћа у Ал- 
банију, где су — упркос примирју — Турци поново упали. Део 
његовог људства остаје у Италији и тамо, под вођством изве- 
сног Деметрија Ререса, оснива прву албанску колонију. 
Након што је Скендербег још 1462. године одбио три 
турска напада, у априлу 1463. поново склапа примирје, овај 
пут на шест година. Ове обавезе разрешава га папа Пије П 
који новембра 1463. објављује почетак дуго припреманог кр- 
сташког похода. Међутим, неочекивана папина смрт 15. авгу- 
ста 1464. године у Анкони значила је крај овог подухвата, а 
Албанија је морала да сноси последице кршења споразума: 
1465. било је пет турских напада под вођством Балабан-паше 
(Албанца по рођењу) које је Скендербег одбио. Затим, 1466. 
године, у Албанију долази султан Мехмед П са армијом од, 
наводно, 150.000 људи и почиње опсаду Кроје. Након што 
опсада ни после два месеца није дала резултате, султан је пре- 
даје Балабан-паши и пре него што је напустио Албанију изда- 
је наређење да се изгради ново утврђење под именом Елбасан 
(на арапском „утврђен двор силника"). Он представља једно 
од ретких турских градских утврђења у Албанији. И Скен- 
дербег напушта бојно поље и одлази у Италију како би у Ри- 
му и Напуљу молио за подршку. Априла 1467. враћа се таман 
да ослободи потлачену Кроју. Балабан-паша гине под зидина- 
ма тврђаве. Мехмед П поново стиже у Албанију јула 1467. 


45 


године након чега следи трећа опсада Кроје. Скендербег сада 
моли Млетачку републику за помоћ и сазива нови скуп албан- 
ског племства за јануар 1468. у Љешу. Међутим, он умире 
мало пре тога, 17. јануара 1468. године. 

Скендербегово име остаће запамћено код Албанаца. У 
вези са планираним устанцима против, Турака оно ће увек бити 
коришћено да подсети на јединство свих Албанаца. У време на- 
ционалног препорода (КИтаја) у 19. веку Скендербег постаје 
симбол свих Албанаца без обзира на то којој вери припадају. 
Његово име помињано је кад год је требало наћи историјско 
оправдање за стварање националне албанске државе. 

Међутим, Скендербегова борба против турских осва- 
јача наишла је на снажан одјек и у европској јавности и то пре 
свега захваљујући чињеници да је за свог биографа нашао са- 
временика који је његова дела пренео поколењима која долазе. 
Тај биограф био је Марин Барлети, чије је дело Шчота аде упа 
ет гезиз сапдетег Ертотатит ретсетрлу (Рим, 1508) имало ви- 
ше издања и преведено је на готово све европске језике. 


Андроника (Потса) Аријанит, Портрет Скендербега 
Скендербегова супруга (итал. дрворез из 16. века) 
(дрворез, 16. век) 


После Скендербегове смрти његова област припада 
Венецији, којој најпре успева да своје поседе у Албанији од- 
брани од Турака, па чак и да 1472. године накратко освоји 
Валону и Канину. Две године касније Млеци су од турске 

претње успешно одбранили и Скадар. То су, међутим, биле 
последње победе Млечана и здружених албанских трупа. Јуна 
1478. године — после двогодишње опсаде — пала је Кроја. По- 
следњи напад водио је сам Мехмед П. Јануара 1479. морао је 
да капитулира и Скадар. Мировним уговором од 25. априла 
1479. године Венеција губи све своје поседе у Албанији све 
до Драча, те Албанија коначно постаје саставни део Осман- 
ског царства. 


Шта је турска владавина променила 
у животу Албанаџа 2 


Турско освајање значило је крај релативно стидљивих 
покушаја Албанаца да у средњем веку створе државу. Због 
тога је готово петстогодишња турска владавина у албанској 
историографији била и остала забележена као лош период. 
Међутим, у оправданост овакве оцене се свакако може сум- 
њати. Освајање Албаније од стране Турака по свом учинку 
никако се не може мерити са оним у Бугарској или Србији, 
јер су Турци тамо изазвали гашење високих средњовековних 
култура. У Албанији то није био случај. У средњем веку тамо 
није било ни црквене организације нити државне традиције, 
уметности или књижевности за које би се могло рећи да су 
албанске. Писарнице албанске властеле издавале су докумен- 
та на грчком, латинском и српском, али не и на албанском. 
Албанци су у средњем веку били изложени утицајима грчке, 
ромејске и словенске културе, а са Турцима долази још један 
утицај који само потискује оне претходне. 

Захваљујући чињеници да је велики део албанског 
становништва током вековао примио ислам, Албанци су има- 
ли значајну улогу у историји Османског царства. У водећем 
војном, политичком и културном слоју Албанци су били за- 
ступљени у мери која никако није била сразмерна њиховој 
снази. Чак им је под турском влашћу омогућено и да знатно 
прошире област коју су насељавали. Из свега тога је јасно да 
турска владавина за Албанце — ако не узмемо у обзир период 
распада Османског царства — никако није имала негативан 
учинак. Албанска историја није прекинута турским освајањем 

да би петсто година касније била поново настављена оснива- 
њем националне државе, нити је то била историја непрестаног 
отпора против страног завојевача. Албанска историја је у нај- 
већој мери остала оно што је била и пре турског освајања: 
историја народа, у конкретном случају у оквиру вишенацио- 
налне државе, у којој су Албанци имали своје место. 


Поседи 


Турско освајање Албаније значило је пре свега да се 
области које су до тада биле у поседу хришћанских феудалних 
господара сада морају прилагодити османском земљопосед- 
ничком систему који је на југу земље функционисао већ педе- 
сет година. Читава земља је тако постала државни посед 
(тт) и подељена је у три категорије: главне поседе (ћаз), ве- 
лике (хеатер) и мале феуде (птаг). Главни поседи одговарали 
су првобитно петом делу плена који је припадао султану. Они 
су служили за издржавање султанове породице и дворјанства, 
али и провинцијским намесницима. У време султана Сулејмана 1 

(1520—1566) њихове приходе чинили су они убирани са глав- 
них поседа који су се налазили у њиховој области. Остатак 
поседа је као лено подељен и служио је за издржавање кон>и- 
це (спахије — чраћ!. Велики феуди су били они који су годи- 
шње доносили преко 20.000 сребрњака (акј), док су сви 
остали били мали феуди. Од оних који су имали лено тражено 
је да лично ратују, као и да опреме одређени број наоружаних 
ратника. Та земља се званично није наслеђивала, али је де [ас- 
то било тако да је прелазила са оца на сина, уколико је син 
био за војну службу. Ако породица није имала сина који би 
носио оружје, онда би лено прелазило на покојниковог брата, 
па тек онда на треће лице. 

Спахија је морао да се настани тамо где му је феуд и 
да на позив, заједно са својом пратњом, стане под заставу свог 
господара (запсакђег). Због својих војних обавеза спахије, по 
правилу, нису могли сами да обрађују лено које им је додеље- 
но, па су то радили сељаци немајући, у ствари, својине над зе- 
млзиштем које су обрађивали, али је најам био наследан. За 
њега су господару лена плаћали у натури. Спахије су убирали 
и део пореза на земљиште који су такође плаћали сељаци. 

Господари лена су у Албанији, као и другде на Бал- 
кану, могли бити и хришћани. Према наводима из једног ре- 
гистра (дефтера) из 1431/1432. године у Албанском санџаку 
је од 335 лена њих 56 (дакле 16 /о) било у рукама хришћана. 
Изгледа да су Турци покушавали да за себе вежу ситнију ал- 
банску властелу. Та властела је, међутим, у најбољем случају 
могла добити своје раније поседе, али окрњене. Већином су, 
ипак, добијали нове, мање поседе на којима нису били укоре- 
њени ни правно ни социјално. Приходи ових хришћанских ле- 
на били су углавном врло скромни: у 15. веку они су доносили 
највише 3.000 сребрњака годишње добити. Хришћански спа- 
хија је (као, уосталом, и муслимански) своје добро могао лако 
и да изгуби ако није у потпуности испуњавао своје војне оба- 
везе, а често су мислили да ће преласком у ислам добити веће 
лено, па је тако племство било онај слој који је у Албанији 
створио темеље исламизације. 

Положај сељака се турским освајањем није погоршао, 
чак је — у поређењу са положајем кметова у хришћанским зе- 
мљама — често био и бољи. Сељаци нису били кметови, госпо- 

дар лена над њима није имао право пресуђивања. Тек када су 
након смрти Сулејмана 1 (1566) лена све више почела да би- 
вају наследна и нису више била нужно повезана са војном 
службом (многи господари лена су у борбе слали своје пред- 
ставнике), положај сељака променио се нагоре. Некадашњи 
ленски (феудални) господари постали су земљопоседници ко- 
ји су на себе преузели господарење имањем. 


Исламизација 


Почетком нашег века у Албанији је било око 70% 
Албанаца који су прихватили ислам. Ни у једној земљи југои- 
сточне Европе, па чак ни у Босни, религија турског освајача 
није пустила тако дубоке корене. Као што смо већ нагласили 
властелини су били ти који су зарад материјалне користи при- 
хватали нову веру. За разлику од некадашњег вишег слоја, 
чији су припадници, уколико нису избегли, убрзо постали му- 
слимани, до исламизације осталог становништва дошло је 
знатно касније. Масовно прелажење у ислам десило се тек у 
17. и 18. веку. Исламизација се при том одвијала парцијално, 
по областима, и то у различитим периодима и подстакнута 
другачијим догађајима. 

У католичкој северној Албанији до прелажења у 
ислам у већем обиму долази тек у другој половини 17. века. 
Још 1610. године према извештају барског надбискупа Мари- 
на Биција било је само 10% муслиманског становништва. На- 
кон тога, наредних деценија, хришћанство у северној Албани- 
ји знатно назадује. Исламизацијом бивају посебно погођене 
равничарске области и градови. У планинским подручјима 
хришћанство се дуже задржало јер утицај турских трупа тамо 
није био тако јак. 

У централној Албанији, где је река Шкумба предста- 
вљала границу између два дијалекта (гегијског и тоскијског) и 
двеју религија (католичке и православне), исламизација је из- 
вршена врло брзо и готово у потпуности. Само се у забитим 
планинским пределима задржало нешто хришћанског живља. У 
јужној Албанији масовни прелазак у ислам долази знатно ка- 
сније и то због тога што је тамошње становништво припадало 
Грчкој православној цркви која је до 18. века уживала повла- 


шћено место у Османском царству. Синод ове цркве имао је 
седиште у главном граду Царства Цариграду (Истанбул). 
Није било никаквих бојазни од евентуалне интервенције право- 
славног света. Насупрот томе, Католичка црква — чији су чел- 
ници у Риму планирали рат против Турака - важила је увек за 
савезника непријатељских страних сила. Повлашћени третман 
Православне цркве трајао је све до друге половине 18. века ка- 
да су почели руско-турски ратови, а руски цар се прогласио 
заштитником свих православних хришћана на Балкану. 

Процес исламизације узео је маха подстакнут разли- 
читим околностима, које готово да нису имале било какве везе 
са религиозним убеђењима. Хришћани су прелазили у ислам 
углавном да би тиме избегли главарину (с7туа) коју је морао 
да плаћа сваки немуслиман, као и друге намете. Други разлог 
биле су могућности за напредовање које су се отварале при- 
хватањем ислама. Једном муслиману су у мултинационалном 
Османском царству, независно од његове националне припад- 
ности, били доступни сви положаји у војсци и управи. Тако су 
многи Албанци обављали високе и највише дужности у др- 
жавном и војном турском државном апарату. Од 92 велика 
везира између 15. и 17. века, њих 25 било је албанског (и са- 
мо 19 турског) порекла. 

Поред ове добровољне постојала је, ипак, и она при- 
силна исламизација. Пре свега, за време и после турских рато- 
ва, у 17. и 18. веку, често су пресељаване „непоуздане" хри- 
шћанске националне групе у муслиманска подручја где су 
морале да подлегну утицајима нове средине. Након неуспелих 
покушаја дизања устанка хришћани су покушавали да избегну 
освету тако што прихватали ислам, тим пре што су их и власти 
на то приморавале. Управо то се десило, на пример, за време 
рата 1644—1669. На подстицај свог клера католички Албанци 
су се побунили против Турака и 1649. године заузели Скадар. 
Међутим, после пораза Млечана они прихватају ислам из 
страха од репресалија. Слично је било и 1689. године када је 
царска војска продрла дубоко у унутрашњост Балканског по- 
луострва (Бечки рат или Велики турски рат). Тада су се поред 
Срба против Турака подигли и католички Албанци. Када се 
повукла царска војска они су морали или да избегну или да 
прихвате ислам. Међутим, исламизацију су потпомогла и не- 


слагања унутар хришћанске цркве у Албанији. Било је премало 
свештеника који би се бринули о верницима и већина их је че- 
сто била поражавајуће необразована. Али, пресудан је, без 
сумње, био мањак свештеника. У северноалбанској бискупији 
Пилот 1634. године на 20.000 хришћана била су само двојица 
свештеника, од којих је један био толико стар да се није могао 
придићи од слабости. Бискуп из Сапе, Франг Барди, изве- 
штавао је 1635. године о племену Кељмендија (Клименти на 
српском), који се не сећају да су икада видели неког бискупа и 
не знају шта је миса. Према верским извештајима које су од 
17. века католички бискупи из северне Албаније редовно мора- 
ли да шаљу Конгрегацији за пропаганду вере у Рим види се да 
многи свештеници нису били вични читању и писању. (У Пра- 
вославној цркви стање је вероватно било слично.) 


Џамија у Албанији, 
цртеж енглеског пудописиа и познаваоца Албаније М. Е. Дурама 


Исламизација је у Албанији најпре имала чисто фор- 
мални карактер — појединци би узимали муслиманска имена и с 
времена на време ишли у џамију, уколико је нека била у близи- 
ни, али су задржавали хришћанске назоре, поготово што поду- 

чавање новом веровању није практиковано. Тако су новопече- 
не муслиманке и даље крстиле своју децу, а муслимани и даље 
славили хришћанске празнике и ишли на хришћанска места хо- 
дочашћа. Често се дешавало да веру промени само глава поро- 
дице, док су жене и деца остајали при старој вери. Мешани 
бракови хришћана и муслимана у северноалбанским планин- 
ским подручјима нису били никаква реткост, при чему је важно 
било и то што су се у тим областима очувале племенске зајед- 
нице. У њима је, наиме, владала егзогамија, тј. припадници 
истог племена сматрани су крвним сродницима "и нису смели 
међу собом да се венчавају, већ су, када је о томе реч, опстаја- 
ли традиционални односи са суседним племенима, који самом 
променом вере нису могли бити тако брзо раскинути. 

Раширено је било и такозвано криптохришћанство: би- 
ло је, наиме, Албанаца који су се код власти декларисали као 
муслимани, али су заправо остали хришћани, и даље су одлазили 
на хришћанске службе, венчавали се у цркви, поштовали пост и 
црквене празнике. Ова двојна муслиманско-хришћанска егзи- 
стенција била је, наравно, могућа само тамо где у близини нису 
били турски административни центри. Скривене од турских вла- 
сти, ове љарамане, криптохришћане (албански Јататапе, шаре- 
ни), прећутно је толерисало свештенство обеју хришћанских цр- 
кава, које 1е везано за то игнорисало важеће каноне. 


Бекшашки ред 


Карактеристика религијског синкретизма, иначе веома 
распрострањеног у Албанији, било је и то да су тамо секташки 
покрети — као што је на пример дервишки ред — били прихваће- 
ни више него у другим процинцијама Османског царства. Дер- 
виши су били мистичари који су углавном живели у редовима, у 
формалном смислу под утицајем хришћанских и будистичких 
монашких редова. Они су били под надзором шеиха којем су се 
били обавезали на безусловну послушност. Велика привлачност, 
којом су дервиши окупили широке слојеве становништва у тур- 
ској југоисточној Европи, заснивала се пре свега на томе што су 
они заступали народну религију у којој су се, ту и тамо, задржа- 
ли остаци хришћанског и прехришћанског начина размишљања. 
Већина дервишких редова неговала је наглашени култ светаца 


којим су заправо најчешће слављени хришћански свеци, али ин 
паганска божанства, само овога пута у муслиманској одори. 
Дервиши су у својим текијама (текке) и практично чинили мило- 
срђе путницима примајући их на храну и дајући им уточиште. 

У Албанији је најраспрострањенији био бекташки ред, чији 
је патрон био Хаџи Бекташ који је у 13. веку из Персије дошао у 
Малу Азију и настанио се у једном селу у близини Кирсехира на- 
званом касније по њему; у истом селу налазила се и главна текија 
реда. Бекташко учење имало је и хришћанских елемената, тако да 
су познавали неку врсту причешћа, као и исповести са опростом. 

Не може се са сигурношћу тврдити када се тачно бек- 
таши први пут појављују у Албанији. Према историји реда, пр- 
ви дервиши долазе у земљу заједно са трупама Мурата ПЦ 
(1421—1451). Први поуздани податак о постојању бекташа у 
Албанији дугујемо путописцу Евлији Челебији (1610 око 
1683) који је у свом Путопису (Зеуаћатате) поменуо текију 
овог реда у Канини код Валоне. 

И сами подаци о бројности бекташа у Албанији врло 
су различити. Горња граница је око 200.000, и то из периода 
пре Другог светског рата, што је значило око 20% укупног 
становништва. У јужној Албанији има наводно 90% муслима- 
на бекташа. У северној Албанији бекташи су углавном били у 
области Кроје, некада главном Скендербеговом утврђењу. 
Доста албанских бекташа било је и изван Албаније, као на 
пример у главне бекташке текије Хаџи Бекташ. 

Појава вредна помена односи се на то да су албански 
бекташи у 19. веку били важна упоришта националне свести. 
Бекташке текије у јужној Албанији били су састајалишта ал- 
банских националиста, а вође албанских банди које су се 6о- 
риле против Турака налазиле су у њима уточиште. Наим 
Фрашери (1846—1900), један од најпознатијих представника 
албанске књижевности из доба препорода, био је бекташ. У 
својој Бекташкој бележниџи (Ретоте е Вектагћтје;) он у први 
ред ставља нацију, Албанију: 


Бекташи су браћа и једна душа, не само међусобно већ и према 
другим људима. Они гаје љубав и према другим муслиманима и 
хришћанима као према својој души и понашају се добро и лепо 
према свим људима. Ипак, највише од свега воле домовину и 
пријатеље домовине јер је то највеће добро свих. 

Фрашери је радио и на томе да албанске бекташе 
одвоји од матичне анатолске текије и да албански језик поста- 
не култни језик бекташа. 

У Турској су бекташи, као и сви дервишки редови, за- 
брањени 1925. године, али је у Албанији ред и даље постојао, 
са Тираном као новим центром бекташтва. У комунистичкој 
Албанији бекташи су били самостална религијска заједница, 
чији је председник постао поглавар (Кгуеојузи! Вотот) читаве 
светске бекташке заједнице која је била процењена на седам 
милиона присталица широм света. 


Племенско друштво 


На освојеној територији Албаније османска власт је 
успела да утиче на промену односа у равничарским областима, 
дуж важних саобраћајних праваца и у градовима, где су иначе 
били смештени центри цивилне и војне управе. Житељи тешко 
приступачних планинских предела северне Албаније остали су 
углавном заштићени од политичких промена. Тамо је владало 
племенско друштво. Није утврђено да ли је то у односу на 
стање пре турског освајања значило враћање на ранију развој- 
ну фазу. 

Пошто није било утицаја моћи са стране, племенско 
друштво је живело према сопственим законима. Суживот је 
функционисао према нормама неписаног обичајног права, које 
није било нужно исто за сва племена, али је ипак имало исту 
основу. По северноалбанском предању ова основа се звала За- 
кон Леке Дукађинија (Капип ! Тек Рикагђип). 

Основна јединица албанског племенског друштва би- 
ло је домаћинство или (велика) породица (5 еру, на чијем се 
челу налазио отац породице (201 е зерк) са најширим овла- 
шћењима. Он није имао само власт над члановима домаћин- 
ства (којих је било од пет до осамдесет), већ и над добрима. 
Управљао је финансијама и располагао иметком и земљиштем, 
који нису припадали њему већ домаћинству у целини. Ипак, 
његова моћ није била неограничена. Мушки чланови домаћин- 
ства имали су право да смене оца породице уколико би се он 
показао као неспособан и одаберу новог. Поред тога, имали 

су власт само над својим оружјем, својим женама и својом де- 
цом. Сву своју зараду морали су да ставе на располагаше оцу 
домаћинства. Када постане превелико, домаћинство се могло 
поделити, али се то избегавало јер је већа заједница ефикасни- 
је привређивала, а и њена одбрамбена моћ је била већа. 

Следећа јединица по величини у племенској заједници 
било је братство (уеЏахет). Оно се састојало од више дома- 
ћинстава која су међусобно повезана родбинским везама, те су 
заједнички користили пропланке и шуме. Међу њима је и у 
свему осталоме постојала уска повезаност. 

Веће од братства је племе (75). Припадници племена 
сматрани су крвним сродницима, па су бракови међу њима 
били забрањени (егзогамија). У северној Албанији је било око 
30 оваквих племена. Свако од тих племена водило је порекло 
од неког легендарног заједничког претка. 

Крвно сродство међу овим племенима је, наравно, 
под знаком питања, као и њихово етничко порекло. Границе 
између Црне Горе и северне Албаније биле су како у средњем 
тако и у раном новом веку покретне. У Црној Гори вероватно 
има племена албанског, а у северној Албанији племена сло- 
венског порекла. Пример за то је данас црногорско племе Ку- 
чи, за које се зна да је у 17. веку било пола словенско и то 
православне вере, а пола албанско и католичко. 


Племенска скупштина 


Турци су толерисали албанску племенску скупштину, 
чак су дозволили да постане саставни део система власти у се- 
верној Албанији. Поједина племена су у великој мери само- 
стално регулисала унутрашња питања из живота заједнице, на 
који је паша у Скадру имао сасвим мали утицај. Посредник 
између паше. и племена био је буљубаша (бројикбаз;, албански 
ђујгукбахћг), муслиман, који је боравио у Скадру, пашином ад- 
министративном седишту. Положај је био наследан, али га је 
и паша на захтев племена могао мењати. Задатак буљубаше је 
био да код провинцијског намесника заступа опште интересе 
племена, да'"паши представи припаднике племена који дођу у 
Скадар и да им као адвокат и преводилац пружи помоћ пред 
судом, у разним службама и при обављању њихових послова. 

За време војних похода он је примао и делио накнаду, у случа- 
ју спорова и крвне освете посредовао да се казне окривлени и 
спроведу пашини налози који су се односили на племе. Под 
његовом су командом били полицијски органи које је слао у 
планине, док се он лично могао појављивати на њиховом тере- 
ну само уз изричито одобрење племена. Буљубаша је такође 
сакупљао намете од којих је једну трећину задржавао за себе. 

Племена су преко институције бајрака (од турског ђау- 
гак, застава) била саставни део турских оружаних снага. Овај 
бајрак је често мешан са племенима, али у ствари нису имали ни- 
шта заједничко. Сам бајрак је више био скуп породица које су 
живеле на истој територији, а не племенска заједница. Један бај- 
рак су, теоријски, чинили припадници различитих племена, али 
је по правилу ту било речи само о припадницима једног племена. 
Једно племе је обично имало више бајрак. Племена су, чак и она 
хришћанска, под командом свог вође (бђајгактаг) одлазила у рат 
заједно са турским трупама — као, рецимо, католички Мирдите 
још за време Кримског рата (1853—1856). 


Племенски _ достојанственици 


Појединачне заједнице унутар племена водили су по- 
главари који су носили титулу изведену од словенског „војвода“. 
Одмах испод њих били су старешине братстава (2јобагег), који 
су живели у одвојеним четвртима. Њихова основна функција 
било је одређивање глобе (ојође) за преступе и она је обично 
била узимана у натури, кроз стоку из стада окривљеног. Са тог 
места они су тесно сарађивали са буљубашом и његовим људи- 
ма. Остали племенски достојанственици били су јемци (догеха- 
пег), које је постављао паша и који су имали задатак да јемче за 
послушност понашање племена. Уколико би читаво племе почи- 
нило преступ, морали су исплатити колективну казну. 

Сви ови достојанственици, заједно са представницима 
највиђенијих породица у селу, „старцима" (рједе), чинили су 
веће стараца (рједеча). Сви они су свакодневно обављали до- 
спеле задатке, решавали спорове, сазивали скупштине и непо- 
жељне удаљавали из племена. Титуле војводе, бајрактара и 
плекте биле су наследне, а ако би наследник био малолетан, 
на његово место би дошао први следећи мушки рођак. 

Племенска скупштина и обичајно право 


За све одлуке које су погађале читаво племе или више 
племена, као што су на пример питање рата или мира, обја- 
вљивање или укидање неке уредбе, измена постојећих обичаја, 
сазивана је племенска скупштина (Киуепа, али и хбог). Њој је 
морао да присуствује по један мушки члан сваког домаћин- 
ства. Племенска скупштинаје одржавана најмање два пута у 
години, обично у пролеће и јесен, када се стока терала на ис- 
пашу или се са ње враћала. 

Правну основу племенског живота у заједници чини- 
ли су обичаји и навике (аде!) и некодификовани Закон Леке 
Дукађинија. Повреда власништва се углавном кажњавала 
новчаном глобом, док су груби прекршаји могли бити осуђени 
и на избацивање починиоца из племенске заједнице, спаљива- 
ње куће или пустошење њива. Осуђена страна могла је да 
поднесе жалбу буљубаши, који је затим читав случај износио 
пред пашу, а овај опет могао да одреди да пресуду донесе су- 
дија из другог племена. 

За тешке прекршаје, као што су убиство са предуми- 
шљајем, отмица, браколомство, клевета, кршење дате речи 
(ђеза) или лажно сведочење, пред судом важила је крвна 
освета (јак), од које се могло искупити само уз сагласност 
оштећене породице. Крвна освета односила се на мушке чла- 
нове домаћинства, и то не само на починиоца злочина већ на 
читаву његову кућу. Жене су на сваки начин биле искључене 
из крвне освете — нити су се могле осветити нити бити жртве 
освете. Крвна освета је могла да буде проглашена неважећом 
за одређени период (рецимо за време жетве) и било је места 
на којима се није смела вршити (у црквама, на пример). На 
овим местима спроводило се заклињање (бега) које је било је- 
дино јемство да се друштвени живот у северној Албанији на- 
стави, јер се крвна освета често преносила генерацијама. По- 
мирење страна међу којима је важила крвна освета је такође 
било могуће и до њега је долазило обично онда када породици 
прети гашење због убијања мушких чланова. 

Крвна освета имала је у сваком смислу негативне после- 
дице по живот заједнице и погоршала је ионако тежак положај 
жене у патријархално уређеном племенском друштву. Наиме, док 
су мушкарци били заузети спровођењем освете или се од освете 

скривали, жене су биле те које су, поред редовних обавеза, мора- 
ле да преузимају и радове у пољу. Тако се дешава, што је у ли- 
тератури пуној величања обичајног права прећуткивано, да су 
жене бежале од мужева за које су углавном веома младе и против 
своје воље биле удаване. Оне су прибежиште тражиле у заједни- 
цама које су биле у непријатељским односима са оном из које би 
побегле, и надале се да ће тамо наћи боље услове за живот. 


Сеановник планинских области у северној Албанији, 
ирфеж Р. К. Вудвила 


Ширење. албанских насеобина на Косову 


Освајање Турака имало је утицаја и на ширење ал- 
банских насеобина. У турско време посебно се повећава број- 
ност албанског становништва на Косову и у Македонији. 

Већ крајем 13. века почиње досељавање Албанаца из 
околних планинских области на Косово. Међу рударима који се 
помињу да су ископавали руду из богатих налазишта на Косову 
били су и Албанци. У време турског освајања (1455) Албанци 
су чинили већ 4–—5% укупног становништва Косова. Међутим, 
ти Албанци су — како се види из једног турског пореског реги- 
стра — већ били захваћени процесом словенизације. Они су но- 
сили словенска имена, па је само још име оца ту и тамо укази- 

вало на албанско порекло (Богдан, син Арбанаса; Божидар, 
син Ђона, итд.). Турско освајање значило је и крај овој асими- 
“дацији. Већ након сто година на Косову долази до велике про- 
мене структуре становништва. И док 1485. године на Косову 
није било ниједног места са већинским албанским становни- 
штвом, 1582. албански елемент предњачи у неким општинама. 
Тако је Ђаковица, која се 1485. године помиње као варошица 
са мешовитим српско-албанским становништвом, 1582. године 
била насељена претежно албанским живљем, а сматра се да 
1782. године тамо више нико није разумео српски. Поједина се- 
ла, која су крајем 15. века била српска, сто година касније води- 
ла су се као напуштена. У њих су се касније доселили Албанци. 
Турска власт је толерисала ово ширење албанских насеобина, 
па га је делимично и подстицала. Континуирано досељавање 
Албанаца на Косово одвијало се до краја турске владавине. 

Економски разлози су били најјачи мотив овог досеља- 
вања: за разлику од сурових планинских предела северне Алба- 
није, из којих су Албанци највише долазили, косовске низије би- 
ле су плодније. Други разлог било је бежање од крвне освете. 
Турци су, опет, допринели својим акцијама расељавања, желећи 
на тај начин да уклоне побуњеничке и пљачкашке групе, али и да 
опустошена подручја поново населе. О таквом једном присилном 
расељавању пише и надбискуп и апостолски визитатор за Алба- 
нију Винћенцо Змајевић у свом извештају из 1703. године. По 
њему, у околини Ђаковице налазио се низ села која су била ко- 
лоније албанског становништва из планинских подручја, приси- 
љеног на сеобу. Тако је требало да им буде ускраћена могућност 
да пљачкају али би на тај начин истовремено била и насељена 
област уништена током последњих ратова. Расељавање је било и 
једна врста казне за велеиздају: велики део северноалбанског 
племена Кељменди, око 1700. године је пресељен на Пештер, у 
Новопазарски санџак, јер се за време Великог турског рата 
(1683—1699) борило на страни цара. 

Хришћани су пресељавани углавном у муслиманске 
области. Како њихови свештеници нису могли са њима, неду- 
го потом и они су прихватали ислам. Понекад су на то били и 
присиљени. Међутим, већина муслиманских Албанаца на Ко- 


сову зна којем су католичком планинском племену припадали 
шихови преци. 

Албанизација Косова у турско доба била је подстак- 
нута још једном појавом: један део српског становништва на 
Косову примио је ислам, после чега кроз склапање бракова 
долази до албанизације конвертита. Албанизацији су подлегли 
и Босанци и Черкези досељени на Косово у 19. веку. Процес 
албанизације је у неким деловима Косова и Македоније дели- 
мично и данас у току. 


„Албанске колоније у Италији 


Једна од последица турског освајања свакако је и исе- 
љавање Албанаца у Италију. Бројне племићке породице, које 
нису биле вољне да се покоре Турцима и приме ислам, упути- 
ле су се на Апенинско полуострво. Са племством је отишао и 
велики број људи са села који су тамо очекивали боље услове 
за живот, делимично врбовани и од стране напуљских краље- 
ва. Ујужној Италији и на Сицилији има 95 места насељених 
потомцима албанских исељеника или основаних, то јест поно- 
во насељених Албанцима. У 55 од тих места се још и данас 
говори албански, док су остала у међувремену потпуно итали- 
зирана, иако су код дела становништва остале сачуване албан- 
ске ношње и свест о албанском пореклу. 

Исељавање Албанаца у Италију одвијало се у више 
етапа: већ тридесетих и четрдесетих година 15. века појавиле су 
се албанске избеглице у околини Анконе. Негде средином 
истог века на захтев Алфонса [ Напуљског албански војници су 
ступили у напуљску службу. Они су били под вођством изве- 
сног Деметрија Ререса и штитили су кућу Арагона од устанака 
племства и тежњи Анжујаца да се учврсте у јужној Италији. 
Као награду за своју службу они су 1448. године добили зе- 
мљишта у данашњој провинцији Канзаро, где је било седам се- 
ла новонасељених Албанцима. Деметрио Ререс постао је гувер- 
нер Калабрије, док су оба његова сина Ђорђо и Базилио, са 
делом албанских трупа, отишли на Сицилију где су основали 
војне колоније Контеса, Ентелина, Палацо, Адријано и Мецо- 
јузо. Дакле, 1448. година може се сматрати годином оснивања 
албанских колонија у Италији. 

До другог таласа досељавања долази 1461. године, са 
Скендербеговим трупама које су дошле у помоћ Фердинанду | 

Напуљском. Скендербег се већ 1462. године вратио у Алба- 
нију, али је у Италији оставио већину својих људи, где су се 
они даље борили против Анжујаца и њихових присталица, на- 
кон чега су се ту и населили. Тада су настале албанске коло- 


није које су се налазиле на простору данашњих провинција 
Тарент, Аеће, Компобасо и Фођа. 


5УСАМПЕКВЕСН 


Скендербег (1405—1468 ), албански војсковођа и национални јунак 
(италијанска резбарија из 18. века) 


Следећи прилив досељеника десио се када су Албани- 
ју, после Скендербегове смрти, коначно покорили Турци, да- 
кле након 1479. године. Овога пута у Италију не долазе војни- 
ци, већ избеглице. Нема података о њиховом броју, али је 
морао бити знатан будући да већина албанских колонија у по- 
крајини Косенца — која има највећи проценат албанског ста- 
новништва — потиче из овог времена. Досељавање је трајало до 

почетка 16. века, а посебно је било изражено након неуспеха 
албанских устанака — дакле после 1481, 1492. и 1506. године. 

До новог масовног досељавања Албанаца долази по- 
сле поновног туреког освајања Корона. Корон и остала места 
дуж обале Пелопонеза дошла су 1532. године у руке Шпана- 
ца под вођством Андреа Дорија. Домаће хришћанско станов- 
ништво, а међу њима и Албанци који су насељавали велики 
део полуострва, подржало је ово освајање. Међутим, када је 
Корон морао да капитулира пред Турцима, Грчку заједно са 
Шпанцима напуштају и многобројне албанске и грчке породи- 
це. Оне су се упутиле у Италију и населиле се широм земље, 
али највише по местима Бариле, Масхито и Бриндизи ди 
Монтања у покрајини Потенца, затим Ст. Деметрио Корон и 
Ст. Бенедето Улано у покрајини Косенца, као и у самом глав- 
ном граду Напуљу. Влада шпанског вицекраљевства дала им 
је посебне повластице, а имали су и право на ношење оружја, 
што другим досељеницима није било дозвољено. Бити пред- 
стављен од стране ових побоП Согопе1 сматрало се посебно от- 
меним, па су се многе италоалбанске породице трудиле да се 
са њима повежу. 

Са Короном се завршава време великих досељавања. 
У 17. и 18. веку у Италију се појединачно усељавају само мање 
групе Албанаца, и то 1647. у Бариле (Потенца), и северну 
Италију, такође у првој половини 17. века, у област Пјаћенце; 
1744. године становници Пикераса у обласи Химара напушта- 
ју своју домовину и одлазе за Италију, где их Карло Ш На- 
пуљски насељава у месту Вила Бадеса (Пескара); 1756. у 
Папску државу долазе избеглице из Скадра и насељавају се у 
Пианину (Витербо); последња група албанских досељеника 
стиже у Италију 1774. године и сели се у Бриндизи ди Мон- 
тања (Потенца), где је већ постојала старија албанска колони- 
ја. Поред ових групних миграција у Италију било је и поједи- 
начних исељавања. Од 16. века у ову земљу су у континуитету 
долазили албански досељеници у војну или морнарску службу. 
Шпанији су, као светској сили која је на свим границама Евро- 
пе водила ратове, стално били потребни војници. Центар свих 
појединачних досељавања у Италију био је без сумње Напуљ, 
који је на одређени начин за Шпанију представљао прозор ка 
Балкану. Он је био полазна тачка дугогодишњих војних похода 


63 


шпанских галија у Средоземном мору, у њему су се спајале све 
нити разгранате шпијунске мреже коју су Шпанци формирали 
на читавом османском Средоземљу. Шпанском вицекраљу на 
располагању је био читав апарат за посебне мисије, као што су 
извиђања, ступање у контакт са балканским завереницима, 
превођења и контрашпијунажа. У ту мрежу регрутовани су 
углавном балкански емигранти и то су, поред Грка, највише 
били заступљени Албанци. 

Мећутим, војна служба је без сваке сумње била глав- 
но занимање појединачних досељеника из Албаније. У На- 
пуљском краљевству су још одраније постојали албански ко- 
њички пукови, можда чак из времена Деметрија Ререса и 
његових људи. Касније су то углавном били утицајни стари 
емигранти који су се нудили да за шпанску круну регрутују 
војнике из своје некадашње домовине или одраније познатих 
балканских регија. Међутим, албанских коњичких пукова није 
било само у Напуљу, већ и у другим шпанским градовима у 
Италији, између осталих и у Милану. Албанци су се борили 
на свим шпанским ратиштима, не само у Италији, већ иу 
Фландрији, на пример. Неки од тих војника су се у помену- 
тим ратовима и прославили. За најпознатијег међу њима ва- 
жио је Ђорђо Баста, који је 1550. године у месту Ла Рока код 
Тарента угледао свет, постао царски војсковођа и написао два 
уџбеника из ратне доктрине (1 таечто 4! сатро гепетаје и (о- 
уетпо аеПа сауаПета [ергета). У Напуљу је до времена Напо- 
леонових ратова постојала Кеттето Кеа! Маседопе, како је 
коначно названа, која је напослетку коришћена највише за су- 
збијање пљачки и побуна. 

Већина албанских досељеника у Италији била је по- 
реклом из централне и јужне Албаније, или из Грчке. О томе 
сведочи не само тоскијска форма италоалбанских дијалеката, 
већ и православна литургија коју је имала већина албанских 
заједница у Италији, то јест данас и даље или поново има. 
Латинско свештенство трудило се, прилично успешно, да 
Италоалбанце приведе латинским верским обредима. Насле- 
ђене верске обреде прва је напустила заједница Фалконара 
Албанезе (Косенца) 1570. године, а последња 1707. године 
заједница Урури (Кампобасо). Пошто су се новопридошлице 
насељавале у већ постојећим али напуштеним или полуразру- 

шеним насељима, њихово досељавање је за италијанске држа- 
ве било корисно, јер је помогло да се надокнади губитак соп- 
ственог становништва настао током разних ратова. 

Албанске колоније у Италији 


Однос досељеника и староседелаца у почетку није 
био идеалан. Новопридошлицама није замерано само ношење 
њихове необичне ношње и неговање обичаја, већ и њихови 
православни обреди. Православни верници су, наиме, заједно 
са својим женама и децом, били ослобођени дажбина, што је 
изазивало завист не само латинског свештенства, него и дома- 
ћег италијанског становништва. Досељеници су у погледу вере 
сматрани јеретицима, а у појединим областима Албанци су 
били на гласу као разбојници. 

Други разлог који је утицао на то да односи досељени- 
ка и староседелаца нису били баш срдачни била је чињеница 
да је и прва генерација Албанаца једва разумела или уопште 
није разумела италијански. Већина италоалбанских насеља се 
изгледа вековима трудила да се од италијанског окружења 
изолује строгим инсистирањем на албанском језику и очувањем 
обичаја. И склапање бракова је најпре било дозвољено само 
међу Италоалбанцима. Добровољном изолацијом, истина, очу- 
вани су језик и народност Агађетећ-а, како су Италоалбанци 
сами себе прозвали, али су са друге стране они за своје итали- 
јанске суседе остали странци на које се гледало са неповере- 
њем. Постојала је чак једна сицилијанска изрека: „Ако наиђеш 
на вука и Албанца, прво убиј Албанца". 


Албаниџ и европски ратови са Турџима 


Чињеница да је Албанија постала саставни део Осман- 
ског царства и да се барем део становништва помирио са новим 
односима, па тиме и користио шансе које су му у великом тур- 
ском државном савезу нуђене, није аутоматски значила да су се 
сви Албанци без отпора помирили са турском влашћу. Упркос 
неоспорној верској толеранцији од стране Турака, хришћани су 
се ипак осећали као грађани другог реда. Отуда убрзо избијају 
устанци против турске владавине, предвођени углавном припад- 
ницима некадашње политичке елите. 

Тако 148]. године пред Драч долази Скендербегов син 
Јован (Ђон), највероватније по налогу и уз подршку напуљског 
краља. Међутим, он и Албанци који су се подигли одмах по ње- 

говом искрцавању нису постигли свој циљ, а то је било освајање 
Кроје. За Напуљ је овај поход ипак био од користи, јер је анга- 
жовао један део турских трупа и држао их подаље од Италије 
(Отранто је 1480. године постао турски). После протеривања 
из Италије 1481. године Турци су покушали да угуше превира- 
ња у Албанији, што им је након неколико година и успело. Око 
1485. Албанија је опет чврсто у османским рукама; Кастриот је 
морао да се повуче у Италију. Немира је и даље било само у 
планинској области Химаре, јужно од Валоне, где турска власт 
никако није признавана и где је успешно пружан отпор трупама 
Бајазита П. Тек у јесен 1492. године постигнут је компромис: 
Турци су одустали од својих утврђења у овој области, а Хима- 
риоте су се обавезале да султану плаћају данак (Латас). 

У 16. веку ситуација са Албанијом била је мирна. Тур- 
ци су 1501. односно 1506. освојили Драч и Љеш. Албанци се у 
том периоду помињу само у вези са европским државама које 
су се нашле у рату са Османским царством и покушавале да у 
антитурски савез увуку хришћанске Албанце. Тако је у прего- 
ворима о антитурској коалицији, који су вођени између пред- 
ставника Папске државе, Шпаније, Венеције и цара, као рат- 
ни циљ набројано и поновно освајање Албаније. Венеција је 
тада хтела да поврати целокупне некадашње поседе на албан- 
ској обали. За време Кипарског рата (1570—1573) Венецијан- 
ци су успели да на устанак покрену становнике неколико се- 
верноалбанских области и области Химара. Рат је, међутим, 
окончан великим поразом Млечана, јер у том походу нису из- 
губили само Кипар, већ и своје преостале поседе у Албанији — 
Улцињ и Бар. Победа хришћана на мору код Лепанта 1571. 
године имала је за њих подједнако мали значај као и за Албан- 
це, код којих овај успех (у западној Европи знатно прецењен 
по важности) није изазвао посебну пажњу. 


Дуги турски рат 1593— 1606 


Значајније последице имао је Дуги турски рат којег је 
цар водио против Турака од 1593. до 1606. године. Османско 
царство се тада налазило у тешкој економској кризи, а било је 
и војно угрожавано са две стране истовремено: од стране цара 
и његових савезника на Западу и Персијанаца на Истоку. 

Повећање дажбина и самовоља јаничара који су посебно ки- 
њили хришћанско становништво водили су стварању банди и 
изазивању нереда на османском Балкану, а самим тим и у 
Албанији. У манастиру Св. Марије у Матију одржан је 7. но- 
вембра 1594. године скуп албанских првака и свештенства на 
коме се договарало како да се царски рат против Турака ис- 
користи за сопствено ослобађање од турске власти. Закључак 
је био да се треба обратити католичким силама на Западу, па 
је зато папи послат извесни Томас Пелеса. Пелеса је Риму 
тражио оружје, новац и војску, потребне за освајање најва- 
жнијих утврђења у северној Албанији. Будући да су дотада- 
шње операције у Турском рату - које је папство подржало 
сопственим трупама — имале мало успеха, у Папској курији 
показано је интересовање за албански план, након чега је у 
Албанију послат бискуп Корчуле како би тамо сагледао ситу- 
ацију. Међутим, читав подухват пропада јер су Млечани са- 
знали за албанску заверу и заробили и Пелесу и бискупа. 

До новог покушаја да се у Албанији распламса устанак 
долази 1596. године. Овога пута он је покренут из православне 
јужне Албаније, под вођством архиепископа Атанасија Охрид- 
ског. Атанасије се за помоћ најпре обратио Млечанима, али ка- 
да су га они одбили он се окреће Шпанцима који и стварно по- 
чињу да снабдевају устанике оружјем и муницијом. Устанак, 
чије је средиште било у области Химаре, убрзо срамно пропада 
јер је изостала обећана шпанска помоћ у људству. Архиепископ 
Атанасије је морао да потражи прибежиште у Напуљском кра- 
љевству, након чега је са готово фантастичним плановима про- 
тив Турака торбарио по Европи. Трагови му се губе 1616. го- 
дине у Палерму. 

Средином фебруара 1602. године у опатији Св. Алек- 
сандра у Мирдити одржан је нови скуп Албанаца и закључено 
је да се власт над Албанијом понуди Републици Венецији. Уче- 
сници овог скупа, наводно њих 2.656, као поклисаре у Венеци- 
ју шаљу Запу, бискупа северноалбанске бискупије, и извесног 
Паола Дукађинија. У писму које су ова два Албанца предала 
подсећало се на Скендербегова дела и тврдило да се у Албани- 
ји за три дана под оружје може ставити и до 100.000 људи ко- 
ји би се на страни Венеције борили против Турака. Сматрало се 
да би се Албанцима католицима, којих би било само 40.000, 

придружили и православни Албанци, а рачунало се и на сусед- 
не Србе и Црногорце. Свему томе додати су и услови под који- 
ма би Албанци били спремни да се ставе под венецијанску 
власт: 1) Венецијанци би морали да за Албанију одреде једног 
сарпапо гепета!, 2) официрска места заузимали би Албанци, 3) 
Албанци би морали бити ослобођени свих прилога за опремање 
галија и свих царина, 4) Албанци би предавали Републици са- 
мо тридесети део својих прихода и 5) Венеција би се морала 
обавезати на одбрану Албаније од свих непријатеља. Млечани, 
наравно, нису били вољни да прихватањем понуде буду увучни 
у царски рат против Турака и зарад сасвим несигурних терито- 
рија угрозе добре односе са Османским царством. 

Сличних покушаја да се у иностранству придобије по- 
дршка за планиране устанке бивало је и током наредних годи- 
на. До успостављања мира из Житве (1606) помоћ је траже- 
на код папе, цара, шпанског краља и Венеције, а потом и од 
нижих италијанских владара — војвода од Савоје, великих вој- 
вода Тоскане, војвода Мантове и Парме, којима је било за- 
једничко да су били жељни славе, али нису имали ни довољно 
новца ни војске да се у Албанији изборе за круну. Сви су, ме- 
ђутим, имали сасвим нереалне представе о богатствима која их 
у овој земљи очекују, а албански поклисари им нису противре- 

Турско утврђење Скадар, према карфи Винћенца Коронелија (1688) 


чили. Италијани су, наиме, мислили да је Албанија плодна 
ораница која рађа све што је неопходно за живот и може да 
исхрани и велику војску; да су воде богате рибом, да има пре- 
гршт солана и довољно дрва за бродоградњу; да хришћани 
Турцима нису открили руднике злата и сребра од којих се мо- 
же обогатити; као и да су Албанци врло ратоборан народ, те 
да тамо већ дванаестогодишњи дечаци почињу да носе оружје. 
Често се у том контексту позивало на Скендербега који је са 
својом малом албанском војском натерао у бег бројчано много 
надмоћнију турску војску. Оваквим причама су прави и лажни 
албански бискупи, монаси и потомци племића покушавали да 
освајање своје, под турским јармом издишуће, домовине учине 
примамљивим за западноевропске владаре. 

Трговина пројектима за подизање устанка није баш 
увек била безбедан посао, али се у много случајева исплатила. 
Тако је гроф Антонио де Николо за 2.000 дуката, са којима га 
је напуљски вицекраљ 1606. послао у Албанију, купио себи ку- 
ћу у Будви. Генерално гледајући, изгледа да су Шпанци инве- 
стирали највише новца у албанске пројекте. Само у време када 
је гроф Де Бенавенте био напуљски вицекраљ (1603—1610) за 
Албанију је утрошено више од 200.000 дуката (на поверљиве 
људе и шпијуне, поклоне, оружје, итд.). 


Велики турски рат (1683—1699) 


Током 17. века је по избијању сваког рата против Ту- 
рака долазило до побуне Албанаца, тј. до покушаја хришћан- 
ских држава које су водиле рат да у Албанији нађу савезника. 
За време Критског рата (1644—1669) становништво Химаре 
је подржало Млечане. По завршетку рата Турци су морали 
изнова да освоје ову провинцију. У то време и у северној Ал- 
банији избијају немири. Међутим, истраживањима није са си- 
гурношћу утврђено да ли су се Албанци и за време Великог 
турског рата 1683—1699. подигли заједно са Србима. Када су 
се царске трупе у јесен 1689. године појавиле на Косову биле 
су од стране Кагеп ипа Абепзетп (Срба и Албанаца) дочека- 
не са одушевљењем. Преко 20.000 њих прикључило се трупа- 
ма генерала Пиколоминија. Пошто су у аустријским извешта- 
јима Кагеп и Абепзег коришћени као синоними, а српски 

патријарх Арсеније 11 Црнојевић представљен као Ратттатсћ 
дет Сјетепп (патријарх католичког албанског племена Кељ- 
менди) албанско учешће у Турском рату не може се са сигур- 
ношћу потврдити. Оно је могло бити сведено на активности 
банди које су додатно оптерећивале турске војсковође. У сва- 
ком случају, племе Кељменди је после склапања мира пресе- 
љено, што се може тумачити само као казнена мера. 


Аустријскоруски. рат против Турака (1735—1739) 


Уколико учешће Албанаца у Великом турском рату и 
јесте спорно, сасвим је сигурно њихово учешће у ратним догађа- 
њима за време аустријскоруског рата против Турака. И за вре- 
ме овог рата Аустријанци су продрли дубоко у унутрашњост 
Балканског полуострва. Јула 1737. године у руке су им без бор- 
бе пали Ниш и Нови Пазар. Српски патријарх Арсеније ТУ 
Шакабента, архиепископ охридски Јоасаф и католички надби- " 
скуп скопски Михаило Сума ступају после тога у тајне прегово- 
ре са Бечом. Када су се Срби на позив патријарха одлучили на 
устанак, у њему је учествовало не само племе Кељмендија, већи 
Хота и Груда. Било им је обећано да, уколико дође до мира и 
њихове области не буду ослобођене од Турака, могу да се пре- 
селе у делове под царском управом. То се, међутим, догодило 
раније него што су устаници мислили: након почетних успеха 
царских војски долази до тешких пораза. Већ августа 1737. го- 
дине морало се одустати од Приштине, а 14. августа предат је 
Нови Пазар. Албански и српски устаници морали су да се по- 
влаче са царским трупама. Пошто је 16. октобра 1737. године 
Ниш поново дошао у руке Турцима, почело је насељавање до- 
бровољаца у област Војне крајине. Албанци су тамо најпре жи- 
вели заједно са својим српским саборцима, и то у сасвим при- 
стојним односима. Након Београдског мира из 1739. године они 
су, као и Срби, били постављени као гранична милиција. Око 
1750. године насељени су у села Хртковци, Никинци и Јарак у 
Срему, где су до почетка нашег века могли да очувају свој језик 
и народност. Упркос српском окружењу остали су католици“, 


# Њихови потомци данас се изјашњавају као Хрвати. - Прим. ред. 

У поменутом турском рату учествовали су и Руси, иако 
не на балканском ратишту, па је тако у периоду после рата Ру- 
сија била водећа снага у борби да се Турци протерају из Евро- 
пе и тако реши „источно питање". Руси су од времена Петра 1 
у султановим потлаченим хришћанима видели природне саве- 
знике у остваривању својих амбиција за освајање Истока. У 
свему томе је и Албанцима била намењена одређена улога, иако 
нзима наравно није дат онолики значај који је припадао, по по- 
реклу и језику блиским, јужнословенским народима и Грцима. 

Већ у Манифесту од 3. марта 1711. године, у којем цар 
Петар 1 позива православне и католичке хришћане у Османском 
царству да се дигну на оружје против неверника Турака, помињу 
се и Албанци као један од народа који уз руску помоћ треба да 
буде ослобођен турске власти. Средином 18. века долази до поје- 
диначних контаката између Албанаца и Руса. Тако становници 
Химаре 1759. године шаљу царици Јелисавети три писма у којима 
моле руску подршку за планирани устанак. Када је 1768. године 
под Катарином П дошло до новог руског рата против Турака и 
руска флота ушла у Средоземно море, подигли су се и становници 
Химаре. Албански добровољци борили су се на страни Руса. На- 
кон мира потписаног у месту Кучук-Кајнарџи (КијиК Каупагср 
1774. године они се заједно са својим породицама исељавају у Ру- 
сију и касније насељавају на Криму. До сличне акције долази и за 
време рускоаустријског рата против Турака 1787—1792. године, 
само што ового пута то више нису биле побуњеничке групе ста- 
новништва, већ турска провинцијска властела у Албанији која је 
хтела самосталност и зато је тражила контакте са Русима. 


Тежње властодржаџа у албанским 
покрајинама крајем 18. и почетком 
19.- века за аутономијом 


У другој половини 18. века све је више знакова поли- 
тичке и војне слабости Османског царства, појачаних руским 
успесима у ратовима против Турака. У односу на европске силе 
дефанзивна владавина султана није се могла више до краја одр- 
жати ни у земљи. Провинцијски властодршци покушавали су — 
у прво време, наравно, уз признавање врховне власти султана — 

да задобију политичку самосталност. То је био случај и у Алба- 
нији. Тамо су настале две повремено конкурентске творевине: 
на северу, делом захватајући и централни део Албаније, влада- 
ла је породица Бушатлија и седиште им је било у Скадру, ау 
јужној Албанији и Епиру Али-паша Тепелена (Тепедиленли) 
чији је главни град био Јањина. И једнима и другом пошло је за 
руком да добију готово потпуну независност од Порте. 


Бушатлије 


Оснивач династије Бушатлија, који је више од седам- 
десет пет година владао северном Албанијом, био је Мехмед- 
паша звани Стари (Рјаки). Порекло породице је спорно — 
различита предања говоре у прилог томе да породица потиче 
из Мале Азије, да су Бушатлије потомци Црнојевића који су 
владали у Црној Гори пре доласка Турака. Најзначајнији 
представник ове породице, Кара Махмуд-паша, сматрао је да 
потичу од рода Скендербега, борца против Турака. 

Мехмед-паша је најпре био бег села Бушати, у близи- 
ни Скадра. Намесник Скадарског пашалука постао је 1757. го- 
дине. Успело му је да заустави ривалство међу породицама и 
оконча анархију која је владала у северној Албанији. Осим то- 
га, проширио је свој утицај и на суседне округе: Улцињ, Љеш, 
Тирана и Елбасан. Од помоћи му је било то што је задобио 
подршку католичких планинских племена, пре свега Мирдита. 
Када је 1775. године Мехмед-паша умро, северна и централна 
Албанија биле су уједињене под влашћу његове породице. 

Други значајни представник ове породице био је Кара 
Махмуд-паша. Он се у изворима први пут појављује 1778. го- 
дине као „скадарски паша", али у прво време није био призна- 
ван од стране османске власти. Кара Махмуд-паша није поку- 
шавао само да своју моћ у централној Албанији ојача, већ и да 
је прошири на Црну Гору. Турска утврђења Спуж и Подгори- 
цу напао је 1784. године, а 1785. искористио је путовање влади- 
ке Петра 1 Петровића Нзегоша у Русију да пороби црногорску 
престоницу Цетиње. Турска власт сматрала га је одметником, 
те је 1786. године из Софије покренула трупе против њега, али 
су оне стигле само до долине реке Шкумбе када су прекоман- 
доване, јер је у међувремену на босанској граници дошло до 

проблема са Аустријанцима. Рускоаустријски рат против Ту- 
рака (1787—1792) спасао га је накратко турске опасности, па је 
чак помислио да може да се оглуши о султанов захтев да по- 
шаље помоћ од 10.000 људи. Трупе које су поново против ње- 
га послате, под командом румелијског беглербега, потукао је 
маја 1787. на Косову пољу, после чега је харао Косовом и 
пљачкао. Тек је турској војсци, која се 1787. искрцала у Драч 
и Улцињ, успело да га опколи у скадарском утврђењу. Тада се, 
међутим, показало да је Кара Махмуд-паша имао снажну по- 
дршку становништва. У северној Албанији избија устанак који 
су подржала и планинска хришћанска племена. Крајем новем- 
бра 1787. године успело му је да пробије опсаду, што је султа- 
нову војску натерало у бег. Овај успех навео је Русију и 
Аустрију да ступе у контакт са скадарским пашом и наговоре 
га да уђе у борбу. Обе силе залагале су се одвојено, али са 
истим, нимало реалистичним, планом да у борби против султа- 
на удруже црногорску и војску Кара Махмуд-паше. 

Паша је ушао у преговоре са Русима и Аустријанци- 
ма. Русима се обавезао да ће за подршку флоте и супсидије 
под своју власт ставити целу Албанију и Македонију, потом 
извршити продор до Солуна како би руским трупама отворио 
пут ка Цариграду. 

Овај, по свему судећи не баш озбиљно осмишљен, по- 
духват није реализован јер се руска флота за време рата уоп- 
ште није појавила у Средоземном мору. Нешто интензивнији 
били су покушаји цара Јосифа П да из Албаније отвори нови 
фронт против Турака. Преписка између цара и паше одвијала 
се у периоду од марта до маја 1788. године. Кара Махмуд-па- 
ша изразио је спремност да се стави под царску заштиту уко- 
лико му цар обезбеди наследну власт над северном Албанијом 
и слободу исповедања ислама. Јосиф П био је спреман да то 
учини и чак обећао да му на располагање стави 100.000 дука- 
та за куповину војне опреме. Пашин задатак био је да са сво- 
јим трупама оде у Босну и тамо заједно са Аустријанцима уђе 
у борбу против Турака. На закључење овог уговора о савезни- 
штву у Скадар су, јуна 1788. године, послати царски послани- 
ци под вођством службеника државне канцеларије Венцела 
Едлера фон Брогнара и капетана Лудвига фон Пернета. Ова- 
ко добро започети односи добили су, за цара, неочекиван и кр- 

вав крај: чланови царске делегације убијени су по налогу паше 
21. јуна, на повратку из Скадра. Било је очигледно да је Кара 
Махмуд-паша ове преговоре са султановим противницима во- 
дио пре свега да би извршио притисак на османску власт да га 
призна, што је потом и уследило. Кара Махмуд-паша након 
тога улази у рат на страни султана. Читава замисао о савезни- 
штву била је од почетка нереална, јер се царев план заснивао 
на непоузданој заједничкој црногорско-албанској акцији. Јосиф П 
је, са друге стране, погрешно оценио пашину позицију у Ска- 
дру. На контакте са хришћанским силама његови земљаци ни- 
су благонаклоно гледали, а многобројни противници су те кон- 
такте увек могли да искористе против њега. Везе са царом и 
Русијом биле су инструмент који је паша могао користити само 
крајње опрезно и само онда када је ратна срећа била на страни 
хришћанских сила — што дуго није био случај. 

Убрзо након склапања мира (1791. односно 1792. го- 
дине) Кара Махмуд-паша поново устаје против османске вла- 
сти, успева да се одупре новим турским походима, али ипак 
1794. године од шпанског амбасадора у Цариграду ЕлиоДора 
де Булињија тражи да се за њега заложи код султана. Ова 
акција коштала је пашу много новца, алл је 1795. окончана 
жељеним успехом. Признат од стране султана, Кара Махмуд- 
-паша је могао да се окрене свом старом плану да своју власт 
прошири на Црну Гору. Погинуо је 22. септембра 1796. го- 
дине на Морачи у борби са Црногорцима. 

Кара Махмуд-паша, у преписци са хришћанским си- 
лама називан и „кнезом од Албаније", тежио је вероватно то- 
ме да своје намесништво претвори у аутономну кнежевину. 
Подршку је тражио и нашао је у својим хришћанским подани- 
цима и тако ступио у везу са хришћанским државама и то не 
само са Русијом и Аустријом, већ и Шпанијом, Венецијом и 
чак Папском државом. Папству је обећао да ће послати хри- 
шћанске трупе из Албаније као помоћ за борбу против Фран- 
цуза, а за узврат је добио право да на папској територији купи 
војну опрему. Контакте са Французима успоставио је 1795. 
године и они су му на располагање ставили официре и инже- 
њере да реорганизује сврје трупе и изгради утврђења у Ска- 
дру. У свом пашалуку он је подстицао трговину и занатство, 
сам је организовао жив промет дувана са Италијом, за шта му 

је агент бир шпански конзул у Анкони Андреа Анђело Радо- 
вани. Радббани је по рођењу био Скадранин и брат барског 
надбискупа Ђорђа Анђела Радованија, који је такође посредо- 
вао за пашу. Да ли је Кара Махмуд-паша заиста желео (и 
био у могућности) да раскине баш све везе са Османским 
царством и оснује независну албанску државу, како се то по- 
некад тврди, не може се тачно доказати на основу до сада по- 
знатих извора. 


Али-паша Јањински — Лав од Јањине 


У отприлике исто време када и у северној Албанији, 
турска власт и у јужном делу земље почиње да губи контролу. 
Тамо је 1784. године вођа банди Али, пореклом из Тепелена, 
заузео град Делвино. Османска власт је накнадно одобрила 
овај потез, будући да је претходни делвински паша био осум- 
њичен да одржава тајне контакте са Млечанима. Тако је Али 
постао делвински паша, а 1785. и гувернер Трикале у Тесали- 
ји, па је као такав био задужен за обезбеђивање тесалско- 
-епирских планинских пролаза. Својим учешћем у походу про- 
тив Руса 1787. године обезбедио је султанову наклоност, што 
му је добро дошло када је 1788. године освојио Јањину. При- 
знат је за намесника јањинског, а под тим именом Али-паша 
Јањински касније се и прославио. 

Вешто користећи слабост власти и ривалство локал- 
них властодржаца Али-паша се након тога домогао целе јужне 
Албаније и дела данашње северне Грчке. На врхунцу своје 
моћи, 181. године, он је заједно са својим синовима поред Ја- 
њине владао и окрузима Трикала, Валона, Ђирокастро, Ти- 
рана, Охрид и Елбасан, што је била област са око пола мили- 
она становника. Жесток отпор његовом освајању пружило је 
само хришћанско племе Сулиота из јужноалбанско-епирског 
приобаља. Њих је Али-паша успео да покори тек 1804. годи- 
не, после вишегодишњих борби у којима је племе искорењено. 

Али-паша је у својој области владао као самостални 
владар. Као и његов ривал у Скадру и он је располагао соп- 
ственом војском и малом флотом. Одржавао је и односе са 
страним силама. Прве контакте са Русијом успоставио је још за 
време рускоаустријског рата против Турака 1789. године. Фе- 

бруара 1791. године Али-паша је поручио руском конзулу на 
Крфу да је спреман да помогне Русима у њиховој борби против 
Турака уколико би га по окончању рата признали за независног 
владара. Јуна 1791. године је чак припремљен савез којим је 
предвиђено формирање руског протектората над поседима паше 
од Јањине. Русија се при том обавезала да поштује исламску 
вероисповест, обезбеди Али-паши финансијску и материјалну 
помоћ и регуларан војни корпус као пашину заштиту. Али-паша 
се са своје стране обавезао да ће једнако третирати своје „грч- 
ке" (грчко-православне) и „турске“ (муслиманске) поданике, 
да ће оформити мешовиту управу сачињену од „Грка“ и „Тура- 
ка" и да ће у Русију послати једног од својих синова као гаран- 
та своје послушности и верности Русији. До склапања овог спо- 
разума, наравно, није дошло. Изгледа да је Али-паша, као им 
Кара Махмуд-паша од Скадра, преговарао са Русима како би 
извршио притисак на актуелну османску власт. 

Касније је паша од Јањине одржавао односе са Фран- 
цуском и Енглеском. Обе земље су у Јањини имале своје конзу- 
ле, Француска Франсоа Ш. А. Л. Пуквиља и Енглеска Вили- 
јама М. Лика, који су за собом оставили интересантна сећања на 
време проведено у Јањини. 

Али-пашини односи са султановом влашћу остали су 
затегнути, али је све до 1820. године ипак успевао да избегне 
коначан раскид. Те 1820. године султан Махмуд П одузео му 
је све титуле и препоручио да се са породицом повуче у Тепе- 
лене. Када су на њега кренуле трупе и појавила се турска 
флота на епирској обали, он склапа савез са грчким устаници- 
ма. Две године је одолевао опсади Јањине. Тек јануара 1822, 
године био је принуђен да капитулира, повукао се у манастир 
на острву у Јањинском језеру, где је 24. јануара 1822. убијен. 
Нешто касније и његови синови гину насилном смрћу. 

Сасвим је могуће да је и Али-паша Јањински, као н 
Кара Махмуд-паша Скадарски и Мехмед Али у Египту, којн 
је такође био Албанац пореклом, као крајњем циљу тежио 
стварању ентитета независног од султана. Упркос свим свире- 
постима које је починио над нпр. побуњеничким становни- 
штвом из Сула и Химаре, он није био непријатељски располо- 
жен према својим хришћанским поданицима и важио је за 
провинцијског властодршца отвореног за европске идеје. На 

свом двору био је окружен европским официрима, грчким ле- 
карима, песницима и дервишима. Сматра се да је и сам припа- 
дао бекташком реду или му је барем био врло близак. Његова 
борба против централне власти је без сумње била значајна за 
почетке грчког националног покрета, док га Албанци присва- 
јају као једног од својих, заслужног што је утро пут стварању 
албанске националне државе. За разлику од његовог ривала 
из Скадра, Јањински лав, како га је штампа прозвала, дожи- 
вео је европску славу. Алберт Лортзинг га је изабрао као 
главни лик своје прве опере (Али-паша Јањински, 1824). 


Албанија у време танзимата (1839-1876) 


Да су све поменуте тежње провинцијских властодржа- 
ца за самосталношћу, које се нису појавиле само у Албанији већ 
и у другим провинцијама, представљале опасност очувању Цар- 
ства било је јасно и у османској престоници. Већ крајем 18. ве- 
ка почеле су (углавном безуспешне) војне реформе. Под султа- 
ном Махмудом П (1808-1839), којем је 1826. успело да 
распуштањем јаничарских јединица уклони главни ослонац кон- 
зервативне партије, уведена је реформа управе, која је обухвата- 
ла и управу по провинцијама. Султан је покушао да одузме мо- 
гућност управљања домаћој властели и повери је службеницима 
из централне управе, чиме је појачана тенденција ка централи- 
зацији. Ове промене наишле су у Албанији на отпор и то не са- 
мо до тада владајућих породица, већ су и широки слојеви ста- 
новништва били незадовољни, будући да нови службеници из 
центра нису познавали ни језик ни обичаје у земљи. 

До првих већих побуна против новог курса власти до- 
лази у северној Албанији. Тамо је од 181. године као скадар- 
ски намесник службовао Мустафа-паша из породице Буша- 
тлија. Он се истакао још у борби против Али-паше Јањинског 
(који му је био шурак) и за то 1815. године добио везирску 
титулу и власт над већином северно и централноалбанских ок- 
руга (поред Скадра, и Дебра, Дукађина, Елбасана и Охри- 
да). Међутим, након Али-пашине капитулације османска 
власт више није видела никаквог разлога да и даље подржава 
Мустафу и ојачава његову моћ. Он се, са своје стране, већ 

дуго није слагао са султановом централистичком политиком, 
па је одустао од борбе против грчких устаника. Године 1823. 
он са својим трупама напушта турску опсаду Мисолунгија ка- 
ко би, наводно, угушио устанак у Дебру. Када су Руси 1828. 
године интервенисали у корист грчких побуњеника султан 
Махмуд П му наређује да се прикључи војсци, али му и Руси 
нуде да га признају за независног албанског владара уколико 
остане неутралан. Мустафа-паша зато налаже својим трупама 
да лагано крену ка ратишту у Бугарској да би тамо стигле тек 
када су Турци већ били потучени. 

Руси, наравно, нису имали намеру да остваре своја 
обећања, па су по склапању Једренског мира (1829) оставили 
султану могућност да среди прилике у Албанији. А тамо је 
Мустафа-паша у међувремену ушао у савез са вођом босан- 
ских устаника Хусеин-капетаном Градашчевићем, званим 
Змај од Босне, јер је у Босни подигнут устанак против рефор- 
ми јак готово као онај у Албанији. Тиме је турска власт изгу- 
била контролу над својим западнобалканским поседима, па је 
Махмуд П морао да на устанике пошаље великог везира 
Решид-пашу са његовом војском. Велики везир успева да раз- 
двоји Босанце и Албанце и порази Албанце на Косову пољу 
1831. године. Мустафа-паша је морао да се повуче у утврђење 
Скадар, одакле је турској опсади шест месеци пружао жесток 
отпор. Након што је од аустријског канцелара Метерниха тра- 
жио да за њега посредује код султана, предао се новембра 
1831. године, помилован је и додељено му је намесништво над 
неком азијском провинцијом. Даље се о њему ништа не зна. 

Међутим, са победом над Мустафа-пашом Бушатли- 
јом нису престали и немири у Албанији. Нови султан Абдул 
Меџид 1 (1839-1861) отишао је, наиме, у реформама још ко- 
рак даље, па је 3. новембра 1839. године обнародовао Хати- 
шериф од Гилхане (декрет са својеручним султановим потпи- 
сом — Нап-! Нитауип) којим је предвиђена правна једнакост 
свих турских поданика, без обзира на веру, као и даље рефор- 
ме пореског, правног и војног сектора. Ове по себи неопходне 
промене у времену танзимата (реформи) наишле су у Албани- 
ји на отпор не само муслиманског, већ и делова хришћанског 
становништва — а пре свих северноалбанских племена — који 
су страховали за своје привилегије. Већ 1843. године у Алба- 

нији избија нови устанак при покушају османских власти да на 
основу новог војног закона тамо регрутују трупе. После тога 
Албанци почињу постепено да се навикавају на ново уређење, 
али политика унутрашњих реформи која је Османско царство 
требало да приближи Европи бива нагло прекинута једним 
спољнополитичким догађајем: 2. јула 1876. године Србија и 
Црна Гора објављују рат Турској. 


Албански хришћански дар 


Трговина и привредни живот за време Турака 


Након што је цела Албанија постала турска започела 
је интеграција земље у привредни систем Османског царства. 
И док су се раније житарице и остала добра у коњским това- 

рима морали транспортовати до обале, одакле су се извозили, 
сада почиње развој локалних центара у унутрашњости земље, 
као што је то била рецимо Каваја. Привредни живот се посте- 
пено селио са обале у унутрашњост. У средњем веку врло ин- 
тензивна поморска трговина са западном Европом, поготово 
државама Апенинског полуострва, није била сасвим обуста- 
вљена, али свакако није више имала онај обим. На то су ути- 
цали многобројни турски ратови. Тек у 18. веку, када су Ал- 
банијом овладале домаће династије, старе албанске луке 
добијају некадашњи значај. Градови као што су Валона, Драч 
и Скадар (спојени реком Бојаном са морем) постали су опет 
привредни центри са сопственом производњом и развојем 
спољне трговине. 

Спољна трговина оживела је убрзо после потписива- 
ња Карловачког мира (1699). Најпре је Драч био тај који је 
као главна лука за трговину са Западом привлачио трговце из 
Солуна, Јањине, Елбасана и других градова. У њему су поно- 
во отворени млетачки и дубровачки конзулати, а први пут 
своје конзулате отвориле су и Француска, Британија, Холан- 
дија и Аустрија. Венецијанци су, свакако, умели да ове пред- 
ставнике новопридошлих земаља држе подаље од утицајне 30- 
не. Они су своје активности морали да ограниче на луку 
Драч, док су Венецијанци још 1706. године отворили поткон- 
зулате у Скадру, Љешу, Улцињу и Бару. Република св. Мар- 
ка је поново имала доминантан утицај у северној Албанији, 
што је венецијанског конзула Антонија М. Морана понукало 
да 1716. године ову област назове Венецијанска мала Индија 
(Ргсстое Та!ге аде!  Уепеџату. 

Млечани су у Албанији куповали највише кукуруз, 
маслиново уље, дуван, вуну, кожу и црну смолу, а продавали 
штофове, робу од стакла и челика, као и оружје. Французи и 
Аустријанци покушавали су да албанску трговину преусмере у 
Солун, Будимпешту и Беч, где не би морали да страхују од 
венецијанске конкуренције. У појединим случајевима им је тои 
успевало, као са (аромунским) трговцима из Москопоља, који 
су своју робу у другој половини 18. века углавном слали у 
Беч, где је такође настала аромунска трговачка колонија. Тр- 
говина у Драчу почиње да стагнира и постепено опада, али 
зато Скадар постаје све значајнији. 

Албански пастир (бакрорез, 19. век) 


Успон Скадра, који је у 18. веку постао прави главни 
град Албаније, доводи се у везу са напредовањем породице 
Бушатлија, која је од 1751. до 1831. готово у континуитету 
освојила Скадарски пашалук. Бушатлије, као и друге породи- 
це које су припадале властелинском сталежу, а након распада 
тимар-система нису више имале никакве војне обавезе, почи- 
њу да инвестирају свој новац у трговину и занатство. Породи- 
ца Бушатлија је у првој половини 18. века постала највећи 
предузимач у северној Албанији, док су спољну трговину - 
изузев трговине дуваном — препустили трговцима из Скадра. 
Оваква политика била је погодна за настанак једног добросто- 
јећег домаћег трговачког слоја. За разлику од средњег века 
албанска трговина је сада углавном била у рукама албанских 
трговаца. У периоду 1741—1800. трговину са Венецијом води- 
ла су 804 трговца из Скадра, а њих 128 били су католици. 
Од осталих ту је било још око 200 трговаца из Улциња, 46 из 
Тиране, 20 из Елбасана и само шест из Драча. 

Преимућству Скадрана у трговини допринела је и 
уска повезаност са Улцињом. Улцињ су Турци освојили тек 
1571. године, а изградио га је злогласни гусарски вођа и ал- 

жирски вицекраљ Улуч Али, пореклом из Калабрије, као упо- 
риште за гусаре из северне Африке. Становници Улциња ко- 
ристили су мале, али за маневрисање погодне бродове, углав- 
ном такозване фусте (лађе са две катарке и троуглим једрима) 
и бавили су се истовремено и пиратством и поморском тргови- 
ном. Венецијанци и остали јадрански суседи често су тешко 
могли да разликују праву намену улцињских бродова. Међу- 
тим, у 18. веку поморска трговина добија примат над пирате- 
ријом. Тако је скадарским трговцима са улцињском флотом, 
која се колико је познато састојала од 250 до 300 бродова и 
укупно 4.000—5.000 чланова посаде, на располагању био 
огроман транспортни потенцијал. 

Током 18. века албански трговци почишу у већој мери 
да учествују и у транзитној трговини. Њихове активности обу- 
хватале су Балканско полуострво. Неки од њих редовно су пу- 
товали у Босну, Србију и саме дунавске кнежевине. Извознли 
су памук, свилу и кожу у Италију, а одатле увозили штофове и 
производе од стакла, делом за сопствене потребе, делом за 
трансакције у унутрашњости Балкана. Одлазили су, такође, и 
на италијанске сајмове као што је онај у граду Сенигаља, ради- 
ли и насељавали се у италијанским трговачким местима као 
што су Венеција, Анкона, Сенигаља, Васто и Ланчано. Тако 
се Албанија у 18. веку постепено поново приклучила европ- 
ском тржишту. 


Почеџи писмености код Албанаца 


Албанци не само да су приличо касно изашли на 
историјску позорницу, већ се и њихова књижевна традиција 
јавља релативно касно. Надбискуп барски ОтшПејтив, под 
псеудонимом Вгосагдив, 1332. године додуше извештава у 
свом путопису Рртесопит аараззагит јасепдит да „иако 
Албанци говоре језиком потпуно различитим од латинског, 
они ипак користе латинско писмо у свим својим књигама" (Ц1- 
се Абапепзез анат опитпо Ипеџат а Тан па ћађеап еб ФШуегзат, 
катеп Шеегат Јан пат ћабеле 1п изиџ ећ та опитбиз зш5 Нбг5). На 
жалост, до данас није пронађена ниједна од ових раних књига. 
Први албански аутори — Тоаппез Сахшиз (математичар и 

астролог, око 1400—1465), Маппиз Вестећепи (професор рето- 
рике у Падови, 1468—1526), Масоја5г Тћотепз (професор фи- 
лозофије у Падови, 1456—1531), Масћае! Махшиз (песник и 
филозоф, умро 1500) и Марин Барлети — нису се служили 
матерњим језиком, већ су писали на латинском. Свим помену- 
тим ауторима заједничко је да су деловали у Италији, где суи 
издавали своја дела. Скендербегов животопис, којег је напи- 
сао Барлети, први пут се појавио 1508. у Риму. 


Штампање _ албанске књижевности у Италији 


И прва књига на албанском језику појавила се, нај- 
вероватније, у Риму, и то прилично рано — 1555. године. Реч 
је о издању од 188 страна под насловом Меззаје, са литургиј- 
ским текстовима. Као аутор наведен је свештеник по имену 
Ђон Бузуку, који је — судећи по језику — био пореклом са 
простора између Скадра и Бара. Ову књигу је тек 1740. го- 
дине открио албански прелат Ђон Николе Казази у библио- 
теци Конгрегације за пропаганду вере. Она се данас, као 
уникат, чува у Ватиканској библиотеци. Дело је штампано 
латинским писмом, са неким посебним знацима који би могли 
бити позајмљени из ћирилице. 

У овом „Алфабету католичких писаца севера" штампа- 
ни су потом сви остали рани албански списи. Они су најпре би- 
ли намењени искључиво за црквену употребу. Године 1592. у 
Риму се појавила Веронаука (Роптпа СКтапапа — Етђзате е 
Ктезћтете) Луке Матаранга. Реч је, наиме, о преводу у то време 
врло распрострањеног катехизиса шпанског језуите Дијега Ле- 
десма, делу од свега 28 страна, које је за албанску историју 
књижевности било вишеструко значајно. То је пре свега био 
први катехизис на албанском језику, чији су садржај Доптпа и 
једна Сапхгопе Зртпшаје која важи за први пример албанске пое- 
зије, а уједно представља најстарији нама познати текст на ита- 
лоалбанском наречју. Матаранг је био из места Пјана дели Ал- 
банези и радио је тамо као свештеник до смрти 1619. године. 
Из тога је већ јасно да се албанска књижевност развијала исто- 
времено на обе стране Јадранског мора — у албанској матици и 
дијаспори у јужној Италији. Старија албанска историја књи- 
жевности незамислива је без италоалбанских писаца. Хроноло- 

Сарана 42. из Меззаје Ђона Бузукџа, 
прве штампане књиге на албанском језику (1555) 

шки следе опет аутори из државе матице, све католички духов- 
ници, Пјетр Буди (1566—1623), рођен у Матију, образовање је 
стекао на СоПешит Шупсит-у у Лорету; 1621. године постаје 
бискуп северноалбанске диецезе Сапа-Сарде. Буди није писао 
само иитересантне извештаје о црквеном и животу у северној 
Албанији, већ је и активно учествовао у албанском покрету за 
ослобођење од турске власти. Он је 1618. у Риму објавио ал- 
бански превод дела Љстакадоне рги соргога деПа Роптта 
Сћтопапа језуитског кардинала Роберта Беларминија, којем је 
додао неколико верских песама. Такође у Риму 1621. излазе 
албански Преводи дела Клише Котапит и 5ресето а! сопјезопе 
Емерија де Бониса. У преводу овог другог дела додао је БОбсог- 
57 зртимаћ на 68 страна, „веома корисне за оне који не разуме- 
ју ни један другн језик осим матерњег албанског" ( Шаајим а 
аџе  сће поп шепдопо ага Шпеџа, сће Та тагетла Аапезе). 

До сада наведена дела представљају литературу за 
верску употребу за којом је у католичкој северној Албанији 
била велика потражња јер су само ретки свештеници имали 
могућност да се образују у иностранству. 

Следећа књига је нешто другачије природе, иако је без 
сумње и она служила за свакодневну употребу. Године 1635. у 
Риму се Појавио Рспопатит Раппо-Ертопсит. Аутор овог пр- 
вог албанског речника био је Франг Барди (Ргапс1аси5 ВЈп- 
сћиз). Барди, који је био из околине Скадра, студирао је у Ло- 
рету и Риму, а 1635. постао је бискуп Сапа-Сарде. Његов 
речник има 222 стране са укупно 5.640 појмова, а садржи и пр- 
ву збирку израза на албанском. Како се дуго после објављивања 
овог речника није појавило ништа слично, Бардијев речник био 
је врло тражен и имао неколико издања. Убраја се, између оста- 
лог, и у прва издања која су изашла из вишејезичне штампарије 
Конгрегације за пропаганду вере, основане 1626. године. Са 
једним јединим изузетком, ова је штампарија штампала све што 
је у наредних 140 година написано на албанском језику. Зато је 
њен значај за албанску културну историју огроман. 

Једини поменути изузетак био је Сипеишх Рторћетатит аде 
Стао Зајиоте типа! ег етиг еуапрепса уегпале, штампан у Па- 
дови 1685. године. Аутор овог првог оригиналног дела албанске 
књижевности био је Петар Богдани, Албанац са Косова. Богда- 
ни је студирао на СоПетит Шутпсит-у у Лорету, и на колеџу 

Конгрегације за пропаганду вере у Риму; 1656. године постао је 
скадарски бискуп, али своју службу сигурно није успевао да оба- 
вља јер је активно учествовао у албанском побуњеничком покре- 
ту за време Критског рата. Због тога је био принуђен да сеу 
албанским планинама склони од Турака. Године 1677. он заме- 
њује свог рођака Андреју Богданија на месту надбискупа скоп- 
ског, али и тамо долази у сукоб са властима, након чега је морао 
да бежи у Италију, где се настанио у Падови и у кардиналу 
Грегоргију Барбаригу нашао великодушног покровитеља који је 
вероватно финансирао и штампање његове књиге. Богданијев 
Сипеих, који се појавио у двојезичном, италијанско-албанском, 
издању требало је да демонстрира предности хришћанске рели- 
гије у односу на ислам и да у то убеди у првом реду своје неуке 
земљаке. Књига се састоји из два дела: први је старозаветни и 
доноси легенду о постању, животописе и казивања проповедни- 
ка; други обрађује живот Исуса Христа. У њој је много учених 
цитата, између осталих и хебрејских и арапских, а аутор у свему 
прави поређења са исламом, који је сигурно добро познавао. 

У годинама после тога није се — изузев поновљених из- 
дања — штампало ништа на албанском језику. Тек 1706. године 
при Конгрегацији за пропаганду вере појављује се једно ново и 
врло интересантно дело: списи првог албанског националног са- 
бора из 1703. којег је водио надбискуп барски и апостолски ви- 
зитатор за Србију, Албанију, Македонију и Бугарску Винћенцо 
Змајевић. Змајевић је био Далматинац, али посебно привржен 
Албанцима, чак и када је са службом касније пребачен у Задар. 
Захвалујући њему основана је између осталог и албанска коло- 
нија Арбанаси у околини Задра, која постоји и данас. 

Ова акта појавила су се у паралелном издању на ла- 
тинском и албанском: Сопстит Абђапит ргоутста!е дуге папо- 
па!ге/ Копст Ргоутстааћ о Киуепа! ! Афепи. Сабор је имао за- 
датак да отклони неправилности у црквеном животу које је 
Змајевић утврдио за време својих визитаторских путовања по 
Албанији. Ту се пре свега радило о заустављању прогресив- 
ног ширења ислама. Декрети које је донео Сабор деле се у че- 
тири групе: 1) општа верска питања, посебно однос хришћана 
и муслимана, 2) свете тајне, и забрана крштавања код мусли- 
мана, 3) бискупи и бискупије и 4) клер. Декрети су остали на 
снази до средине 19. века. 

Конгрегација за пропаганду вере је 1716. године 
штампала прву граматику албанског језика Оззегуадот гтат- 
тапсан пеПа Штаиа аБапезе. Аутор је био фрањевац Фран- 
ческо Мариа де Лече, који је деценијама живео у Албанији 
као мисионар. Граматика је имала и језички водич са изразима 
за поздрав, фразама итд. Штампана је у неколико издања и 
све до средине 19. века служила је за учење албанског. 

Последња албанска књига коју је Конгрегација за 
пропаганду вере издала у 18. веку била је РОоптта Стзпапа 
(Хришћанско учење) Ђона Николе Казазија; овај аутор је 
иначе открио Бузукуово дело Меззаје. Последње дело на ал- 
банском језику штампано у 18. веку у Италији није припадало 
црквеној употребној литератури, већ је то била прва књига по- 
езије у албанској историји књижевности. Реч је о Животу 
свете Девице Марије (ајеЏа е Зћеп Метзе МИргјет) Ђулија 
(Јона) Варибобе, која се појавила 1762. године у некој непо- 
знатој штампарији у Риму. Варибоба је био италоалбански 
свештеник из манастира Св. Ђорђо Албанезе (покрајина 
Консенца), који је због љубавне афере по казни премештен у 
Рим. Тамо, у римском егзилу, он пише химну Богородици, а 
та химна је уједно била и химна албанском језику. 

Пред крај 18. века албанска издања се више не 
штампају искључиво у Италији, већ и у Хабзбуршкој монар- 
хији, Румунији, Бугарској, Грчкој, Египту и Турској. У другој 
половини тога века католички свештеници постепено губе 
примат као аутори, а преведена литература се полако повлачи 
пред оригиналним делима. У време „националног препорода" 
у први план избијају световни аутори — католици, православци 
и муслимани, иако је католички клер и даље имао највеће уче- 
шће у духовном животу Албанаца. 


Албански текстови писани грчким писмом 


У 18. веку, а делимично и нешто раније, било је поку- 
шаја да се албански пише грчким и арапским (турским) словима. 
Тако је један од најранијих албанских језичких споменика запи- 
сан грчким писмом — перикопа из Јеванђеља по Матеји, у 15 
редова, сачувана у грчком рукопису у библиотеци Амброзијана 
у Милану. Процењује се да је настала негде крајем 15. или по- 

четком 16. века. Крајем 17. века извесни Апопутов из Елбасана 
писао је алфабетом који је био базиран на грчким словима; сачу- 
вано је 58 страна црквених текстова. И остали православни ал- 
бански аутори, као што је Тодор (Тодри) Хаџифилипи, генерал 
Даскал Тодри, Теодор Учитељ. Даскал Тодри (око 1730—1805) 
родом је такође био из Елбасана, града који је у то време дожи- 
вљавао привредни процват. Студирао је на москопољској Новој 
академији, основаној 1744. године. Москопоље у оно време је 
био културни центар православног дела Албаније. Град је имао 
око 40.000 становника (углавном Аромуна), 26 цркава, једну 
грчку штампарију и поменуту академију, на којој се није изучава- 
ла само теологија, већ и филозофија, старогрчки, математика и 
физика. Од Тодријевих дела сачувани су албански преводи из 
Хораријума и Хризостомове литургије. 

Остали албански преводи са грчког, писани посебним 
алфабетом углавном позајмљеним из грчког, налазе се у тзв. 
Бератском кодексу (око 1789). Није сасвим јасно која је била 
сврха ових албанских рукописа писаних грчким писмом, али је 
могуће да су служили еманципацији албанског језика у односу 
на грчки или пак као помоћно средство у настави грчког за 
албанске ђаке — као што је то случај са букваром којег су при- 
редили Тодорос А. Кавалиотис и Магистер Даниел (Данил 
Хаџиу). Обојица су били из Москопоља, вероватно аромун- 
ског порекла, наставници на Новој академији. Њихови ново- 
грчки буквари имали су тројезичне односно четворојезичне 
глосаре (грчко-албанско-аромунски/бугарски) и штампани су 
у Венецији (1770. то јест 1802. године). 


Мусл иманско-албанска књижевност 


Будући да је Албанија готово пет векова била део 
Османског царства, а већи број њених становника примио 
ислам, Албанци су више од осталих балканских народа подле- 
гли турско-оријенталном културном утицају. Тај утицај није 
обухватио само језик и материјалну културу, већ и књижевно 
стваралаштво Албанаца, те је тако условио настанак аутен- 
тичне муслиманско-албанске књижевности. 

У првим вековима турске владавине муслимански ал- 
бански писци су писали најпре на турском, арапском или пер- 

сијском језику. Сузи из Призрена (умро 1524), аутор је епа 
о делима извесног Михологлу Али-бега; његов савременик 
Месихи из Приштине (1470—1513) спада у оне који су 
обновили турско песништво; Јахја бег Дукађини, поносни по- 
томак племићке породице, аутор је турског Дивана (збирке 
песама) из средине 16. века. Албанског порекла (из Корче) 
био је и Кочи-бег (умро око 1650), аутор државно-теорет- 
ских списа, звани „турски Монтескје". Сви ови аутори живе- 
ли су и стварали у османској престоници где су имали своју 
читалачку публику. 

У самој Албанији био је мали број оних који су владали 
оријенталним језицима у тој мери да су могли да читају књи- 
жевна дела, а камоли да на њима пишу. Арапско писмо је, 
ипак, међу муслиманима било врло распрострањено, те је у 18. 
веку почело писање на албанском арапским писмом. Тако је на- 
стала албанска аљамиадо књижевност (иначе првобитно шпан- 
ско-португалска књижевност писана арапским писмом). Нај- 
старији пример за то је песма посвећена кафи коју је написао 
извесни Мучизаде 1724. године. Први значајан писац албанске 
аљамиадо књижевности био је Ибрахим Незими, познат и под 
именима Незим Берати и Незим Фракула (умро 1760). Од 
онога што је написао сачуван је, поред турске и персијске пое- 
зије, и један албански диван. Незими се сматра и првим пред- 
ставником сатиричне поезије у албанској књижевности. Нзегов 
савременик Сулејман Наиби (умро 1702), припадник бекта- 
шког реда, такође је написао један албански диван, али је он из- 
губљен за време Другог светског рата. Једним од најплоднијих 
представника албанске књижевности писане арапским писмом 
сматра се Хасан Зико Камбери. Он је био из Старја код Ко- 
лоње, а тачан датум његовог рођења и смрти нису познати (не- 
где крајем 18. и почетком 19. века). Камбери је за собом оста- 
вио више од 60 песама углавном религиозног садржаја, међу 
њима и први албански Мевлуд (песма о рођењу пророка Муха- 
меда) и религиозне химне (аћг). Међу његовим световним пе- 
смама истичу се Султанов рат (зЗејеп ћитајип) — са описима 
борби са Аустријанцима код Смедерева 1789. године, у којима 
је учествовао и сам песник — и Новац (Рагтаја). Мухамет Чами, 
познат и као Мухамет Кичику (1784—1844), омогућио је ула- 
зак романтичног епа и приче у стиху у албанску књижевност. 

Његова најзначајнија дела су Ервехеја (Егуећеја) и Јусуф и 
Зулејха (Јизије ХеПћаја). У 19. веку настаје и албанска бекта- 
ши књижевност на арапском писму, која је обрађивала шиитске 
теме. Главни представници су Далип Фрашери, чији еп у сти- 
ховима Башта (Наафкаја) има 65.000 стихова и бави се бит- 
ком код Кербеле и његов млађи брат Шахин Фрашери са сво- 
јим епом Митарнамеја (Мућтататеја) такође посвећеним 
трагичним догађајима из Кербеле. 

Коришћење арапског писма у писању на албанском 
полако се замењује латиницом у време националног препоро- 
да. У албанској држави формираној 1912. године појавиле су 
се публикације исламске верске заједнице на латиници. Само 
је још код Албанаца у Југославији у периоду између два свет- 
ска рата у употреби још био арапски алфабет. 

Књижевно стваралаштво Албанаца не може се зами- 
слити без аљамиадо књижевности. Под утицајем турских, 
персијских и арапских узора она је у албанску књижевност 
унела нове форме, оријенталну компоненту и трајно на њу 
утицала. Аутори као што су Наим и Сами Фрашери, који ва- 
же за најзначајније представнике књижевности националног 
препорода Албанаца, припадали су у подједнакој мери и за- 
падној и источној култури. 

НАЦИОНАЛНИ _ ПРЕПОРОД 
КОД АЛБАНАЦА (1878-1912) 


„Рилиндија" у албанским историјским списима означа- 
ва период у којем Албанци почињу да се формирају као модер- 
на нација и да се политички организују. Сам термин, познат из 
историја других балканских народа (код Хрвата и Срба гласи 
„препород“, код Бугара „вузражане"), производ је романтичар- 
ског тумачења историје и, барем код Албанаца, није сасвим 
оправдан. Рилиндија, наиме, претпоставља постојање одређене 
творевине, у овом случају албанске државе пре турског осваја- 
ња, државе на чију традицију би се могло позвати при стварању 
албанске националне државе 1912. године, као што је нова срп- 
ска држава наставила традицију средњовековног царства Нема- 
њића. Код Албанаца у средњем веку није основано такво цар- 
ство, а није било ни албанске националне цркве која би кроз 
турско време очувала средњовековну државну традицију. Они 
су морали да се позову на лик Скендербега, борца против Ту- 
рака, који је у 19. веку уздигнут до националног симбола свих 
Албанаца без обзира на њихову верску припадност. 


Од Сан Стефана 
до Берлинског конгреса (1878) 


Године 1875. у Босни избија устанак. Узроци тог 
устанка били су социјалне природе: православни сељаци устају 
против својих муслиманских властелина. Одређену улогу у 
свему томе одиграла је, ипак, и великосрпска пропаганда. Ср- 
бија и Црна Гора, које су немире у Босни хтеле да искористе 
како би прошириле сопствени утицај, објавиле су 2. јула 1876. 

године рат Турцима. Оне су се сложиле да свему треба да 
претходи устанак Срба у Босни и Санџаку и Црногораца у 
Херцеговини и Албанији, чиме је наговештена и планирана по- 
дела територија. И Србија и Црна Гора, као и сами устаници, 
полагали су реалне наде у подршку Русије, будући да је јавно 
мњење у Русији, које је било под снажним утицајем пансло- 
венских идеја, тражило рат. Русија је извршила мобилизацију 
и 24. априла 1877. године ступила у рат, у којем су Срби и 
Црногорци до тада имали мало успеха. Уласком Руса у рат, а 
нешто касније и Румуна, долази до обрта који се завршава вој- 
ним поразом Турака код Истанбула. Примирје је склопљено 
31, јануара 1878, а након тога и уговор у Сан Стефану 3. мар- 
та 1878. године (Јесиљкоу, данас истанбулски аеродром). 

Овим уговором признат је пуни државно-правни су- 
веренитет Србије, Црне Горе и Румуније. Бугарска је изашла 
као аутономна кнежевина обавезна да плаћа данак султану, а 
њене границе протезале би се од Црног до Егејског мора и на 
западу иза Охридског језера. Бугарској је требало да припад- 
не и део области насељене Албанцима (нпр. Корча). Србија и 
Црна Гора су такође прошириле своје границе, при чему је то 
проширење захватало и територију насељену Албанцима. 

Уговор из Сан Стефана је, међутим, наишао на енергич- 
ни отпор Енглеске и Аустроугарске које су приговориле да Руси- 
ја не може сама да одлучује о питањима од европског интереса. 

Оне, пре свега, ни у ком случају нису хтеле да дозволе 
стварање великобугарске државе под руским протекторатом, па 
су иницирале одржавање једног европског конгреса на којем би 
се ревидирале спорне одредбе. Конгрес је по жељи Руса одр- 
жан у Берлину, а почео је 13. јуна 1978. године. Председавао је 
кнез Бизмарк. Када је после четири седмице конгрес окончан, 
границе повучене у Сан Стефану биле су кориговане: није ство- 
рена велика Бугарска, већ је нова бугарска држава ограничена 
углавном на „дунавску“ Бугарску. Македонија је остала турска. 
Марицатал са Пловдивом постао је, као Источна Румелија, 
аутономна провинција Османског царства са хришћанским гу- 
вернером. За разлику од тога, Берлински конгрес је свим бал- 
канским државама донео проширење граница и то делом на 
уштрб територија на којима је живео знатан број албанског ста- 
новништва, или је оно чак било већинско: Црна Гора је добила 

област Плав—Гусиње—Бар са припадајућим обалским појасом 
(без Улциња); Србија је добила Куршумлијску и Врањску на- 
хију. Новопазарски санџак — такође делом насељен Албанцима 
— војно је запосела Аустроугарска. Грчкој је такође обећано 
проширење територије, али је нове границе требала да одреди 
посебна комисија, па се и овде могло страховати да ће промене 
ићи на рачун територија које насељавају Албанци. 

Берлински конгрес узео је на сваки начин у обзир ин- 
тересе свих балканских народа, изузев албанског, и то не само 
зато што Албанци нису себи нашли заштитника у некој од си- 
ла, већ и зато што је порицан и сам опстанак албанске нације. 
Пресудна за такав став могла је бити чињеница да је већина 
Албанаца примила ислам и у ратовима била лојална власти, 
што је био случај и у последњем рату. За европске државнике 
Албанци су били Турци, па иако је и у 19. веку у Албанији 
свакако било устанака, они су увек били усмерени против по- 
јединачних мера власти, а не против Царства као таквог. Ве- 
ћина Албанаца је у султановој власти видела пре свега гаран- 
та очувања свог националног опстанка пред амбицијама 
суседних хришћанских држава које су се у међувремену оса- 
мосталиле. Али, све се то променило 1878. године када је 
област коју су насељавали Албанци требало да припадне баш 
тим суседним државама, а Турска се показала сувише слабом 
да то спречи. 


Призренска лига (1878—1881) 


Отпор Албанаца планираној подели територија јавио 
се убрзо након Санстефанског мира. Иницијатива је потекла 
од домаћег централног комитета за одбрану права албанске 
нације (Котпег Сепатог рег тбгојџеп е те агејауе !е Котрђее 
зћртртате) којег је у Истанбулу основала неколицина угледних 
Албанаца. Чланови тог комитета били су високи државни 
службеници и интелектуалци, како муслимани тако и хришћа- 
ни. Истанбулски централни комитет, чије је формално тајне 
активности османска власт благонаклоно толерисала, издао је 
30. маја 1878. године проглас у коме се каже: „Наша највећа 
жеља је да са својим суседима Црном Гором, Грчком, Срби- 

јом и Бугарском живимо у миру. Не тражимо и не желимо 
ништа НЈИХОВО, али смо одлучни да задржимо оно што је На- 
гпе. Албанска земља треба да остане Албанцима!" 

Како би координирао даље акције, истанбулски цен- 
трални комитет сазвао је скупштину у Призрену. У Бајракли- 
- џамији у Призрену окупило се 10. јуна 1878. године четрде- 
сет троје људи; од њих су 38 били муслимани, пет хришћани. 
Већина учесника била је са Косова, из северне Албаније и 
Македоније, а било је и неколико муслимана из Босне, Хер- 
цеговине и Санџака. Скупштина је донела одлуку о стварању 
Албанске лиге (Плаћја гћагртате), која је по месту у којем је 
основана прозвана Призренска лига (Маћја е Ртхтепи). Ли- 
гом је руководио Централни комитет у Призрену, а за пред- 
седника је одређен Иљаз Дебар. На појединим албанским те- 
риторијама формирани су локални комитети Лиге. 

Лига је одлучила да на жеље албанског народа, које 
европски политичари нису испоштовали, скрене пажњу на два 
начина: оружјем и апелима представницима великих сила оку- 
пљеним у Берлину. Лига је основала и сопствене снаге са за- 
датком да спрече заузимање албанске територије од стране 
Црногораца и Срба. У тим снагама није било само муслимана, 
већ и католика из планинских племена, у првом реду Мирди- 
та, под вођством Пренка Биб Доде. 

Скадарски комитет Аиге имао је у свом чланству јед- 
нак број муслимана и католика. Првог дана заседања Берлин- 
ског конгреса 13. јуна 1878. скадарски комитет је британском 
премијеру Дизраелију (лорду Биконсфилду), који је у Берли- 
ну предводио делегацију своје земље, послао Меморандум. 
Албанци су се определили баш за Енглеску јер су се Британ- 
ци највише супротставили превеликом слабљењу турске пози- 
ције и ширењу руског утицаја на Балкану. У Меморандуму је 
било речи о томе да су Албанци једини балкански народ чије 
интересе у Берлину нико није заступао, да они немају соп- 
ствену владу, али не желе да их даље заступа турска власт, 
јер су самосвојан народ са сопственим језиком и традицијом 
који, додуше, припада различитим религијским заједницама, 
али није заборавио заједничко порекло. Као што не желе да 
буду Турци, Албанци су се супротставили и тежњама да буду 
Словени, Грци или Аустријанци. 

Мирдитски првак Пренк Биб Дода (1858–1920 ). Његов сан био је да 
постане Скендербегов наследник и створи независну северноалбанску 
кнежевину која би постала албански Пијемонг. 


Снажан антисловенски акценат овог документа више 
је него јасан: Црна Гора постављена је као руска предстража 
на Јадрану, па се сматрало да би независна албанска држава 
под домаћом династијом била зид против словенске експанзи- 
је и могла да буде корисна за одбрану западне Европе. 

Није познато да ли је Меморандум утицао на британ- 
ско гледиште, нити да ли је изражавао став целе Лиге или, 
пак, само њене скадарске филијале. У прилог овом потоњем 
иде то да је Централни комитет Лиге 20. јуна послао један 
другачији меморандум кнезу Бизмарку, аустријском министру 
спољних послова Андрашију и лорду Биконсфилду, у којем је 
само била изражена жеља за аутономијом у оквиру Османског 
царства. Нешто слично било је садржано и у Правилима лиге 

(Кататате) која су објављена 18. јуна 1878. године. По њи- 
ма, Лига је била муслиманска организација заснована на ше- 
ријату (исламском религијском праву). Султанова права су 
изричито призната, а као циљеви Лиге наведено је следеће: да 
нема уступања територија Србији, Црној Гори и Грчкој, да 
све албанске територије које су Србија и Црна Гора већ зау- 
зеле врате, да се пошаље изасланик на Берлински конгрес, да 
се тражи широка аутономија Албаније без слања регрута цен- 
тралној власти и да нема плаћања дажбина. 

Један препис ових правила послат је султану, а други 
Берлинском конгресу. Ни са једне ни са друге стране није би- 
ло званичне потврде о томе. Турска власт била је приморана 
да оружаним путем спроведе закључке Берлинског конгреса, 
иако су они били противни њеним интересима, што је тешка 
срца и учинила. 


Црна Гора 


Августа 1878. године Мехмед Али-паша, по рођењу 
Немац, био је делегиран у комисију која је требало да утврди 
нову турско-црногорску границу. Када је стигао у Ђаковицу 
(ајакоуа, данас на Косову) Албанци су га ухватили и убили. 
Трупе из његове пратње, које су чинили углавном муслиман- 
ски Албанци, оклевале су да уђу у борбу са својим сународ- 
ницима. У једном допису међународној граничној комисији 
Лига је после овог догађаја из Гусиња поручила да се без ње- 
не сагласности ни један педаљ албанске земље не сме дати 
Црној Гори. Спор око уступања територије Црној Гори, тј. 
углавном око нахије Плав—Гусиње, трајао је око годину дана. 
Августа 1879. Црна Гора је затражила да се турске трупе још 
пре тачног утврђивања границе повуку са спорне територије. 
Турци су почели повлачење и апеловали на муслиманско ста- 
новништво да не пружају отпор црногорским снагама. Онима 
који су хтели да се иселе била је обећана земља у Македонији, 
на Косову и у околини Скадра, као и гарантовано ослобађање 
од свих дажбина у наредних десет година. Само што су се 
Турци повукли, у Гусињу се се окупиле специјалне трупе Ли- 
ге под вођством Али-паше Гусињског. О снази ове војске по- 
стоје опречне процене и крећу се од 6.000 до 15.000 људи. 

Али-паша је био пореклом из Плава и имао је поседе у Гуси- 
њу. На његовом примеру види се колико су по питању усту- 
пања територија били снажно испреплетени лични и политич- 
ки интереси. Децембра 1879. и јануара 1880. године долази 
до окршаја између црногорских трупа и војске Лиге, оконча- 
них поразом Црногораца. Након тога црногорска власт оду- 
стаје од плана насилног освајања области Плав—Гусиње. 


Скадар око 1880. 


Како се преузимање ове територије могло извести са- 
мо правим војним походом против албанских побуњеника, 
италијански амбасадор у Турској, гроф Луиђи Корти, дао је 
компромисни предлог (тзв. Кортијев компромис): да Црној 
Гори уместо области Плав—Гусиње припадне појас око Цијев- 
не (Сет), који је обухватао две трећине области католичког 
племена Груда и делове територије племена Хоти и Кељмен- 
ди. Међутим, план је наишао на одлучан отпор планинских 
племена северне Албаније. Црногорци су ту област требали 
да преузму 22. априла 1880. године, али су их Албанци пред- 
ухитрили — чим су се Турци према споразуму повукли, трупе 
Лиге заузеле су ту територију. Сада велике силе у једној ко- 
лективној поруци траже од Турака да ту област поново оку- 
пирају и потом предају Црној Гори. Међутим, у Тузију су се 

(данас Црна Гора) у међувремену окупили наоружани при- 
падници католичких планинских племена, Мирдита, као и 
многи муслимански Албанци. Крајем априла 1880. године би- 
ло их је око 10.000, а очекивао се и долазак већег броја му~ 
слимана из централне Албаније. Када је претило да Кортијев 
компромисни предлог због албанског отпора пропадне, Енгле- 
зи су предложили да Црна Гора добије Улцињ са приобаљем 
све до реке Бојане. После тога, 26. јуна 1880. године велике 
силе траже од Турске да или спроведе предају области око 
Цијевне или прихвати нови предлог. Турци 19. августа изра- 
жавају спремност да предају Улцињ. 

Улцињ је тада био чисто албански град, са претежно 
муслиманским становништвом. Чим је објављена планирана 
предаја територије, у Улцињу је образован Комитет Лиге који 
одмах преузима власт у граду. Извршене су и припреме за 
његову одбрану. Како турска регионална власт није ништа 
предузела да Улцињ преда Црној Гори, велике силе се одлу- 
чују да демонстрирају снагу своје флоте. Почетком септембра 
се у луци Груж (данас је то део Дубровника) окупља интер- 
национална флота од три француска, два енглеска, два 
аустријска, два италијанска, једног руског и једног немачког 
брода. Када су, поврх тога, још и Енглези запретили заузима- 
њем Измира здруженом флотом, турска власт је пожурила да 
им се прикључи и наложила регионалним властима Скадра да 
припреме предају Улциња. Турска војска је напала Улцињ 23. 
новембра 1880. године и освојила га након четворочасовне 
борбе са трупама Аиге. Црногорске трупе улазе у град 26. 
новембра 1880. године. 

Предаја осталих територија са албанским живљем, 
предвиђена Берлинским уговором, протекла је релативно брзо 
и без проблема. Области додељене Србији (Куршумлија и 
Врање) одмах су заузеле српске снаге. Албанци који су тамо 
живели готово су у у потпуности исељени и повећали су број- 
ност незадовољног албанског становништва на Косову. Лига 
је овде стављена пред свршен чин. Морали су се помирити са 
аустријским заузимањем Новопазарског санџака. О новим 
турско-грчким границама водили су се преговори који су за- 
вршени тек 24. маја 1881. године. Од области у којима је би- 
ло Албанаца Грчкој су припали град и област Арта. 

Тиме су након три године реализовани закључци 
Берлинског договора. Албанска лига је у борби против преда- 
је територија имала успеха само са малом Црном Гором, а ни 
тај успех није био прави, јер је Албанцима успело само то да 
предају једне области замене предајом друге. Ипак, период 
1878—1881. представљају године одлучујућег значаја за новију 
албанску историју. У те три године код Албанаца се развија 
национални покрет, а европска јавност први пут постаје свесна 
постојања албанског питања. 


Тежње за аутономијом 


За већину Албанаца Турска је заказала у одбрани 
њихових националних интереса, те су сматрали да се озбиљ- 
није морају сами побринути за то. Зато је било неопходно из- 
борити највећу могућу самосталност области које насељавају, а 
које су у прво време свакако морале остати у оквиру Осман- 
ског царства. Оно чему је политичко вођство Албанаца тежи- 
ло била је аутономија албанских провинција. 

Већ 27. септембра 1878. године у истанбулским новина- 
ма Тумач Истока (Тетситап-! гагк), чији је одговорни уредник 
био Албанац Сами Фрашери, објављен је програм аутономије за 
Албанце. Према њему, требало је да се четири вилајета (Скадар, 
Косово, Битољ и Јањина) споје у „албански вилајет"; да службе- 
ници који ће тамо радити у управи говоре албански; да се два пу- 
та годишње одржава генерална скупштина вилајета; да службени 
језик у њему буде албански, а да се турски користи само за ко- 
муникацију са централном влашћу; да се у вилајету оформи соп- 
ствена, албанска милиција. Овај програм за аутономију у основи 
је одговарао захтевима политичких вођа из јужне Албаније. При- 
зренска лига, која је иначе више била заинтересована за борбу 
против поделе територија, прикључила се овом програму у јесен 
1879. године, што само показује колико је ситуација у Албанији 
већ била заоштрена и колико је неповерење према централној 
власти било и на самом Косову. 

Колико је албанска борба против предаје територија 
одговарала интересима турске власти (иако се то није званич- 
но признавало), толико њихова тежња за аутономијом није. 
Након што је жеља за аутономијом наишла на отпор центра- 

листичких кругова у Истанбулу, Лига је почела да врши при- 
тисак на власт тако што је сама преузимала управу у албан- 
ским провинцијама. То се крајем 1880. године десило најпре у 
Призрену, а касније и у осталим градовима Косовског вилаје- 
та. Призренске снаге Лиге ушле су 4. јануара 1881. године у 
Скопље где је локални комитет Лиге преузео власт. Пришти- 
на је заузета 18. јануара. Регионална власт у Косовском вила- 
јету на тај начин је почетком 1881. дошла у руке Лиге. 

Како би поново успоставила ауторитет на својој тери- 
торији, централна турска власт у побуњеничку провинцију ша- 

ље снаге под командом Торгут Дервиш-паше. Он са око 
20.000 људи стиже у Скопље априла 1881. године и Комитет 
Лиге се предаје без отпора. После тога, он осваја железнички 
правац Скопље-Косовска Митровица, а 22. априла владине 
трупе преузимају Призрен, 5. маја Ђаковицу и нешто касније 
Пећ. Вође албанске лиге су, са малим изузецима, интерниране 
у удаљене провинције. Владавина Лиге, која се (виђено тур- 
ским очима) из једног покрета, толерисаног од стране власти, 
развила у непријатељску организацију окренуту против држа- 
ве, била је тиме окончана. Албанија је поново стављена под 
управу централне власти. 


Борба за културну еманципаџију 


Након распада Лиге 1881. године Албанци су почели 
да увиђају да оружаном борбом не могу да изађу на крај са 
суседним државама, великим силама, нити са турском влашћу. 
Оно што им није пошло за руком помоћу оружја, сада се хте- 
ло постићи „културном револуцијом" која је Албанцима тре- 
бала да пружи осећај да су и они, као и суседни народи, по- 
себна нација и да имају своју националну традицију. Вођство 
албанског националног покрета прешло је на оснивање албан- 
ских удружења, чија је делатност углавном била у области 
културе и образовања, у турском главном граду и дијаспори. 

Као прво удружење ове врсте у Истанбулу је 1879. 
године основано Друштво за штампање албанске литературе 
(5ћогета зе 1е зурит гАКтопја згћатр); у списима из тог времена 
оно је обично називано „Истанбулско друштво" (58додета е 
атро у). За председника овог друштва, чији је назив касни- 
је промењен у „Светлост“ (Рупа), изабран је Сами Фрашери. 


Тезе за спас домовине Самија Фрашерија 


Сами Фрашери (1850-1904) најмлађи је од браће 
Фрашери који су у политичком и културном животу Албаније 
у периоду препорода одиграли изузетно важну улогу. После 
стечених основних знања у медреси у родном граду Фрашер 

завршио је грчку Зосимеа гимназију у Јањини. У Истанбул од- 
лази 1872. године где ради у државној новинској служби. Ка- 
сније је био главни уредник разних турских дневних листова, 
на турском је писао романе, драме и научнопопуларне списе на 
теме из природних наука. Међутим, он је и писац читавог низа 
школских уџбеника на албанском. Најзначајније његово дело 
на албанском језику без сумње је политички спис програмског 
типа Албанија. Шта је било, шта јесте и шта ће бити. 
Тезе за спас домовине од опасности које јој прете (5ћарета. 
СКка дете, с'езћте е слао 1е ђећеје. Мепате рег гћрептг 1е 
тетеаћеиг пга теџкег де е Капе тећиате). Дело се најпре појави- 
ло у Букурешту 1899. године, имало је више издања, а преве- 
дено је и на немачки (А. Тракслер, Беч, Лајпциг, 1913). Ово 
дело, које и данас изазива полемике (турски научници тврде 
да га није написао Сами Фрашери), може се сматрати поли- 
тичким манифестом читавог албанског националног покрета. 

У првом делу Фрашери износи апотеозу албанске 
прошлости и каже да су Албанци најстарији народ Европе, 
први су градили куће и уређивали њиве. Преци данашњих 
Албанаца су, по њему, исти као и преци Пелазги од којих су 
настали Илири, Епири, Македонци и Пригири. Овај „тако 
стар и историјски тако интересантан и важан народ био је 
многобројан и моћан. Југоисточна Европа, читаво Балканско 
полуострво и дунавске земље, дакле данашње Румунија и 
Мађарска, острва Средоземног мора и Мала Азија били су 
настањени старим Арнаутима."“ У време досељавања Словена 
делови албанског становништва су словенизирани; Босанци и 
Далматинци, а посебно Црногорци, више су Албанци него 
Словени. Под турском влашћу Албанци узимају примат; мно- 
ги од њих имали су високе положаје у војсци и власти. „Зато 
су Османлије и Арнаути тако добро функционисали у зајед- 
ници у којој су се нашли. Јер, ако су све оно што су Арнаути 
волели — богатство, поштовање, оружје, коње, плен и слободу 
— нашли код Турака; а све оно што је Турцима требало — хра- 
брост, верност, неустрашивост пред смрћу — нашли су код 
Арнаута." Албанци су, наводи Фрашери, увек радили за дру- 
ге, никада за себе. „Многа, изузетно велика дела остварили 
су Арнаути; ипак, овим славним људима увек су се дичили 
други народи, а диче се и данас. Пира и Александра Великог 

Грци сматрају својима!" Албанци су се, по његовим речима, 
прославили и у науци јер „највећи филозоф старе Грчке, Ари- 
стотел, није Грк, већ Албанац". У корист саме Албаније ра- 
дио је једино Скендербег. 

У другом делу Сами Фрашери анализира актуелни 
положај Албанаца. Поредећи њихов ранији положај под тур- 
ском влашћу, када им је било добро, сматра да их Турци на- 
кон увођења реформи третирају као робове. Албанци су чини- 
ли половину турске војске, али су давали само нешто више од 
једног процента официрског кадра. И док су Албанију раније 
водили Албанци, њоме сада управљају људи који су своје по- 
зиције купили новцем у Истанбулу, па сада пљачкају земљу. 
Албанци су окружени непријатељима који желе да распарчају 
њихову земљу и поделе је међу собом. Са тим циљем користе 
и религију „како би их помоћу вере привукли на своју страну". 
Фрашери затим наводи да и Турци желе да отргну муслиман- 
ске Албанце од њихових земљака хришћана, али да то не раде 
паметно јер противећи се отварању албанских школа и штам- 
пању и ширењу издања на албанском они заправо раде за Гр- 
ке и Словене, дакле у корист сопствених непријатеља. „То су 
опасности за Албанију и Албанезе. Они морају да се заштите 
од сатанских намера Турске, Грчке и Словена и морају насто- 
јати да их униште; они морају против њих бити јединствени." 

У трећем делу свог списа Фрашери развија програм за 
спас отаџбине за коју мисли да ће пропасти заједно са Осман- 
ским царством. Турско царство, сматра он, више нема будућ- 
ности на европском тлу. За Албанију то значи велику опасност 
будући да још није самостална. „Она стоји на трулим темељи- 
ма Турске и храни се из истог корења као и она. Са рушењем 
ове велике руине срушиће се и Албанија и биће сахрањена под 
великим развалинама." Албанци, међутим, не смеју да пропад- 
ну заједно са Турцима. Они нису Турци и не потичу од ази- 
јатских народа, већ су најстарији народ у Европи. Морали би 
да се одвоје од Турака јер „мртвац се мора покопати, колико 
год га волели". У одговору на питање на који начин Албанија 
може да избегне извесну судбину Турске, Фрашери сматра да 
Албанци морају да се уједине, да окончају међусобне крвне 
освете и све снаге усредсреде на борбу за слободу Албаније. 
Циљ је најпре потпуна аутономија под турском врховном вла- 

шћу. „Ми желимо да останемо под турским суверенитетом док 
год постоји европска Турска и док год она не буде уништена и 
прогнана не желимо се од ње никако и никада одвајати." Он 
сматра да је за очување албанске нације битно да сваки Алба- 
нац може да чита и пише на свом језику и да албански хри- 
шћани треба да се ослободе зависности од грчке цркве и ство- 
ре националну цркву са службом на албанском. 

Фрашери потом даје детаљне предлоге како би треба- 
ло да изгледа будућа самостална албанска држава: на њеном 
челу не треба да буде вођа, већ савет стараца. Као центар из 
којег ће се управљати треба да се формира нови град у цен- 
тралном делу земље и да се назове „Скендербегас"“, а његово 
становништво треба да представља мешавину свих албанских 
племена. Предвиђена је и општа војна обавеза од 20. до 60. 
године, опште образовање од седме до тринаесте године, 
оснивање два универзитета, изградња албанске железничке 
мреже, градска самоуправа. Верске заједнице треба да буду 
независне од оних у иностранству. 


За ширење албанске књижевности 


„Истанбулско друштво" је након краћег легалног по- 
стојања (забрањено је 1881) морало своје седиште да пребаци 
у Букурешт, где је издавало часопис Светлост, касније пре- 
именован у Знање (Рпита). Када су мало затим штампање и 
дистрибуција албанских књига забрањени, главни град Руму- 
није постаје културни центар албанске емиграције на Балкан- 
ском полуострву. Маја 1901. године ова букурештанска ал- 
банска организација донела је статут по којем њени чланови 
треба да допринесу националној независности своје земље 
растурањем албанских публикација и писаним и усменим не- 
говањем свог матерњег језика. За двадесет четири године по- 
стојања (1881—1904) у штампарији букурештанског друштва 
одштампано је 25 албанских књига. Слична удружења форми- 
рана су и у Бугарској и Египту. У Софији је 1893. године 
основано друштво „Чежња" (Резита) које је од 1896. године 
имало своју штампарију и годишњи алманах Национални ка- 
лендар (Каепадат Котћаг). У Египту је као национално 
удружење Албанаца настало друштво „Унија“ (Вазћкто). Ве- 

лики значај за ширење албанске књижевности имало је и Бри- 
танско библијско друштво, чија је филијала у Битољу била 
потпуно у албанским рукама. Албански превод Библије, КОЈИ 
је објавило ово друштво, било је дистрибуисано и након за- 
бране албанских публикација у Турској. Куповали су је не са- 
мо хришћани, већ и муслимани. 

Упоредо са иницијативом за штампање и ширење лите- 
ратуре на албанском развијао се и покрет који је за циљ имао 
отварање школа на албанском језику. До тада су у Албанији 
постојале медресе, на југу православне богословије, а на северу 
неколико мисионарских школа. Настава у медресама била је на 
турском, у православним школама на грчком, а у католичким 
мисионарским школама претежно на италијанском, осим када 
би их новчано потпомогла Аустроугарска. Пошто ђаци нису од 

куће долазили са знањем ових језика, највећи део тих часова 
одлазио је управо на њихово учење. У складу са тиме, и успех у 
настави је био слаб, поготово у поређењу са вишим образовним 
установама какве су биле Зосимеа гимназија у Јањини и фра- 
тарска гимназија у Скадру. Отуда је малобројни слој интели- 
генције тежио отварању основних школа на албанском. Прве 
такве школе отворене су осамдесетих година у јужној Албанији 
и то 1881. у селу Квесторат (округ Ђирокастро). Школу отва- 
ра Кото Хоџи, а 1885. у Вакифу Петро Нини Љуараси. Он је 
између 1885. и 1890. године, и поред отпора Грчке православ- 
не цркве, отворио основне школе у читавом низу села Јужне 
Албаније, за шта је добио финансијску помоћ од албанских тр- 
говаца из Румуније. Наиму Фрашерију 1886. године успева да 
од турских власти испослује дозволу за отварање прве албанске 
школе у Корчи. Ђерасим Ћиријази је такође у Корчи отворио 
прву албанску школу за женску децу. 

Турске власти су у прво време толерисале малобројне 
албанске школе. Међутим, када се испоставило да су оне биле 
уточиште новог албанског национализма променио се и однос 
власти према њима. Тако су 1903. године албанске школе по- 
ново затворене, а публикације на албанском забрањене. То је 
ишло толико далеко да је било забрањено уопште писати на 
албанском. Власти су отварале писма, претресале куће и та- 
шне Албанцима и хапсиле сваког КО је код себе имао нешто 
записано на албанском. У томе се турска власт понашала исто 
као и Православна црква која је још 1887. године запретила 
да ће екскомуницирати сваког ко буде као учитељ радио у не- 
кој албанској школи. Тако су чак и скромни покушаји Алба- 
наца да се у односу на остале балканске народе барем на пољу 
културе еманципују у прво време остали без успеха. 


Албански устанииш након распада Лиге 


После 1881. године Албанци на локалном нивоу све 
више испољавају своје незадовољство. Јављају се протести 
против новоуведених пореза, забране наставе на албанском, 
новог повлачења граница са суседним државама итд. Први 
устанак након распада Аиге била је побуна северноалбанских 

Горе лево: Албанка кафолкиња из Скадра 


(око 1910) 


Горе десно: Албанка муслиманка из Скадра 


(око 1900) 


Кашолкиња из племена Кељменди 


(око 1900) 


племена Кастрати, Хоти, Груда и Скрели у мају 1883. године 
против демаркације нове границе између Турске и Црне Горе. 
Турске трупе угушиле су ову побуну. Марта 1885. године из- 
бијају немири у призренској области након покушаја Турака 
да уведу нове порезе. Албанци успевају да ослободе затворе- 
нике из градског затвора у Призрену. Код Феризаја (данас 
Урошевац) турске снаге успевају да сломе отпор Албанаца. 

Све гласнији постају и захтеви за аутономијом, па та- 
ко октобра 1896. године муслимански и хришћански Албанци 
из Битоља великим силама шаљу петицију у којој се наглаша- 
ва да су Грци, Бугари и Срби у прошлости увек уживали за- 
штиту и подршку Европе, док са Албанцима то није био слу- 
чај. Албанци не желе да буду привилеговани у односу на 
остале народе, нити желе одвајање од Турске. Они само желе 
да им се пружи могућност да живе као Албанци. За остваре- 
ње тога неопходно је да буду испуњене следеће претпоставке: 
1) уједињење албанских вилајета у област са јединственом 
управом и Битољем као главним градом; 2) на места службе- 
ника нижег и средњег ранга треба поставити особе које, поред 
турског, говоре и албански; 3) тридесеточлана генерална 
скупштина новог албанског вилајета треба да се састаје редов- 
но у Битољу и да њоме председава валија (управник вилаје- 
та); 4) увођење наставе на албанском; 5) укидање војне слу- 
жбе у европским провинцијама Турске и 6) потпуна верска 
слобода и слобода употребе језика. 

Протести се 1896. године јављају и у централној Ал- 
банији. Становништво Елбасана обратило се властима са зах- 
тевом за снижење пореза и дозволу увођења албанске наставе 
у јавним школама. Међутим, у време грчко-турског рата 
1897. године за прикључење Крита Грчкој Албанци су ипак 
били лојални и борили се на страни својих владара, а против 
Грчке. Нешто касније уједињују се муслимански Албанци Ко- 
совског вилајета и Битоља у борби против македонског покре- 
та за независност, предвођеног Македонском револуционар- 
ном организацијом. 

Јануара 1889. године у Пећи састало се 450 албан- 
ских делегата са Косова и из Македоније, који су донели од- 
луку о оснивању удружења под називом „Заклетва“ (Везе) 
или „Пећка лига" (Везепаћуја а Рсјех). За председника је иза- 

бран Хаџи Мула Зека. Ово удружење требало је да обнови 
Призренску лигу и имало је, као нешто раније и она сама, два 
циља: да се супротстави обновљеној расподели територија на- 
сељених Албанцима од стране суседних земаља и да се избо- 
ри за аутономију албанских вилајета. У позадини свега тога 
било је „македонско питање", односно бојазан да би Македо- 
нија захваљујући реформама које су испословале велике силе 
могла да добије посебан статус, при чему би се тамошњи Ал- 
банци нашли одвојени од својих земљака изван Македоније. У 
захтеву да се спречи добијање овог посебног статуса који би, 
по мишљењу Албанаца, користио искључиво хришћанском 
(словенском) становништву, сви Албанци су били јединстве- 
ни, али се нису сложили око другог циља Лиге — аутономије 
за целу област у којој живе Албанци. Као и раније у При- 
зренској лиги, и овде је само мали део политичког руководства 
Албанаца био за овај радикалан захтев. Управо због тог неје- 
динства турска власт је већ 1900. године зауставила активно- 
сти Аиге. 

Пећка лига имала је још један епилог: Хаџи Мула Зе- 
ка сазвао је фебруара 1901. године нову скупштину Албанаца, 
која се овог пута састала на гробу Мурата [ на Косову. Зека је 
тамо поново изразио бојазан да би Косово могло да буде пред- 
мет територијалних амбиција словенских суседа. Због тога га је 
српска власт пре свих сматрала непријатељем и хтела да га 
уклони. По наредби српског конзула у Приштини Хаџи Мула 
Зека је убијен 20. фебруара 1902. године на тргу у Пећи. Пла- 
ћени убица био је Албанац на служби у турској жандармерији. 

Албански отпор реформским променама за Македо- 
нију, које су велике силе наметнуле Турској, настављен је. 
Посебно негодовање муслиманских Албанаца изазвала је од- 
редба да се хришћани примају у жандармерију према процен- 
туалној заступљености њиховог становништва, као и да чувари 
усева у претежно хришћанским местима треба да буду хри- 
шћани. Долази до стварања албанских банди које су терори- 
сале словенско становништво и покушавале да спрече спрово- 
ђење планираних реформи. Марта 1903. године албанске 
банде су заузеле Вучитрн и напале турски гарнизон у Косов- 
ској Митровици. Том приликом убијен је руски конзул Г. С. 
Шчербина који је службовао у том граду. 

Фебруара 1903. године избија побуна у племену 
Мирдита. Побуњеници су тражили да им се врати старешина 
Пренк Биб Дода, којег су Турци након распада Призренске 
лиге протерали у Малу Азију. Становници Пећи и Кроје су 
1907. године тражили укидање повећања пореза, односно но- 
воуведених намета. Становништво Елбасана 1907. године 
устаје против омражених владиних службеника тражећи да се 
они повуку. Након што се власт о тај захтев оглушила, слу- 
жбеници су били протерани, а Турци су морали да ангажују 
полицију како би поново успоставили ред. 

Све ове побуне биле су локалног карактера и имале 
су локалне циљеве — ту се пре свега радило о очувању приви- 
легија, протестима против увођења нових пореза и трошкова 
или протестима против самовоље појединих турских државних 
функционера. Насупрот томе, изразито политичке циљеве по- 
ставио је албански тајни комитет. 

Први тајни комитет „За слободу Албаније" (Рег Ит- 
пее Зћртремсе) основао је новембра 1905. године Бајо Топули. 
Он је био заменик директора турске гимназије у Битољу. 
Циљ Комитета била је припрема оружаног устанка за незави- 
сност Албаније. Према статуту Комитета сваки члан се морао 
обавезати да ће у организацију довести још пет нових чланова. 
Слични комитети створени су иу Кораци, Колоњи и Ђиро- 
кастру. Марта 1906. године Бајо Топули је почео да од гим- 
назијалаца ствара оружани одред Комитета и планирао је да у 
почетку наоружа око 500 људи, али се због недостатка новца 
и оружја морао ограничити на мање групе. У лето и јесен 
1906. године ове групе су деловале на простору Перметија, 
Лесковику, Корче и Деволија. У зиму 1906/1907. Бајо Топу- 
ли и његов брат Черчиз одлазе у Софију како би од тамошњх 
албанских колонија тражили подршку за своје револуционарне 
активности и регрутовали добровољце. 

У Софији је у пролеће 1907. године формирана нова 
група којој се прикључио и писац Михал Грамено. Овој групи 
касније је приписана делатност јужноалбанских партизана. 
Априла 1907. године се из Бриндизија у Валони искрцала 
група под вођством Черчиза Топулија и започела живу агита- 
цију по јужној Албанији, која је требало да служи припреми 
оружаног устанка 1908. године. Јесен и зиму 1907/1908. 

партизани су провели у области око Ђирокастра. Управо тамо 
долази и до првих озбиљнијих акција: чланови групе Черчиза 
Топулија су 25. фебруара 1908. године на отвореном путу 
убили команданта турске жандармерије, након чега су успели 
да умакну. Турске снаге послате у потеру за партизанима ус- 
пеле су 8. марта да код села Машкулора опколе Черчиза То- 
пулија и његове људе. Након вишечасовне борбе са бројчано 
надмоћним непријатељем Албанци су успели да пробију обруч 
и побегну у планине, што је био подвиг који је убрзо опеван у 
народним песмама. Један други партизански одред је маја ме- 
сеца исте године опљачкао касу царине, поште и службе ду- 
ванског монопола у обалском месту Саранда. Почетком јула 
Черчиз Топули се одлучио на већу акцију: покушај да се 
освоји Корча. Овај пут су турске снаге узвратиле партизани- 
ма за пораз. Нешто касније албански партизани успостављају 
контакт са Ахмед Нијази-бегом што доводи до прикључења 
Албанаца младотурским револуционарима. 


Албанџи и младотурска револуџија 


Младотурци су били припадници једне политичке ре- 
формске партије која је тежила трансформисању турског кон- 
ститутивног државног устројства према западноевропском мо- 
делу. Та је партија, предвођена пре свега млађим официрима, 
1908. године освојила власт. Младотурска револуција остави- 
ла је трага не само у турској, већ и у албанској историји. Успе- 
шно изведена уз помоћ Албанаца, ова револуција је албанском 
покрету за независност дала нови замах и после 1908. није 
дозволила да се Албанија смири. 

Албанци су били међу иницијаторима младотурског 
покрета: 1889. године је Албанац Ибрахим Темо из Струге у 
Македонији, у истанбулској школи за војну медицину основао 
тајну организацију (Мектеђ-1 пбргуе-! азкетуе) чији је цил> било 
свргавање султана Абдула Хамида П. Група је себе прозвала 
„Напредак и уједињење" (Текакк: уе Шаћаг), да би то касније 
преиначила у шта! уе Тетаккт. Темови узори за оснивање ор- 
ганизације били су италијански карбонари и грчки филики 
етерија, ангажовани при уједињавању Италије, односно у грч- 

кој револуцији. Темовој организацији убрзо су се прикључили 
и остали студенти ове школе. Због тајности одлучено је да се 
оформе међусобно подељене и независне секције. У њима су 
били заступљени како Турци, тако и припадници осталих на- 
рода који су живели у Османском царству. Многи од њих ће 
се касније прославити као албански политичари, као што су, 
између осталих, Неџип Драга, Шахин Колоња, Дервиш Хи- 
ма. У активностима младотурског друштва на махове је уче- 
ствовао и каснији оснивач албанске државе Исмаил-бег 
Вљора (од Валоне). 

Брзо ширење младотурског покрета, који је највише 
присталица нашао међу студентима војних академија и млађим 
официрима по вилајетима, утицало је на то да у њему буду за- 
ступљени најразличитији политички ставови. Оно што је свим 
учесницима било заједничко јесте жеља да се Турска рефор- 
мише, прилагоди захтевима модерног друштва и тако прежи- 
ви, а разликовали су се у томе како су видели ту модерну 
Турску. Разлике су се убрзо јавиле и између Турака и при- 
падника нетурских народа. Први су све више заступали тур- 
ски национализам и негирали нетурцима чак и културну ауто- 
номију унутар Царства. Тога је сигурно био свестан и Темо 
када је 1902. године у Паризу, центру окупљања младотурака 
у иностранству, предложио пројекат којим се за све нетурске 
народе предвиђа настава по основним школама на матерњем 
језику. После одбијања овог његовог пројекта Темо напушта 
младотурски покрет. 

Упркос отвореним супротностима између албанских и 
турских чланова покрета, Албанци су 1908. године подржали 
младотурску револуцију. Наиме, младотурска пропаганда ши- 
рила се нарочито међу официрима и војницима албанског по- 
рекла. Већина официра који су били за револуцију припадали 
су Трећој армији стационираној у Македонији и на Косову. 
На чело младотурске агитације се у Ресену (Македонија) ста- 
вио албански официр Ахмед Нијази-бег и слао прогласе наро- 
ду. Успео је да избегне позив на суд и побегне у планине. 
Снабдеване новцем и оружјем од стране следбеника, његове 
снаге израсле су у „националну легију" (ти! ајау). Нијази- 
бег почиње са својим људима да осваја западни део вилајета 
од Битоља и Солуна, и успева да добије не само подршку ре- 

гуларне војске, већ и албанског тајног комитета. Комитет 
Корче је већ првих дана успео да придобије за себе, а Коми- 
тет се сагласио са младотурским програмом, тј. са увођењем 
уставног уређења, али је захтевао аутономију Албаније, на 
шта су емисари Нијази-бега пристали. Све албанске парти- 
занске снаге су позване да се уједине са младотурцима. Из 
Солуна, где се такође налазила врховна команда младотурака, 
Албанце је на подршку револуционарима позвао тамошњи ал- 
бански клуб под вођством Мидхата Фрашерија. 

Посебан успех представљало је то што је младотур- 
ским официрима успело да придобију подршку конзерватив- 
них албанских муслимана са Косова. При том им је од помоћи 
био један сам по себи неважан и за ситуацију међу косов- 
ским Албанцима типичан случај. Наиме, почетком јула 1908. 
године се у Урошевцу (Феризај) окупило неколико хиљада 
наоружаних Албанаца да протестују против прославе краја 
школске године, коју је хтела да организује аустријска школа 
у Скопљу. Летња сцена коју су у ту сврху недалеко од града 
поставили Аустријанци била је спаљена. Међутим, после ове 
демонстрације народног гнева према Аустријанцима, за које 
се сматрало да су одговорни за реформе у Македонији, није 
дошло до разилажења, јер су се чуле гласине о кретању 
аустријских трупа са Косова. У том тренутку умешали су се 
младотурски агитатори и покушали да немире искористе за 
своје циљеве. Регионална власт у Скопљу наложила је шефу 
полиције Галиб-бегу да истражи читав случај и смири станов- 
ништво, што овај — и сам члан младотурског покрета у Ско- 
пљу — није учинио. Он је чак затражио од чланства албан- 
ских удружења на Косову да наоружани дођу у Урошевац. 
Тако се тамо окупило око 30.000 наоружаних људи који су 
20. јула „у име становништва Косова" султану послали теле- 
грам у којем га моле да врати Устав из 1876. године и сазове 
парламент. Као противуслугу за албанску подршку свом 
главном захтеву младотурци су се обавезали да ће узети у 
обзир посебне жеље Албанаца и оставити на престолу Аб- 
дула Хамида П. Неправедне мере ће се изменити према ше- 
ријату и Албанци ће моћи да задрже своје оружје. 

Догађаји су се даље одвијали великом брзином: 22. јула 
гарнизон Битоља, главног града вилајета, прелази у руке Ахмед 

Нијази-бега; освојен је и Охрид. Када је 23. јула Трећа армија 
запретила уласком у Истанбул, султан сутрадан враћа Устав. 
Проглашена је слобода штампе и општа амнестија. Младотурска 
„револуција“ успела је на релативно миран начин, јер се силом 
само претило, али се она није примењивала. Нзеном успеху не- 
сумњиво су допринели и Албанци, иако не добровољно, јер им 
младотурци нису открили своје праве циљеве. Устав је у читавој 
Албанији поздрављен са огромним одушевљењем. Од њега се 
много очекивало, иако је постојала само нејасна представа о су- 
штини једног устава. По читавој земљи организују се поворке и 
манифестације радости, али долази и до насилног отварања за- 
твора и изгреда против омражених судија и државних службе- 
ника. У Кроји је убијен један судија, смењени су службеници из 
управне власти. И у Драчу и Тирани смењени су представници 
старог режима и управа предата локалним албанским комитети- 
ма. Међутим, нису само турски службеници били жртве. У 
Валони су, на пример, смењени шеф жандармерије, суда и слу- 
жбеници санџачке управе који су сви били Албанци. 

Одмах по поновном увођењу Устава младотурци почи- 
њу формирање османских уједињених комитета по албанским 
градовима, а чинили су их чланови локалних младотурских ко- 
митета и представници албанског становништва; у Валони су 
нпр. то била три турска официра и 12 албанских грађана. У 
складу са њиховим националним саставом ови уједињени коми- 
тети функционисали су као албанске организације. Тако се Ује- 
дињени комитет Валоне посебно залагао за оснивање албанске 
штампарије. Комитет из Берата послао је у села комисије да 
контролишу верност становништва Уставу, Албанији и албан- 
ском језику. То није било баш сасвим у складу са младотур- 
ским опредељењима, јер су ови сматрали да ће оснивањем ује- 
дињених комитета обезбедити подршку Албанаца свом 
програму. Младотурци су пропагирали „османску нацију" и 
сматрали да више не треба да буде подела између хришћана и 
муслимана, Албанаца и Турака. У Албанији се, међутим, сум- 
њало да се тиме иде ка стапању са Турцима, ка пантурцизму. 
Стога је већина Албанаца одбијала тај нови „османизам". 

То се посебно јасно показало на Косову. Младотурци- 
ма је био познат конзервативни став косовских Албанаца, те они 
тамо нису оснивали османске уједињене комитете, већ мешовите 

комисије које су чинили чланови Комитета за јединство и напре- 
дак и виђенији Албанци, а скупа је требало да утичу на станов- 
ништво да се закуне (беса) на верност режиму. Међутим, мла- 
дотурци су тешко излазили на крај. Када су након победе хтели 
да организују свечани састанак са учесницима скупштине из 
Урошевца и послали посебан воз да их довезе у Скопље, окупи- 
ло се око 4.000 наоружаних муслиманских сељака спремних да 
оду у Скопље и оданде протерају аустријске официре (требало је 
да реорганизују турску жандармерију) и прогласе аутономну 
Албанију са центром у Скопљу. Власти су блокирале Скопље 
својим трупама и дозволиле само малом броју делегата да уђу у 
град. Преговорима се успело да се сељаци смире и обавежу да 
неће предузимати ништа што је против новог режима. Као про- 
тивуслугу требало је повући европске официре из Македоније и 
укључити албанска национална удружења у управљање. 

Код косовских Албанаца су се, дакле, спојили кон- 
зервативни и национални циљеви. Из свега тога постало је ја- 
сно да је права сарадња између Албанаца и младотурака мало 
вероватна јер док су младотурци тежили строго централизова- 
ној држави, Албанци су желели државу у којој би било места 
за широку аутономију делова насељених Албанцима. Једно је 
искључивало друго, иако је са обе стране и даље било покуша- 
ја да се нађе компромис. 


Албански клубови и питање писма 


Код Албанаца су одмах после младотурске револуци- 
је почеле активности на пољу образовања. Албанска интели- 
генција била је свесна да је подизање образовног нивоа неоп- 
ходно уколико Албанци желе да опстану као народ. Стари 
режим је све покушаје да се у школе Албанског вилајета уведе 
настава на албанском неумољиво прогонио. Сада, након по- 
новног увођења Устава са гарантованим основним грађанским 
правима, албанска страна сматрала је да то треба променити. 

У Истанбулу и већини градова са албанским становни- 
штвом никла су културна друштва и клубови. У првих десет ме- 
сеци владавине уставног режима укупно је формирано 66 ал- 
банских клубова и културних друштава, одржана су четири 

„национална конгреса", отворене 24 вечерње и 34 основне 
школе. У Елбасану је највећи објекат у граду, затвор, претворен 
у школу; првог дана посетило ју је 1.500 ученика. Отворене су 
штампарије и штампане књиге на албанском, у првом реду уџ- 
беници. Новоотворене школе биле су доступне Албанцима свих 
вера. За обезбеђење њиховог смештаја локалне власти увеле су 
нове порезе и намете који су и плаћани. И на муслиманске ду- 
ховнике вршен је притисак да овладају албанским језиком. У 
области Колоње у јужној Албанији становништво је бојкотова- 
ло све духовнике док ови не би донели потврду из битољског 
клуба да су учествовали на вечерњим курсевима албанског. 

Подстицај за оснивање школа долазио је из различи- 
тих албанских клубова, који су већ својим именом указивали 
на свој циљ, као нпр. „Светлост“ (Ра), „Знање“ (Рпипта), 
„Васпитање“ (Атечтр, итд. Клубови, некада називани и 
друштвима (5Лодета), сходно својим статутима, служили су 
за образовање народа. Није било предвиђено да се мешају у 
политику, али су они то, наравно, чинили. До краја новембра 
1908. године било је активно 12 албанских клубова и то у Би- 
тољу, Солуну, Јањини, Корчи, Елбасану, Ђирокастру, Бера- 
ту, Валони, Филијесу, Поградецу, Скопљу и Истанбулу. По- 
себно је уочљиво да у северној Албанији и на Косову није 
било ниједног клуба, што се доводи у везу са тамошњим ути- 
цајем муслиманског свештенства које је у клубовима видело 
новину која је према религијском закону за осуду. У својим 
програмима клубови су показивали извесне локалне разлике. 
Тако се клуб из Јањине посебно ангажовао да албанске школе 
и цркве ослободи утицаја Грчке патријаршије. Регионални 
значај превазишла су само три клуба — из Битоља, Солуна и 
Истанбула. Водећу улогу у албанском националном покрету 
крајем 1908. године имао је клуб из Битоља, док су клубови 
из Солуна и Истанбула пали више под утицај младотурака. 
Албански клубови су веома утицали и на издавање албанских 
часописа, који су се сада у Турској могли легално појављива- 
ти. Најзначајнији су били: Кокса и Шаћа Отћоаћокзе (Право- 
славна лига) у Корчи, Тототт у Елбасану, Вазћкти 1 Котби 
(Наиџонално уједињење) у Битољу, Вазћти (Уједињење) у 
Скадру, Веза (Заклетва) у Истанбулу и Шитја (Слобода) у 
Солуну. 

Као кочница свих ових активности у области образо- 
вања и просвећења народа показала се чињеница да Албанци 
немају јединствен алфабет за свој језик. Тврдња аустријског 
албанолога Франца Барона Нопцса из 1907. према којој „по- 
стоје изгледи да у Албанији временом буде више правописа 
него оних који знају да читају" свакако је претерана, али пога- 
ђа суштину. Албанци су током времена користили грчки и ла- 
тински алфабет, с тим да су латинском били додавани посебни 
знаци за специфичне албанске гласове. Од 18. века албански 
муслимани увели су и турски (арапски) алфабет. Православни 
аутори користили су посебна слова позајмљена из грчког. Пи- 
сац Наум Већиљхарџи је 1825. године створио ново писмо за 
албански језик, које се заснивало на словенском (ћириличном) 
алфабету; оно је имало 32 слова. Овим алфабетом су 1844. 
године штампани први албански буквари, али се од њега убр- 
зо одустало. Негде на прелазу између два века (око 1900) у 
Скадру долази до праве свађе око алфабета између двојице 
католичких духовника - мирдитског опата Пренка Дочија и 
некадашњег језуите Ндре Мједе. Обојица су оснивачи књи- 
жевних друштава: Дочи је 1899. основао друштво „Уједиње- 
ње" (Ват), а Мједа 1901. друштво „Зора" (Аштр. Обо- 
јица су били творци нових латинских алфабета за албански, а 
главна разлика била је у томе што је Дочи за поједине албан- 
ске гласове користио удвојене консонанте (нпр. „хћ"), док је 
Мједа користио слова са дијакритичким знаковима (нпр. „7"; 
и једно и друго одговара италијанском „а!“ у „логпо"). 

Читава ствар прерасла је свађу двојице свештеника 
када су се умешале обе силе заштитнице албанских католика — 
Аустоугарска и Италија — и подржавале час један, час други 
алфабет, финансирајући штампање књига у складу са тим. Уз 
то су и муслимани из централне и јужне Албаније од 1879. 
имали свој алфабет, такозвани „цариградски алфабе“" Самија 
Фрашерија. То је био латински алфабет са додатком неколико 
знакова узетих из грчког и ћириличног алфабета. Цариград- 
ски алфабет био је врло распрострањен. У њему су штампане 
све албанске публикације које су се појавиле у Истанбулу, 
Букурешту и Софији. Међутим, није био прихваћен међу ка- 
толицима у Скадру и од неколицине албанских организација у 
западној Европи. 

Како би дошло до договора око замршеног питања 
алфабета, часопис Лирија Мидхата Фрашерија из Солуна по- 
звао је на конгрес. Тај конгрес организовао је албански клуб у 
Битољу, где је и одржан од 14. до 22. новембра 1908. године. 
Конгрес је водио Мидхат Фрашери, а на њему су учествова- 
ли делегати не само из Албаније, већ и из албанских колонија 
у иностранству. За разматрање питања алфабета одређена је 
једанаестрчлана комисија, а за њеног председника фрањевачки 
фратар и писац Ђорђе Фишта. 

На заседањима је било речи о следећим питањима: а) 
да ли један од три најраспрострањенија алфабета (агими, ба- 
шкими или цариградски) треба признати као јединствени ал- 
бански алфабет, 6) да ли из та три алфабета преузети само 
делове па од њих сачинити нови алфабет, или ц) створити 
потпуно нови албански алфабет. За време трајања конгреса 
стизали су телеграми из свих делова земље, који су говорили у 
прилог једном или другом алфабету. Југ земље је подржавао 
алфабет Самија Фрашерија, север алфабет Пренка Доче. Ко- 
начно је одлучено да се признају два алфабета: један чисто ла- 
тински, са 25 слова и удвојеним консонантима за посебне ал- 
банске гласове (био је врло сличан алфабету друштва 
„Башкими"), и цариградски алфабет, за који су се залагали 
пре свих муслимани и којег је подржавао и Мједа (чији је ал- 
фабет иначе у Битољу одбачен). Тако је од тог тренутка тре- 
бало користити само ова два алфабета и предавати их у шко- 
лама. Одлука из Битоља била је компромисно решеље које је 
Фишта коментарисао тако што је сматрао да би најкорисније 
било прихватити алфабет који је добио подршку највећег броја 
делегата, а то је цариградски алфабет, али да се, међутим, мо- 
ра мислити и о томе да се албанске књиге штампају и у ино- 
странству и да је за телеграме неопходан чисто латински ал- 
фабет. Осим тога, подсетио је, и Немци у употреби имају два 
алфабета — готски и латински. 

Ипак, са Битољем се не завршава питање алфабета, 
јер младотурци започињу да за албански пропагирају турски 
(арапски) алфабет. У прилог им је ишла чињеница да један део 
муслиманског свештенства у Скадру и на Косову није прихва- 
тио одлуку битољског конгреса. За конзервативно свештенство 
писмо Курана било је једино дозвољено писмо за муслимане, 

док је латиница сматрана изумом неверника. Како би се учило 
читање Курана када је за читање сопственог језика била по- 
требна латиница2 Тако младотурци нису ни морали да се отво- 
рено боре против латинског алфабета, што би било у супротно- 
сти и са једноконфесионалним карактером њихове револуције, 
већ само да исламском агитацијом подрже албанске муслимане. 
У годинама 1909/1910. било је изјашњавања против албанског 
писма и за њега, власт је вршила притисак на наставнике и 
свештенике да одбаце латински алфабет. У Истанбулу је осно- 
вано друштво које је пропагирало арапски алфабет за албански 
језик и тим писмом штампало букваре који су потом у Албани- 
ји, по налогу националистички настројених кругова, спаљивани 
(као, рецимо, почетком 1910. године у Берату). 

Питање алфабета остало је предмет расправа, седни- 
ца, протестних телеграма и скупова све до проглашења неза- 
висности 1912. године. То питање је далеко превазишло свој 
прави значај и постало је симбол борбе Албанаца за нацио- 
нално самоодређење. 


Парламентарни избори (1908) 
и албански конгреси 


Убрзо након проглашења Устава почеле су припреме за 
парламентарне изборе. У читавом Османском царству спроведен 
је од августа до децембра 1908. године опсежан изборни процес. 
Могао је бити изабран сваки држављанин који је знао турски. 
Избори, међутим, нису протекли сасвим регуларно. Младотурци 
су, додуше, објавили да нису странка и не боре се за власт, али 
су потајно подржавали кандидате који су заступали њихове иде- 
је. Младотурци су се највише прибојавали национално мотивиса- 
не опозиције нетурских посланика из европског дела Турске. 
Тенденциозном поделом изборних јединица покушали су да чак 
и у областима са већинским албанским или словенским станов- 
ништвом (посебно у Битољском вилајету) омогуће пролаз тур- 
ским кандидатима и тако спрече избор кандидата нетурских на- 
ционалних заједница. Више пута се дешавало да се, када се 
изабере кандидат који није одговарао младотурском комитету, 
изборни поступак прогласи неважећим, па су се избори тако 

претворили у мучну процедуру; од 220 посланика средином но- 
вембра је изабрано 120 и потврђен је њихов избор. 

Парламент је коначно формиран 17. децембра 1908. 
године. Младотурци су имали већину. Било је 26 албанских 
посланика, а међу њима и Исмаил Кемал-бег као посланик из 
Берата, иако су се младотурци до краја трудили да спрече ње- 
гов избор. Од осталих албанских посланика у парламенту, ко- 
ји ће касније одиграти одговарајућу политичку улогу, били су 
још: Шанин Колоња, Неџип Драга, Хасан Приштина, Есад- 
паша Топтани и Муфид Либохова. Шеф албанске посланичке 
групе у Парламенту био је Исмаил Кемал-бег. Нзегова Либе- 
рална (Аћгаг) партија залагала се за децентрализацију Цар- 
ства и остваривање права националних и верских мањина на 
аутономију. Тиме је представљао опозицију националистичком 
крилу младотурака које је тежило јачању централне власти и 
водило политику потурчавања. 


Хасан Приштина (1873—1933), 


политичар и вођа косовских Албанаца, фотографија из 1921. 


Прво заседање новог парламента, које је према зами- 
сли младотурака требало да покаже јединство свих нација у 
Царству и да пример новим режимима, није, међутим, имало 
жељени успех. Спољна политика владе је у више наврата же- 
стоко нападана. Младотурцима је пребачено да су сувише по- 
пустљиви према суседима, а нарочито Аустроугарској. Суседне 
државе су, заправо, искористиле државну кризу из 1908. го- 
дине да у односу на Турску ојачају своје позиције: октобра 
1908. Бугарска је прогласила независност и анектирала Источ- 
ну Румелију; Аустроугарска је анектирала Босну и Херцегови- 
ну; на Криту побуњеници проглашавају прикључење Грчкој. 
Младотурци су за мање од годину дана изгубили више тур- 
ских територија него султан за читаве своје владавине! Упркос 
овом погубном спољнополитичком билансу младотурци су се 
одржали на власти. Пошто је војска била на њиховој страни 
издржали су и пуч који је 31. марта 1909. године организовао 
један од припадника старог режима. Иако незадовољни младо- 
турским режимом, Албанци у већини нису подржали покушај 
преврата. Изузетак је био Исмаил-бег Вљора којег су пучисти 
именовали за новог председника Парламента. 


Дебар 


Након неуспеха старотурског пуча и повлачења Аб- 
дула Хамида П младотурци су интензивно радили на томе да 
својој политици унификације обезбеде подршку Албанаца му- 
слимана. Прва годишњица младотурске револуције у Албанији 
била је замишљена у знаку јединства свих Османлија. Зато је 
за 23. јули 1909. у Дебру (Македонија) сазван албански кон- 
грес. Албански клуб у Дебру, који је сам себе прогласио 
„Османском албанском уставном комисијом" и чије је руковод- 
ство сарађивало са младотурцима, позвао је све албанске клубо- 
ве на учешће. Још пре отварања конгреса младотурци су поку- 
шали да придобију симпатије Албанаца тако што су подржавали 
увођење албанске наставе у основним школама и објавили ам- 
нестију свих учесника старотурског пролећног пуча. Дан пре 
планираног отварања конгреса, 22. јула, неколико стотина нао- 
ружаних Албанаца, младотурских официра, али и представника 
македонских и аромунских клубова окупило се на митингу у 

Дебру. Младотурски говорници позивали су окупљене да при- 
хвате неки од њихових програма, што су национално настројени 
албански делегати енергично одбили. Када се већина албанских 
учесника окупила у једној дервишкој текији у Дебру и конгресу 
претила пропаст младотурци одлучују да попусте. За расправу 
о младотурском програму, који је подразумевао потпуно укљу- 
чивање Албанаца у „османску царску нацију", одређена је четр- 
десеточлана мешовита комисија. Програм је на крају, иако не 
једногласно, ипак прихваћен. 

Албански учесници на конгресу испословали су при- 
хватање неколицине својих захтева, као што су: отварање 
основних и средњих школа са наставом на албанском, при че- 
му би сваки град за себе доносио одлуку о алфабету (младо- 
турци су још увек пропагирали турско писмо); чиновници у 
албанским областима морали су познавати језик и обичаје 
земље; служење црквених обреда на албанском; стварање са- 
мосталне албанске православне цркве, итд. конгрес у Дебру 
са 315 учесника, од којих су њих 95 били хришћани а остали 
углавном албански муслимани, имао је за младотурке само по- 
ловичан успех. Већина учесника је додуше била за сарадњу са 
младотурцима, али са друге стране нису бфли спремни да се 
одрекну минимума националних захтева. И док су конгрес у 
Дебру организовали владајући кругови у циљу постизања је- 
динства свих држављана, конгрес у Елбасану одржан исте го- 
дине био је недвосмислено посвећен одбрани албанских на- 
ционалних интереса. 


Елбасан 


Конгрес у Елбасану одржан је од другог до осмог 
септембра 1909. године, уз учешће 35 делегата из централне и 
јужне Албаније. У средишту расправа било је обновљено пита- 
ше школа и језика. Конгрес је донео одлуку да позове све ал- 
банске писце и новинаре да се у својим публикацијама убудуће 
служе искључиво елбасанским дијалектом. Он је био разумљив 
и Гегама и Тоскама и могао је послужити као основа за ства- 
рање јединственог албанског књижевног језика. Одлучено је, 
такође, да да се у Елбасану отвори шестогодишња учитељска 
школа (ЗАКкоПа поттаје зћађре). Од предмета би се, поред оста- 

лог, изучавале и религија (ислам, православно и католичко 
хришћанско учење) и историја (светска историја, турска и ал- 
банска историја). За издржавање школе било је задужено 
школско друштво „Напредак"'(Ретратт) са седиштем у Кор- 
чи, а помоћ у финансирању требало је да пруже сви клубови и 
друштва. Осим тога, на конгресу у Елбасану одлучено је да се 
координира рад свгих албанских удружења. Као организациони 
центар за наредне две године одређен је клуб у Битољу. 

Конгрес у Елбасану дао је албанском школству нов 
подстрек, па су чак и на Косову (у Гњилану и Косовској 
Митровици) отворене школе на албанском. Значај конгреса 
био је и у томе што је учињен први покушај да се из цен- 
тралне Албаније покрене остваривање албанског национал- 
ног јединства. 


Битољ 


Други конгрес одржан је од 21. до 23. марта 1910. 
године у Битољу. Предмет је било питање алфабета, за које 
се иначе мислило да је већ решено. То питање је, због подрш- 
ке власти, за присталице турског алфабета постало политичко. 
Учесници скупа су, међутим, закључили да држава у сопстве- 
ном интересу не треба да се меша у албанско питање језика 
јер се оно тиче искључиво Албанаца. 


Албански устанџи с почетка 20. века 


Устанак из 1909. године 


Након младотурске револуције Албанија остаје жари- 
ште немира не само због истрајног отпора власти према тежња- 
ма Албанаца за културном еманципацијом, већ и због њених 
покушаја да повећане финансијске потребе државе покрије уво- 
ђењем нових пореза и намета. У пролеће 1909. Албанци из Ко- 
совског вилајета одбијају да плате нове порезе које су увели 
младотурци. Осим тога, постојало је и незадовољство због сме- 
не султана. Турска казнена експедиција са артиљеријом 1. маја 
1909. улази у Ђаковицу. Градско становништво су путем пре- 

говора приволели на оданост новом султану Мехмеду У Реша- 
ду и Уставу. Становништво планинских области око Ђаковице 
турски командант Мехмед Џавид-паша позвао је да предају 
оружје и прошире отворе на кућама, што је било разумљиво ако 
се зна да су куће боље стојећих породица изгледале као куле 
налик утврђењу, чији су уски отвори личили на пушкарнице. 
Као такве, могле су одолети лакшој артиљеријској паљби. 

Када су Албанци одбили да се одазову турским зах- 
тевима, Мехмед Џавид-паша са трупама и артиљеријом одла- 
зи у брда где је разрушио куће из којих је пружан отпор и по- 
купио регруте. Међутим, успео је да уђе само 25 километара у 
дубину територије када су му се Албанци тако жестоко су- 
протставили да је после десетодневне безуспешне борбе био 
приморан да одступи. У јесен је у областима око Вучитрна, 
Пећи и Љума дошло до нових побуна јер су власти покушале 
да присиле становништво на плаћање пореза. Мехмед Џавид- 
- паша је за Љуму морао да организује прави ратни поход. 


Кула у Никају, ирфеж М. Е. Дурама 


Септембра 1909. устају и Албанци у планинама око 
Дебра и Матија. Турци су овога пута одустали од слања ка- 
знене експедиције у ове области. 

Усшанак из 1910. године 


Марта 1910. у Косовском вилајету избија нови ал- 
бански устанак. Разлози су били исти као и претходне године: 
када су власти у Приштини увеле нови порез на сву робу која 
улази у град, на главном тргу окупило се око 2.000 наоружа- 
них Албанаца који су тражили његово укидање, залажући се 
истовремено и за увођење турског алфабета у албански. По- 
сле тродневних борби са војском стационираном у Приштини 
почели су преговори који су окончани повлачењем турског 
гарнизона из града. 


Католичка миса у једном северноалбанском селу (око 1910). Фото- 
граф Ернст Јекх коментарише: „Албанску крв неће смирити ни 
и,рква. Пушкарање пред Божјом кућом на свети празник може овај 
храм мира претворити у кланишу пуну мртвих, бегунцима, ни онима 
који усрдно моле чак ни олтар не пружа уточиште и сигурну 
заштиту од грозне смрти." 

(У турском ратном логору кроз Албанију, Хеилброн 1911) 


Турској управи Албанци су се супротставили и у 
другим градовима вилајета; турски гарнизони остали су још 

само у Призрену и Косовској Митровици. При том свакако 
треба имати у виду да је турско војно присуство на Косову 
почетком 1910. године било минимално — они су тамо имали 
стационирано свега око 6.000 људи. 

Априла 1910. власти одлучују да помоћу оружја поно- 
во успоставе мир у Косовском вилајету. Шефћет Торгут-паша 
именован је за новог главнокомандујућег турских трупа у вила- 
јету и са 16.000 људи у пешадији, неколико коњичких форма- 
ција и брдском артиљеријом послат је на устаничко подручје. 
Међутим, Албанци су их пресрели заузимајући са 5.000 људи, 
под вођством Идриза Сефера, кланац код Качаника кроз који 
је водила једина железничка веза између Македоније и Косо- 
ва. Реч је о прузи уског колосека, са много мостова и тунела 
које је било лако блокирати. Албанци су своју стратешки ва- 
жну позицију одржали готово недељу дана (23 — 29. априла 
1910) после чега су морали да се повуку у област Гњилана. 

При свом даљем напредовању Турци су наилазили на 
жесток отпор. Код села Црнољева били су увучени у дво- 
дневну борбу са 2.000 устаника предвођених Исом Бољетин- 
цем. Тек уз помоћ артиљерије они успевају да продру до 
Призрена и заузму град. 

У областима окупираним турским снагама била је ус- 
постављена војна управа. Албанци су разоружани, пописано је 
све мушко становништво између 15 и 60 година старости, по- 
купљени регрути и уведен нов порез у стоци. Албанске нови- 
не су забрањене, а школе са наставом на албанском затворене. 

Пошто је на тај начин умирио Косово, Шефћет Тор- 
гут-паша креће на Скадар. При проласку кроз планинско 
подручје становништво пружа снажан отпор, тако да је у овај 
северноалбански град ушао тек 25. јула. У Скадру је одмах 
објавио опсадно стање: увече је на снази била забрана изла- 
жења, све оружје је морало бити предато. Свако КО је помогао 
устаницима или им пружио уточиште био је изведен пред вој- 
ни суд. У селима где је било отпора турским снагама поруше- 
не су све куће, а становништво похапшено. Бајрактари пла- 
нинских племена позивани су у Скадар наводно на преговоре 
и тамо хапшени. Након тога, Шефћет Торгут-паша одлази у 
Дебар где је такође спровео опште разоружање. Средином ав- 
густа албански устанак је готово потпуно угушен, а борбе су 

трајале само још у областима дуж границе са Црном Гором. У 
јесен 1910. становништво читавих села избегло је пред тур- 
ским казненим експедицијама у Црну Гору. 

За разлику од устанка из претходне године, овај из 
1910. није био ограничен само на муслиманске области, већ су 
га подржала и планинска племена северне Албаније. 


Устанак из 1911. године 


Политика централизације коју је заступала младотур- 
ска власт није изазвала отпор само нетурских народности уну- 
тар Османског царства, већ је и саме Турке и присталице Ко- 
митета за јединство и напредак отерала у опозицију. Тако 
почињу протести официра турских војних корпуса стационира- 
них у Албанији и Македонији због слања трупа из европских 
турских провинција у Јемен ради гушења тамошњег устанка. 

Албанске политичке вође трудиле су се да придобију 
подршку из иностанства, а посебна пажња поклоњена је са- 
радњи са албанским колонијама ван земље. Тамо се стварају 
албански национални комитети који су припремали нови уста- 
нак у Албанији. У Риму је тако основан комитет Рго Абата 
који је преко Барија и Крфа одржавао везе са турском Алба- 
нијом. Сличне организације створене су и у Софији и црно- 
горској престоници Цетињу, уз готово отворену подршку вла- 
дајућих кругова тих земаља. 

И у самој Албанији долази до формирања тајних ко- 
митета; организације као што је „Црно друштво" (Иорета е 
2ете), које су због казнених експедиција Шефћет Торгут-па- 
ше морале да обуставе своје активности, почетком 1911. поно- 
во обнављају свој рад. 

Први локални немири избијају крајем фебруара 191. 
у области Дебра где је становништво тринаест села прогнало 
турске службенике који су под жандармеријском заштитом са- 
купљали порез. Слични догађаји збили су се и у областима 
Мати и Мирдита. 

Најозбиљнија ситуација била је у граничним области- 
ма Скадарског вилајета. Велики део мушкараца из тамошњих 
планинских племена склонио се у јесен 1910. пред трупама 
Шефћет Торгут-паше у Црну Гору. Када су у тим областима 

Турци фебруара 1911. почели да сакупљају регруте уследио је 
нови талас избеглица. Они су се окупљали у Подгорици, не- 
далеко од турско-црногорске границе. Почетком марта у 
Подгорици је било око 1.000 наоружаних људи из Скадарског 
вилајета и неколико група са Косова, а већ почетком маја у 
Подгорици и око ње тај број је нарастао на 5.000. Црногор- 
ска влада помагала их је у новцу, намирницама, а касније и 
оружју и муницији. 


Стамбено утврђење (кула) у северној Албанији, опкољено турском 
коњицом (око 1910). „Масивне куле ваљда треба да зазидају 
албанску свакодневицу и спрече дневно светло да у њу продре. Али, 
турске труие су већ ту и отвориће широке ирозоре тамо где је до 
сада била помрчина... Оружје напоље, прозоре унутра!" Туркофил 
Јекх, чији је ово снимак, одушевљено извештава о и,ивилизаи,ијским 
подвизима _ нове Турске. (У турском ратном логору кроз Албанију. 
Хеилброн, 1911) 


Крајем марта 191. избеглице су почеле да нападају 
турске граничне постаје. Турски гарнизон у Тузима је 28. 
марта опколило 3.000 устаника. Скадарски везир Бедри-па- 

ша, који је располагао малим бројем војника, није имао другог 
решења него да позове муслимане на верски рат против побу- 
њеника, већином католика. Успео је да оформи добровољачку 
јединицу од око 1.000 људи из Скадра, али је већина њих већ 
после првог сусрета са побуњеницима прешла на противничку 
страну. Тако је пропао покушај да се искористе верске разли- 
ке у северној Албанији. Међутим, због чињенице да су уста- 
нак повели католици један део муслимана ипак није желео да 
подржи своје земљаке. 

Шефћет Торгут-паша, који је после гушења албанског 
устанка из 191. у Турској важио за стручњака за албанске 
прилике, стиже у Скадар са анатолским трупама од око 8.000 
људи. Успеси из претходне године се овога пута ипак нису по- 
новили, па су његове снаге у борби са устаницима претрпеле 
тешке губитке. Зато се он устаницима обраћа објавом обећава- 
јући им амнестију уколико се предају у року од пет дана, поло- 
же оружје и покоре захтевима власти. Вођама устанка претио 
је војни суд. Устаници, међутим, нису прихватили ту понуду. 

Окупљање турских трупа у граничној области са Цр- 
ном Гором (борбе су се повремено одвијале и на самој грани- 
ци) појачало је затегнутост у односима Црне Горе и Турске и 
готово довело до отвореног сукоба. Црногорски крал> Никола 
је на тако нешто изгледа био спреман: подржавао је устанике 
и 22. маја 1911. пред представницима европских сила на Це- 
тињу изјавио је да је Црна Гора спремна на рат са Турцима. 
Велике силе, међутим, нису хтеле да дозволе да до тога дође. 
Русија је својој штићеници Црној Гори саветовала уздржа- 
ност. Ни Аустроугарска, као сила заштитница албанских ка- 
толика, није била заинтересована за ширење устанка у север- 
ној Албанији и саветовала је Турцима да према устаницима 
буду попустљиви. Први корак у том правцу учинио је сам 
султан приликом посете Косовском вилајету јуна 1911. године. 
На његов налог Шефћет Торгут-паша 17. јуна даје устаници- 
ма рок од десет дана да положе оружје и обећава им у том 
случају потпуну амнестију. 

У међувремену избија устанак међу до тада мирним 
Мирдитама. Тамо је 27. априла 1911. италоалбански адвокат 
Теренц Точи чак прогласио независност Албаније и формирао 
привремену владу. Точи је одржавао везе са Ричиотијем Га- 

рибалдијем и Сопзећо Абђапезе а'Ппапа. Пошто је очекивана 
подршка из Италије изостала, политичко (Пренк Биб Дода) 
и духовно (опат Пренк Дочи) вођство Мирдита није сарађи- 
вало, нити је, пре свега, могла бити остварена сарадња са 
устаничким планинским племенима на северу, читав догађај 
остао је само епизода која није имала никакав утицај на дали 
ток устанка. Последња акција Мирдита био је напад на тур- 
ски гарнизон у Љешу 3. јуна, који је одбијен. 

Упркос црногорској подршци, код устаника у северној 
Албанији који су оперисали из Подгорице све је видљивији 
био недостатак намирница и муниције. 

Они се због тога одлучују на преговоре са Турцима и 
формулисање услова под којима би били спремни да обуставе 
отпор. Уз активно учешће Исмаил Кемал-бега и Луиђа Гура- 
кућија устаници су 23. јуна у црногорском селу Герче срочили 
Меморандум који је предат представницима великих сила на 
Цетињу. Меморандум је требало да представља одговор на 
понуђену амнестију Шефћет Торгут-паше и имао је 13 тачака. 

У преамбули је још једном констатовано да су Албан- 
ци до тада увек били одани султану и да су бранили Царство 
од свих напада; да су и Устав са радошћу поздравили, јер су 
од њега очекивали равноправност и слободу, али да њихова 
очекивања нажалост нису испуњена; да су на место до тада 
свемоћног султана дошли неодговорни људи који под маском 
ослободилаца спроводе тиранску власт. Албанци су поред 
уобичајених захтева за увођење наставе на албанском и албан- 
ског као другог службеног језика у Албанском вилајету захте- 
вали и следеће: заштиту од противуставних акција, признава- 
ње постојања албанске нације, слободан избор посланика за 
парламент, реорганизацију управе у Албанском вилајету пре- 
ма локалним приликама, именовање главног инспектора који 
би контролисао спровођење закона, служење војне службе у 
свом вилајету и посебне прописе за погранично становништво 
које би требало да буде ангажовано на одбрани границе, из- 
двајање дела прихода од пореза за локалне потребе, обезбеђе- 
ње средстава за поновно подизање разрушених кућа и — као 
врло важну ставку - враћање одузетог оружја власницима. 

Меморандум из Герче, дакле, није заступао северно- 
албанске нити католичке жеље, већ свеалбанске захтеве за 

аутономијом. Листа захтева изнета у њему биће понављана 
све до проглашења независности. Не одговарајући на Мемо- 
рандум, султан је 13. јула 1911. донео декрет о амнестији, али 
је он остао без одјека јер су устаници одбијали да напусте Цр- 
ну Гору и врате се у своја места. Они нису веровали Шефћет 
Торгут-паши којег су сматрали лично одговорним за сва тур- 
ска насиља, па властима није преостало ништа друго него да 
15. јула опозову омраженог пашу. 

Турско-црногорски преговори о питању избеглица 
почели су 28. јула на Цетињу. При том су Турци пристали 
на неколико захтева из Меморандума: устаници су могли да 
задрже своје оружје, требало је да порези буду смањени, а 
школе на албанском отворене. Војна служба после годину да- 
на у Истанбулу била би служена у Скадарском вилајету, ку- 
ће разрушене у борбама поново изграђене, а избеглицама које 
се врате из Црне Горе обећана помоћ у новцу и намирница- 
ма. И сам султан је у ту сврху из своје приватне касе издво- 
јио чак 10.000 лира. Црногорски краљ је са своје стране обе- 
ћао да ће утицати на устанике да се врате у своја места у 
Албанији. На његову иницијативу и уз помоћ скадарског 
надбискупа 3. августа постигнут је договор и избеглице су се 
вратиле из Црне Горе. 


Револуционарни _ комитети 
у централној и јужној Албанији 


Становништво централне и јужне Албаније се испрва 
није прикључило устанку својих углавном католичких земљака 
на северу. Са друге стране, било је покушаја да се они придо- 
бију за устанак, али и потешкоћа јер је вођство најутицајнијег 
клуба из Битоља сматрало да Албанци још нису спремни за 
устанак. Упркос томе, револуционарне активности су током 
1911. почеле и у централној и јужној Албанији. У Валони је 
оформљен револуционарни централни комитет који је турској 
власти 15. маја поставио следеће захтеве: 1) да области насе- 
љене Албанцима добију аутономну управу, 2) да се вилајети 
Скадра, Косова, Битоља и Јањине споје у један, са албанском 
управом, сопственим парламентом и војском и 3) да сви чи- 
новници у том новом вилајету буду Албанци. 

Песник Михаљ Грамено основао је у Корчи револу- 
ционарни комитет чије су наоружане групе, између осталог, 
планирале убиство албанских бегова који су били против 
устанка. У Корчи и Ђирокастру су и бекташки дервиши ак- 
тивно учествовали у припреми устанка. Имајући довољно по- 
тешкоћа да савлада устанак на северу земље турска влада је 
одмах објавила да је у јужној Албанији спремна на уступке. 
Она у албанска села шаље муслиманске духовнике који су та- 
мо позивали на јединство све „муслиманске браће". Војсци је 
наређено да не провоцира сукобе. Опрезно држање је уроди- 
ло плодом. Део вођства националног покрета у јужној Алба- 
нији почео је да одустаје од оружаних акција. Уместо тога ор- 
ганизовани су скупови на које су учесници ипак долазили 
наоружани, као на пример 21. јула у једном православном ма- 
настиру код Ђирокастра и 23. јула у Валони. Том приликом 
се изјашњавало пре свега против покушаја да се област коју 
насељавају Албанци подели тако што ће се устаницима на се- 
веру дати политичка аутономија. Северна и јужна Албанија 
желеле су јединствену управу. Требало је отворити школе на 
албанском и учити „национални" (тј. латински) алфабет. Вла- 
да је представницима јужне Албаније показала да није спрем- 
на да прихвати било какве захтеве за аутономију, једнако као 
у преговорима са устаницима из северне Албаније. Била је, 
међутим, спремна на општу амнестију, уступке по питању 
школа и војне службе, тј. да се и на југу омогући служење у 
свом вилајету. Албанци би уз специјалне дозволе смели и да 
задрже оружје. На скупу у Тепелени 18. августа Албанци су 
прихватили ту понуду. 

На тај начин је окончан устанак из 191. године, 
ограничен углавном на северну Албанију. Муслимани су пре- 
ма њему у већини били скептични, јер га је подржала Црна 
Гора, а ширење устанка ка јужној Албанији турска власт је 
правовременим уступцима умела да спречи. 

Упркос наводном успеху није се могло сакрити да мла- 
дотурски режим није имао трајна решења. Албанци су при том 
били само једна од нација ове вишенационалне државе које су 
пружиле отпор младотурској централистичкој политици. Много 
опасније за опстанак Царства биле су разне арапске национали- 
стичке групације које су тежиле формирању некакве турско- 

-арапске двојне монархије или чак оснивању независне арапске 
државе. Поред тога, септембра 1911. Италијани нападају Три- 
поли, после чега избија италијанско-турски рат, окончан поразом 
Турака (18. октобра 1912. потписан је мир из Ушија (Оисћу): 
Турска је морала да одустане од Либије и Додеканеза). 


Избори за нови парламент (1912) 
и последице тих избора 


Децембра 1911. године влада распушта Парламент и 
расписује нове изборе помоћу којих је требало искључити опо- 
зиционе елементе. Албанци су се надали да ће овога пута из- 
борити уступке по питању школа и тражили су наставу на ал- 
банском не само у основним, него и у средњим школама, 
затим да Министарство за наставу постави нове наставнике и, 
уколико је потебно, отвори и нове школе. Међутим, службе- 
ници послати у Албанију одмах су изазвали негодовање ста- 
новништва јер су пропагирали арапски алфабет за албански је- 
зик. Уз помоћ муслиманског свештенства у Истанбулу су 
поделили букваре брижљиво одштампане арапским писмом. 
На препоруку локалног албанског комитета у Дебру је јавно 
спаљено 300 оваквих буквара. На једном скупу албанских бе- 
гова, сазваном у Дебру 1912. године од стране власти, само је 
30 од 200 учесника скупа подржало захтев за увођење арап- 
ског алфабета. Најављени нови избори одржани су априла 
1912. године и обезбедили су младотурцима огромну већину. 
Парламент је поново почео да ради пре него што су преброја- 
ни гласови у свим вилајетима (у Албанији је бројање заврше- 
но тек половином маја). Младотурци су се борили свим сред- 
ствима да спрече избор кандидата који им нису били по вољи, 
у чему су и успели, јер многи ранији албански посланици, као 
рецимо Исмаил Кемал-бег и Хасан Приштина, овог пута ни- 
су били изабрани за Парламент. 


Устанак из 1912. године 


Нерегуларности у спровођењу и резултатима парла- 
ментарних избора само су повећале отпор националних круго- 
ва у Албанији против турског режима. У Косовском вилајету 

још током марта и априла почињу нереди: није се плаћао по- 
рез, а у ђаковичком округу становништво је протерало турске 
службенике који су хтели да попишу подручја под шумама у 
тој области. Турска владина комисија на челу са министром 


унутрашњих послова тек је помоћу оружја успела да се проби- 
је од Скопља до Скадра. 


Албански устаници из племена Шоши 1912. 


Наколико хиљада наоружаних Албанаца се 20. маја 
1912. године у селу Јуник (између Пећи и Ђаковице) састало 
са некадашњим посланицима у Парламенту Хасаном Пришти- 
ном и Неџипом Драгом. Том приликом одлучено је да се мла- 

дотурска власт сруши устанком, за шта је дата колективна бе- 
са. Главни захтеви Албанаца сажети су у 12 тачака и садржа- 
вали су већ више пута изражене захтеве: званично признава- 
ње Албанаца као самосвојне нације (те) у оквиру 
Османског царства, слободно коришћење албанског језика и 
писма, слободне изборе и утврђивање изборних јединица пре- 
ма етничком саставу становништва, децентрализацију управе, 
сазивање генералне скупштине свих албанских вилајета, по- 
стављање генералног инспектора за целу Албанију, одштету 
за материјалну штету насталу током устанка из 191. године; 
да порези на дуван и алкохол, као и приходи од поштанске и 
телеграфске службе, остану у албанским вилајетима и користе 
се за поспешивање привредног развоја. 

После састанка у Јунику група од 3.000 наоружаних 
људи одлази у Пећ, друга група у Ђаковицу. Устанак се брзо 
проширио. Косовским Албанцима су се прикључила и като- 
личка планинска племена, а средином јуна и становници Кроје 
и Тиране. У лето је било већ око 15.000 до 20.000 устаника. 
У Битољу је локални албански комитет ширио живу пропаган- 
ду међу албанским официрима и војницима у гарнизону, који 
убрзо почињу у групама да дезертирају. Сличних догађаја би- 
ло је и у Дебру, Корчи и Охриду. Многобројни турски офи- 
цири, организовани у тајни савез „Заштита отаџбине" (Н:72-1 
Уатап), саосећали су са албанским устаницима, делили њихово 
непријателзство према младотурцима, али су ипак одбијали 
њихове захтеве за аутономију. 

Крајем јуна 1912. године албански лидери су се оку- 
пили у Скопљу где су за свој главни циљ поставили свргавање 
младотурске власти која је земљу довела до ивице понора. 
Опозициони турски лист Борџи за нацију (Миса-ћгае-1 типе) 
објавио је 2. јула изјаву Хасана Приштине, који је рекао да 
Албанци тренутно желе да се ограниче на борбу против мла- 
дотурака и одустану од захтева за аутономију, а борба за само- 
управу би била настављена само у случају да младотурска вла- 
да остане на власти. Влада Мехмед Саид-паше дала је оставку 
17. јула. Нова влада са Гази Мухтар-пашом на челу одмах је 
успоставила контакте са устаницима који су већ били заузели 
најважније стратегијске тачке Косовског вилајета. Једна турска 
владина комисија стигла је у Приштину 27. јула како би прего- 

варала са Албанцима. Током преговора показало се да Албан- 
ци нису јединствени око својих циљева. Јасно су се разликова- 
ле две групе: заговорници пуне аутономије и „реформисти" ко- 
ји су заправо били заинтересовани за побољшање стања и 
привилегија у албанским вилајетима. Заступници идеје о ауто- 
номији налазили су се, пре свега, у јужној Албанији. Већ 23. 
јула група устаника из Скрапара послала је султану Меморан- 
дум који је по свом садржају био врло сличан оном из Герче. 
Њиме је тражено признавање албанске нације, самоуправа, 
сопствена албанска жандармерија, албански као службени је- 
зик и настава на албанском. 

Аутономаши су у Приштини били у мањини, па су се 
ограничили на захтев за распуштање парламента изабраног 
под младотурцима, што је султан 5. августа и наложио. Охра- 
брени овом попустљивошћу устаници окупљени у Приштини 
одлучују да своје захтеве поново саопште влади. Нови про- 
грам, познат под именом „Четрнаест тачака Хасана Пришти- 
не", био је последњи пакет захтева који је албанска страна до- 
ставила турској влади. Тај пакет садржао је следеће, делом 
више пута постављане, захтеве: отварање школа са наставом 
на албанском, да турски службеници познају језик и обичаје 
земље, служење војне службе у Албанији или Македонији, 
повраћај одузетог оружја, заштиту муслиманских обичаја, по- 
дршку муслиманским црквеним школама (медреса) путем 
кредита, отварање пољопривредних и техничких школа, по- 
спешивање јавних радова, амнестију устаника, покретање суд- 
ског поступка против младотурских кабинета Ибрахим Хаки- 
-паше и Саид-паше. 

Албански захтеви предати су 9. августа у Приштини 
турској владиној комисији, уз обавезу да влада своју сагла- 
сност мора дати у року од 48 сати, иначе ће устаници заузети 
Скопље. Када је рок истекао, а устаници нису добили никакав 
одговор, уследило је заузимање Скопља (без борбе) !!. авгу- 
ста. Влада је тек тада пожурила да прихвати листу захтева, 
осим два: оклевала је са враћањем одузетог оружја и покрета- 
њем судског поступка против младотурских влада. Међутим, 
већина устаника била је задовољна добијеним пристанком и 
напустила је Скопље. Хасан Приштина послао је телеграме у 
Кроју, Елбасан и јужноалбанске градове, којима их обавешта- 

ва да је влада прихватила захтеве и да се борба против Тура- 
ка обуставља. Тако је окончан албански устанак из 1912. го- 
дине чија су покретачка снага били муслимани са Косова. 


Балкански ратови (1912/1913) и проглаше- 
ње независности Албаније 


Фебруара 1912. године, док је Турска још била у ра- 
ту са Италијом, склопљен је савез између Србије и Бугарске, 
којем су се нешто касније прикључиле и Црна Гора и Грчка. 
Циљ тог „балканског савеза" било је коначно решавање „ори- 
јенталног питања", то јест расподеле остатака турских терито- 
рија у Европи међу балканским државама. Октобра 1912. го- 
дине земље савезнице објавиле су Турској рат. Отпор Турака 
је брзо сломљен и потучени су на свим фронтовима. Избија- 
њем Првог балканског рата Албанци су дошли у тешку пози- 
цију јер су сада присилно морали да се прихвате оружја у ко- 
рист власти против које само што су подигли још један 
устанак. У једном апелу великим силама Хасан Приштина и 
Неџип Драга објавили су да се Албанци неће борити за оп- 
станак Турске, већ само за интегритет територија на којима 
живе. То су и учинили, али не баш са превеликим одушевље- 
њем. Црна Гора је покушала (делимично и успела) да на сво- 
ју страну придобије католичке Албанце из северне Албаније. 
Краљ Никола је преко бајрактара Груде преговарао и са во- 
ђом Мирдита Пренк Биб Додом. Када је Есад-паша Топтани 
са својим трупама - у којима је било много муслиманских Ал- 
банаца - кренуо на Црну Гору, поново су га напали одреди 
католичких планинских племена. Ускоро се показало да Турци 
више не могу да се ослоне на муслиманске Албанце јер су ови 
масовно дезертирали из турске војске. За мање од два месеца 
Албанију је готово потпуно освојила бројно надмоћна војска 
балканских држава. Турски гарнизони одржали су се само 
још у Скадру и Јањини. 

За Албанце се сада поставило питање политичког 
преживљавања. Са поразом турске војске дани турске влада- 
вине у Европи били су одбројани. Дошао је тренутак, о којем 
је некада писао Сами Фрашери, када Албанци морају да се 


138 


одлуче да ли хоће да пропадну заједно са Турском или да се 
од ње одвоје. 

Почетком новембра 1912. године у Букурешту су се, 
под вођством Исмаил Кемал-бега Вљора и Луиђа Гуракучија, 
окупили лидери албанских емигрантских организација и доне- 
ли одлуку о припремању албанског националног конгреса. У 
исто време од великих сила је затражено признавање ауто- 
номне Албаније у оквиру Османског царства. Исмаил Кемал- 
-бег је по завршетку састанка, преко Будимпеште (где се су- 
срео са аустроугарским министром спољних послова, грофом 
Берхтолдом) и Беча, отпутовао у Трст, а одатле бродом у 
Драч, где је стигао 20. новембра. У то време турска влада ви- 
ше није имала никакву фактичку власт у Албанији. У многим 
градовима, као што су били Драч и Љушња, албански нацио- 
нални комитети су се већ изјаснили за потпуну независност 
Албаније, што је захтев из Букурешта учинило неодрживим 
јер о аутономном статусу унутар Османског царства више п1- 
је могло бити говора. 

Албански национални конгрес одржан је 28. новембра 
у Валони, једином граду у Албанији који још нису заузеле сна- 
ге балканског савеза, и на њему је учествовало 37 делегата из 
свих делова земље. Албанија је проглашена независном држа- 
вом и формирана је прелазна влада на чијем челу је био Исма- 
ил Кемал-бег. Места у кабинету ове прве албанске владе па- 
ритетно су подељена између муслимана и хришћана. Тако је 
крајем 1912. године, више као последица тока догађаја него 
свесне намере, настала самостална албанска држава. 

Одлука националног конгреса о независности Алба- 
није и формирању прелазне владе саопштена је султану и ве- 
ликим силама, без претходног изричитог признавања са њихо- 
ве стране. 

Власт прелазне владе обухватала је област нешто изван 
граница града Валоне. Остали део Албаније био је под трупама 
земаља савезница. Црногорци су се зауставили испред Скадра 
чији је гарнизон још увек пружао отпор, а под својом командом 
имали су луке Шенђин (Св. Јован Медовски) и Љеш. Срби су 
били на Косову, у западној Македонији, Дебру, Елбасану и 
Тирани. На дан проглашења албанске независности, 28. но- 
вембра, српске трупе су ушле у Драч. Грци су се 27. новембра 

искрцали у Саранди и заузели острво Сасено у близини 
Валоне. То је било стање у Албанији пред 3. децембар када је 
посредством великих сила на снагу ступила обустава неприја- 
тељстава. Томе су се прикључили сви учесници рата изузев 
Грчке, па је једино још у јужној Албанији владало ратно стање. 
Ситуација се није смиривала ни у северној Албанији, јер турски 
командант тврђаве у Скадру Риза-паша није признао примирје, 
а власти у Истанбулу нису биле у позицији нити су хтеле да га 
на то присиле. Тако је Албанија била далеко од примирја, а по- 
зиција „владе" из Валоне слаба колико се може замислити. 

Потом је 16. децембра у Лондону сазвана мировна 
конференција на којој се одлучивало о судбини турских терито- 
рија у Европи. На тој конференцији земље савезнице су једин- 
ствено наступиле против Турске. Захтеви балканског савеза и 
Турске су се толико разликовали да је било тешко очекивати 
некакав договор. Турци су инсистирали да задрже Једрене и 
Солун, као и врховну власт над Македонијом и Албанијом. 
Балкански савез је тражио да Турска одустане од области за- 
падно од Родоста, укључујући и Албанију. Пошто Турци на то 
нису пристајали, мировни преговори су 29. јануара 1913. годи- 
не прекинути. Рат је настављен. 


Борба за Скадар 


Борбе су настављене на свим фронтовима, па и у Ал- 
банији. Овде је и даље трајала опсада Скадра, само што су са- 
да у томе учествовале и српске снаге. Срби су из Солуна грч- 
ким бродовима дошли у Драч и Шенђин. Тај пут Турци су 
жестоко ометали својим ратним бродовима. Када је 12. марта 
1913. године турска крстарица код Шенђина напала један 
транспортни конвој и том приликом потопила два грчка брода, 
црногорски официри који су командовали луком приморали су 
мађарски пароброд „Скадар“ да учествује у искрцавању. 
Аустроугарска влада је интервенисала на Цетињу и истовреме- 
но протестовала због прогона албанских католика који су иначе 
били под њеном заштитом: у Ђаковици су стотине њих биле 
присиљене да пређу у православље, а њихови свештеници су 
погубљени. Бечка влада протестовала је осим тога и против га- 
ђања цивилних екстериторијалних објеката у Скадру. 

140 


У јужном делу области КОЈУ су насељавали Албанци 
догодио се марта 1913. године један важан догађај: 6. марта 
Јањина се предала Грцима. Након што су и Бугари 26. марта 
узели Једрене, још од почетка рата под опсадом, од три велика 
турска утврђења у Европи преостао је још само Скадар. Вели- 
ке силе, не желећи да освајање овог важног албанског града 
препусте Црногорцима и Србима, одлучиле су се за заједнич- 
ки наступ на Цетињу и 28. марта тражиле обустављање опса- 
де Скадра, објашњавајући краљу Николи да је опсада бесми- 
слена и да су они закључили да овај град треба да припадне 
новој држави Албанији. Док год је Црна Гора била у рату са 
Турцима црногорски краљ није био вољан да одустане од оп- 
саде, па су велике силе (изузев Русије) реаговале појављива- 
њем заједничке флоте на црногорској обали. Када та демон- 
страција силе није имала дејства, велике силе су почеле 
блокаду црногорске и северноалбанске обале све до ушћа реке 
Дрим. Црногорци су одговорили поновним гађањем Скадра не 
дозвољавајући цивилима да напусте град, што је такође био 
захтев великих сила. У „Скадарску кризу" Русија се умешала 
10. априла 1913. године. Руски министар спољних послова С. 
Д. Созонов изјавио је да Скадар као чисто албански град не 
одговара Црној Гори и да мора припасти Албанији. 

У међувремену је ситуација у затвореном Скадру поста- 
јала све неподношљивија. Владала је глад и Есад-паша Топтани, 
који је после погибије дотадашњег команданта града Хасан Ри- 
за-паше преузео врховну команду, почиње са Црногорцима пре- 
говоре ради капитулације. Браниоцима је 22. априла дозвољено 
мирно повлачење са оружјем. Црногорци заузимају овај дуго оп- 
седани град, али су га нешто касније поново морали предати. 
Војни контингент великих сила улази у град 14. маја. 


Одређивање граница Албаније 


И остатак Албаније се постепено смиривао. Турска 
влада опозвала је остатке Вардарске армије која се повукла у 
област северно од Валоне. Углавном болесни, турски војници 
укрцали су се на брод за Истанбул крајем маја. И српске сна- 
ге маја месеца почињу повлачење из Албаније. Сви ови дога- 
ђаји били су позадина мировних преговора који су у међувре- 

мену поново започети у Лондону. Земље балканског савеза су 
21. маја 1913. године понудиле великим силама посредовање, 
тако да се 19. маја поново срећу преговарача балканских зема- 
ља и Турске. Аондонски мир склопљен је 30. маја и њиме је 
било предвиђено да Турска одустане од свих европских тери- 
торија западно од правца Енос—Мидија. Међутим, пошто ни- 
је било договора око поделе плена, избијају оружани сукоби 
међу војскама чланица балканског савеза. 

Албанија није била обухваћена овим Другим балкан- 
ским ратом (који се у основи водио због Македоније) јер је 
уређење Албаније као самосталне државе било саставни део 
Лондонског мировног уговора. О њеним будућим границама 
преговарало се такође у Аондону, на конференцији амбасадора 
великих сила. Аустроугарска се залагала да балканским држа- 
вама не припадне ниједна област насељена искључиво Албанци- 
ма. Главни противник Аустрије по том питању била је Русија 
као заступник балканских Словена. Аустрија и Русија ценкале 
су се у Лондону за свако село на северној и источној граници 
Албаније. Највише потешкоћа било је најпре око повлачења 
границе према Црној Гори код Скадра. За Аустроугарску је 
било питање престижа да обезбеди да Скадар припадне Алба- 
нији, што јој је коначно и успело. Али, зато није имала никаквог 
успеха када је било речи о претежно албанским градовима Ђа- 
ковици и Дебру. Они су, као и читава област Метохије, Косо- 
ва и области у западној Македонији, припали Србији, односно 
Црној Гори. Спорна је још остала јужна граница према Грчкој. 
Јањина је, заправо, једногласно обећана Грчкој, али су се ми- 
шљења разликовала када је у питању била припадност Корче. 
Тек 1. августа 1913. године постигнут је договор да се Корча 
преда новој албанској држави. О тачном повлачењу граничних 
линија требало је да одлучује посебна међународна комисија. 


Ко ће бити албански кнез2 


Поред питања граница, у Лондону се преговарало и о 
статусу будуће албанске државе. Аустроугарска и Италија на- 
ступиле су заједно, желећи да албанска држава буде створена 
што пре. После дугих преговора, када се пре свега расправљало 
о томе да ли султан треба да има било какву суверену власт над 

Питање албанских граница 
на Лондонској конференцији 1913. године 


Албанијом, дошло се 31. јула 1913. године до тога да Албанија 
треба да буде суверена кнежевина са наследним кнезом на че- 
лу, а право да га изаберу велике силе задржале су за себе. Тур- 
ска не треба да има било какав суверенитет над албанском др- 
жавом. Албанска цивилна и финансијска управа биле би десет 
година под контролом комисије у којој би били представници 
великих сила. Албански кнез био би изабран у року од шест 
месеци. До тог тренутка сигурност и ред у земљи одржавала би 
нека страна жандармерија. Организација жандармерије је тре- 
бало је да буде поверена Шведској, али, пошто је она одбила, у 
Албанију је послата холандска жандармерија. 

Будући да су у основним цртама била решена питања 
граница и статуса Албаније, још је једино избор кнеза остао 
као отворени проблем. 

Кандидата за албански престо било је много. Ту су 
пре свих били наводни потомци албанског националног јунака 
Ђорђа Кастриоте — Скендербега и била су двојица: италијан- 
ски маркиз Ди Аулета и шпански племић Дон Хуан Аладро 
Кастриота и Перез и Веласко. Маркиз Ђовани ди Аулета, чи- 
ји је отац био официр у албанском коњичком пуку у Напуљу 
(Кеготтептпо Кеа! Масеаопе), био је председник Политичког ал- 
банског комитета у Напуљу који је 1897/98. интензивно аги- 
товао за аутономију Албаније. Његов син Франческо предсе- 
давао је албанском конгресу у Трсту 1913. године, на коме је 
било речи о будућем устројству албанске државе и будућем 
кнезу или председнику. Пошто је породица Аулета била сиро- 
машна њен утицај је од почетка био врло ограничен, иако су је 
с времена на време подржавали кругови блиски двору и влади. 

Далеко веће биле су могућности шпанског Кастриоте. 
За разлику од маркиза он је био изузетно добростојећи и умео 
је свој новац да уложи у пропагирање по Албанији. Најпре је 
установио једну албанску књижевну награду, а потом је пома- 
гао и једно удружење албанских студената у Букурешту, под 
именом „Нада" (5ћргеха). Новчану потпору обезбедио му је 
мали круг пријатеља у Албанији, али овај наводни Кастриота 
ипак није имао никакве шансе када је реч о албанском трону. 

Католичка заједница Пренк Биб Доде била је једна 
велика заједница која се надала да ће бити узета у обзир при 
додели албанске титуле кнеза. Омиљена идеја шефа Мирдита 

била је то да би његова земља могла постати „Пијемонт" ка- 
толичке Албаније. Међутим, хоризонт Пренк Биб Доде обу- 
хватао је само северну Албанију, ништа више од тога, па као 
албански кнез није долазио у обзир. Још један од кандидата 
за трон био је кнез Алберт Гика. Он је потицао из једне ру- 
мунске бојарске породице албанског порекла и своје приста- 
ше тражио је пре свега у албанским колонијама у Румунији и 
Бугарској. Почетком 1913. године он се придружио једном 
другом кандидату за трон, војводи од Монпансјеа и покушао 
је да преко њега обезбеди високо место у будућој албанској 
држави. 

Албанији се надао и црногорски краљ Никола. Он је 
одржавао разноврсне контакте са северном Албанијом. Пла- 
нинско становништво које је долазило код њега на Цетиње 
добијало је новац или оружје на поклон. За време устанака из 
1910. и 1911. године он је помагао албанске избеглице које су 
нашле уточиште у Подгорици и наступао као заштитник Ал- 
банаца. Један повереник црногорског краља је 27. новембра 
1912. године водио припремне разговоре у вези са албанским 
кнезом са аустроугарским изаслаником на Цетињу, бароном 
Гизлом, и лобирао за кандидатуру краља Николе, која се као 
најбоље и најприродније решење готово наметала. Он је имао 
присталице међу Албанцима, а подржале би га и балканске 
земље. Гизл је имао муке да Црногорцу објасни да велике си- 
ле од Албаније желе да створе самосталну државу, а не про- 
ширење Црне Горе. 

Поред ових кандидата са наводним или правим бал- 
канским пореклом било је и оних из европских кнежевских 
кућа који су претендовали на албански трон и при том били 
делимично подржавани и из кругова блиских својим владама. 
Аустријски престолонаследник Франц Фердинанд и Ватикан 
подржали су кандидатуру војводе Вилхелма од Ураха, али је 
она пропала углавном због неповерење Италијана. Италија, а 
са њом и Русија нису желеле католика, а поготово не јоши 
бечког штићеника, који би од Албаније могао да створи 
аустријски протекторат на Балканском полуострву и бедем 
према словенским државама. 

Француски кандидат је најпре био син шведског кра- 
ља Густава М (Бернадоте), принц Вилхелм, али је он то од- 

био. Породица Бонапарте одмах је понудила три кандидата за 
албански престо: принчеве Виктора, Луја и Ролана Бонапар- 
теа. Принца Луја подржао је и Ватикан. Ипак, и Бонапарте 
су имали ману због које су били неприхватљиви за Италију — 
били су католици. 

Крајем 1912. године био је актуелан још један фран- 
цуски кандидат, принц Франц Фердинанд Бурбон-Орлеан, 
војвода од Монпансјеа. Војвода је био у родбинским односи- 
ма (рођењем или женидбом) са најважнијим владајућим по- 
родицама Европе. Француско министарство иностраних по- 
слова било је упознато са војводиним плановима везаним за 
Албанију и подржавало их је, али му је саветовало да најпре 
обезбеди подршку осталих европских сила. Због тога је 
монпансје, почетком 1913. године, посетио неколико европ- 
ских престоница. Фебруара је био у Петербургу где га је 
примио цар Николај П. Али, у вези са Албанијом није добио 
никакве гаранције. У Бечу, у који је дошао нешто касније, та- 
кође наилази на уздржаност и упозорење да Италија никако 
неће подржати католичког кандидата. Међутим, војвода није 
дозволио да га то поколеба, већ је преко агената уредио да се 
по земљи раздели његова биографија на албанском, како би 
га Албанци упознали. 

Шеф полиције у Трсту обавестио је 1. марта 1913. го- 
дине бечко министарство спољних послова да Монпансје на- 
мерава да приватном јахтом исплови из Бриндизија за Алба- 
нију. Он је планирао да пробије грчку блокаду и искрца се у 
Албанију у Валони, где би га тамошња привремена влада про- 
гласила албанским кнезом. И заиста, 28. марта 1913. године, 
у Валони је под енглеском заставом пристао пароброд-јахта 
„Меконг". Монпансје, у чијој су пратњи били кнез Тика и не- 
колико Албанаца из иностранства, одмах ступа у контакт са 
Исмаил Кемал-бегом. Овај је био довољно опрезан да не 
пристане на војводин предлог да га прогласе кнезом и тако 
доведу велике силе пред свршен чин. Наредних дана 
Монпансје је на палуби своје јахте, на којој је била истакнута 
албанска застава, примио све оне који су у Валони имали 
углед и име. Азудима је поделио велики број фотографија и 
разгледница са својим ликом и дао 1.000 франака за градску 
сиротињу, после чега је 30. марта поново напустио Албанију. 

У периоду после тога о њему се мало чуло; изгледа да је под 
притиском Италијана и Француза одустао од свог плана. 

Поред хришћанских, за титулу албанског кнеза пос- 
тојао је и читав низ муслиманских кандидата. То је и разу- 
мљиво ако се зна да је две трећине Албанаца примило ислам. 
Осим тога, и Османско царство је могло имати интереса да 
земља којом је Турска владала петсто година буде у мусли- 
манским рукама. Један од муслиманских кандидата који је. 
имао највеће шансе био је египатски принц Ахмед Фуад, унук 
египатског вицекраља Мехмеда Алије, који је имао албанско 
порекло. Војно образовање стекао је у Торину и важио је за 
великог пријатеља Италије, што је Бечу био разлог да одбије 
његову кандидатуру. 

И о османском принцу Абдулу Меџиду се говорило 
као о могућем албанском кнезу; његов је син у то време студи- 
рао у бечком Терезијануму. Аустроугарски владајући кругови 
нису се противили његовој кандидатури, али је Беч желео да 
наступи у сагласности са Италијом, због чега је план и пропао. 

Кандидат којег су подржали младотурци био је тур- 
ски војни министар албанског порекла, генерал Ахмед Изет- 
-паша. Младотурци су планирали да изазову немире у Алба- 
нији и да се потом, ради смиривања ситуације, за албанског 
кнеза прогласи муслиман. За планиране акције банди, које је 
требало да претходе Изет-пашином преузимању власти у Ис- 
танбулу, припремљени су новац, официри и војници. Део људ- 
ства одмах је бродовима кренуо ка Албанији. Међутим, не- 
мачка амбасада у Истанбулу обавестила је међународну 
контролну комисију великих сила за Албанију о тајном науму 
младотурака, па је ова одмах предузела контрамере. Када је 
7. јануара 1914. године пароброд „Меран" аустријског Лојда 
из Истанбула пристао у Валону, контролом путника је уста- 
новљено да се међу њима налазе турски официри и војници у 
цивилу, са лажним пасошима. Дветнаест путника, за које се 
сматрало да су официри и вође банди, изведени су на копно и 
итернирани, а 161 турски војник враћен је у Истанбул преко 
Трста. Пронађена документација и изјаве протераних потвр- 
дили су, без сумње, да је акција младотурака спроведена уз 
знање турске владе. Иако су младотурци и надаље покушава- 
ли да у Албанији устоличе муслиманског кнеза, испали су из 

игре јер су се велике силе у међувремену сагласиле око лично- 
сти албанског кнеза — избор је пао на Немца, принца Вилхел- 
ма Вида. 


Духовни живош у Албанији 
у доба националног препорода 


Општи патриотски полет и национално одушевљење, 
који су у годинама након Призренске лиге обузели Албанце 
свих вера, нашли су место и у албанској књижевности, која је 
сада први пут постала албанска национална књижевност и пре- 
шла регионалне границе. Готово све што је на албанском обја- 
вљено у годинама после 1878. бавило се нацијом, албанством. 


Наим  Фрашери 


За најзначајнијег представника књижевности нацио- 
налног препорода (КИтаја Котђетате) сматра се Наим Фра- 
шери (1846—1900). Након што је већ у медреси у свом род- 
ном месту Фрашери стекао основна знања оријенталних 
језика (турског, персијског и арапског), Наим је заједно са 
својим братом Самијем похађао у то време чувену грчку 30- 
симеа гимназију у Јањини, где је учио класичне језике (ста- 
рогрчки и латински), али и француски. Потом је ступио у др- 
жавну службу и радио најпре као службеник у разним 
албанским градовима, а од 1881. године па до своје смрти као 
цензор у турском министарству просвете. Захваљујући својој 
служби он је имао могућност да унапређује културни живот 
Албаније. Тако је 1884. године добио дозволу за издавање 
часописа Ргпа у којем је и сам објављивао поезију на албан- 
ском језику. Прва школа на албанском језику отворена је у 
Корчи 1887. године углавном захваљујући њему. 

Одрастао у вишејезичком и космополитском миљеу 
образованог слоја касноосманског друштва Наим Фрашери је 
био изложен духовним утицајима како са Истока, тако и са 
Запада. И он сам писао је на различитим језицима: од 22 са- 
мостална дела, која је објавио, 15 је било написано на албан- 
ском, четири на турском, два на грчком и један на персијском. 

Нзегова рана лирика је под снажним персијским утицајем. У 
збиркама песама Вагеп е Вијдеча (Сшочарсшво и земљорад- 
ња, 1886) и Гшете е уегезе (Летње ивеће, 1890) он описује 
живот на селу и природне лепоте његове албанске домовине, а 
у Рагајза аћејјаајитигаке (Рај и речи крилашиџе) слави дела 
Александра Великог, Пира, Скендербега и осталих јунака које 
је везивао за албанску историју. Он је први муслиман који је 
својим делом Јон е ЗКкепдетеи! (Скендербегов пут, 1898) 
испевао еп о албанском националном јунаку и његовој двадесет 
пет година дугој одбрани хришћанске Албаније од ислама. 

Наимов политички циљ била је независност Албаније. 
Претпоставка за то морало је бити уједињеље свих Албанаца 
— Гега и Тоски, хришћана и муслимана. А то значи да Албан- 
ци најпре морају поново постати свесни свог националног бића 
и његовог најважнијег изражајног средства — језика. Албан- 
ском језику он је посветио неке од својих песама. Тако у дји- 
ћа зћаре (Албански језик) он одушевљено слави лепоту свог 
матерњег језика: 


ајићепе Метеаћеи!! Језик ошаџбински! 

Оечћ е ђикиге гопје! Како си леш и госиодски! 
ајићеп е ЗКепаетђеш!! Језик скендербеговски! 
Ји зћкетбеиј еји таје, Ви сшене и ви иланине, 
Ји бттја е ђгероге, Ви жала и ви обале, 
Рћеји Јштепј прадаје, И ви лагане реке, 
Јијихгћагје Бегоге, Ви зелена иоља, 

„ћатр тејистретћете! Товорише увек албански! 
Вјећте 1е ра регзјеге! Јасно и исшински! 


Различите вероисповести не би требало да зауставе 
Албанце у њиховој тежњи за националним јединство/м,. Наим 
Фрашери је за пријатеље имао и муслимане и хришћане, он 
сам признавао је учење бекташа, којем је покушао да да ал- 
бански национални акценат. Чак је, наводно, размишљао и о 
томе да пропагира бекташтво као националну религију јер је 
инспирисана и Библијом и Кураном. 

Пашко Васа 


Верском подељеношћу у земљи бавио се и Фрашери- 
јев земљак, хришћанин, Пашко Васа (1825—1892). По свом 
родном граду и прозван је Васа-паша Скадарски. Изградио 
је каријеру у турској управној служби захваљујући знању јези- 
ка (говорио је, између осталог, италијански, француски и срп- 
скохрватски). Титулу паше добио је 1883. године и постао гу- 
вернер Либана, где је и остао до своје смрти. 

Већину својих дела Пашко Васа написао је на стра- 
ним језицима. Тако је 1878. године објавио брошуру Г'ајрћа- 
ђе! јапп. аррПгие а Ја Гаприе абапаке у којој се залаже за преу- 
зимање латинског алфабета за албански језик. У Лондону је 
1887. године, такође на француском, издао граматику за са- 
мостално учење албанског (Обтаттате абапаке а Гизаге де се- 
их ди! дечтеп! арртепате сепе Јјаприе запз Гагдае а ип таште), КО- 
ЈОМ је желео да популаризује албански у иностранству. Сличан 
цил>, дакле да се европска јавност упозна са албанском држа- 
вом и народом, имала је и публикација која се 1879. године 
појавила у Паризу на француском и истовремено у Берлину 
на немачком језику. Наслов је на немачком гласио: АБатгеп 
ипа фе Аапехеп. Ете туотхсћ-кттхсће Зтифе уоп аза Ејеп- 
ф, Веатлег дег Калкетпсћ Титгкаесћеп Кергтетипр, Сћтушсћ-Аа- 
тсћегт Мапопа ат (Албанија и Албании. Исшоријско-кри- 
тичка студија Васа-ефендије, службеника царске турске 
владе, хришћанина албанског порекла). У њој Васа даје кра- 
так преглед албанске историје, од Пелазга (који су се тада 
сматрали прецима Албанаца) до његовог времена. Он није 
инсистирао на стварању независне албанске државе нити ал- 
'банској аутономији, већ само на спајању области које насеља- 
вају Албанци у један вилајет у чијем би управљању учествова- 
ли и Албанци. Албанија треба да доживи културни препород, 
а пре свега треба постићи да међу религијама влада „једин- 
ство, узајамно разумевање и братство". 

Васа се опробао и као песник; 1873. године у Истан- 
булу се појавила његова збирка песама на италијанском Козе е 
зрте, а 1890. у Паризу роман на француском језику Ветаћа де 
Тета!. Зсепех аде [а уге ађапаће. Васа је на албанском написао 
само три дела — један буквар, историјски спис и једну песму 
по којој се прославио у Албанији. Песма О тој ЗАдурт (О 

моја Албанијо) дељена је 1879/1980. као летак и постала 
једна од најпопуларнијих албанских песама, нека врста албан- 
ске националне химне из времена рилиндије. У њој Васа кри- 
тикује жалостан положај Албаније у то време и подсећа да је 
Албанија некада била богата и поаттована, права 2оје капа 
(отмена дама), док је сада као оборено стабло. „Свет иде 
напред газећи те." Ипак, он сматра да су Албанци сами кри- 
ви за своју несрећу, јер су међу собом толико несложни. За то 
је крива и верска подељеност: 


Са Топ' Катје ', са Топ Ккатат', 
Мјет! азћт Титк, е џет Татт; 

Ро дићеп Отек, е Зћаећ апа џјегте, 
Рокјет! уУПахеп тојић, тоге ттјете! 
Ртјти е Нохћегји Кап Ћите, 

Рег теји пдатип, те ји уотпие! 


Једни кажу _клањам ислам , друш кажу хришћанин, 
Један је Турчин, други је Латин, 

Неки су Словени, други, пак, ТГрџи, 

Али сви сте браћа, мили Несрећници! 
Свештеници и хоџе су вас завели, 

како би вас поделили, осиромашили! 


Васа позива Албанце на јединство, а не да гледају у 
цркве и џамије. У вези са тиме је и чувена реченица, коју је 
Енвер Хоџа злоупотребио да би образложио своју одлуку о 
забрани религије: Реја е 5Аћадургтати азћг Зћдуртатја! (Албан- 
ство је албанска вера!) 


Пренк Дочи 


Сличног патриотског садржаја била су дела готово 
свих аутора који су деловали у време рилиндије. Неки од 
њих нису се ограничили само на писање, већ су се и сами 
латили оружја како би остварили циљ којем су тежили — не- 
зависност Албаније. У такве се убрајао и католички свеште- 
ник и касније мирдитски опат Пренк Дочи (1846-1917). 
Још за време студија Дочи је писао песме у којима је пози- 

вао на устанак против Турака. Најпознатија од њих је 
„ћаурта пеп хрјеаће Титке (Албанија под турским јармом). 
Када су 1876. године, пред почетак српскоцрногорског рата 
против Турака, Мирдите устале против турске власти Дочи 
је активно учествовао у тој борби. Турци су га ухапсили већ 
у јесен 1876. године, чему се он супротставио оружјем. На 
интервенцију Аустрије ратоборни свештеник је убрзо осло- 
бођен и изгнан у Италију. У Албанију је могао да се врати 
тек 1888. године и тада преузима старешинство над опати- 
јом Св. Александар у месту Ороши (област Мирдита), где 
је наставио и своју политичку активност. Требало је, према 
Дочијевим плановима, да Мирдите буду заметак будуће ал- 
банске државе. 


Михаљ Трамено 


За независност Албаније се са оружјем у руци 6о- 
рио и песник и публициста Михаљ Грамено (1872—1931) 
рођен је у једној православној трговачкој породици из Кор- 
че. Након што је у родном месту завршио основну школу на 
грчком, иселио се у Румунију где је дошао у контакт са ал- 
банском колонијом у Букурешту и постао секретар албан- 
ског удружења Рупа. Ту почињу и његови први покушаји 
као писца. Грамено је аутор патриотских песама од којих су 
неке, као Удекја (Смрш) и Рег тетеадаћепе (За ошаибину), 
биле врло популарне. Он се у њима залаже за оружану 
борбу ради ослобођења Албаније од турске владавине. Го- 
дине 1907. прикључио се банди Черчиза Топулија која је на 
југу Албаније водила мали рат против Турака. Своја сећања 
на време проведено у партизанима објавио је 1915. године 
под насловом Ктуепргтија 5ћафртате (Албански устанак). 
Грамено је писао и драме и новеле које се са становишта 
историје књижевности сматрају најзначајнијима: Охћаки 
(Огњиште) и Еритига (Пољубац), у којима жигоше со- 
цијалну неравноправност, или антиалбански став грчког 
клера у Албанији, као у Крстионица (Катпрагеџти). Ка- 
сније је углавном био активан као публициста и супротста- 
вљао се тежњи неких кругова да од назависне Албаније 
створе „малу Турску". 

Констандин Кристофориди 


Почасно место међу заслужнима за албански духовни 
живот припада Констандину Кристофоридију. Констандин 
(заправо Нелко, 1827—1895) није био књижевник у правом 
смислу те речи, иако је имао неколико списатељских покушаја. 
Он је био језикословац и преводилац, и као такав дао одлучу- 
јући допринос развитку албанског књижевног језика. Поре- 
клом је из занатлијске породице из Елбасана, где је похађао и 
грчку основну школу, а затим такође грчку гимназију Зоси- 
меа у Јањини. У Јањини је упознао албанолога Јохана Георга 
фон Хана који је тамо службовао од 1847. до 1850. године 
као аустријски вицеконзул. Кристофориди је помагао Ханово 
истраживање албанског језика и вероватно у њему нашао под- 
стицај за свој каснији рад. Био је потом учитељ у више албан- 
ских градова, а једно време бавио се и трговином. 

За време једног боравка у Измиру и Истанбулу 
1857. године долази у контакт са Британским библијским 
друштвом које се у то време управо почело интересовати за 
Албанију и тражило преводиоца за албански. Кристофориди 
тако почиње да, по налогу Друштва, преводи Нови завеш на 
албански и то и у гегијску и тоскијску варијанту. Нзему то 
није представљало тешкоћу, будући да се његово родно место 
Елбасан налазило на граници два дијалекта, те је он обе ове 
језичке варијанте једнако савладао. У Истанбулу се 1866. го- 
дине под насловом „Кате ипрјша! е хот еаће хгћеБиезн топе 
Јези Кита, еаће рипет е Арозтитует ( Четири јеванђеља нашег 
господара и спаситеља Исуса Христа и дела апостолска) 
појавио његов први превод на гегијски дијалект. Након тога, 
1868. следи тоскијски превод псалтира, 1872. превод целог 
Новог завета на тоскијски. Дела на тоскијском Кристофо- 
риди је писао грчким алфабетом, а она на гегијском дијалекту 
неком њему својственом варијантом латинског алфабета. О6- 
јавио је гегијски и тоскијски буквар (1872), једну тоскијску 
граматику (1882) и један обиман албанско-грчки речник који 
је изашао постхумно, 1904. године, у Атини. За време свог 
дугог боравка у османској престоници одржавао је блиске Ве- 
зе са земљацима. Покушао је чак да преко својих веза у Би- 
блијском друштву утиче на британску владу да подржи ал- 
банске захтеве за аутономијом. 

Свакако албански Лутер (како га понекад називају) 
није био, али је својим преводима пресудно допринео форми- 
рању албанског књижевног језика. 


Књижевно стваралаштво албанских емиграната 


Личности као Наим и Сами Фрашери, Пашко Васа, 
па и Кристофориди провеле су велики део живота изван своје 
домовине — или у престоници или у удаљеним провинцијама 
Османског царства. У другој половини 19. века долази до ства- 
рања албанских колонија у иностранству, пре свега у Румунији, 
Бугарској, Египту и Северној Америци. Међу „емигрантима" је 
било и много аутора који су веома допринели развоју албанског 
културног живота, и то пре свега у годинама када је Турска за- 
брањивала штампање и ширење публикација на албанском. У 
Александрији Тими Митко 1878. године објављује збирку ал- 
банских народних песама, приповедака и пословица из јужне 
Албаније под насловом Ајуапфа Мепза (Албанска пчела). 
Митко (1820—1890) пореклом је био из Корче, а у Бени Суе- 
фу (на Нилу, јужно од Каира) водио је трговачку радњу. У 
уводу своје збирке Митко истиче намеру да Европу упозна са 
карактером и обичајима албанског народа. Близак Митков са- 
радник у Египту био је Спиро Дине (1844—1922) који је тако- 
ђе објавио збирку албанског народног стваралаштва, заједно са 
својим патриотским стиховима и песмама других аутора. Збир- 
ка је названа Уајег е дет (Морски вали) и штампана је 1908. 
године у Софији. 

У Египту је живео и Андон Зако Чајупи, чије је пра- 
во име Андон Чако. Чајупи (1866—1930), рођен у Шеперу 
поред Ђирокастра, 1882. године одлази за оцем, добростоје- 
ћим трговцем дуваном, у Александрију, тамо похађа францу- 
ску гимназију реда св. Лазара, након чега је био послат у 
Швајцарску (у Женеву) на студије права. Постао је адвокат 
у Каиру, али се тиме бавио кратко, да би се потом — обезбе- 
ђен породичним иметком — потпуно посветио књижевном ра- 
ду. У Каиру се 1902. године појавила његова прва збирка пе- 
сама Вађа Тототт (Отац Томор) где он, на моменте 
чежњиво, описује албански живот на селу чију идилу не пред- 
ставља на уобичајен начин — не прећуткујући, на пример, из- 

рабљивање жене у патријархалном албанском друштву. Тур- 
ску сматра одговорном за тежак положај Албаније. Албанци 
би, по њему, морали да се уједине и по узору на Скендербега 
ослободе своју земљу. Политичко ослобађање би, међутим, 
морало бити праћено социјалним, што уводи нову тематику у 
албанску књижевност. Чајупи је стекао име као писац позори- 
шних комада; његово најобимније дело, сатирична поема Вабђа 
Михза Такита (Толи отаи, Мојсије), није штампано за његовог 
живота. Углавном у Египту живео је још један албански из- 
гнаник Филип Широка (1859—1935). Рођен у Скадру, Ши- 
рока је био лиричар из чијих је стихова говорила бескрајна че- 
жња за домовином. Његова песма ЗИКо ааЏепдузћее (Мува, 
ластавиџа) убраја се у најпознатије стихове албанске лирике. 
Политичка тематика, ипак, није изостала ни код Широке. И 
он је неговао култ Скендербега и у неким својим песмама кри- 
тиковао оне своје земљаке који се надају да ће Албанију осло- 
бодити Грци или младотурци. Бројчано мала, али врло актив- 
на албанска колонија у Египту имала је две организације — 
„Албанско братство" (УЛахема а Зћаргатуе), основану у Каи- 
ру 1897. године, и „Уједињење“ (Вазћкти), у Александрији. 
Албанци у Египту издавали су своје часописе (иако су сви 
махом били кратког века) и они су били кријумчарени у Алба- 
нију. Најважнији међу њима били су часописи Веза-Вехе (За - 
клетва, 1900-1904), Тозка (Тоске, 1901–1902), ЗАКкорг (Ко- 
рен, 1907-1909) и Кгијеја (Блесак, 1909-1910). Још Један 
центар окупљања Албанаца у иностранству био је Букурешт. 
Када је друштво Ртпа после краћег легалног рада у Турској 
забрањено 1881. године, оно сели своје седиште у Букурешт. 
Главни град Румуније постаје културно средиште албанске 
емиграције на Балканском полуострву. У штампарији друштва 
Ргпа (1884. преименованог у Рлита — „Знање") штампана је 
већина дела из периода националног препорода. Никола Начо 
је 1888. године у Букурешту основао недељник УАатрат (АЛ- 
банаи,), који је имао много читалаца и излазио до 1903. годи- 
не. Такође у Букурешту излазио је од 1897. до 1899. године 
још један недељни лист под називом Ларема (Албанија), 
чији је мото био „Албанија Албанцима"; одговорни уредник 
био је Висар Додани. Додани (1857—1939) пореклом је био 
из Корче и од 1880. живео у Букурешту. Прикључио се дру- 

штву Рета и радио као новинар. На албанске теме писао је и 
у румунским часописима. Додани (од 1896. румунски држа- 
вљанин) био је у сталној вези са водећим представницима 
осталих албанских исељеничких колонија у иностранству и 
Италоалбанцима као што су Ђузепе Скиро, Габријел Дара и 
Анселмо Лоренкио који су такође сарађивали у његовом часо- 
пису. Он 1898. године у Букурешту издаје антологију Мате 
тбјетеге (Пчелињи мед) у којој објављује и неке своје стихо- 
ве. Доданијева аутобиографија Метокјег е туја - Кијпте пра 
злуШштег е рата те Китајех те Котби Зћртретаг пае Викигехћт 
(Моји мемоари. Сећања на почетке препорода албанске на- 
ције у Букурешту) појавила се 1930. године у Констанци. 

Букурешт је повремено био и место боравка неколи- 
цине албанских активиста прогоњених у Турској. Међу њих је 
спадао Мехмед Наџи, познатији под псеудонимом Дервиш 
Хима. Хима (1873—1928) био је из Струге у Македонији, 
син неког велепоседника. Прикључио се младотурском покре- 
ту, полиција га је прогонила, па је 1897. побегао у Румунију, 
где је у Букурешту наставио своје, у Истанбулу започете, сту- 
дије медицине. У главном граду Румуније он 1898. године по- 
чиње да издаје часопис Рауагеча е Зћаретве /1, Тпаерепдапсе 
ађБапаке (Албанска независност) који је једно кратко време 
излазио на албанском, француском и румунском језику. На 
турско инсистирање румунске власти су му 1899. године ус- 
кратиле дозволу боравка, те он одлази у Рим одакле је под 
турским утицајем такође протеран и враћа се у Букурешт, где 
је на турском објављивао антитурске списе и покушао да орга- 
низује албански национални конгрес, али без успеха. Химин 
политички циљ била је потпуна независност Албаније и поди- 
зање албанске националне свести, не само код простог народа 
већ и унутар утицајних слојева албанских поседника, бегова, 
којима је пореклом и сам припадао. 

Док су Додани, Начо, Хима и други албански инте- 
лектуалци, који су на прелазу два века живели у Букурешту, 
били више политички публицисти и новинари, мада су понекад 
писали и стихове, Александар Ставре Дренова (списатељско 
име Асдрени) био је прави песник. Асдрени (1872—1947) био 
је из Дренове код Корче и 1885. године се заједно са братом 
иселио у Букурешт, где се пробијао бавећи се разним послови- 

ма. С времена на време похађао је курсеве на Универзитету. 
Био је један од оснивача студентског клуба „Нада" ( „Лргеа, 
1902). Клуб, чије је вођство Асдрени убрзо преузео, развио је 
живу културну активност и то не само у главном граду, већиу 
Браили, Констанци и другим румунским градовима у којима је 
било албанских колонија. Када је 1905. године у Констанци 
отворена албанска школа Асдрени је у њој држао наставу ал- 
банског. Шеф букурештанске филијале бечког књижевног дру- 
штва „Знање" (руа) постаје 1906. године, а радио је и за ши- 
ром света познати часопис Абата Фаика Конице, као и другу 
албанску периодику. 

Књижевну славу Асдрени је стекао својом лириком. 
Његова прва збирка песама Кгеге шет (Зраџи сунца) појавила 
се 1904. године у Букурешту, затим су следиле Епата е [о1е 
(Снови и сузе, 1912) и РеаЏте тигги (Монашки псалми, 1930). 
По стилу и тематици Асдрени у великој мери следи Наима Фра- 
шерија. Песме из времена пре независности посвећене су углав- 
ном отаџбинским темама, иако има и нешто љубавних песама и 
песама о природи. Као пример Асдренијеве патриотске лирике 
могла би да послужи његова песма АкаћКкоћа (Дође време): 


Атаћа, коћа, агаћг апа, Дође време, дође час 

НШКи пала, доћ атпа; Ноћ побеже, светлост грану 
Метћг ттта тоз ремоп! Устајте јунаџи, не дремајте 
Кегекоће Га зћретот!. Ово време да спасете 
5'ећтетаје за дигиа! Не беше ли доста трпње 
Еаће тег 'а1о де уиаг2 И све оне ваше патње 
Есте тигр рег еттт Тиај _ Срамота _ је за наше име 

Те типаоћгрег 1е ћиај! да се мучише за туђине 
Рет тета, ји ттајт! И јунаци, јер јунаци сте 
Кеге дћеји уете ат:, Што и сами знате ви 

Ро с' добт езћте рег атаћепе Сваки дар за домовину 
Киг5 езћг аи а! ка депе! Да не буде што је било 
5ћагретпеји пе дот! Албанију нам ви волите 
Мга Ку гезке га зћретоп! Од опасног је спасавајте 
Мејтји атаћетате Патриоше тада јесте 

Едће Тјеће Зћртретаге, И једноставно, Албанџи 
Вет-еји 501 атаћепе Створите домовину 
5 1 де пепе ЗКкепдег-ђепе! Као мајка Скендербега 


Велика албанска колонија настала је у другој половини 
19. века и у бугарској престоници Софији. Овде није било пе- 
сника и писаца, већ се појављује један штампар и издавач који је 
водио и координирао културно-образовне активности — Кристо 
А>уарси (1875—1934). Најпре је био учитељ у истоименом род- 
ном селу у јужној Албанији, а потом се исељава у Румунију где 
је изучио штампарски занат. У Софију се сели 1897. године и 
тамо оснива штампарију „Напредак“ (Мбтотеча) у којој је у пе- 
риоду од 1897. до 1920. године штампано преко 150 албанских 
књига. Већину њих Љуараси је поделио бесплатно. У Софији 
издаје и алманах Кајепдат Котфаг (Наџионални календар) ко- 
ји је са прекидима излазио од 1897. до 1928. године и тако по- 
стао једна од албанских периодика које су имале најдужи век. У 
том алманаху објављивани су прилози питањима албанског 
школства, историје и књижевности, географије и пољопривреде, 
али и песме и приповетке албанских аутора. Љуараси и његова 
жена Поликсена, која важи за једну од првих образованих Ал- 
банки, активно су учествовали у акцијама друштва „Чежња" 
(Резћтта), основаном 1893. године, посебно ангажованом на по- 
дизању образовног нивоа Албанаца. Љуараси је 1901. године, 
заједно са Шахином Колоњом, почео да издаје часопис Окпа 
који ће убрзо постати један од најутицајнијих органа албанског 
националног покрета. Од 191. до 1915. године Љуараси издаје 
часопис Рта е бћарегке (Слобода Албаније) под мотом: „Од- 
браните права нације". Тек 1912. године Љуараси се враћа у 
Албанију и у Тирани отвара штампарију која је до Другог свет- 
ског рата била највећа у земљи. 

Бројно јака албанска колонија постојала је и у Грчкој, 
али њен допринос албанском духовном животу у време препо- 
рода није био од већег значаја. Стари албански емигранти, Ар- 
ванити, који су имали великог удела у грчком рату за незави- 
сност, били су већ увелико погрчени. Чињеница да је, на 
пример, јунак грчке револуције Марко Боцарис, пореклом из 
Сулија у Епиру, још 1809. године саставио грчко-албански реч- 

ник, објављен у Атини 1980. године, не мења ништа у томе. 
Грчка православна црква имала је непријатељски, а грчка влада 
променљив став према албанском националном покрету. Један 
од малобројних Грка албанског порекла који су учествовали у 
политичким и културним тежњама националног препорода био 
је Анастасиос Кулуриотис (1822-1887). Родом из Атине, Ку- 
луриотис се још у раној младости из економских разлога иселио 
у Северну Америку. Након његовог повратка у Грчку објављи- 
вао је у Атини недељник Гјопг 15 АГуаптах (Тлас Албаније) и то 
од септембра 1879. до средине 1880. године. Часопис је изла- 
зио на грчком и албанском (са грчким алфабетом), под мотом: 
„Желимо уједињену и независну Албанију. Тражимо јединство 
и самоуправу у Албанији." Кулуриотис је 1882. године објавио 
буквар и читанку Мите ћтретозћтја (Млеко за одојчад). По- 
кушао је да оснује странку Албанаца у Грчкој и тражио отвара- 
ње школа на матерњем језику за Арваните. Због тога је напа- 
дан у грчкој штампи, након чега одлази у Албанију где такође 
агитује за националну ствар. На инсистирање грчког конзула 
Турци су га 1882. године ухапсили у Ђирокастру и предали 
грчким властима. Умро је у атинском затвору. 


Италоалбански аутори 


Ако је општи допринос албанске колоније у Грчкој на 
национални препород минималан, са другом великом групом 
старих албанских исељеника — Агђетезћа у јужној Италији — 
управо је обрнуто. Италоалбански аутори оставили су неизбри- 
сив траг у албанској историји књижевности и вишеструко по- 
служили као узор. Везе међу Албанцима са обеју обала Јадран- 
ског мора одувек су биле блиске и нису се прекидале ни за 
време Турака. Када је почео албански национални препород, 
Албанци у Италији нису осећали само солидарност, већ су — 
као део тог албанског народа — били обухваћени њиме. Један од 
првих који је таквом осећању дао израз био је Вићенцо Дорса. 
Дорса (1823—1885), рођен у Фрасцинету (провинција Косен- 
ца), касније наставник у Косенци, посветио је своју књигу Зи 
ађапеч, псетсће е репчет (О Албанцима, истраживања и 
размишљања, Напуљ, 1847) „аПа пма Мадопе фмба е Фрегза 
таџпа" (мојој подељеној и расутој, али једној нацији). 

Ђироламо де Рада 

Ђироламо (Јероним) де Рада (1814-1903) важи за 
најзначајнијег италоалбанског писца и једног од најзначајнијих 
аутора из периода рилиндије уопште. Он је означио улазак ро- 
мантичарског правца у албанску књижевност. Рођен је у месту 
Макија (провинција Косенца), студирао је права и књижевност 
у Напуљу и врло рано почео је да се интересује за италоалбан- 
ску народну традицију. Његово прво дело на албанском језику 
појавило се 1836. године, под италијанским насловом Роезје а!- 
бапезг ае! хесо!о ХУ. Сапи а! Миохао, лепо ае! дезрота а! 5ситат, а 
проширена издања штампана су 1847. и 1873. године. Следе 
Сапп матсг ађапех! а! Зетајта Тћорга, ртпстрезза а! Гадтта пе! 
зесојо ХУ из 1839, са новим издањима 1843. и 1897. године, и 
еп 5сапдетђесси !рајаап. топе ае! хесо!о ХУ (Несрећни Скен- 
дербег) из 1872—1884. године. По насловима се стиче утисак 
да је реч о историјским песмама из народног предања. Подра- 
жавање старих текстова је, наравно, манир писаца романтике. 
Овде је заправо реч о песмама писаним према народном преда- 
њу из његове домовине. Из тог предања он је преузео матери- 
јал који је, затим, сместио у неки фиктивни 15. век. На тај на- 
чин створена је веза са ликом националног симбола — 
Скендербега. Де Рада је писао на албанском наречју из Кала- 
брије, али су сви његови текстови имали и превод на италијан- 
ски. То је било важно из два разлога: тако је, са једне стране, 
могао да утиче и на италијанску читалачку публику, а са друге 
је италијанска варијанта могла да послужи као помоћно сред- 
ство његовим земљацима у Албанији, јер овај архаични говор 
Италоалбанаца, исељених пре 500 година, њима више није био 
у потпуности разумљив. Де Рада је 1866. објавио збирку ита- 
лоалбанских народних песама које је приказао као фрагменте 
једног средњовековног албанског националног епа: ХКарзоа!е 
а ип роста ађапехе, гассопе пеПе сорте аде! Маро!етапо. Међу- 
тим, и они добронамерни критичари оспорили су постојање јед- 
ног таквог епа, тако да га Де Рада у наставку едиције народних 
песама више није помињао. 

Де Рада се није ангажовао само као песник и саку- 
пљач народних песама, већ и као новинар. Издавање часописа 
1, 'Ађапехе а'Ппаћпа. Стотаге Росо Мока!е Гепетато почиње 
1848. године. Овај први албански часопис излазио је у Напу- 

љу два пута недељно, на италијанском и делом на италоалбан- 
ском језику. Од 1883. до 1887. године он је објављивао ме- 
сечник Натит Атђегти. Га Вапагета аеП' Ађата. Он је излазио 
на италоалбанском и италијанском у Кориљано Калабрију и 
наводно је био читан и у Албанији. 

Од седамдесетих година 19. века Де Рада је био у 
преписци са бројним представницима националног покрета. 
Идеја независне Албаније је код Де Раде од пуке поетске про- 
јекције све више постајала политички циљ у чије остварење је 
чврсто веровао. Први корак ка томе за њега је била (и то се 
види у његовом „Политичком тестаменту" из 1902. године) 
аутономија Албаније у оквиру Османског царства, а највећу 
опасност видео је у тежњама суседних Словена и Грка да ал- 
банску земљу поделе међу собом. 

Де Рада је био иницијатор првог конгреса албанских 
лингвиста који је 1896. године под његовим вођством одржан у 
Кориљано Калабрију. Други такав конгрес, на којем је Де Ра- 
да такође учествовао, одржан је у Лунгру 1897. године. Цил> 
ових конгреса био је да се координирају културне и политичке 
активности Италоалбанаца. Већ 1896. године договорено је 
издавање једног новог часописа којег је објавио Антонио Ар- 
гтондица под насловом 1: 1 Атфгезћеуег Та зтеПа дегћ Ађапегп. 
Тај часопис је већ следеће године замењен часописом Га Маго- 
пе Аапеге Којег је водио Анселмо Лорекио. Аорекио 
(1843—1924), пореклом из Палагорија (провинција Катанца- 
ро), из породице правника, потпуно се био посветио активно- 
стима својих италоалбанских земљака. На Конгресу у Лунгру 
изабран је за председника тада основаног друштва под нази- 
вом „остета Мадопаје Ађапезе које је опет било оснивач часо- 
писа Га Мадопе Ађапезе. За албанске прилике, овај часопис је 
био необично дугог века. Овај ВоПешпо роппсо-!епетато-сиПи- 
гаје се појављивао месечно, углавном на италијанском језику. 
Његов мото био је: „АБата рет 21 Абапеч - АдпаПсо таге Па- 
Папо е ађапезе" (Албанија Албанцима — Јадранско море је 
италијанско и албанско море). Већ по томе је било јасно да су 
италоалбанске активности под Лорекиом добиле политички ак- 
ценат. Италија је требало да реши албанско питање, те су и 
Италоалбанци (или бар многи од њих), желели то или не, по- 
стали инструмент италијанске политике. 

ПУТ АЛБАНИЈЕ 
КА НАЦИОНАЛНОЈ ДРЖАВИ 
(1913-1944) 


Прини, Вилхелм Вид као албански кнез 


Принц Вилхелм Хајнрих Вид изабран је пре свега 
захваљујући чињеници да је био протестант, дакле припадао је 
вероисповести која није била заступљена у Албанији. Рођен је 
26. марта 1876. године у Нојвиду на Рајни; његова породица 
била је једна од најстаријих у Европи и имала је одговарајуће 
родбинске везе са владарским кућама. Његова мајка била је 
холандска принцеза, а он сам рођак немачког цара и нећак ру- 
мунске краљице Елизабете, која је са великом ревношћу подр- 
жала његову кандидатуру за кнеза Албаније. Појединости око 
тога како је уопште Вид постао кандидат нису познате; чини 
се да је то у ствари била жеља румунске краљице која је потом 
умела да за ту ствар придобије аустријског министра спољних 
послова, грофа Бертолда. Цар Вилхелм П је до краја био про- 
тив кандидатуре свог рођака. 

Вид, истина, није био финансијски слаб, али ни до- 
вољно добростојећи да би помоћу новца могао стећи утицај у 
Албанији. Био је официр у пруској армији и пре кандидовања 
није знао ништа о постојању албанског народа. Почетком ок- 
тобра 1913. године аустријска и италијанска влада су му, у 
име великих сила, понудиле да постане албански кнез. Вид је 
био изненађен и затражио је време да размисли о понуди. 
Под утицајем румунског краља Карола он је крајем октобра 
саопштио да би кандидатуру прихватио под одређеним усло- 
вима: да поред великих сила и албански народ преко привре- 
мене владе да свој пристанак, да велике силе обезбеде зајам у 
висини од 75 милиона франака и да се претходно мора реши- 
ти питање граница јужне Албаније. Тешкоћа је било само око 

висине зајма. Међутим, пошто је ситуација у Албанији нала- 
гала брзо доношење одлуке о наименовању кнеза, Вид је под 
притиском Аустроугарске пристао да се најпре задовољи 
предујмом. Кандидатуру је званично прихватио 1. новембра 
1913. године. Након договора око финансијских прилика тре- 
бало је решити још један проблем: принца Вилхелма је у Не- 
мачкој требало и званично, као кнеза, да поздрави једна ал- 
банска делегација. У Албанији је о саставу те делегације, у 
којој је требало да буду представници из свих делова земље, 
било великих спорова. Без обзира на то да ли су првобитно 
биле за Видову кандидатуру или против ње, у делегацији је 
требало да буде заступљена свака политичка групација, јер су 
у питању били утицај и места у будућој кнежевој влади. 
Ипак, Есад-паша Топтани, најмоћнији човек централне Алба- 
није, и представници прелазне владе никако нису хтели да бу- 
ду у истој делегацији. Оклевали су и представници католичког 
клера из Скадра. Како би убрзао целу ствар аустријски мини- 
стар спољних послова је предложио да се у Немачку у исто 


" Прини Вилхелм Вид са судругом Софијом 
(принцеза од Шенбург-Валденбурга) 
и децом Маријом-Елеонором и Каролом-Виктором, 1913. 


време пошаљу три делегације: једна прелазне владе, друга под 
вођством Есад-паше и трећа из Скадра. Проблем је, ипак, ре- 
шен сам од себе, јер је 24. јануара 1914. године Исмаил Ке- 
мал-бег дао оставку на место шефа прелазне владе и отишао у 
егзил. Његова влада, која се такође распала, контролисала је 
још само Валону и најближу околину; остали део земље осво- 
јиле су банде Есад-паше. За њега сада није било никаквих 
препрека. Међународна контролна комисија није имала ништа 
против да он буде на челу делегације која ће отићи у Немач- 
ку. Тако је Есад-паша у пратњи седамнаест представника из 
различитих делова Албаније отпутовао за Бари 12. фебруара 
1914. године специјалним паробродом италијанског друштва 
Ригћа, а 21. фебруара је делегација имала пријем у замку Ној- 
вид. Тиме је форма била задовољена а Виду је и од стране 
Албанаца понуђен престо. 

Након тога све се одвијало релативно брзо: Вид је 
најпре обишао престонице сила које су биле највише заинтере- 
соване за Албанију, дакле Рим и Беч, како би се представио 
као албански кнез. Након тога отпутовао је и у Аондон, Па- 
риз и Санкт Петербург, чиме је завршена његова европска 
турнеја. Сада је могао у Албанију и то, како је утврђено, у 
лучки град Драч. 

Одлука о томе који ће бити главни град Албаније би- 
ло је питање престижа. Аустроугарска је првобитно предло- 
жила Елбасан. Он се налази у централном делу, има здраву 
климу, а осим тога је на граници двају албанских дијалеката — 
гегијског и тоскијског. Прелазна влада је, наравно, очекивала 
да ће кнез своју резиденцију подићи у Валони. Фамилија 
Влзоре је чак своје породично седиште ставила на располагање 
као прву резиденцију. Насупрот њима, католици из Скадра су 
претпостављали да ће бити изабран њихов град јер је он оду- 
век важио за албанску престоницу. Вид се одлучио за малари- 
јом заражени Драч. Да ли је то учинио под Есад-пашиним 
утицајем није сигурно, али је могуће, јер је Есад-паша у Дра- 
чу и околини био неприкосновени владар. За Видову одлуку 
је могло бити пресудно и то што је Драч био на мору и у слу- 
чају потребе пружао могућност за повлачење. Убрзо се испо- 
ставило да Видова одлука није била нимало непромишљена, 
како се то у први мах чинило. Друго питање престижа било је 

на којем ће броду албански кнез доћи у земљу, па је кнезу у 
Риму објашњено да би пловидба аустријским бродом из 
аустријске луке била схваћена као непријатељски акт, те је 
Вид одлуку о овом шкакљивом питању препустио Аустрији и 
Италији. Одлучено је да уколико кнез одабере аустријску лу- 
ку, треба да плови аустријским паробродом и да као пратњу 
има италијански брод, а да ће, уколико се одлучи за испло- 
вљавање из Италије, процедура бити обрнута. Вид је на крају 
одабрао Трст као луку и у Драч путовао аустријским паро- 
бродом „Таурус", праћен једним италијанским, енглеским и 
француским ратним бродом. „Таурус" је у Драч пристао 7. 
марта 1914. године. Кнежевски пар и његову пратњу дочека- 
ла је раздраганим клицањем маса људи који су похрлили из 
свих крајева Албаније. То је кнезу био једини срећан дан за 
време његове владавине у Албанији, дуге две стотине дана. 


Први албански кабинет 


Први Видов задатак сигурно је било формирање вла- 
де. На савет из Румуније, он је још из Нојвида успоставио 
контакт са бившим турским амбасадором у Санкт Петербургу 
Турхан-пашом Перметијем. Турхан-паша је био Албанац и 
искусни дипломата који је имао добре везе у свим европским 
престоницама. Њему у корист ишло је и то што није припадао 
групи тадашњих, међусобно зараћених, политичара и шефова 
кланова. Са друге стране, пак, он је имао већ седамдесет го- 
дина и није познавао ондашње албанске прилике. Први ал- 
бански кабинет оформљен је након дугих преговора 17. марта 
1914. године. Турхан-паша је поред положаја председника 
владе преузео и место министра спољних послова. Министар 
унутрашњих послова и одбране био је Есад-паша Топтани, 
Муфид-бег Аибохова министар правде и културе, Азис-паша 
Вриони пољопривреде и Хасан-бег Приштина министар по- 
ште. У влади су, поред ових пет муслимана, била заступљена 
и два православна хришћанина, и то др Гаљи Адхамиди као 
министар финансија и др Михаљ Туртули као министар про- 
свете и здравља. Мирдитском вођи Пренк Биб Доди понуђе- 
но је министарство за јавне радове, али је он понуду одбио као 
недостојну. У влади су у већини били велепоседници и мусли- 

мани. Најмоћнија фигура био је Есад-паша и кнез је, доделив- 
ши му два најважнија места у кабинету, покушао да га веже 
за себе, али је његова лојалност убрзо доведена у сумњу. У 
најтеже задатке који су били пред владом спадало је решава- 
ње питања Епира јер су Грци за време Балканских ратова за- 
узели Епир и делове јужне Албаније (између осталог и Кор- 
чу). На тој територији налазиле су се и области које су 
Албанији биле обећане у Лондону. Грчка влада је децембра 
1913. године обећала да ће повући своје трупе, али је са тиме 
одуговлачила све до 28. фебруара 1914. када је у Ђирокастру 
под вођством Георгиоса Зографоса оформљена прелазна вла- 
да аутономног Северног Епира. Њен циљ било је прикључе- 
ње Корче и Ђирокастра Грчкој. Вид је именовао холандског 
мајора Ледевијка Томпсона, команданта албанске жандарме- 
рије, за генералног комесара за јужну Албанију, са задатком 
да са својим полицијским трупама освоји области које су Грци 
напустили и на том подручју успостави албанску управу. План 
је успео у Корчи, али не и у Ђирокастру где је Зографос у 
међувремену углавном од „бивших" грчких војника оформио 
такозване Свете батаљоне. Погрешно тумачећи овлашћења 
која су му дата Томпсон започиње преговоре са Зографосом, 
нудећи му наводно чак и место гувернера Ђирокастра. Након 
тога Томпсон бива опозван у Драч. Албанска влада почиње 
преговоре са грчким амбасадором у Драчу, а велике силе 
истовремено овлашћују међународну контролну комисију да 
преузме преговоре са северноепирским вођама. На Крфу је 
17. маја 1914. године потписан протокол којим је Северном 
Епиру гарантована језичка, црквена и управна аутономија, са 
хришћанским гувернером. Албанска влада није била у позици- 
ји да било шта предузме против овог споразума у чијем доно- 
шењу није учествовала. 


Муслимански устанак 


Ако су северноепирске сецесионистичке тежње пред- 
стављале опасност за територијални интегритет Албаније, он- 
да је муслимански устанак који је у исто време избио у цен- 
тралној Албанији довео у питање егзистенцију нове државе 
уопште. Устанак је био под вођством Хаџи Ћамила и предста- 

вљао је мешавину социјалног протеста и верског отпора. У 
свему томе одређену улогу имали су и младотурци, Срби, а 
вероватно и Есад-паша Топтани. Почеци устанка сежу још у 
време прелазне владе, дакле 1913. годину. Тада је влада 
Валоне покушала да у земљу привуче страни капитал и доде- 
лила Бечкој банци и Италијанској комерцијалној банци конце- 
сије за оснивање албанске националне банке. Иако банка није 
основана, јер су се остале велике силе томе супротставиле, се- 
љаци су ипак били узнемирени развојем догађаја. Оно чега су 
се прибојавали била је могућност да странци купе све распо- 
ложиво земљиште и тако економски упропасте сељаке јер су 
они своје земљиште углавном само унајмљивали од власника. 
Плашило их је, такође, и појачано насељавање странаца, да- 
кле неверника. Тако је социјалним немирима додата и нетрпе- 
љивост према странцима. У тој ситуацији су муслимански се- 
љаци били врло пријемчиви за сваки облик пропаганде. 
Младотурски емисари (међу њима многи турски официри ал- 
банског порекла) путовали су почетком 1914. по земљи како 
би агитовали против принца Вида. Нзихова агитација утицала 
је пре свега на бивше турске службенике, који су сматрали да 
ће им под Видом бити угрожена егзистенција, и на муслиман- 
ско свештенство, које није могло да пристане на немуслиман- 
ског кнеза, па су у том правцу утицали и на сељаке. У проле- 
ће 1914. године на чело побуњеничког покрета дошао је Хаџи 
Ћамил. Он је био шеих текије мелметског дервишког реда, 
којој су приписиване социјално-револуционарне тенденције. 
Отац Ћамил, како су га звали његови следбеници, ишао је од 
места до места, проповедао праведност и социјалну једнакост, 
осуђујући богатство и луксуз; а све што је лично поседовао 
поделио је сиромашнима и сирочади. 

У Шијаку и Каваји 17. маја 1914. избија отворена по- 
буна сељака и већ 18. маја устаници освајају Тирану, тада још 
град без посебног значаја. На основу познатих извора не може 
се са сигурношћу тврдити да ли су револтирани сељаци заиста 
били повезани са Есад-пашом који је имао личну војску и посте- 
пено настојао да потисне кнежев утицај. У сваком случају, он се 
као министар одбране није трудио да нешто предузме против 
устаника. Вид је изгледа био убеђен да Топтани стоји иза устан- 
ка, па је одлучио да се реши мрског конкурента. У ноћи између 

19. и 20. маја 1914. жандармерија је опколила Есад-пашину ку- 
ћу у Драчу и заједно са управо пристиглом аустријском брдском 
артиљеријом осула паљбу. Есад-паша се предао и након што се 
писмено обавезао да се без кнежеве дозволе неће враћати у Ал- 
банију напустио је Драч италијанским паробродом „Бенгази". 


Мушке ношње из Албаније 
Слева надесно: Циниар, слуга, Албанац са југа, хоџа, Мирдита 


Уклањање министра одбране није донело решење јер 
је устанак, који је наводно он покренуо, и даље трајао. Уста- 
ници су сада деловали и изван Драча, где долази до сукоба са 
жандармеријом. На савет италијанског амбасадора, барона 
Алиотија, кнез је са породицом прешао на ратни брод „Мису- 
рата" који се налазио у драчкој луци. Иако се кнез још исте 
ноћи вратио у Драч, овај његов преурањени бег му је у земљи 
у којој храброст и одважност много значе нарушио углед. 
Устаници су сада тражили да кнез абдицира и да се Албанија 
поново прикључи Турској или да земљу води принц из осман- 
ске династије, уз врховну власт султана. Видов положај је би- 
вао све тежи. Жандармерија, коју су организовали Холанђа- 
ни, била је сувише слаба, а велике силе су оклевале да у 
Албанију пошаљу војску. Видова последња нада била је помоћ 
до Тада запостављеног севера. Након одласка Есад-паше Ми- 

нистарство иностраних послова преузима мирдитски вођа 
Пренк Биб Дода који је кнезу на располагање ставио своје 
племенске ратнике. Виду у помоћ долази и неколико стотина 
косовских Албанаца под вођством Исе Болетинца. Међутим, 
ни то није могло зауставити побуну. Врховну команду над 
устаницима преузео је некадашњи турски официр Ћамил Ха- 
џи Фејза и места су заузимана једно за другим. Напад на 
Драч, 5. јуна, био је одбијен, али је зато 12. јула пао Берат, а 
устаници су 1. септембра ушли у Валону. 


Кнез Вид напушта Албанију 


Пошто је у међувремену почео Први светски рат зе- 
мље чланице међународне контролне комисије повукле су сво- 
је снаге из Албаније: 1. августа се повлаче Енглези, 4. августа 
Аустријанци и Немци, 5. августа се у своју домовину враћају 
холандски жандармеријски официри, а 21. августа Албанију 
напуштају италијанске и француске трупе. У Драчу, опкоље- 
ном са копна, Вид је располагао још само одредима косовских 
Албанаца. Како ни договорени зајам више није исплаћиван 
Вид више није видео никакву могућност за наставак своје вла- 
давине и зато је 3. септембра предао власт формално још по- 
стојећој међународној контролној комисији и заједно са још 
неким члановима владе на броду „Мисурата" напустио Алба- 
нију. Тиме је Видова двестадневна епизода била завршена. 

Вид формално није абдицирао. Пре него што је от- 
пловио на „Мисурати" он је издао проглас своме народу у ко- 
јем је нагласио да се од свог доласка у Албанију трудио да 
створи уређену власт и води владу праведну према свим слоје- 
вима народа. Немири и интриге су, међутим, ометали миран 
рад, а управо започети рат је још више отежао могућност за 
опстанак Албаније као државе. Зато је он одлучио да на неко 
време оде у западну Европу, како би се мир и слога поново 
могли вратити у Албанију. „За то време народ ће у миру мо- 
ћи да размисли и нађе прави пут за даље." 

Вид је изгледа намеравао да у Румунији сачека даљи 
развитак ратних догађања, што би његовом каснијем повратку 
у Албанију много више користило од поновног ступања у не- 
мачку војску, на шта се на крају одлучио. Он је 14. октобра 

1914, као мајор, додељен штабу гардијске коњичке дивизије и 
послат је одмах на фронт у Фландрију. 

О томе да је Вид био решен да се по окончању рата 
врати у Албанију потврђују његови узалудни покушаји да од 
Аустрије и Немачке добије сигурно признање свога права на 
албански престо. Зато је и написао Споменицу о Албанији 
коју је штампао као рукопис и послао је надлежним владају- 
ћим круговима у Немачкој и Аустроугарској. Албански пре- 
вод овог списа (штампао га је 1917. године Карл Флеминг А. 
Г. Глогау, Берлин) требало је да се дистрибуира у самој Ал- 
банији и албанским колонијама у иностранству. Потом је, 16. 
априла 1918, Вид иступио из немачке војске. Није познато 
шта је последњих месеци рата предузео како би повратио ал- 
бански престо. Након слома сила Осовине он као активни 
учесник рата свакако није више имао никакве шансе да од си- 
ла победница добије потврду својих права. Након рата најпре 
је живео у Тиролу, а затим у Минхену, да би се 1925. пресе- 
лио у Фантанале у Румунији где је 1945. године и преминуо. 

Мишљења о краткој владавини првог албанског кнеза 
новог доба су различита. Са једне стране, пребацују му се иг- 
норанција и неодлучност, док се са друге истиче његова добра 
воља да се албанска државност унапреди. Недостајало му је 
све оно што је неопходно за успех — војска, новац и довољна 
подршка у земљи. Али, сигурно најправеднију оцену Вида дао 
је албански бискуп и политичар Фан Ноли који је написао: 
„Принцу Вилхелму се може замерити само то што није био 
способан да чини чуда". 


Албанија за време Првог светског рата 
(1914- 1918) 


Одмах након Видовог одласка устаници освајају Драч 
и истичу турске заставе. Главно веће које су устаници форми- 
рали већ почетком јуна преселило је своје седиште у Драч, ор- 
ганизовало се као албанска влада и послало делегацију у Ис- 
танбул да султану или неком од османских принчева понуди 
албанску круну. Али, то сада није одговарало Есад-паши 
Топтанију, који је у међувремену из егзила у Италији преко 

Грчке кренуо у Србију. Средином септембра 1914. сусрео се у 
Нишу са српским председником владе Николом Пашићем ко- 
ји му је обећао војну и финансијску помоћ за поновно преузи- 
мање власти у Албанији. Топтани је војнике нашао у Србији и 
са њима 3. октобра освојио Драч и натерао Главно веће да га 
именује за председника привремене владе и главнокомандују- 
ћег војске. Међутим, пошто Главно веће није делило просрп- 
ски став Есад-паше, сукоб између њега и људи Хаџија Ћами- 
ла био је неизбежан када је Турска почетком новембра ушла у 
рат на страни сила Осовине и султан позвао све муслимане у 
борбу против Антанте. Есад-паша се нашао опкољен у Драчу, 
а ослободили су га тек у лето 1915. Срби који су у договору 
са њим освојили северну Албанију. Срби су похапсили вође 
албанске сељачке буне и предали их Есад-паши који их је по- 
том ликвидирао по кратком поступку. Тиме је окончан по- 
следњи покушај да се Албанија припоји турској сфери утицаја. 

Срби нису били ни први ни једини који се нису оба- 
зирали на неутралност Албаније. Италијани су октобра 1914. 
у Албанију послали санитетски корпус да би збринули избе- 
глице из северног Епира. Нешто касније дошла је регимента 
„Берсаљери". Италијани су 30. октобра 1914. заузели острво 
Сасено у близини Валоне, а 26. децембра и саму Валону. Гр- 
ци су, пак, крајем октобра 1914. умарширали у јужну Алба- 
нију са својом редовном војском. Већ 2. јуна 1915. године 
Срби, охрабрени војним споразумом са Есад-пашом, из Ма- 
кедоније улазе у Албанију уз жесток отпор трупа Хаџи Ћа- 
мила. Црногорци су 1. јуна напад неке пљачкашке банде на 
црногорске трговце искористили као повод да уђу у Албанију 
и освоје Скадар и северну Албанију све до Дрима. На тај на- 
чин су Срби и Црногорци себи створили базу из које су могли 

да се повуку на море после пораза претрпљеног од војске 
сила Осовине октобра—новембра 1915. године. Остаци срп- 
ске војске бродовима су из Албаније пребачени на Крф и та- 
мо реорганизовани, да би се ускоро поново укључили у ратна 
догађања. 

Крајем 1915. и почетком 1916. године целу Албанију 
окупирале су војске сила које су водиле рат — Аустроугарске, 
Италије и Француске. Међутим, борби у самој Албанији 
практично није било, изузев мањих герилских сукоба Албанаца 

са Италијанима и Французима (подстицаних од стране 
Аустрије) у којима се посебно истакао вођа косовских добро- 
вољачких чета Бајрам Цури. Први светски рат за Албанију 
није био период разарања, већ изградње: војске окупационих 
сила градиле су путеве, мостове, бунаре, пруге уског колосека. 
Учињен је и помак у развоју науке у Албанији — организоване 
су истраживачке експедиције у области природних наука, архе- 
ологије и фолклора. На подручју које је било под аустријском 
окупацијом обављен је први попис становништва у албанској 
историји. У све три окупационе зоне учињени су напори да и 
Албанци на неки начин учествују у вођењу земље. 


Аусшријска окуџациона зона 


Аустријанци су ушли у Албанију јануара 1916. и окупи- 
рали територије до линије Валона— Охридско језеро на југу и та- 
ко заузели више од две трећине земље. Улазак трупа био је врло 
добро припремљен. Аустријанци су пре преласка границе обја- 
вили проглас да не долазе као непријатељи, већ као пријатељи и 
да ће на исти начин штитити и хришћане и муслимане. Део ал- 
банског политичког руководства поздравио је потом акцију 
Аустријанаца, а међу њима су били Пренк Биб Дода и Ахмед 
Зогу, тада на почетку своје политичке активности. Зогу, који се 
у периоду између два рата добро упознао са албанским политич- 
ким приликама, рођен је 8. октобра 1895. у Бургајету, центру 
области Мати. Нзегов отац Кемал паша био је наследни бајрак- 
тар области Мати и ту је функцију Ахмед — иако врло млад — 
преузео након очеве смрти 191. године. У сукобу између Вида, 
Есад-паше и побуњеника он је подржао Вида, повремено прего- 
варао и са Есад-пашом, водећи све време рачуна о томе да сачу- 
ва аутономију области Мати. У време када су Срби напустили 
Албанију а Аустријанци ушли у њу он је искористио погодан 
тренутак да искаже своје лидерске амбиције. Тако је крајем ја- 
нуара 1916. са својим људима ушао у Елбасан, којег су већ биле 
заузеле бугарске трупе и у коме су се, између осталих, окупили 
албански политичари као: Акиф-паша Бичаку (Елбасански), 
Мидхат Фрашери (обојица министри у другом Видовом кабине- 
ту), Леф Носи. Из Елбасана Зогу креће у Драч где је 14. фе- 
бруара, дакле два дана пре уласка Аустријанаца, на кнежевој 

палати истакао албанску заставу. Политичари окупљени у Елба- 
сану у мећувремену су се конституисали као прелазна народна 
скупштина и оформили иницијативни одбор за чијег је председ- 
ника изабран Зогу. Овај одбор је за 18. март сазвао национални 
конгрес на којем је било предвиђено учешће не само представни- 
ка из целе Албаније већ и оних са Косова, из Македоније и ал- 
банских колонија у иностранству. Цил> овог конгреса био је да 
се кнез Вид врати у земљу, а до његовог повратка требало је 
формирати прелазну владу. Сам Зогу је обавестио аустријске 
окупационе власти у Скадру о планираном конгресу и у том до- 
пису изразио наду да ће Аустроугарска Албанцима дати грани- 
це које им по националном принципу припадају. То је значило 
да се очекивало припајање области насељених Албанцима које 
су се налазиле у Краљевини Србији. Аустријанци, међутим, ни- 
су хтели да иду тако далеко, можда из обзира према бугарском 
савезнику који је тражио Македонију, па тиме и област коју у 
том делу насељавају Албанци. 


Ахмед Зо5у, албански краљ. 1938. 


Бугари су се у међувремену поново повукли из Елба- 
сана. Због наводног избијања епидемије колере Аустријанци 
су Елбасан ставили под карантин до 21. марта и забранили 
сва политичка окупљања у окупационој зони. Тако није одр- 
жан ни национални конгрес. Зогу, који је као командант јед- 
ног добровољачког одреда добио чин пуковника царске војске, 
позван је крајем новембра 1916. у Беч поводом крунисања ца- 
ра Карла и тамо је остао до краја рата. 

У албанским областима окупираним од стране Аустри- 
јанаца организована је војна управа са седиштем у Скадру 
(етапна управа команде 19. корпуса), поред које је функциони- 
сало и цивилно Управно веће са главним конзулом Аугустом 
Кралом као председавајућим. Чланови тог управног већа били 
су и Албанци Луиђ Гуракући (некадашњи министар просвете у 
привременој влади Исмаил Кемал-бега) задужен за ресор на- 
ставе и Фејзи-бег Ализоти задужен за финансије. Локална 
управа била је препуштена Албанцима. Оформљена је албанска 
жандармерија и отворене су албанске школе. За усаглашавање 
албанске ортографије била је образована „књижевна комисија"; 
за службени језик и језик наставе у школама проглашен је дија- 


Луиђ Гуракући (1874–1925), 


писац и полифичар, фотографија из 1908. 


лекат којим се говорило у Елбасану и Тирани. Ипак, нису сви 
потези Аустријанаца наишли на неподељено одобравање Алба- 
наца. Велико незадовољство изазвала је наредба од 29. априла 
1916. године за конфисковање свег оружја. На лош одјек наи- 
шло је и то што је снабдевање војске храном било плаћано па- 
пирним новцем које је становништво сматрало безвредним. Да 
би спречила побуну команда аустријске војске је 23. јануара 
1917. издала проглас којим је Албанцима у блиској будућности 
обећала пуну самоуправу под аустријском заштитом. 

Аустријска окупација северне и централне Албаније 
трајала је до септембра 1918. године. После пораза на маке- 
донском фронту Аустријанци су постепено напуштали земљу. 
Скадар је као последњи албански град предат 5. новембра, 
непосредно пред закључење примирја. 


Италијанска окупациона зона 


Италијани су још пре свог уласка у рат окупирали 
Сасено и Валону са околином. После тога они ступају у рат 
на страни Антанте, претходно осигуравши са савезницима те- 
риторијално проширење, односно права у Албанији, тајним 
Лондонским уговором од 26. априла 1915. године. Према 
члану шест овог уговора Италија је требало да остане у ди- 
ректном поседу Валоне и околине. За узврат, Италијани су се 
чланом седам обавезали да се, уколико централна Албанија 
после рата постане неутрална аутономна држава, неће супрот- 
ставити томе да северну и јужну Албанију међу собом поделе 
Црна Гора, Србија и Грчка, уколико за то постоји сагласност 
Велике Британије, Француске и Русије. 

Ослањајући се на Лондонски уговор Италијани децем- 
бра 1915. настављају да учвршћују своју позицију у Албанији. У 
Валони се искрцало 30.000 људи који су потом заузели област 
до границе са грчком окупационом зоном. Наредне године они 
знатно појачавају своје војно присуство у Албанији, па су тако 
марта 1915. њихове снаге имале већ око 100.000 људи. При то- 
ме није само Валона била изграђена као утврђење, већ је у лето 
почела и окупација остатка јужне Албаније (Ђирокастро, Пер- 
мети, Саранда). Грчка краљевска војска, која је претходно била 
тамо стационирана, повукла се у Тесалију. Ову мирну италијан- 

ску експанзију са успостављањем јужних граница из 1913. годи- 
не Албанци су, наравно, поздравили. Расположење се, ипак, 


Црна Гора 
променило на штету Италијана када је привремена руска влада 
после Фебруарске револуције 1917. почела да објављује тајне 
уговоре Царства, па је тако објавила и садржину Лондонског 
уговора. Све је то у Албанији изазвало буру огорчења након 
што је аустроугарска војна власт објавила одломке уговора веза- 
не за Албанију, преведене на албански језик. Италијанска влада 
је врло мудро реаговала и 3. јуна 1917. преко команданта својих 
окупационих снага у Албанији, генерал-поручника Ђакинта Фе- 
рера, у Ђирокастру прогласила уједињење и независност целе 
Албаније. Албанцима је обећана независна влада, сопствена вој- 
ска и судство. Италија и Албанија би при том имале и заједнич- 
ке интересе, јер море и раздваја и спаја ове две земље. 


Акција Италијана последњи пут укључује и принца 
Вида. У својој Соменици о Албанији, објављеној јула 1917. .: 
године, он истиче да није одустао ни од једног од својих вла- 
дарских права, нити има намеру да то уради. Подсетио је да, 
иако је Албанија против своје воље постала поприште једног 
дела борби у овом светском рату, до „јуна месеца 1917. годи- 

не ниједна од сила 'јемаца' није објавила да се одриче зајамче- 
них обавеза! Оштро протестујем против незаконитог прогласа 


СИРА А ЈЕ 
Италије којим се предвиђа италијански протекторат над Алба- 
нијом." Видов протест је, ипак, прошао незапажено, а и за 


РРА бес 
Италијане се показало врло тешко да остваре државност целе 
Албаније под својим протекторатом, тим пре што се то косило 

са одредбама Лондонског уговора из 1915. године. 

Италијанска окупациона 


зона / 
У јесен 1915. Антанта је, у договору са грчким пред- 


Ра 
седником владе Елефтериосом Венизелосом, искрцала своје 2 
снаге у Солуну. Краљ Константин | је потом присилио Вени- 

зелоса на оставку, те он октобра 1916. у Солуну формира вла- х > .5. 
ду у сенци која је подржавала Антанту. Као последица тога, у | 2 
јесен 1916. Французи окупирају албанску област Корча, до 5 д 
тада у рукама снага Краљевине Грчке. Управу над овом обла- 

шћу Французи најпре препуштају својим грчким савезницима 


— влади у Солуну, која у Корчу одмах шаље свог префекта. 

Албанци се, најпре, уласку Француза нису супротставили, 
али сада нису били спремни да грчку окупацију замене неком 
другом, па се формирају албанске банде које су се супротста- 
вљале грчкој управи. Ове банде биле су под вођством Теми- 
стокла Гермењија и Салиха Бутке, а имале су и подршку не- 
мачких и аустријских војних команди. Оне су претиле да 
нападну не само грчке, већ и француске снаге уколико се Гр- 
ци не повуку и цивилну управу Корче не препусте Албанци- 
ма. Французи су убрзо увидели да Грци немају присталица у 
Корчи и не би били у стању да у тој области обезбеде ни ми- 
нимум реда и мира, па је главнокомандујући снага Антанте у 
Солуну, генерал Морис Сарај, одлучио да изађе у сусрет ал- 
банским жељама за самоуправом и послао је пуковника Де- 
кроа са француским гарнизоном у Корчу. Аутономна област 
Корча створена је 10. децембра 1916. године. Њоме је руко- 
водило четрнаесточлано управно веће (седам муслимана, 
седам православних хришћана) на чијем је челу био Гермењи. 
Створена је албанска жандармерија, грчке школе су затворе- 
не, а отворене су албанске. Државна застава била је албанска, 
а штампали су и сопствене поштанске маркице и новац. 

Аутономија Корче није трајала дуго будући да је Грч- 
ка јуна 1917. ушла у рат на страни Антанте. Као уступак но- 
вом председнику владе Венизелосу Корча је свој аутономни 
статус изгубила 16. фебруара 1918. године. Грчке школе су 
поново отворене, а Гермењи је ухапшен због наводне издаје, 
осуђен на смрт и убијен 9. новембра 1917. у Солуну. Управа, 
међутим, овај пут није поверена Грцима, јер су се Французи 
прибојавали оружаног отпора Албанаца. Читава област била 
је под директном француском војном управом. 


Албанско питање 
на Париској мировној конференцији (1919) 


Антанта и силе Осовине склопиле су примирје 11. но- 
вембра 1918. године. По питању Албаније Антанта је одлучила 
да задржи окупацију док се на мировној конференцији - која је 
требало да буде одржана у Паризу — не одлучи о судбини зе- 
мље. Бившу аустријску окупациону зону (изузев Скадра) зау- 

зеле су италијанске трупе. Скадар је стављен под међународну 
управу (француско-енглеско-италијанску) на чијем челу је био 
француски генерал Де Фортон. У Корчи су остали Французи. 

По завршетку Првог светског рата албанско питање 
било је поново отворено. Све балканске државе, заступљене у 
Паризу врло јаким делегацијама, надале су се проширењу те- 
риторија. Што се тиче Грчке и новоосноване Краљевине Ср- 
ба, Хрвата и Словенаца (СХС) било је јасно да очекују про- 
ширење територија на рачун Албаније. Италијани су већу 
лето 1917. објавили захтев за протекторатом над целом Алба- 
нијом. За Албанце је ситуација била веома тешка. Они нису 
имали владу која би могла да пошаље делегацију на мировну 
конференцију, а од две силе заштитнице које су се првобитно 
залагале за стварање независне албанске државе остала је са- 
мо Италија. Да би Албанци сачували макар део политичке не- 
зависности биле су неопходне две ствари: морала се поново 
формирати албанска влада и придобити подршка једне од сила 
победница — а то је, по свему судећи, била Италија. 

На иницијативу некадашњих министара Муфид-бега 
Аибохове и Мехмед-бега Конице у Драчу се 25. децембра 
1918. окупило око 50 делегата из различитих делова Албаније 
како би одлучили о будућности земље. Италијанска влада 
одобрила је окупљање, али под условом да се том приликом 
не формира влада, већ само једно национално веће које би могло 

да заступа албанске интересе у Паризу. „Драчки конгрес" 
је, међутим, одлучио да уместо националног већа ипак форми- 
ра привремену владу. У тој влади, на челу са предратним 
председником владе Турхан-пашом Перметијем, биле су за- 
ступљене све верске и политичке групације са територије Ал- 
баније, док су у већини биле присталице сарадње са Итали- 
јом. Италија је, свакако, морала да буде узета у обзир јер су 
њени ратни бродови још били у Драчу. Заједно са владом 
формирана је и петочлана делегација, на челу са председником 
владе, која је требало да представља Албанију на мировној 
конференцији. Италијанска влада није била посебно задовољ- 
на одлуком из Драча, али није предузела ништа да распусти 
конгрес. Требало је сачекати развој догађаја и не дозволити да 
у Албанији, која је још увек била под окупацијом снага Антан- 
те, дође до нових немира. Италијанске војне власти дозволиле 

су албанској делегацији да отпутује у Париз. Претходно су 
Италијани покушали да убеде владу из Драча да, уколико 
Италија успешно одбрани албанске захтеве у односу на Грчку 
и Краљевину СХС, њихова делегација тражи италијански 
протекторат над Албанијом. 

Мировна конференција почела је 18. јануара 1919. го- 
дине. Албанце на њој није представљала само делегација њи- 
хове званично још непризнате привремене владе, већ и делега- 
ти из дијаспоре који су допутовали у Париз да подрже 
албанску ствар. При том су најактивнији били Албанци из 
САД-а, чија је организација Уата децембра 1918. сакупила 
новац намењен одбрани нације и на Конференцији је имала 
свог представника, пречасног К. Телфорда Ериксона. 

Албанци су у Паризу били у тешкој позицији. Не само 
да се ниједна од сила победница није заложила за њих већ су, 
напротив, британски премијер Лојд Џорџ и његов француски 
колега Клемансо били јединствени у томе да Албанија буде у 
потпуности подељена између Грчке и Краљевине СХС. Ал- 
банска делегација није имала приступ преговорима, већ је могла 
да делује само незванично, протестује против захтева суседних 
балканских држава и покуша да придобије европску јавност на 
своју страну, тј. за идеју независне државе. У нимало обећавају- 
ћим условима вођство албанске делегације одлучује да прихвати 
италијански протекторат над Албанијом под условом да јој се 
врате границе из 1913. године. Око тога долази до поделе уну- 
тар саме делегације, Пермети се повлачи и место вође препушта 
католичком бискупу Луиђу Бумчију, који није успео да за ал- 
банску делегацију створи ништа боље позиције него што је то 
пошло за руком старом паши. 

И Италијанима је у Паризу било тешко да за своје 
захтеве у вези са Албанијом добију подршку великих сила јер 
су оне сматрале да су њихова обећања, дата на основу Лон- 
донског уговора, престала да важе од тренутка када је генерал 
Фереро 3. јуна 1917. прогласио независност целе Албаније, 
под италијанским протекторатом. У таквој ситуацији Италија- 
ни одлучују да се удруже са неким од конкурената на Балка- 
ну. Тако 29. јула 1919. године долази до споразума између 
грчког премијера Венизелоса и италијанског министра спољ- 
них послова Титонија, у којем Италија одустаје од захтева за 

целом Албанијом. Они су, наиме, били спремни да на Миров- 
ној конференцији подрже грчке захтеве за прикључење јужне 
Албаније Грчкој уколико Грци подрже италијанске захтеве за 
непосредним управљањем Валоном и стратешким залеђем, као 
и за протекторатом над остатком Албаније. Алијанса, која је 
хтела да што пре реши „јадранско питање" (а ту је спадала и 
судбина Албаније), прихватила је 9. децембра италијанско- 
-грчки споразум у начелу, уз ограничење да Грчка у прво вре- 
ме може да окупира само Ђирокастру, док ће се о Корчи од- 
лучивати касније. Северна Албанија би задржала границе из 
1913, али је Краљевина СХС добила дозволу да кроз албан- 
ску територију изгради пругу до обале Јадранског мора. 


Конгрес у Љушњи. 


Све ове одредбе нису биле коначне, већ на нивоу би- 
латералних договора и меморандума. И поред тога, оне су уз- 
немириле Албанце. Албанија је требало поново да буде поде- 
љена, а било је очигледно да изолована албанска делегација у 
Паризу нема никаквог утицаја. Поверење у владу из Драча је 
нестало. Када је губљење албанске независности било све из- 
гледније, антииталијански настројени албански званичници од- 
лучују да сазову национални конгрес у месту Љушња у цен- 
тралној Албанији. Влада у Драчу је, додуше, забранила овај 
конгрес, али италијанске окупационе власти нису учиниле ни- 
шта да то спроведу. Прво регуларно заседање конгреса одр- 
жано је 28. јануара 1920. године. На њему је било око 50 уче- 
сника, а били су присутни и делегати из окупираних градова 
Валоне и Корче. Конгрес је Перметијеву владу, која ја под 
италијанском заштитом деловала у Драчу, прогласио распу- 
штеном и одузео Драчу статус главног града. Нови политички 
центар постала је Тирана. Другог дана заседања донет је при- 
времени устав (Статут из Љушње). Врховни уставни органи 
били су тридесетседмочлано национално веће или Сенат и На- 
месничко, тј. Врховно веће (Кезћлић ! Гате). Тако се ВОДИЛО 
рачуна о томе да је Албанија формално још била кнежевина. У 
Намесничком већу била се четири члана, за сваку вероиспо- 
вест заступљену у Албанији по један. Председник је био 
Акиф-паша Бичаку (Елбасански), припадник реда бекташа, 

док су остала тројица били: Абди-бег Топтани (сунитски му- 
слиман), др Михаљ Туртули (православни хришћанин) и мон- 
сињор Ауиђ Бумчи (католички бискуп из Љеша). Намесничко 
веће предлагало је владу, а Сенат је утврђивао избор. У случа- 
ју да Сенат одбије три предложене владе морао је бити сазван 
нови национални конгрес (асамблеја). Иста процедура била је 
предвиђена и за случај да између Сената и Намесничког већа 
дође до великог разилажења у мишљењу. Тако је национални 
конгрес институционализован као трећи уставни орган. 

У Љушњи је коначно формирана нова скупштина на 
челу са Сулејман-бег Делвином, који је као некадашњи слу- 
жбеник турског министарства унутрашњих послова имао до- 
вољно праксе у управи. Министар спољних послова постао је 
Мехмед-бег Коница, а министар унутрашњих послова Ахмед- 
-бег Зогу, убрзо најважнији човек кабинета. 


Делвинина влада 


Влада Сулејман-бега Делвине била је суочена са два 
главна задатка: морала је бити призната у читавој земљи и по- 
ново успоставити суверенитет Албаније, тј. утицати на окупа- 
ционе силе да повуку своју војску из Албаније. Борба за при- 
знавање испоставила се као лакши задатак. 

Мако влада у Драчу није била спремна да да оставку, 
то је морала да учини 21. фебруара 1920. године, јер се албан- 
ска жандармерија у међувремену ставила у службу нове вла- 
де, а Италијани нису били спремни да војно интервенишу. Те- 
жи задатак било је поновно успостављање државног 
суверенитета, будући да су велики делови Албаније још били 
под контролом страних трупа: у Скадру и Корчи су били 
Французи, у Валони Италијани. Посебну опасност предста- 
вљале су присталице Есад-паше Топтанија које су имале по- 
дршку Краљевине СХС. Французи су напустили Скадар већ 
средином марта 1920. и град се ставио под власт владе у Ти- 
рани. У мају Французи напуштају и Корчу, а град и округ 
Корча ставили су се под власт Тиране пре него што су већ 
спремне грчке трупе ушле у ову област. 

Протоколом из Капштице од 15. маја 1920. године 
Грчка је одустала од окупације ове провинције, а Албанци су 

се обавезали на поштовање права грчке мањине на том про- 
стору. Обе стране изразиле су спремност да се, када је реч о 
границама, уваже закључци Мировне конференције. Оно што 
је још остало било је решавање питања Валоне, јер су се ита- 
лијанске снаге, погођене маларијом, већ одавно повукле са 
осталих албанских територија. 

У многим местима округа Валона још у априлу 1920. 
основане су локалне албанске одбрамбене снаге. Ради коорди- 
нисања војних акција на тајном састанку 29. маја, у селу Бар- 
чала (код места Дукати, јужно од Валоне), одлучено је да се 
формира дванаесточлани Национални комитет одбране (Кот:- 
1еп 1 Мбтојјег Котбђетате) са Хаџију Османом на челу, некада- 
шњим префектом Валоне којег су сменили Италијани. 

У округу Валоне Италијани су имали стационирано 
око 20.000 људи, а у луци Валона биле су снаге италијанске 
ратне флоте, док су Албанци располагали само недовољно на- 
оружаним добровољачким одредима са око 4.000 људи. Ме- 
ђутим, италијански војници су били уморни од рата, а јавност 
у Италији против војног ангажмана у Албанији. Поред тога, 
ни Италоалбанци нису одобравали планове за поновно цепање 
Албаније, тако да су италијански војници због свега тога били 
врло слабо мотивисани да у Албанији гину зарад „велике 
Италије". 

Национални комитет одбране упутио је 3. јуна захтев 
италијанском заповеднику, генералу Пјачентинију, да албан- 
ској влади преда област Валоне. Пошто се он успротивио, 5. 
јуна започињу борбе. Први покушај Албанаца да заузму 
Валону је пропао, али су зато имали успеха унутар провинци- 
је. Италијански гарнизон Тепелене је капитулирао 12. јуна. 
Валона је убрзо била опкољена албанским снагама које су до- 
биле појачање из свих делова замље, па и из Америке. Ита- 
лијани почињу да преговарају са Делвинином владом која се 
по питању конфликта званично држала по страни. У Тирани 
је 2. августа 1920. године потписан протокол којим се Итали- 
ја обавезала да повуче своје трупе са целе територије Албани- 
је, осим са острва Сасони. У складу са тим, последње итали- 
јанске трупе напустиле су Валону 2. септембра. На тај начин 
Делвинина влада је постигла велику победу за коју првобитно 
нико није веровао да је могућа. 

До тог тренутка влада је већ била отклонила и опа- 
сност од Есад-паше Топтанија који је у далеком Паризу још 
покушавао да игра улогу албанског шефа државе. Есад-паша 
је вероватно био финансијски потпомогнут из Београда, па је 
покушавао да мобилише своје присталице у Албанији против 
Делвинине владе, ослањајући се при том на све оне који су 
били незадовољни односима у земљи или су се осећали запо- 
стављенима: на муслиманске сељаке — носиоце устанка против 
Вида из 1914. године, затим велепоседнике и политичаре који 
нису добили место у новој влади нити у управном апарату и 
на верске фанатике. Свима је обећао понешто — сељацима зе- 
мљишну реформу, али са одштетом за велепоседнике; све- 
штенству поновно увођење грчког и арапског као додатних 
наставних језика; а да би придобио националисте тражио је 
повлачење Италијана и кажњавање свих агената плаћених из 
иностранства. Његови људи од поверења су у Албанији били 
Осман Бали и Халид Аеши. Они су окупили наоружане гру- 
пе и испровоцирали прве окршаје са жандармеријом у априлу. 
Влада је ову опасност схватила врло озбиљно, чак је донела и 
нови кривични закон за политичке преступе и за команданта 
свих наоружаних снага, укључујући и жандармерију, именова- 
ла је вођу косовских Албанаца Бајрама Цурија (који је имао 
деценијско искуство у борби са бандама). И управо када је 
почетком јуна Цури био спреман да угуши устанак ионако ма- 
лобројних Есад-пашиних присталица стигла је неочекивана 
вест: Есад-паша Топтани је 13. јуна 1920. године убијен у 
Паризу. Убица је био Авни Рустеми, студент. Убиство је по- 
чинио сам, не поступајући ни по чијем налогу, што је звучало 
неубедљиво. Поротнички суд Сенске управе је пресудом, која 
је одјекнула као сензација, ослободио Рустемија кривице за 
убиство почињено у афекту, те је он приликом повратка у Ал- 
банију дочекан као херој. Само што је претња какву је пред- 
стављао Есад-паша отклоњена, а Делвинина влада већ је била 
стављена пред ново искушење: снаге Краљевине СХС крену- 
ле су на Албанију. Новембра 1918. оне су окупирале страте- 
шки важне граничне области са Албанијом (линија Франше 
Депереа). Због њихове ригорозне окупационе политике у тој 
области, августа 1920. долази до побуне албанског становни- 
штва коју је југословенска војска брутално угушила. Убијено је 

750 људи, уништено 120 насеља, а 30.000—40.000 избеглица 
прешло је у Албанију. Побуна је претила да прерасте у југо- 
словенско-албански конфликт за који Албанија није била 
спремна, а то би Италији поново пружило прилику да наступи 
као заштитница. Албански премијер, упозорен од стране сво- 
јих министара са Косова (Бајрама Цурија, као главнокоман- 
дујућег војске и министра без портфеља, и Хоџе Кадријуа, 
министра правде) на опасност од избијања устанка Албанаца 
на Косову, био је свестан ове опасности. Он је започео прего- 
воре са Београдом и имао подршку италијанске и енглеске 
владе које су указале Југославији да је питање граница још 
увек отворено. Тиме је избегнуто ширење сукоба, али је пози- 
ција албанског премијера у земљи ослабљена. Делвина се 14. 
новембра повукао, а белепоседник Иљар-бег Вриони је 
образовао нову владу. Нове парламентарне изборе та влада је 
расписала за 1921. годину. 


Пријем Албаније у Друштво народа 


Сукоб са Краљевином СХС Албанцима је показао 
да је против јачих и агресивних суседа потребна међународна 
заштита. Сматрало се да такву заштиту може да пружи Дру- 
штво народа, па је Албанија већ 12. октобра 1920. године 
поднела захтев за пријем. Томе су се пре свих супротставиле 
Грчка и Краљевина СХС, са образложењем да у тој земљи 
влада хаос и да још нису коначно утврђене границе. И Фран- 
цуска се изјаснила против пријема док год се не разјасни ме- 
ђународни статус Албаније. За пријем су гласале Јужна 
Африка и Канада иза које је стајала Велика Британија. Алба- 
нија је 17. децембра 1920, као пуноправни члан, примљена у 
међународну заједницу уз напомену да пријем не значи и ме- 
ђународно признање граница нити признавање албанске вла- 
де, већ само признавање постојања албанске државе. 

Признавање владе у Тирани и коначно утврђивање 
граница требало је да буду предмет конференције која је одр- 
жана у Паризу, а окупила је представнике Италије, Велике 
Британије, Француске и Јапана. Амбасадорска конференција је 
9. новембра 1921. донела две одлуке: првом је Албанија при- 
зната као суверена и независна држава у границама из 1913. 

године, али уз три мање корекције у корист Краљевине СХС 
и једне у корист Албаније, док је другом одлуком проглашен 
квазипротекторат Италије над Албанијом. Повреда граница 
или независности Албаније означена је као опасност по страте- 
шку безбедност Италије. Уколико Албанија не буде била у мо- 
гућности да сама одбрани свој територијални интегритет, треба 
да се обрати Већу Друштва народа за помоћ. Тада би земље 
потписнице затражиле од тог већа да обавеже Италију на по- 
новно успостављање албанских граница. Исто би се десило и 
уколико би била угрожена територијална или економска неза- 
висност Албаније. Краљевини СХС је у складу са тиме нало- 
жено да повуче своје снаге из Албаније, што је она - иако про- 
тив своје воље — ипак учинила. На тај начин је Албанија 
поново успостављена као држава. 


Зогуов пут ка моћи 


Врионијев кабинет је још у децембру 1920. донео из- 
борни закон по којем се бирало индиректно, преко изабраних 
представника. Активно бирачко право имао је сваки мушка- 
рац који је навршио 20 година. Војници и жандрми нису има- 
ли право да гласају. Пасивно бирачко право имао је свако ко 
има најмање тридесет година старости, уме да чита и пише, 
није слуга. Активни официри нису смели бити бирани. Из 
свега тога је јасно да су на основу овог бирачког права, уз 
стопу неписмености од 90%, у парламенту могли бити засту- 


пљени само представници старог вишег слоја, мале групе гра- 
ђанства и клера. 


Политичке организације 


Избори су значили дуготрајну процедуру започету 
крајем јануара 1921, која се отегла све до априла (у Скадру 
чак и маја месеца). Било је изабрано 77 посланика, по један 
на сваких 12.000 становника. На молбу упућену Намеснич- 
ком већу удружење Уата је добило право на свог (дакле се- 
дамдесет осмог) посланика и у албански парламент послало је 
епископа Стилијана Шан Нолија. У том парламенту сада су се 

први пут налазиле и политичке групације које су се називале 
партијама, мада то по нашем схватању нису биле. 

Народна партија (Рата РориПоте) захтевала је ре- 
форме, модернизацију земље, али уз очување њене традиције. 
Како би се спречили утицаји из иностранства сматрали су да 
концесије у Албанији могу добити само страна друштва са ал- 
банским учешћем. Странцима не треба дозволити да постану 
власници земљишта у Албанији, али су експерти били добро- 
дошли. Народна партија није имала никакав јединствени соци- 
јални програм. У њеним редовима било је чак и представника 
грађанског слоја (Фан Ноли), као и велепоседника из редова 
племства (Зогу). Исти случај био је и са Партијом напретка 
(Ратпа Ретраттплагте), али је она, без сумње, била конзерва- 
тивнија и залагала се за очување структура друштва формира- 
них у време Турака. Овој партији припадали су председник 
владе Вриони и Шефћет-бег Верлаћи из Елбасана, један од 
најбогатијих људи Албаније. Ниједна од ове две партије није 
имала ни уписано чланство, ни статуте, већ су то биле парла- 
ментарне фракције чија су се опредељења (програмска) мења- 
ла према ситуацији. И у Народној партији и Партији напрет- 
ка долази 1922. до цепања. Из Народне партије издвојила се 
група са Нолијем и Гуракућијем на челу, од које је касније 
формирана Демократска партија (Рата Ретоктапке). Из 
Партије напретка иступили су умеренији политичари око 
Иљаз-бега Врионија и формирали групу Независних који су о 
важнијим питањима и даље гласали са „напредњацима". 

Више сличности са партијама у западноевропском 
смислу имала су патриотска удружења заступљена у готово 
свим већим албанским градовима. Она су се звала УЛагта 
(Братство), Глаћја Котбетате (Национално уједињење), Веза 
зћорате и слично, а бавила су се пре свега културним циље- 
вима као што је, на пример, организација извођења позори- 
шних представа на албанском. Међутим, почетком двадесетих 
година ова удружења су све више била политизована и пре- 
творена у полигон активности градске грађанске омладине. 
Њихов највећи узор био је Авни Рустеми, који се у међувре- 
мену вратио у Албанију и покушао да координира активности 
удружења широм земље. Он је био и један од главних органи- 
затора оснивања матичног савеза којем су се на конгресу, 

одржаном од 25. априла до 3. маја у Валони, прикључила 34 
друштва. Савез основан на том конгресу назван је „Отаџбина" 
(Атаћеи) и имао је циљ јачање напретка и националног једин- 
ства. Требало је да се чланови међусобно опходе као браћа, 
без мешања у дневну политику. И поред тога, савез „Отаџби- 
на" се, наравно, залагао и за политичке циљеве и пропагирао, 
између осталог, и етничку Албанију, тј. уједињење свих обла- 
сти насељених Албанцима у једну државу. Влада је и овај са- 
вез третирала као политичку организацију. Чиновницима је 
било забрањено да буду његови чланови. Ипијева влада рас- 
пустила је „Отаџбину“ јуна 1922. године. Рустеми је 13. окто- 
бра 1922. основао организацију „Уједињење" (Вазлшт која 
је требала да настави активности распуштеног савеза „Отаџ- 
бина". Ова организација је касније имала одређену улогу за 
време „демократске револуције". 


Република Мирдита 


Национално јединство за које су се залагале „Отаџ- 
бину" и сличне организације било је у Албанији у великој ме- 
ри угрожено не само израженим социјалним и конфесионал- 
ним разликама, већ и сепаратистичким тенденцијама у 
северној Албанији, подстицаним из иностранства (од стране 
Краљевине СХС). У лето 1921. међу Мирдитама избија 
отворена побуна којој је претходило убиство наследног врхов- 
ног вође овог племена Пренк Биб Доде, у лето 1920. године. 
Убиство је било резултат крвне освете, дакле није имало ни- 
какву политичку позадину. Пошто вођа Мирдита није имао 
директног мушког наследника на његово место дошао је ње- 
гов братанац Ђон Марка Ђони, којег је он иначе био искљу- 
чио из тестамента јер није био омиљен међу Мирдитама. 
Ипак, Марка Ђони сада није желео да се одрекне својих то- 
божњих права, па априла 1921. заједно са неколицином след- 
беника одлази у Призрен како би добио југословенску помоћ 
за спровођење својих намера. Добијеним новцем он покушава 
да приволи Мирдите на своју страну и наведе на побуну про- 
тив „турске" власти у Тирани, али му то не успева. Зато се 
враћа у Призрен где проглашава „Републику Мирдита" и се- 
се (иако је био неписмен) за њеног председника. Након тога, 

он шаље делегацију у Друштво народа да тражи признање 
своје државе, у чему је имао подршку владе у Београду. Ме- 
ђутим, ни Друштво народа нити заинтересоване државе, по- 
пут Грчке и Италије, нису биле спремне да то учине, па су 
онда и Југословени одуговлачили са јавним признавањем 
„Републике Мирдита", како не би били оцењени као тајни 
покретачи отцепљења Мирдита. И поред тога, они су ипак 
помагали Марка Ђонија у оружју и опреми и на располагање 
су му ставили војнике бивше Врангелове војске који су након 
бекства из Русије били интернирани у државу СХС. Овако 
„шарене" снаге Марка Ђонија, са свега неколико Мирдита, 
потиснуте су после почетних успеха од стране албанских вла- 
диних снага под вођством Бајрама Цурија. Крајем новембра 
1921. године Марка Ђони бежи у Призрен. Мирдите су по- 
сле преговора са Ахмедом Зогуом изразиле своју лојалност 
влади у Тирани и добиле општу амнестију. Мирдита, некада 
замишљена као албански Пијемонт, нестала је као самостал- 
ни фактор са албанске политичке сцене. Држава СХС је та- 
ко, након убиства Есад-паше, бекством Марка Ђонија изгу- 
била и свог другог савезника у Албанији, али ће пример 
Ахмеда Зогуа показати да ће она свакако и даље имати своју 
улогу у унутрашњој политици Албаније. 


Политичка ситуација у земљи 


Албанска унутрашња политика је крајем 1921. била 
сложенија него икада. Од конгреса у Љушњи, дакле за само 
две године, земља је променила осам влада. После Делвинине 
владе следила су два Врионијева кабинета против којих је, у 
кризним данима мирдитске револуције и југословенске инва- 
зије, формирана опозиција сачињена од парламентарних по- 
сланика из области под окупацијом Југословена или из непо- 
средно угрожених округа. Влади сачињеној углавном од 
Тоски замерено је да запоставља север. Опозициони послани- 
ци су се почетком октобра 1921, на подстицај Хасана При- 
штине, ујединили у „Свету унију" (Вазћкти 1 Зћепјје) чији је 
једини циљ било свргавање Врионијеве владе. Тај циљ оства- 
рен је 19. октобра. Нови премијер постао је Пандели Еванђе- 
ли, православац из Корче, који је дуже време живео у Буку- 

решту где је водио албански клуб Рлипа (Знање). Био је 
представник грађанства, либералног политичког опредељења. 
Његова влада је била прва која у својим редовима није имала 
велепоседнике. Међутим, Еванђели није могао да се избори са 
намесничким већем и феудалном опозицијом, па је смењен већ 
6. децембра 1921. године. 

Намесничко веће потом поверава формирање владе 
косовском Албанцу Хасану Приштини. Приштина је био по- 
знат као фанатични противник државе СХС: он је био осни- 
вач Комитета за националну одбрану Косова (Котпеп ! 
Мекојцег Котђетате е Козоуву) и још јануара 1921. преговарао 
је са Македонском револуционарном организацијом о зајед- 
ничким акцијама. У атмосфери управо умирених албанско-ју- 
гословенских тензија именовање Приштине било је опасан по- 
тез са становишта спољне политике. На унутрашњем плану 
нови премијер наилази на одбијање код већине посланика јер 
је намесничко веће, супротно Уставу из Љушње, радило без 
сагласности парламента који је заседао 10. јануара 1922. Неки 
од министара које је поставио Приштина (Фан Ноли као ми- 
нистар спољних и Гуракући као министар унутрашњих посло- 
ва) нису ни ступили на дужност. Приштина је направио још 
једну грешку сменом Зогуа са положаја команданта владиних 
трупа и именовањем његовог супарника Бајрама Цурија за 
главнокомандујућег оружаних снага. Зогу није прихватио ову 
смену. На позив опозиционих посланика окупљених у Елбаса- 
ну он се са својим снагама из области Мати упутио у Тирану 
како би успоставио уставни поредак. Зогу 14. децембра улази 
у Тирану у којој је у међувремену функционисала прелазна 
влада Намесничког већа. Приштина је дао оставку [. децем- 
бра и нестао. Парламент се поново састао 22. децембра, осу- 
дио је потезе намесничког већа као државни удар и прогласио 
Приштинину владу и све њене одлуке нелегалним. Чланови 
Намесничког већа одговорни за настало стање (бискуп Бумчи 
и Акиф-паша Бичаку) смењени су, док су се остала два члана 
- др Туртули и Абди-бег Топтани - повукла из здравствених 
разлога. Парламент је изабрао ново Намесничко веће које су 
овога пута чинили католик Ндок Пистули, бекташ Омер-па- 
ша Вриони, православац Сотир Пеци и сунита Рефик-бег 
Топтани. Нова влада са Џафер-бегом Ипијем на челу форми- 

рана је 24. децембра, а Ахмед Зогу преузима место министра 
унутрашњих послова. И управо је Зогу, а не бивши чиновник 
управе Ипи, био најјача фигура новог кабинета у који су ушле 
и неке од његових присталица. 

Иако се Ипи описује као помало безбојан бирократа, 
формирање албанске државе је управо под његовом владом 
доживело значајан напредак. Успостављени су дипломатски 
односи са најважнијим европским државама, а Италијани су 
крајем марта 1922. натерани да повуку свој гарнизон из Ска- 
дра. Албанска монета лек уведена је 16. фебруара. Уз учешће 
италијанских, аустријских и мађарских стручњака почела је 
изградња саобраћајне мреже. Зогу је као министар унутра- 
шњих послова покушао да спроведе опште разоружавање ста- 
новништва, али је у томе имао успеха само у централној и ју- 
жној Албанији. У северној Албанији, где се мушкарац није 
могао замислити без оружја и где је још било на снази обичај- 
но право, то није било могуће. Управо одатле је отпочео и пр- 
ви устанак који је Ипијеву владу ставио на тешку пробу. 


Све већи утицај Зогуа 


Бајрам Цури и остали Албанци са Косова, који више 
нису били чланови ни кабинета ни Парламента, са неповере- 
њем су посматрали растући утицај Зогуа. Присилно распу- 
штање владе Хасана Приштине, коју су косовски Албанци 
доживљавали као своју, као и акција разоружавања, пробуди- 
ли су у њима страховање да би Зогу могао да пође стопама 
Есад-паше и заузме пројугословенски курс. Они су с правом 
сумњали да је Зогуу пре свега стало до јачања његовог соп- 
ственог утицаја и да ће се у постизању тог циља користити 
свим средствима. За то време Зогу је у ствари размишљао о 
томе да се што пре ослободи конкуренције наоружаних косов- 
ских Албанца и планинских племена. Бајрам Цури је почео да 
припрема устанак у области Пука и нашао је за то подршку 
других опозиционих снага. Тако је формирана алијанса оних 
који су из најразличитијих разлога били незадовољни, а којој 
су поред Цурија припадали: Зија Дибра, Елез Јусуфи, Ха- 
мид-бег и Абди-бег Топтани, Мустафа Круја Мерлика и не- 
кадашњи командант присталица Есад-Паше Топтанија Халид 

Леши. Једино што им је било заједничко био је страх од 30- 
гуове диктатуре. Оно што су истакли као свој политички циљ 
било је сазивање конститутивне народне скупштине која би 
могла да уреди нови однос снага. 

Устанак је почео 1. марта 1922. године и срамно је про 
пао: Бајрам Цури је после безуспешних покушаја да за своју 
ствар придобије становништво Скадра одустао од борбе. Халид 
Леши је пред Елбасаном пао у борби са владиним трупама. Са- 
мо је Елез Јусуфи успео да са својим Дебранима освоји Тирану. 
У Тирани је од чланова владе остао само Зогу; остатак кабине- 
та и Намесничко веће склонили су се у Елбасан. 

Ситуација би за Зогуа заиста постала критична да у 
том тренутку није добио подршку енглеског изасланика Ха- 
рија Ејреса који је успео да убеди Јусуфија како је он заправо 
несвесно послужио као средство завере врло штетне по зе- 
мљу. Јусуфи се повукао из Тиране још пре него што је Ха- 
мид-бег Топтани са својим људима могао да стигне до главног 
града. Био је то уједно и крај мартовског покрета који је однео 
70 живота. Главне вође побуне су у одсуству осуђене на смрт, 
многи официри ражаловани, а више од 300 људи ухапшено; 
стотине кућа је изгорело, а становништву из побуњених обла- 
сти одређен је принудни рад. 

Устанак чији је циљ био да се спречи Зогуово само- 
влашће имао је сасвим супротан учинак — његова позиција би- 
ла је јача него икад. У складу са новонасталом ситуацијом 2. 
децембра 1922. долази до реконструкције владе: Зогу заме- 
њује Ипија на месту председника владе, задржавајући исто- 
времено и ресор унутрашњих послова, док су на осталим ме- 
стима остали министри из старог кабинета. При проглашењу 
владе Зогу је најавио изборе за уставотворну народну скуп- 
штину, али је претходно требало ревидирати Устав из Љушње 
који се као привремени албански устав показао недовољним. 

Парламент је 8. децембра усвојио Проширени статут 
из Љушње (Затип 1 хојетиаг 1 Гизћије;) којим су јасније дефи- 
нисане надлежности појединих уставних органа. Након тога у 
Албанији долази до поделе власти: извршну власт спроводило 
је Намесничко веће преко владе коју је оно именовало, а усво- 
јио Парламент. Чланове Намесничког већа бирао је Парла- 
мент на три године, без могућности непосредног реизбора. 

Парламент је имао законодавну власт и биран је на четири го- 
дине. Судство је било независно и служило је једино закони- 
ма. Задржана је институција Националног конгреса. Његово 
сазивање је било предвиђено за случајеве када три владе заре- 
дом, које предложи Намесничко веће, не добију поверење 
Парламента. У том случају би Национални конгрес распустио 
или Парламент или Намесничко веће. У пракси, међутим, ни- 
је дошло до такве ситуације. Укинуте су старе турске племић- 
ке титуле (бег и остале). У Албанији није постојала државна 
религија. Гарантована су основна грађанска права. 

Текст новог привременог Устава са 129 чланова био је 
израђен према западним узорима, што је, како се чинило, била 
тежња и новог премијера. Западноевропска оријентација дошла 
је до изражаја и у најситнијим детаљима, па су тако, на пример, 
сви дечаци између 12 и 18 година по закону били обавезни да 
припадају неком извиђачком друштву. У домену спољне поли- 
тике Зогу је важио за присталицу курса који је за циљ имао по 
мирење са државом СХС. Бајрам Цури, Хасан Приштина и 
Мустафа Круја су јануара 1923. године поново покушали да 
подигну устанак како би оборили наводно пројугословенски 
оријентисану владу, али их је жандармерија убрзо поразила. 


Демократска револуција 


Најављени избори одржани су у новембру/децембру 
1923. године и донели су недвосмислену победу политичким 
групама које су подржавале Зогуову политику. Међутим, та 
Зогуова већина је била варљива јер ни његове партијске коле- 
ге из грађанске опције, нити конзервативни велепоседнички 
кругови који су били уз њега нису били спремни да га подрже 
у свим питањима. Они пре свега нису били вољни да безу- 
словно помажу уздизање његове моћи и то се показало већ за 
време првог заседања новоизабраног Парламента. Парламент 
се први пут састао 21. јануара 1924. године и водио расправу 
најпре о „важним" питањима као што је било да ли на почетку 
минутом ћутања треба одати пошту недавно преминулима Ле- 
њину и америчком председнику Вилсону или не. Председни- 
штво Парламента и нова влада требало је да коначно буду 
изабрани 23. фебруара, али до тога није дошло јер је пред по- 

четак заседања извршен покушај атентата на Зогуа. Почини- 
лац је био Бећир Валтер, пореклом из области Мати, члан 
друштва Вазћкти чији је оснивач и вођа био Авни Рустеми, 
иначе иницијатор овог атентата. Том приликом Зогуов живот 
није био угрожен, али је он био довољно тешко повређен да 
није могао да присуствује формирању владе. Без обзира на то, 
успео је да убеди Намесничко веће да формирање владе пове- 
ри Шефћету Верлаћију, који је важио за једног од најбогати- 
јих велепоседника у Албанији. Зогу је годинама био вереник 
његове ћерке Бехије. 

Нова влада преузела је дужност 3. марта. Као и ње- 
гов претходник, и Верлаћи је преузео Министарство унутра- 
шњих послова. Министар спољних послова постао је Иљаз 
Вриони, а министар финансија Муфид Либохова. Био је то је- 
дан конзервативан, претежно муслимански кабинет у којем 
није било представника са севера. Тек средином априла, када 
је унутрашњополитичка ситуација у Албанији постала напети- 
ја, Верлаћи је упражњена места министра правде и просвете 
понудио Луиђу Гуракућију из Скадра и косовском Албанцу 
Фахрију Решитију, која су они прихватили. Тако је дошло до 
цепања опозиције „демократа“ под вођством Фан Нолија. 
Ипак, ни тај потез није више могао да спасе владу, јер је си- 
туација у Албанији постајала све напетија. 

На путу од Тиране ка Скадру убијена су 6. априла 
1924. двојица америчких туриста, Г. Б. де Лонг и Р. Л. Коле- 
ман. Пошто Американцима ништа није било украдено било је 
јасно да је опозиција заправо Зогуу подметнула убиство. Зогуа 
су окривили да је тиме желео да покаже свету да је једино он 
био у стању да обезбеди мир и поредак у земљи. Мако ова оп- 
тужба вероватно није била основана, иза другог убиства, које 
је у то време у Албанији узнемирило духове, готово сигурно је 
стајао Зогу: 20. априла извршен је атентат на Авнија Рустеми- 
ја који је два дана касније подлегао ранама. Општи став је био 
да се Зогу на тај начин свети за атентат Бећира Валтера, којег 
је испланирао Рустеми. Рустемијева сахрана, одржана 30. 
априла у Валони, претворила се у демонстрације против владе 
којој је пребацивано саучесништво у злочину. У њима је уче- 
ствовало више од 10.000 људи, међу којима и министри Гура- 
кући и Решити, Сотир Пеци из Намесничког већа, као и 26 

посланика Парламента. Након погреба опозициони посланици 
су одлучили да се не враћају у Тирану јер у њој, због близине 
Зогуовог завичаја Мати, за њих није било безбедно. 

Број парламентараца окупљених у Валони се до краја 
маја попео на више од четрдесет. Рад Парламента у Тирани 
био је ограничен, а Верлаћијева влада се више није могла 
ослонити на своје трупе. Командант гарнизона у Скадру Ре- 
џеп Шала придружио се владиним противницима, док су Бај- 
рам Цури и Елез Јусуфи поново позвали своје људе на оруж- 
је. И заповедник гарнизона Пермети у јужној Албанији 
Касем Ћафезези и командант жандармерије Шефћет Корча, 
Зогуов лични противник, пришли су опозицији. Тако је влада 
потпуно остала без полуга власти и Верлаћи даје оставку 27. 
маја 1924. године. Његов наследник Иљаз Вриони је узалуд- 
но покушавао да преговара са устаницима. Када су се против- 
ничке снаге, које су сада бројале већ 12.000 људи, приближи- 
ле главном граду влада је преко Драча побегла у Италију. 
Зогу се са 500 својих присталица пробио до Југославије. Ћа- 
фезези је са својим људима 10. јуна ушао у Тирану и тиме 
означио победу „демократске револуције" у Албанији. 

Нову владу формирао је вођа демократа, епископ 
Фан Ноли. У њој су била и обојица војних вођа револуције 
(Реџеп Шала као министар унутрашњих послова и Касем 
Ћафезези као министар војске), док је Гуракући постао мини- 
стар финансија. Свој програм влада је објавила 19. јуна и он је 
обухватао 20 тачака од којих су се неке чиниле доста ради- 
калним, али без изгледа да буду реализоване. Тако је било 
предвиђено и опште разоружање становника. Иако су и рани- 
ји покушаји ове врсте били осуђени на пропаст, разоружање 
се односило и на снаге које су револуцију довеле до победе, на 
пример присталице Бајрама Цурија и Елеза Јусуфија. Остале 
програмске тачке обухватале су: искорењивање феудализма, 
побољшавање положаја сељака, смањење и „чишћење" чинов- 
ничког апарата (при чему је вреднована патриотска оријента- 
ција), промену пореског система у корист народа, поспешива- 
ње увоза капитала и истовремено заштиту албанског капитала. 
Програм је обухватао и реформу управе, правосуђа, здравства 
и образовања, активности на подизању угледа Албаније у 
иностранству и неговање пријатељских односа према свим зе- 

мљама, а посебно према суседним државама. Већина тачака у 
програму биле су само намере са мало изгледа за реализацију, 
чак и да је влада Фан Нолија имала времена за њих. А није. 
Премијер је био толико сигуран у своју власт да је крајем ав- 
густа заједно са Цуријем и Гуракућијем отпутовао на два ме- 
сеца у Женеву како би у Друштву народа тражио финансијску 
помоћ за Албанију. Међутим, финансијску помоћ није добио 
нити је успео да за своју владу испослује међународно призна- 
вање. Напредак је учињен само у односима са Совјетским Са- 
везом, са којим су још децембра 1924. успостављени дипло- 
матски односи. Контакти са Москвом били су остварени још 
за време Ипијеве владе, неговани за време Зогуа, а „црвеног 
епископа" Фан Нолија противници су, због односа са Мо- 
сквом, окривили да жели да у Албанију уведе бољшевизам. 


За то време су Зогу и други одбегли политичари 
припремали свој повратак, при чему је Зогу имао кључну уло- 
гу. Уз подршку југословенске владе он је на Косову окупио 
добровољце и војнике из редова Врангелове армије, укупно 
више од 3.000 људи. Југословенска војска му је на располага- 
ње ставила и људство са брдском артиљеријом и митраљези- 
ма. У исто време и Муфид Либохова и Костаћ Кота почињу 
да окупљају добровољце у Грчкој. Средином децембра 1924. 
године ове снаге крећу ка Албанији са југословенске и грчке 
стране, потпомогнуте у почетку регуларним југословенским 
трупама. Владине снаге, које су биле неприпремљене и слабо 
наоружане, нису се могле супротставити овој инвазији. Фан 
Ноли и његова влада, после узалудних покушаја да код Дру- 
штво народа протестују против југословенске агресије, одлазе 
23. децембра у Валону, а одатле два дана касније у Италију. 
Зогу је већ 24. децембра без борбе ушао у Тирану. 

Фан Ноли је покушао да своју борбу против Зогуа 
настави из иностранства. Најпре је уживао Мусолинијево го- 
стопримство у Италији, потом је живео у Немачкој и Аустри- 
ји где је основао Национални револуционарни комитет (Кот!- 
теп Мастопа! Кеудисопаг = КОМАКЕ). Из политичког живота 
повукао се 1932. године и био поново епископ Албанске пра- 
вославне цркве у Америци, али му је до краја приписиван 
прокомунистички став. 

Под маском искључивог залагања за поновно успо- 
стављање легалитета Ахмед Зогу опет враћа Врионијеву вла- 
ду, оборену јуна месеца, иако је било јасно да је све било само 
увод у нешто сасвим друго: 5. јануара 1925. Вриони и званич- 
но подноси оставку, након чега је Рефик Топтани формирање 
нове владе могао понудити само Зогуу као једином преоста- 
лом члану Намесничког већа. Од тог тренутка у албанској 
историји почиње „Зогуово време" у којем је Албанија као по- 
следња од европских држава требало да постане краљевина. 


Од председника државе до краља: 
Зогу на власти 


Република Албанија (1925-1926) 


Зогу је 6. јануара 1925. године формирао свој каби- 
нет и њега су чинила свега три члана; његово неповерење пре- 
ма албанским политичарима је изгледа још било велико. По- 
ред Зогуа, који је као што је била пракса преузео и 
Министарство унутрашњих послова, владу су чинили још Му- 
фид Либохова и Костаћ Кота, такође задужени за по неколи- 
ко ресора. Министарство војске је било укинуто јер се војска 
показала политички непоузданом. Парламент се поново састао 
17. јануара. Био је то заправо крњи парламент јер је трећина 
посланика — они који су подржали „демократску револуцију" 
— побегла у иностранство. Парламент је сада заправо требало 
да испуни свој прави задатак: да донесе коначан устав, будући 
да је изабран као уставотворна национална скупштина. 

Најпре је требало донети начелну одлуку о будућем 
државном уређењу. Албанија је још од времена Вида формал- 
но и даље била монархија. Међу посланицима је било оних ко- 
ји су се залагали за њено очување. Чак је и Вид поново поме- 
нут. Међутим, Зогу је имао друге планове, па је национална 
скупштина 21. јануара 1925. године донела одлуку да Албани- 
ја постане република. Намесничко веће је распуштено. Зогу је 
31. јануара изабран за председника државе. Потом је Парла- 
мент 7. марта донео Устав, израђен по узору на амерички. 
Албанија је постала парламентарна република са председни- 

ком на челу. Председник је имао готово неограничена овла- 
шћења: не само да је био први човек државе, већ и председ- 
ник владе и врховни командант оружаних снага. Он је имено- 
вао министре, високе државне службенике, судије и официре. 
Он је преко министара спроводио извршну власт, док је зако- 
нодавну власт имао Парламент, који се састојао из два дома: 
Посланичког дома и Сената. Он је бирао председника, чији је 
мандат био седам година. 

Након што је себи на тај начин створио легалну осно- 
ву власти, Зогу се позабавио тиме да своју владавину осигура 
и на други, више балкански начин и онемогући сваки покушај 
да буде свргнут са владајуће позиције. 

Аичне противнике је уклонио. Прва жртва међу ви- 
ђенијим људима био је Луиђ Гуракући, убијен 2. марта 1925. 
у Барију. Бајрама Цурија, који се повукао у планине северне 
Албаније, ухватиле су владине снаге. Да би избегао затвор он 
је извршио самоубиство 29. марта 1925. године. На тај начин 
Зогу се ослободио не само заклетог непријатеља, већ и про- 
тивника који је за њега и на војном плану представљао опа- 
сност. Осим тога, сам догађај послужио је као добар доказ Ју- 
гославији да Зогу предузима акције против косовских 
иредентиста. Последња жртва био је Хасан Приштина, осни- 
вач и вођа Косовског комитета за одбрану, којег је судбина 
стигла 14. августа 1933. када га је у Солуну убио један од 30- 
гуових агената. У сваком случају, и он је био један од оних ко- 
ји су Зогуу радили о глави. 

Иако је на власт дошао уз југословенску помоћ, Зогу 
није био безусловни савезник Краљевине СХС, како се тоу 
Београду очекивало. Убрзо је почео економски да се ослаша 
на Италију. Уговор о пловидби и трговини, склопљен још ја- 
нуара претходне године, ратификован је 10. марта 1925. го- 
дине. Већ 15. марта потписан је и банкарски уговор о зајму. 
У Риму је основана Албанска народна банка (Вапка Котрвета- 
те е Зћлрил - Вапса Мастопа!е а Арата) са Стеапо Папапо 
као главним акционаром. И зајам у висини од 50 милиона 
златних франака, са високом каматом, дало је италијанско 
друштво „остетарет [о зуНирро есопот!со аап' Абђата (57ЕА). 
На тај начин Италија је имала знатну контролу над албан- 
ским финансијама. 

Корак даље отишло се са тајним војним споразумом 
склопљеним у форми размене писама између Зогуа и Мусо- 
линија 23. и 26. августа 1925. године. Њиме је предвиђена 
обавеза узајамне помоћи, а у случају заједничких војних акци- 
ја албанска војска би се ставила под италијанску врховну ко- 
манду. За случај територијалних промена на Балкану било је 
предвиђено да се Италија заузме за припајање Албанији 
области насељених Албанцима. Албанија се, са друге стране, 
обавезала да без италијанског учешћа не улази ни у какве са- 
везе нити војне споразуме са другим државама. 

Између Албаније и Италије је 27. новембра 1926. 
потписан тзв. Први пакт из Тиране. Он је назван „Пријатељ- 
ско-безбедносним пактом" и њиме је утврђено да би сваки по- 
ремећај уперен против политичког, правног и територијалног 
заиза дио у Албанији био у супротности са међусобним поли- 
тичким интересима обеју земаља потписница. Италија и Алба- 
нија су се обавезале на међусобну подршку и сарадњу и обе- 
ћале да са другим земљама неће склапати споразуме на штету 
интереса друге стране. У случају спора обе уговорне стране су 
пристале да се подвргну посебном поступку поравнања. У 
Пакту се није изричито помињала Друштво народа. 

Суседне државе су овај уговор оцениле као поремећај 
равнотеже на Балкану. Посебно су се заоштрили односи са 
државом СХС. Још пре склапања Пакта, 20. новембра 1926, 
у планинској области Дукађин у северној Албанији, избио је 
устанак католичких планинских племена. Устанак је, наводно, 
имао подршку југословенске стране. Предводио га је католич- 
ки свештеник Дони Лозо Цака и владине снаге су га сурово 
угушиле. Односи са Београдом су још више погоршани када је 
албанска влада 27. маја 1927. ухапсила Вука Ђурашковића, 
преводиоца у југословенском посланству. Ђурашковић је ро- 
ђен у Црној Гори, али је тада већ више година имао албанско 
држављанство. Осумњичен је за шпијунажу, иако без доказа. 
Било је очигледно да је све било замишљено као провокација 
са албанске стране и — имало је потпуни успех. Југословенска 
влада протестовала је неуобичајено оштром нотом, називајући 
читав догађај „бруталним актом" на дипломатски имунитет 
Ђурашковића. Поред тога, тражено је хитно ослобађање пре- 
водиоца и одговарајућа накнада. Југославија је уз то претила и 

прекидом дипломатских односа и ту претњу је остварила 4. ју- 
на 1927. године. Афера је изглађена 2. јула уз посредовање 
Италијана, при чему је Мусолини био у прилици да одигра 
своју заштитничку улогу. 

Да би Албанију и Зогуа још више везали за Италију 
Мусолини и Уго Сола, италијански амбасадор у Тирани, при- 
премили су план од три тачке: склопити нови одбрамбени савез 
Италије и Албаније, претворити Албанију у монархију (као 
уступак Зогуу) и оженити Зогуа како би се обезбедио престо- 
лонаследник. Преговоре о томе су у Тирани водили Зогу и Со- 
ла. Ти преговори су се одужили јер је Зогу, упркос жељи да 
добије краљевску круну, оклевао да Албанију учини потпуно 
зависном од Италије. У септембру је чак дошло до једномесеч- 
ног прекида у преговарању када је Зогу сазнао да Италија и 
даље финансира његовог главног противника Хасана Пришти- 
ну. За време тог прекида збио се догађај чија позадина ни до 
данас није расветљена. Наиме, у Прагу је 14. октобра 1927. 
студент Албанац, по имену Алћивијад Беби, убио албанског 
амбасадора Цене Криезијуа. Убица је ухапшен и за време суд- 
ске расправе и сам убијен. Криезију је био Зогуов шурак и као 
амбасадор акредитован у Београду и Прагу. Важио је за заго- 
ворника тесне југословенско-албанске сарадње, па су се отуда 
убрзо чуле гласине да иза атентата стоји Италија, док је било и 
оних по којима је налогодавац сам Зогу. Било како било, Крие- 
зијуово убиство значило је преокрет у италијанско-албанским 
преговорима који су од тог тренутка настављени без застоја. 

Други пакт из Тиране потписали су 22. новембра 
1927. Сола и албански министар спољних послова Иљаз 
Вриони. Уговор је назван „Одбрамбеним савезом" и потписан 
је на рок од двадесет година (Први пакт из Тиране био је 
ограничен на пет година), а уколико не би посебно био преки- 
нут то би значило аутоматско продужавање његовог важења. 
Уговором је изричито било наглашено да и даље важе сви би- 
латерални уговори склопљени након пријема Албаније у 
Друштво народа. Склопљени савез односио се на ситуације у 
којима би нека од уговорних страна била неоправдано напад- 
нута. Тада би одговарајућом акцијом ти непријатељски напади 
били не само одбијени, већ би се противничкој страни пружи- 
ло праведно задовољење. У случају рата савезничкој страни 

би се на располагање ставила сва војна, финансијска и остала 
помоћна средства, уколико је то потребно. 

Мировни преговори и преговори о склапању примир- 
ја могу се водити само у међусобном договору. Уговор је про- 
ширен текстом преписке између Соле и Врионија од 22. но- 
вембра. Њиме се утврђује да врховну команду над оружаним 
снагама преузима угрожена страна. Исто је важило и у случа- 
ју повлачења снага након склапања мира. Други пакт из Ти- 
ране је у поређењу са Првим донео проширење у вези са вој- 
ним питањима; тиме је обнародован за Мусолинија тајни војни 
споразум из 1925. године. Уговор је за Мусолинија био корак 
даље у планираном опкољавању Краљевине СХС, иако је ње- 
гов ефекат умањио нешто раније склопљени (11. новембра 
1927) француско-југословенски уговор о сарадњи и пријатељ- 
ству. Мусолини је веровао да Зогуа има у шаци, будући да му 
је за долазак на престо била потребна италијанска подршка. 

Решавање питања државног уређења је свесно избе- 
гавано како се не би створио утисак да постоји директна веза 
између претварања Албаније у монархију и Другог пакта из 
Тиране. Почетком 1928. Зогуово крунисање је ипак било 
предмет разговора, који су се одвијали преко амбасадора Соле 
у Тирани између италијанске и албанске владе. Требало је 
најпре решити два проблема: уставно-правно питање и коју би 
краљевску титулу Зогу требало да изабере. 

Устав из 1925. могао је бити промењен двотрећинском 
већином у Парламенту, али променом Устава није могло бити 
доведено у питање уређење државе као републике. Уколико се, 
дакле, тежило поновном увођењу монархије у Албанију, за то је 
био потребан нови устав, а њега је могла донети само нова 
уставотворна народна скупштина. Оба дома Парламента су 7. 
јуна 1928. распуштена, након чега је председник Зогу 16. јуна 
објавио изборе за уставотворну скупштину. Како жељени ре- 
зултат није смео бити сасвим препуштен случајном избору, биле 
су брижљиво спроведене манипулације. Италијани су за спро- 
вођење избора, па тако и давање мита, ставили на располагање 
десет милиона лира. Истовремено, влада је оживела монархи- 
стички покрет као израз „жеље народа" за променом система. 

Питање краљевске титуле било је политичка ствар јер 
је Зогу могао да бира између две могућности: могао је да буде 

„краљ Албаније", за шта су се залагале Енглеска и Францу- 
ска узимајући у обзир интересе Југославије, док је он сам био 
више за „краља Албанаца" у чему га је индиректно охрабри- 
вала Италија, јер би овом титулом били обухваћени и Албан- 
ци изван досадашњих државних граница. 

Уставотворна Народна скупштина се први пут саста- 
ла 25. августа, изабравши Панделија Еванђелија за свог пред- 
седника, и 1. септембра 1928. прогласила Зогуа „краљем Ал- 
банаца" (Мбкег 1 Зћртргтатеуе!). Нову краљевину одмах је 
признала Италија, потом Грчка, Мађарска, САД и Ватикан; 
упркос провокативној титули Југославија је признала нову 
краљевину већ 16. септембра, што је у Италији дочекано са 
извесним разочарањем. 


Албанија као краљевина (1928— 1939) 


Након проглашења краљевине, Народна скупштина је 
морала да се прихвати свог основног задатка — израде новог 
устава. Он је проглашен 1. децембра 1928. године и у њему је 
Албанија дефинисана као „демократска, парламентарна, на- 
следна краљевина". Законодавну власт имали су краљ и Пар- 
ламент који је сада био једнодомни. Извршну власт имала је 
влада. Владу је постављао краљ, а морала је имати и подршку 
Парламента. Уставотворна народна скупштина претворена је у 
регуларан парламент. 

Зогу се трудио да за свој режим обезбеди што ма- 
совнију базу. Зато се ослонио на читав низ организација ко- 
јима је делом председавао он сам, а делом чланови краљев- 
ске породице. Најважнија организација међу њима био је 
Национални савез албанске омладине (Епл Котбетаг Рје!- 
тетја 5Зћартате), под покровитељством Зогуа. У Савез се 
морала учланити сва мушка и женска омладина млађа од 18 
година. Његов задатак био је да води рачуна о „телесном, 
моралном и патриотском одгоју" младих; повремено му је 
поверавана и предвојничка обука. Чланство је било унифор- 
мисано. Постојала је очигледна сличност са италијанском 
фашистичком организацијом Ваша. Савез је имао и умет- 
ничку секцију која је организовала наставу сликања и ваја- 
ња, као и уметничке изложбе. 

„Албанска жена" (Отиаја 5Аћртргате) било је добро- 
творно друштво којем је најпре председавала краљева мајка, а 
потом и сестра Сеније. Имало је своје огранке по целој земљи 
и пружало је, између осталог, савете мајкама. Принцеза Се- 
није је била и председник албанског Црвеног крста. Принце- 
зе, краљеве сестре (Зогу их је имао шест), служиле су и за 
узор, па су се свесно облачиле у западном стилу како би му- 
слиманке у Албанији одвратиле од ношења фереџе. 


ме БА а 5 = 


Женске ношње из Албаније 


Зогу је имао много проблема у тежњи да својој и да- 
ље веома оријенталној земљи да западњачки изглед, али је не- 
говао и култ личности, у чему га је надмашио једино Енвер 
Хоџа. Прозвао је себе „краљем спаситељем" (Мбгтег-5ћрепт- 
јат) и Скендербеговим наследником. У песмама је слављен као 
генијални државник и сврставан је у ред „албанских“ велика- 
ша као што су били Александар Велики, Пир и, наравно, 
Скендербег. Нове улице и мостови носили су његово име. 

Упркос западноевропској спољашњости Зогу је ипак 
остао оријентални моћник који је сву власт држао у шаци. Није- 
дан министар, чиновник или официр није могао бити именован 
или отпуштен без његове сагласности. Љубоморно је био посве- 

ћен томе да не дозволи да било који његов сарадник постане 
моћнији од њега. Његово неповерење спречавало га је да подели 
овлашћења. Окретао би једног министра против других и код 
свих стварао утисак како зависе само од њега, краља. Пошто су 
државни функционери били лоше плаћени, често су били мења- 
ни и нису примали пензију. Они су се трудили да се за време 
службовања што више обогате. Корупција је у Албанији била 
уобичајена. Ни сам Зогу није штедео мизеран албански државни 
буџет да би задовољио своје финансијске потребе. Око девет 
процената државног прихода (отприлике три и по милиона злат- 
них франака) годишње трошено је на краљевску кућу. 


Реформска политика краља Зогуа 


Међу Зогуовим покушајима модернизације било је и 
оних који се нису односили само на спољашње промене. Он се 
залагао и за темељне реформе како би албанску државу и ал- 
банско друштво прилагодио захтевима новог доба. Најважни- 
ја реформа коју је крал> Зогу започео била је аграрна реформа. 


Аграрна реформа 


Албанија је била пољопривредна земља. Око 85% 
становништва живело је на селу. Међутим, од укупно око 
140.000 сеоских домаћинстава (1930) само је 48% поседова- 
ло сопствену земљу, а 52% је земљиште узимало у најам од 
земљопоседника. Самосталне сеоске породичне задруге нала- 
зиле су се пре свега у планинским пределима на северу, док 
су на југу преовладавали велики поседи у рукама малог броја 
веких породица као што су били Вљоре или Вриони, који су 
поседовали и по 60.000 хектара обрадиве земље. Зогу је још 
крајем 1928. најавио промену власничких односа. Тиме је, са 
једне стране, хтео да сељацима без поседа обезбеди земљиште 
и тако популаризује свој режим, а са друге стране ослаби еко- 
номски и политички утицај велепоседничких породица. За из- 
раду пројекта аграрне реформе Зогу је ангажовао италијан- 
ског експерта за аграр, професора Ђованија Лоренцонија. 
Закон о аграрној реформи албански парламент је усвојио 13. 

априла 1930. године. Њиме је била предвиђена делимична 
експропријација. Властелину је требао да преостане минимум 
од 40 хектара обрадиве земље. Уколико његова породица бро- 
ји више од четири члана, на сваког додатног члана додаје се 
још пет хектара. Остатак поседа је требало да буде подељен 
на три дела, и то: две трећине остале би властелину уколико 
се он бави пољопривредом, а преостала трећина би му била 
одузета у корист сељака беземљаша, али уз накнаду. Породи- 
це сељака могле су добити до пет хектара земљишта по цени 
од 20 златних франака за хектар и тај износ су могле да плате 
у, за ту сврху основаној, Државној аграрној банци (Ванпка Виј- 
гезоге 1те ет) и то у десет годишњих рата. Плаћање би по- 
чело тек после пет година. Велепоседници би добили одштету 
у акцијама Аграрне банке. 

Аграрна реформа урађена је према сличним законима 
из других земаља југоисточне Европе и требало је да доведе 
до побољшања власничких односа на селу. Међутим, она је 
углавном спроведена само на папиру. Велепоседници су поку- 
шали да поклонима и фингираним продајама унутар породице 
смање своје поседе како би избегли велику експропријацију, 
тако да је до 1938. године извршена прерасподела само 4.700 
хектара приватних и 3.400 хектара државних поседа. Корист 
су извукле избегличке породице са Косова. Аграрна реформа 
се, тако, може сматрати неуспелом. Чак ни онај други цил. 
није био постигнут: породице велепоседника, које су желеле 
да Зогуа лише моћи, а пре свих његов потенцијални таст Вер- 
лаћи, сада су се окренули Италији. Тако је Мусолини могао 
да у Албанији створи другог савезника на којег би се ослонио 
у случају да буде потешкоћа са Зогуом. 


Законодавство 


Зогуови реформски покушаји су у другим областима 
били нешто успешнији. Тако су стари османски закони укину- 
ти, а обичајно право ограничено увођењем грађанског законика 
према француско-италијанско-швајцарском узору и кривичног 
законика према италијанском узору. Крвна освета због тога 
није потпуно нестала, али је било знатно мање случајева само- 
сталног спровођења правде. Нови трговачки законик уведен је 

1932. године, такође по италијанском узору. Иако још није могло 
бити речи о правној држави, новим законодавством је, ба- 
рем споља, достигнуто прилагођавање европским стандардима. 


Школе и цркве 


Побољшања је у Зогуово време било и на пољу обра- 
зовања. У Албанији је 1937. године било 626 основних школа 
до петог разреда, што је у односу на 1927. било повећање од 
14%. Било је 18 школа виших разреда (повећање од 80%), 
међу којима три гимназије и један лицеј са наставом на фран- 
цуском (у Корчи), две „нормалне школе" (5лКкоЏа Моттаје) за 
образовање пре свега наставног кадра за предшколске и 
школске установе, као и друге стручне образовне установе. У 
оквиру реформе образовања, започете 1938, основане су 
стручне школе (512КоЏа е Рипех) у којима је на курсевима који 
би трајали од две до четири године било предвиђено стицање 
специфичних вештина везаних за занате, пољопривреду или 
трговину. Међутим, ова реформа није имала већег ефекта бу- 
дући да су годину дана касније Италијани заузели земљу. 

Сва поменута побољшања не смеју сакрити чињеницу 
да је само један део омладине школског узраста похађао шко- 
лу - 1938. године тај број је износио 36,7%. Високошколско 
образовање у Албанији није било могуће, а на студије су Ал- 
банци морали да одлазе у иностранство. Најчешће се школо- 
вало у Италији, Аустрији и Француској. Школске 1936/37. 
било је 363 студента на иностраним универзитетима који су се 
финансирали из приватних средстава и 65 са стипендијама ал- 
банске државе. 

Проблеме је створио још одраније започет покушај 
албанске владе да у области школства заведе државни моно- 
пол. Зогу је желео да тиме пре свега ограничи страни (итали- 

јански и грчки) утицај у Албанији. Овим су биле погођене не 
само италијанске школе, већ и школе црквених заједница, 
осим ако нису служиле искључиво образовању свештенства. 
Након што је Грчка протестовала због затварања школа са 
наставом на грчком, које је држала Православна црк-ва, иу 
све то чак укључила и Друштво народа, албанска влада је мо- 
рала да направи уступак. Крајем 1935. мањинама је поново 

признато право на приватне школе, а 1936. је поново у потпу- 
ности укинута забрана приватних школа. 

Као и школе, Зогу је и црквене заједнице хтео чвр- 
шће да веже за државу и ослободи их страног утицаја. Већ 16. 
јула 1929. године црквеним заједницама је наложено да до- 
ставе статуте како би влада разматрала њихово усвајање. 
Истовремено им је ускраћена могућност да примају финансиј- 
ску помоћ из иностранства. Било је предвиђено да именоване 
поглаваре црквених заједница мора одобрити краљ. 

Прва црквена заједница која је објавила свој статут 
била је Православна црква и то као Аутокефална православна 
црква Албаније (Каћа Отћодћокзе Ашодејае 12 Лар). Ал- 
бански православци су и раније покушавали да се ослободе 
Васељенске патријаршије из Цариграда. Један од утмељивача 
аутокефалности био је Стилијан Фан Ноли који је 1908. у 
Њујорку први пут одржао литургију на албанском, а 1919. го- 
дине постао је епископ Албанске православне цркве у Амери- 
ци, независне од патријаршије у Цариграду. Након што је 12. 
септембра 1922. године скупштина свештенства и редовника у 
Берату прогласила независност Албанске православне цркве 
Фан Ноли је привремено преузео вођство. Патријарх у Цари- 
граду није признао самовољну одлуку албанских православаца 
и био је спреман да дозволи само аутономност Албанске цр- 
кве, са богослужењем на грчком. Не обазирући се на то, први 
статут донет 29. јуна 1929. у Корчи увео је албански као је- 
зик богослужења. Васељенска патријаршија је, након дужих 
преговора у које је био укључен и Зогу, 1937. године призна- 
ла независност Албанске православне цркве. 

За разлику од Православне цркве Католичка црква 
је већ имала чврсту организацију са две надбискупије. Като- 
лици су запажено учествовали у албанском националном по- 
крету, а сама Католичка црква је - захваљујући својој доброј 
организацији и образовању клера — у културном и друштве- 
ном животу Албаније играла много важнију улогу него што би 
се према малом броју католика од укупног становништва МО- 
ТАО претпоставити. Однос између муслиманског краља и като- 
лика, који су иначе ретко учествовали у власти, није увек био 
задовољавајући, а поготово не после затварања језуитске и 
фрањевачке школе у Скадру 1933. године. Обе стране су, 

ипак, радиле на приближавању јер су једна другој биле по- 
требне: Католичкој цркви су требале њене школе и финансиј- 
ска подршка државе, а Зогуу је црква била потребна због 
планова везаних за његово венчање. Невеста је, наиме, треба- 
ло да буде пореклом из неке од европских племићких породи- 
ца, по могућству католкиња. 

И свакако највећа црквена заједница, муслимани, мо- 
рала је 1929. године да изађе са статутом. Њиме је уведена 
не само нова организација цркве, већ се и тежило извесној мо- 
дернизацији ислама у Албанији. Тако су муслимани позвани 
да пропагирају братство Албанаца свих вероисповести и да се 
упознају са тековинама модерне цивилизације. Полигамија, у 
Албанији ионако слабо заступљена, била је забрањена, а саве- 
товало се да се фереџа не носи. Дервишком реду бекташа, 
трећој по величини верској заједници у Албанији, који је све- 
сно био патриотски настројен, није успело да 1929. године за 
себе добије сасвим одвојену позицију. Одобрена им је само 
аутономија унутар исламске верске заједнице. 


У северноалбанским планинским областима углавном су фрањевци 
били духовни пастири католика, цршеж М. Е. Дурам 


Политичка „либерализација " 


Зогу је предузимао све да популаризује свој режим, 
унесе у земљу прозападни утицај, ојача државност Албаније, 
па тиме и своју моћ. Трудио се, такође, и да се ослободи не- 
пријатеља из земље и иностранства. Потоње му није успело у 
потпуности јер су и Италија и Југославија и даље финансирале 
емигранте како би имале средство којим би могле да врше 
притисак на краља. За време посете Бечу, 20. фебруара 1931, 
на Зогуа је покушан атентат иза којег су стајали пројугосло- 
венски емигрантски кругови. У том покушају краљ је остао не- 
повређен. Годину дана касније у Валони је откривена тајна 
организација, наводно финансирана из Београда, која је имала 
за циљ смањење италијанског, тј. поновно успостављање југо- 
словенског утицаја у Албанији. Неколицина млађих жандар- 
меријских и војних официра је 14/15. августа 1935. покушала 
да у централној Албанији инсценира устанак којег су подржа- 
ле разне опозиционе групације, међу којима и чланови вели- 
ких племићких породица као што су Вриони и Вљора, грађан- 
ски интелектуалци, па чак и комунисти. Једини заједнички 
циљ било је поновно успостављање републике и развлашћење 
корумпиране владајуће клике. Устанак су, ипак, брзо угушиле 
снаге верне краљу. 

После овог брзог окончања побуне, Зогу — који је 
имао непогрешиви политички инстинкт када је требало очува- 
ти његову моћ — покушава да изађе у сусрет опозиционом 
расположењу, па је 22. октобра 1935. године формирана нова 
влада под вођством либерално настројеног Мехдија Фраше- 
рија и у њу у првом реду улазе млађи грађански интелектуал- 
ци. Они су заступали два политичка правца слична по својим 
циљевима: и „Млади" (Те тре) и представници „Новог ал- 
банства" (Меозћфртаттта) тежили су снажној модернизацији 
земље. Остацима конзервативног оријенталног начина живо- 
та супротстављена је западна цивилизација. У политици је 
била дозвољена конструктивна критика, али је краљ остао не- 
додирљив. Либерализацију политичког живота следило је ду- 
ховно ослобађање Албанаца. У средишту свих промена било 
је јединство нације. Фашистичка Италија и кемалистичка 
Турска важиле су за узоре код којих је то јединство већ било 
остварено. 

Нова влада донела је врло захтеван програм. Пред- 
виђено је било чишћење полиције и чиновничког апарата од 
корупције, становништву би се доделило право на жалбу про- 
тив самовоље чиновника. Планирано је знатно унапређење 
образовања, као и побољшање тешког положаја пољопривреде 
формирањем задруга. Од свега тога остварено је врло мало, 
јер влада није могла да изађе на крај са „Старима" (Теујегет) 
који су у Парламенту још доминирали, а није имала ни довољ- 
ну подршку од стране Зогуа. Конкретне мере пропале су због 
недостатка новца. 

Фрашеријев кабинет је 7. новембра 1936. морао да да 
оставку. Тако је пропао Зогуов покушај да укључивањем гра- 
ђанских, западно оријентисаних политичара своју политику 
постави на нове основе. У кабинетима који су следили доми- 
нирали су опет стари политичари из редова бегова. 


Спољна политика 


Иако је Зогу постао крал. захваљујући подршци Ита- 
лијана, он је ипак покушавао да се ослободи италијанске стеге 
или да је барем мало попусти. Зато се албански краљ проти- 
вио да продужи Први пакт из Тиране након његовог истека у 
новембру 1931. године. То је чинио уважавајући, пре свега, 
антииталијанско расположење у земљи, али и чињеницу да је 
потписивањем Другог пакта из Тиране онај први заиста по- 
стао сувишан. И поред тога Италијани су били испровоцира- 
ни тиме што се Зогу усудио да демонстрира самосталност, па 
су почели форсирање пројекта царинске уније како би Алба- 
нију још чвршће везали за Италију. Царинска унија је за Ал- 
банију била финансијски неповољна јер се највећи део албан- 
ске спољне трговине обављао преко Италије, а приходи од 
царине чинили су готово четвртину албанских државних при- 
хода. Осим тога, у царинској унији би албански произвођачи 
били незаштићени пред италијанском конкуренцијом. Зогу се 
истрајно одупирао царинској унији упркос снажном притиску 
Италијана, све док они јануара 1933. године коначно нису од- 
устали од пројекта. 

Зогу је, поред тога, водио и политику којом је, са јед- 
не стране, провоцирао Италијане, а са друге свом народу је 

хтео да представи слободно политичко деловање. Тако је де- 
цембра 1932. године Албанцима забрањено да похађају ита- 
лијанске школе, италијански војни инструктори су отпуштени, 
из државне службе отпуштани су Албанци ожењени странки- 
њама итд. Ипак, све то није могло да сакрије потпуну финан- 
сијску зависност Албаније од Италије. Италијанска влада је 
јуна 1931. године Албанији одобрила нови бескаматни зајам у 
висини до десет милиона златних франака годишње, током де- 
сет година, који је био намењен попуњавању хронично празне 
државне касе. На тај начин је Италија у рукама имала сред- 
ство притиска које је могла у свако доба да искористи, кад год 
би било потешкоћа са Зогуом. А таква ситуација наступила је 
већ 1932. године. Пошто Италијани нису хтели да дају новац, 
албански буџет је са 32 милиона златних франака, за буџетску 
1932/33. годину, у 1933/34. морао да буде смањен на 24 ми- 
лиона. Чиновници и официри су отпуштани или су добијали 
мање плате. Зогу је узалудно покушавао да од неке друге 
стране (Друштва народа, Југославије) добије новац. Показало 
се да је Албанија спољнополитички изолована, да су европске 
силе прихватиле утицај Италије у Албанији и да су суседне 
балканске државе Зогуову краљевину сматрале италијанском 
испоставом. 

Као што су још у време Републике Албаније пропали 
сви покушаји прикључења Малој Антанти, тако је игнорисана 
и жеља Албаније да приступи Балканском савезу који је 9. 
фебруара 1934. године склопљен између Југославије, Грчке, 
Румуније и Турске. Чак су и покушаји да се преко Берлина 
добије подршка немачког Рајха били без успеха. Тако Алба- 
нији није остало ништа друго него да се држи савеза са Ита- 
лијом. Мусолини је тада Албанцима јасно ставио до знања да 
себи не могу да приуште сопствену спољну политику, а као 
одговор на албанске контакте са другим страним силама он је 
организовао демонстрацију силе на албанској обали: 23. јуна 
1934. године „у посету" Драчу ненајављено су дошли делови 
италијанске ратне флоте под командом вицеадмирала Кантуа. 
Ова демонстрација је постигла свој циљ. Са италијанском вла- 
дом започети су незванични преговори о још тешњој сарадњи 
две земље. Италијани су сада од Зогуа тражили да се прво 
одрекне сопствене спољне политике, затим да преда луку у 

Драчу и аеродром у Тирани, захтевано је спајање војске и 
жандармерије према италијанским упутствима и отпуштање 
свих других страних саветника. Одгађање отплате албанских 
дугова, додела нових кредита за подстицање албанске привре- 
де и повољнији услови за увоз албанске робе представљали би 
противуслугу. 

На овакве захтеве Италијана Зогу није могао да при- 
стане, а да на тај начин не угрози независност земље. Одлу- 
чио је да добије на времену и понадао се да ће Италијани 
ублажити своје захтеве, што се испоставило као тачно. Итали- 
ја је, наиме, била пред избијањем рата у Абисинији и није же- 
лела да беспотребно провоцира албанске савезнике. Тако је у 
Друштву народа и Албанија, поред Аустрије и Мађарске, би- 
ла уздржана када се гласало о економским санкцијама против 
Италије. Албанија је била и једна од првих држава коју је 
Виторио Емануеле Ш као абисински цар признао. 

Преговори о кредитним и економским питањима на- 
стављени су у новембру 1935. године. Водили су их албански 
министар економије Димитер Берати и нови италијански амба- 
садор Марио Индели, а завршени су 19. марта 1936. потписи- 
вањем 12 економских и финансијских споразума, као и једног 
тајног војног споразума. Зајам из 1931. године од 100 милиона 
златних франака је ретроактивно укинут од 1933. године; већ 
исплаћене суме Албанија није морала да врати. Додељен јој је 
нови зајам у висини од девет милиона златних франака, са ис- 
платом у више рата и каматом од један посто. Враћање зајма 
почело би тек пет година након исплате последње рате зајма. 
Четвртина зајма требало је да буде стављена на располагање у 
роби. Италија је обезбедила и један бескаматни зајам од три 
милиона за обезбеђење дуванског државног монопола. Албан- 
ска влада морала је да се обавеже да ће се за техничку помоћ и 
евентуално даље финансирање обратити искључиво Италији. 
За изградњу луке Драч Напуљска банка доделила је зајам од 
три милиона и седамсто хиљада франака. За узврат Албанија 
је морала луку да стави под управу дирекције у којој су Итали- 
јани имали одлучујући утицај. Изградња луке била је прилаго- 
ђена углавном за војне сврхе, будући да у Драчу нису пристаја- 
ли већи бродови за прекоморску пловидбу. Остали споразуми 
тицали су се углавном интереса италијанске привреде. Тако су 

знатно повећане концесије на нафту које је Албанија дала 
АРА-и (Адепда ПаПпапа Ретоћ Ађата); а ЕТАА (Ете Таизте 
Агтате Абђата), која је у околини Драча већ имала поседе, 
узела је у најам ново земљиште. 

Уговорима из 1936. године несумњиво је повећана 
економска зависност Албаније и укупно појачана италијанска 
позиција у Албанији, тим пре што су се убрзо тамо стациони- 
рале италијанске војне снаге. Малу албанску војску (од 6.675 
људи) Италија је субвенционисала са по три милиона и петсто 
хиљада златних франака годишње. Албанија је постала сате- 
литска држава Италије и било је само питање времена када ће 
земља бити анектирана. 

Међутим, чинило се да би Италија била задовољна 
улогом (свакако свемоћног) заштитника. Нови италијански 
изасланик у Тирани Франческо Ђакомони ди Сан Савино је 
немачком изасланику Еберхарду фон Панвицу нагласио да је 
анексија Албаније за његову земљу мање атрактивна, тим пре 
што би планинском албанском становништву италијанска оку- 
пација једнако тешко пала као некада турска. Италијански ми- 
нистар спољних послова био је гроф Галеацо Ћано посетио је 
28. априла Тирану и био је изузетно свечано дочекан. Ћано је 
покушао да разбије сумње Албанаца које су се јавиле поводом 
склапања италијанско-југословенског уговора о пријатељству и 
сарадњи 27. марта 1937. године. У Тирани се страховало да је 
однос до тада непријатељски настројених земаља побољшан на 
штету албанских интереса. У разговорима између Ћана и Зогуа 
било је речи и о једном старом пројекту садржаном још у плану 
Мусолинија и Соле из 1927. године, а то је краљева женидба. 

Првобитна Зогуова намера била је да се ожени принце- 
зом из куће Савоја. Овај „пројекат женидбе" временом је добио 
и Мусолинијеву подршку, али је пропао јер није добио благослов 
италијанског краља. Проблем је представљала и вера — Зогу је, 
ипак, био муслиман, а Савоје католичка породица. Касније је 
Зогу ублажио своје захтеве и у разговору са Ћаном изјавио да 
кандидаткиња треба да буде из старе италијанске породице, да 
буде богата и пре свега — лепа. Италија је предложила сестру 
Фердинанда Кастриоте Скендербега, бароницу Фон Фосације- 
ка, чија је породица у Италији сматрана наводним потомцима 
албанског националног јунака. Она је још у новембру 1937. 6о- 

равила у Тирани, али није придобила Зогуове симпатије. Он је 
невесту у међувремену потражио изван Италије и том приликом 
наишао на Жералдину Апоњи. Жералдина је била ћерка мађар- 
ског грофа Ђуле Апоњија и Гледис Стјуарт, ћерке америчког 
дипломате. Била је, дакле, из породице европског високог плем- 
ства, лепа и образована, али не и богата. Без обзира на то, ве- 
ридба је званично објављена 37. јануара 1938. године, а 27. 
априла одржано је свечано венчање у албанској престоници. 
Италијански министар спољних послова гроф Ћано је том при- 
ликом био и један од Зогуових венчаних кумова. 

Италија није имала замерки што се краљ венчао кан- 
дидаткињом која није била из Италије, пошто су у међувреме- 
ну у вези са Албанијом начињени нови планови: након при- 
кључења Аустрије немачком Рајху, марта 1938. године, и 
првих наговештаја да се Хитлер тиме неће задовољити и да ће 
следећи циљ бити разбијање Чехословачке, Мусолини и Ћано 
одлучују да изврше анексију Албаније. Одлука о анексији 
требало је да буде званично објављена већ крајем априла 
1938, одмах након повратка Ћана из Тиране. 

Пројекат овог новог пакта представљен је Зогуу 25. 
марта 1939. године и према њему је Италији требало да буде 
дозвољено коришћење свих албанских лука, аеродрома и коп- 
нених путних праваца. Дипломатска представништва обеју зе- 
маља су са посланстава требало да буду подигнута на ниво 
амбасада. Сваки албански министар добио би италијанског ге- 
нералног секретара. Промет робе између две земље обављао 
би се по условима који важе за домаћи промет (избегнут је 
термин „царинска унија"); грађани једне земље би у другој 
имали иста политичка и грађанска права као у својој. Посеб- 
ним споразумом било је предвиђено да Албанија дозволи 
оснивање фашистичке организације. Италија би преузела ор- 
ганизацију жандармерије и полиције. Италијан би био и на че- 
лу албанског генералштаба. 

Захтеви које је Италија поставила били су неприхва- 
тљиви за једну суверену земљу, али се Зогу устезао да директ- 
но одбије италијански нацрт уговора. Након тога Ћано је поста- 
вио ултиматум да се италијански захтеви прихвате до 6. априла 
или ће, ради заштите италијанских грађана, у Албанију ући ита- 
лијанске трупе. У јутро 7. априла 1939. године, на Велики пе- 

так, италијанске трупе искрцале су се у Драч и почеле да оку- 
пирају земљу, не наилазећи при том на већи отпор. Зогу, којем 
је краљица 5. априла родила сина по имену Лека, са породицом 
и неколицином министара напустио је Албанију. Он је преко 
Грчке отишао најпре за Истанбул, а потом 1940. за Лондон, 
где је остао за време рата. Од 1946. до 1955. живео је у Егип- 
ту под заштитом краља Фарука (чија је породица била албан- 
ског порекла) све док овај није оборен са власти 1952. године. 
Зогу је умро 9. априла 1961. године у месту Сирен код Пари- 
за, а да више ниједном није стао на албанско тле. 

Мишљења савременика о Зогуу су различита и крећу 
се од оцена да је „албански гангстер", преко оних по којима је 
био „последњи бег", па све до тога да се сматра „спасиоцем 
нације". У албанским историјским списима из времена после 
рата обележен је као главни представник „феудално-грађанске 
реакције" који је водио „антинародну и антинационалну уну- 
трашњу и спољну политику". Несумњиво је да је он својом 
политиком централизације допринео државном јединству Ал- 
баније, али је исто тако сигурно да је примаран мотив у чита- 
вој његовој политици био опстанак на власти и лично богаће- 
ње. Најлошије Зогуове процене биле су оне у спољној 
политици. Њему јесте успевало да савезнике налази час на 
италијанској, час на југословенској страни, али је земљу довео 
у такву зависност од Италије које више није могао да се осло- 
боди ни када је хтео. Он је до краја гајио илузије да ће малој 
Албанији успети да избегне напад агресивне спољне политике 
фашистичке Италије. 


Албанија као део италијанске империје 
(1939- 1943) 


Већ 8. априла 1939. године, дакле пре него што су 
италијанске снаге стигле у Тирану, формиран је привремени 
управни комитет, под вођством дотадашњег главног надзорни- 
ка краљевског двора Џафера Ипија, који је све до успоставља- 
ња „новог поретка" (како су то Италијани замислили) требало 
да врши функцију албанске цивилне управе. Убрзо је уследило 
укључивање Албаније у фашистичку империју. У присуству 

Ћана, који је већ 8. априла долетео у Тирану, 12. априла је 
одржано заседање нове уставотворне народне скупштине. Она 
је имала 159 чланова и чинили су је све сами угледни људи: 68 
велепоседника, 25 бајрактара, 46 велетрговаца, као и 20 ду- 
ховника, чиновника и официра. Скупштина је прогласила пад 
претходног режима и конституисање Скупштине. Формирана 
је нова влада са Шефћетом Верлаћијем као председником. 
Скупштина је, даље, с обзиром на допринос дучеа и фаши- 
стичке владе развоју и добробити Албаније одлучила да судби- 
ну Албаније веже за Италију и уведе што је могуће тешњу са- 
радњу две земље. Краљ Виторио Емануеле ПГ требало је да у 
оквиру персоналне уније преузме албанску круну. 


Искриавање италијанских трупа у луци Драч, 7. 4. 1939. 


Виторио Емануеле Ш1, краљ Албаније 


Понуда упућена италијанском краљу није наишла на 
опште одобравање у Албанији. Неколицина истакнутих като- 
лика сматрала је да би трон требало поверити неком другом 
члану куће Савоја и да би његова резиденција требало да буде 
у Тирани. Већ 13. априла свој пристанак дало је Велико фаши- 
стичко веће, а 14. априла италијанско веће министара персо- 
налне уније. Албанска делегација са Верлаћијем на челу је 16. 

априла у престоничкој сали Квиринала у Риму и званично по- 
нудила Виторију Емануелу круну, коју је некада носио нацио- 
нални јунак Скендербег (!). Краљ је прихватио круну, али овај 
пут не као „краљ Албанаца", већ „краљ Албаније". 

Даљи кораци у правцу интеграције Албаније уследи- 
ли су већ наредних дана и недеља. Већ 18. априла дотадашњи 
амбасадор у Тирани Ђакомини именован је за краљевог наме- 
сника (!иогојепете) у Албанији, а у италијанском министар- 
ству иностраних послова оформљен је истог дана Државни се- 
кретаријат за Албанију. Следило је оснивање Албанске 
фашистичке партије 23. априла (Рата Казћче 5ћрртаге) као 
једине дозвољене странке у земљи. Албанска војска је 3. јуна 
придружена италијанској, а албанско министарство спољних 
послова је угашено; албанску спољну политику заступала је 
Италија. Нови албански устав назван Главни статут ступио је 
на снагу 4. јуна. Имао је укупно 54 члана и у потпуности је 
био усклађен са државно-правним приликама у Италији. 

Према Главном статуту Албанија је била конститу- 
тивна наследна монархија куће Савоја. Државна застава је 
остала иста, са додатим ликторским сноповима; службени је- 
зик био је албански. Извршна власт полазила је од краља, од- 
носно намесника (у краљево име). Намесник је именовао ми- 
нистре и они су одговарали само њему. Законодавна власт је 
такође потицала од краља, при чему је он сарађивао са Врхов- 
ним фашистичким корпоративним већем које се састојало од 
чланова Централног већа Албанске фашистичке партије и 
Централног већа Корпоративне привреде. Чланови овог „пар- 
ламента", како је увелико називан у Италији, нису дакле били 
бирани већ одређивани. Право да сазове Корпоративно веће, 
одреди дневни ред, именује председника и потпредседника 
имао је само краљ. Статут је омогућио краљу и Фашистичкој 
партији, која је у Албанији као и у Италији имала улогу 
уставног органа, владајуће позиције. Поред тога, Албанска 
фашистичка партија била је тесно повезана са оном у Италији, 
у складу са чланом 1 партијског статута по којем је она била 
„добровољачка грађанска милиција под командом Бенита Му- 
солинија, творца и дучеа фашизма". 

Мусолини није био само оснивач фашистичке импе- 
рије, већ и творац „нове Албаније" (члан 9). Секретара Ал- 

банске фашистичке партије, који је био у рангу министра ал- 
банске владе, именовао је или смењивао намесник на предлог 
или уз своје одобрење (члан 19). У Албанији су наравно биле 
развијене и све остале организације које су под окриљем пар- 
тије постојале и у Италији: Секција слободних активности 
(Роројауото), Омладински савез, Удружење жена итд. Иако 
је илузија о постојању албанске државе одржавана, Албанија 
је дејасо била земља коју су покорили Италијани. Остале зе- 
мље су италијанску агресију примиле као јал ассотри и своја 
дипломатска представништва свела на ниво генералних конзу- 
лата. Једино су Сједињене Америчке Државе протестовале 
против оваквог акта насиља. 


Улазак у Други светски рат 


Чим је Италија напустила дотадашњу неутралну пози- 
цију и 10. јуна 1940. ступила у Други светски рат на страни 
Немачке, то се одмах одразило и на Албанију, јер је према кра- 
љевском декрету она аутоматски била у рату са свим земљама 
са којима је ратовала Италија. То у прво време није имало ни- 
какве последице по Албанију, јер су се борбе тада водиле изван 
Балканског полуострва. Међутим, ситуација се променила када 
је Мусолини одлучио да из Албаније нападне Грчку. За такву 
одлуку постојала су два разлога — бојазан да ће Немачка, која 
је блицкригом већ покорила велики део западне и северне 
Европе, посегнути и за Балканом, као и страх од британског 
утврђивања позиција у Грчкој којим је Велика Британија осигу- 
рала оно што је Италија прижељкивала за себе — превласт у ис- 
точном делу Средоземља. Да би се Албанци припремили за по- 
ход на Грчку, тј. да би се обезбедило њихово одлучно учешће 
реактивирана је до тада потиснута иредентистичка пропаганда: 
требало је ослободити Чамерију, епирску област насељену Ал- 
банцима. Инциденти, као што је било убиство албанског пасти- 
ра Даута Хоџе, којег су грчке власти на албанској територији 
тражиле због убиства и пљачке, предимензионирани су како би 
се указало на прогон албанске мањине у Грчкој. 

Италијански напад почео је 28. октобра 1940. годи- 
не. Претходне ноћи италијанска влада је поставила ултима- 

тум тражећи од Грчке да италијанским трупама дозволи за- 
узимање стратешки важних тачака у земљи за све време 
трајања сукоба са Великом Британијом, чиме би се обезбе- 
дило задржавање неутралног курса Грчке. Грчка влада је 
одбила ултиматум. Напад Италијана, међутим, није био до- 
бро припремљен, па је после почетних успеха завршен пора- 
зом. Грци су 14. новембра кренули у контраофанзиву и уз- 
вратили нападом на Албанију. До краја године освојили су 
готово четвртину земље, између осталих и градове Корчу, 
Ђирокастро, Поградец и Лесковику. Италијани су претрпе- 
ли велике губитке; само од алпске дивизије „Ђулија", по- 
четком јануара 1941, остало је свега 1.000 људи под оруж- 
јем, док је више од 4.000 погинуло. У одбрани коте 731, 
која је била препрека Грцима у напредовању ка Берату, жи- 
вот је изгубило више од 15.000 Италијана. У походу на 
Грчку Албанци су учествовали са око 30.000 добровољаца 
и тачно 20.000 људи у саставу редовне војске. Нзихов учи- 
нак је различито оцењен: док албански историчари говоре о 
масовном преласку Албанаца на страну Грчке, у италијан- 
ским извештајима о томе нема ни речи. Италијански наме- 
сник у Албанији Ђакомони помиње чак „легенду о албан- 
ској издаји". Суштина је запрво у томе да су 3.114 од 
19.093 албанска војника, напуштањем положаја и сличним 
прекршајима, погазила војну дисциплину, али није било ни- 
једног случаја пребега на противничку страну. Отуда је и 
ратни суд одустао од кажњавања, тим пре што су се итали- 
јански официри и албански војници због језичке баријере 
врло тешко споразумевали. 

Све изгледнији војни пораз Италијана, као први по- 
раз сила Осовине, натерао је Немачку да интервенише. 

Хитлер, који је врло касно обавештен о италијанској 
акцији и није је одобрио, плашио се британског искрцавања у 
Грчкој. Одлучио је да преко Румуније и Бугарске реализује 
напад на Грчку којим би подржао потиснуте италијанске саве- 
знике. Претходно је, ипак, покушао да веже Југославију за 
силе Осовине. Фебруара 1941. он је у Берхтесгадену водио 
многобројне разговоре са југословенским министром Алексан- 
дром Цинцар-Марковићем у којима није само позвао Југосло- 
вене да се придруже пакту Немачка—Италија—Јапан, већ им је 

предложио да преузму посредовање између Италије и Грчке, 
како би се конфликт решио мирно. Југословенска влада је нај- 
пре оклевала, а потом се нашла под притиском временског 
ограничења, када су немачке трупе почетком марта 1941. по- 
челе да улазе у Бугарску. Приликом своје посете Немачкој 
принц—регент Павле је објавио да је Југославија начелно 
спремна да приступи Пакту, али под условом да не мора да 
подржи војне акције сила Осовине. Након што је немачка 
страна прихватила тај услов, Југославија је 25. марта присту- 
пила Пакту. Након тога принц—регент и влада опстали су по- 
литички још само два дана, јер је у ноћи између 26. и 27. 
марта у Београду дошло до војног пуча који је предводио бив- 
ши начелник Генералштаба Душан Симовић. Хитлер, који је 
иза пуча слутио енглеске тајне планове, одлучио је да Југосла- 
вију као фактора нестабилности „војно и као државну творе- 
вину уништи". Тако је Други светски рат коначно стигао и на 
подручје јужне Европе. Немачке трупе напале су 6. априла 
Југославију и Грчку. Отпор у обе земље је брзо савладан: 17. 
априла капитулирала је Југославија, а 24. априла Грчка, чије 
су снаге још биле дубоко на албанској територији. Нова рас- 
подела територија на Балкану могла је да почне. 


Нова расподела територија на Балкану (1941) 


Нова расподела територија била је предмет преговора 
које су од 20. априла у Бечу водили министри спољних посло- 
ва Италије и Немачке. Освојене територије подељене су на 
окупационе зоне. Области које су у Југославији насељавали 
Албанци подељене су на три дела: италијанској окупационој 
зони припао је највећи део Косова, западне Македоније и 
бивше црногорске територије сасвим или делимично насељене 
Албанцима; бугарској окупационој зони припао је остатак 
Македоније и мали део Косова са градом Качаником; под не- 
мачку војну управу дошао је северни део Косова са градовима 
Косовска Митровица, Вучитрн и Подујево. Када су Италија- 
ни 12. августа 1941. са Албанијом ујединили окупиране тери- 
торије на Косову и Македонији, некадашње црногорске обла- 
сти Плав—Гусинзе и Улцињ, настала је Велика Албанија о 
којој су некада сањале албанске патриоте. Ова Велика Алба- 

нија била је саставни део италијанске империје са врло ограни- 
ченом државношћу. Чамерија, област у Грчкој насељена Ал- 
банцима, која је требало да буде ослобођена приликом итали- 
јанског похода на Грчку, није припојена Великој Албанији, 
већ је остала под италијанском војном управом. 

У сваком случају, Албанија је сада обухватала територи- 
ју од 42.469 Кпп, са 1.756.000 становника (наспрам 28.748 Кт“ 
и 1.122.000 становника пре рата). У „ослобођеним областима" 
(тетте гедете) уведене су албанска управа и жандармерија и 
отворене су школе на албанском. Новопридошли Срби и Црно- 
горци, које је југословенска влада у тим областима населила у 
периоду између два рата, морали су поново да напусте те про- 
сторе. Италијани, који су за време свог несрећног похода на 
Грчку добро приметили да њихова владавина у Албанији није 
баш на чврстим ногама, а уз то је још и додатно угрожена не- 
мачком конкуренцијом на Балкану, одлучују да изађу у сусрет 
албанским жељама за већом самосталношћу. Јула 1941. године 
распушта се Државни секретаријат за Албанију у Риму. Без од- 
ређивања тачног термина Мусолини обећава да ће Албанији да- 
ти самоуправу. На место председавајућег албанског министар- 
ског савета 3. децембра 1941. уместо Шефћета Верлаћија 
долази Мустафа Мерлика Круја. Круја је за време Зогуа био у 
егзилу у Италији. Заступао је блиску сарадњу са Италијом, али 
је истовремено као ватрени националиста пропагирао и „етничку 
државу Албанију". Италијани га вероватно нису због тога подр- 
жавали, већ зато што није припадао класи велепоседника који су 
претходно били на власти. На том месту Круја је остао до 10. 
јануара 1943. када га је због неслагања са Ћаном заменио 
Екрем Либохова, који опет као јужноалбански велепоседник ни- 
је био по вољи северноалбанским племенским вођама. Даљи 
след догађаја само указује на несигурности италијанске полити- 
ке: већ након неколико недеља, тачније 13. фебруара, Либохову 
смењују и постављају Скадранина Малика Бушатија, да би већ 
12. маја поново вратили Либохову. Честе смене на месту пред- 
седника албанског министарског савета указивале су на тешкоће 
на које су Италијани наилазили у Албанији. Оне су делом биле 
условљене растућим активностима партизанских формација у 
Албанији, а делом војним поразом Италијана, који су се после 
пада Мусолинија предали Алијанси 8. септембра 1943. године. 

Албанија за време Другог свефског рата 


Албанија иод немачком окупацијом 
(1943- 1944) 


Након капитулације италијанских савезника Албанију 
су окупирале немачке оружане снаге (Вермахт). Окупација је 
извршена брзо и мирно јер Италија није пружала готово ника- 
кав отпор. Немци су заробили око 90.000 Италијана, а њих 
отприлике 45.000 расуло се по Албанији; тек касније су уз 
помоћ Британаца бродовима пребачени у Италију. Око 1.500 
људи, углавном из дивизије „Фиренца“, прикључило се кому- 
нистичким партизанским снагама и борило се против окупаци- 
оне војске као батаљон „Антонио Грамши". 

Вермахт је на располагању имао премало војске за 
иоле снажније војно присуство у Албанији и тамо је стациони- 
рао свега две немачке дивизије. Зато је немачкој страни била 
у интересу што скорија стабилизација политичких прилика у 
земљи. Још при уласку у Албанију немачким снагама је пре- 
поручено да према становницима буду учтиви и предусретљи- 
ви. Дељени су памфлети којима је становништво обавештавано 
да немачке снаге у земљу не долазе као непријатељи, већ као 
пријатељи, да Немачка нема својих интереса у Албанији и да 
је више од свега спремна да је испоштује као слободну и неза- 
висну земљу. 

Немци су одмах по уласку у земљу покушали да по- 
крену албанске политичаре на формирање владе и преузимање 
управе. Влада је требало да буде пронемачка и аникомуни- 
стичка. Међутим, албански политичари су остали врло уздр- 
жани јер се у то време у Албанији очекивало скоро искрцава- 
ње Енглеза и нико од њих није желео да се без потребе 
компромитује. Више успеха Немци су постизали на „новоал- 
банском подручју", тј. на територијама које су прикључене 
Албанији 1941. године. Тамо је владала бојазан да би у случа- 
ју немачког пораза те области поново припале Југославији, па 
је становништво било спремније на сарадњу са Немцима. На 
иницијативу косовских Албанаца Бедрија Пејанија и Џафера 
Деве, као и Ибрахима Бичакуа из Елбасана основан је 14. 
септембра 1943. Национални комитет који је прокламовао не- 
зависност Албаније и изабрао Извршни комитет као привре- 
мену владу. За председавајућег ове прелазне владе изабран је 

Бичаку. Како би се добила подршка у земљи влада је прогла- 
сила амнестију за све политичке затворенике. Истовремено су 
поништени сви уговори са Италијом и под државну управу 
стављени сви италијански поседи у Албанији. Влада је својим 
најважнијим задатком сматрала припремање Народне скуп- 
штине (Азатбје Котбетате или Киуепа! Котбетате) која је тре- 
бало да дефинише будући статус земље. Народна скупштина 
је започела да ради 16. октобра 1943. у Тирани. Од 243 по- 
сланика само је један део њих био биран, док је друге одреди- 
ла привремена влада; северна Албанија, Косово и Западна 
Македонија су били заступљени са чак 163 посланика (више 
од пропорционалне заступљености). Национална скупштина је 
вратила Устав из 1928. године и изабрала Намесничко веће 
којем је традиционално припадао по један представник сваке 
верске заједнице у Албанији: Мехди Фрашери као бекташ, 
Фуад Дибра као сунитски муслиман, Аеф Носи као право- 
славац и фратар Антон Харапи као католик. 

Влада са Реџепом Митровицом на челу формирана је 
5. новембра 1943. године. Митровица је био Албанац са Косо- 
ва и председник Друге призренске лиге, организације основане 
16. септембра 1943. у Призрену, чији је главни циљ била Алба- 
нија као етничка држава. У првом владином обраћању Митро- 
вица је истакао да ће се његова влада пре свега залагати за за- 
штиту независности и етничких граница Албаније. Зато је била 
предвиђена реорганизација војске и жандармерије, као и успо- 
стављање поновног функционисања државног апарата. Станов- 
ништво је позвано да обустави међусобна непријатељства, а 
Албанија је желела неутралну позицију у ратном сукобу. 

Резултат рада нове владе била је стабилизација при- 
лика у Албанији. Управа и правосуђе су поново функциониса- 
ли. У северној и централној Албанији опет су прорадиле шко- 
ле; на Косову оне нису ни престајале да раде. Почетком 1944. 
још једном се експериментисало са аграрном реформом како 
би режим придобио подршку широког слоја социјално угроже- 
них. Резултат је био подједнако незадовољавајући као и под 
Зогуом, између осталог и због ратних догађања. Јалови су би- 
ли покушаји Митровицине владе да уз помоћ Немаца изврши 
обнову армије и жандамерије. Малобројне обучене групе по- 
казале су се као непоуздане и биле убрзо поново распуштене. 

Само је СС дивизија „Скендербег“, основана 1944. године, 
била борбено способна. Чинили су је углавном косовски Ал- 
банци. Безуспешни су такође били и напори владе за међуна- 
родно признавање албанске независности. Једино је Немачка, 
која је благонаклоно дочекала проглашавање независности, 13. 
јула 1944. свој генерални конзулат у Тирани подигла на ниво 
посланства. Мађарска, Румунија и Бугарска оклевале су да 
учине исто због несигурних прилика у Албанији. На ноте које 
су биле упућене Швајцарској и Турској као неутралним зе- 
мљама није чак ни одговорено. 

Пошто су се у међувремену јавили наговештаји скорог 
пораза Немачке, за албанску владу је било битно да пред Али- 
јансом не остави утисак да су савезници или штићеници немач- 
ког Рајха. Фикри Дине, који је јула 1944. наследио Митрови- 
цу на месту председника владе, посебно је у владином 
обраћању подсетио на неутрално опредељење своје земље. То, 
међутим, није утицало на Алијансу и она је наставила да пружа 
подршку унутрашњополитичким владиним противницима све 
док су се ови борили против Немаца. Дине је 28. августа дао 
оставку, а 7. септембра је под Бичакуом формирана последња 
албанска влада пре комунистичког преузимања власти. Она 
практично више није имала никакву власт. 

Немачке трупе су 2. октобра 1944. добиле наредбу 
да затворе немачко посланство у Тирани. Са немачким ди- 
пломатама земљу су напустили и албански политичари који су 
до краја сарађивали са окупационим властима, а међу њима су 
били Бичаку и Мехди Фрашери. Повлачење немачких снага 
трајало је много дуже, уз више губитака него што је очекива- 
но. Тек по ослобађању Скадра 29. новембра 1944. Албанију 
су напустиле и последње снаге Вермахта. Борбе у северној 
Албанији настављене су и након тога, јер су антикомунистич- 
ке групе, које су Немци добро опремили оружјем, и даље пру- 
жале отпор у областима под својом контролом. 


Отпор окупаџионим силама 


Прве спонтане акције отпора јавиле су се убрзо пошто 
су Италијани окупирали земљу. У то се могу убројити антиита- 

лијанске демонстрације одржане у многим албанским градовима 
28. новембра 1939, на албански државни празник. Било је и 
пасивног отпора наредбама окупационих органа, на које су ови 
одговарали хапшењима и депортацијама у Италију. Истовреме- 
но су оживеле и активности банди чије је постојање у Албанији 
имало дугу традицију. Прву добровољачку чету (22) основао 
је Муслим Пеза 1940. године. Пеза се двадесетих година 6о- 
рио против Зогуа и 8. септембра 1926. у Тирани на улици убио 
команданта његове телесне гарде Османа Балија. 

Као, уосталом, и у Југославији, и у Албанији је отпор 
најпре започео на националној основи, а не од стране комуни- 
ста, како се касније тврдило. Након уласка Италијана у рат, 
почетка похода на Грчку и у првом реду после блицкрига 
Вермахта против Грчке и Југославије Енглези су покушали да 
отворе нови фронт иза леђа непријатељу, то јест да у немач- 
ким и италијанским окупационим зонама подстакну становни- 
штво на устанак. У томе је извесну улогу одиграо и Зогу који 
је рат провео у егзилу у Аондону. Он се 1940. понудио да у 
Турској формира албанску добровољачку чету, да са њом 
преко Грчке тајно пређе у северну Албанију и тамо подигне 
устанак. Грчка влада није прихватила овај план. Једини успех 
британских активности био је тај да се у Албанију вратио 
Абаз Купи и организовао ројалистички покрет отпора. Он је 
1939. био један од малобројних који су пружили отпор итали- 
јанском искрцавању у Драч. Крајем 1941. прикључила се нова 
политичка група која је за себе тражила водећу улогу у покре- 
ту отпора окупационим силама — били су то комунисти. 


Албански комунисти 


Будући да је Албанија била чисто аграрна земља, и 
као таква није имала развијени пролетаријат, тамо није могло 
бити ни комунистичке партије према учењу Маркса и Енгел- 
са. Комунистичком покрету прикључио се, најпре, тек покоји 
Албанац (углавном из иностранства). То су били неки од 
присталица епископа Фан Нолија, међу њима његов дугого- 
дишњи секретар Сејфула Малешова, Аазар Фундо и Тајар 
Завалани. Остали су били чланови комунистичких партија у 
иностранству, рецимо каснији председник владе Мехмед Ше- 

ху, који је најпре био члан Шпанске, а потом и Италијанске 
комунистичке партије. Шеху је у склопу Дванаесте интерна- 
ционалне бригаде био учесник Шпанског грађанског рата. 
Неки Албанци су у Москви прошли обуку Коминтерне како 
би то учење касније применили у Албанији. Најпознатији од 
њих је Али Кељменди (1900—1939), један од малобројних 
албанских комуниста који нису потицали из грађанске среди- 
не. Рођен је у Пећи као син земљорадника, након забране ра- 
да југословенске Комунистичке партије бежи у Албанију где 
се издржавао као радник. У Совјетском Савезу боравио је из- 
међу 1925. и 1930. године. Након повратка у Албанију осно- 
вао је илегалне комунистичке групације и реорганизовао кому- 
нистичку групу из Корче. 

Према албанским партијским списима у Корчи је 
1928. године основана прва комунистичка ћелија у Албанији. 
Из ње је у Корчи израсла прва комунистичка група од 40 чла- 
нова. Друга комунистичка група основана је 1934. године у 
фрањевачкој гимназији у Скадру. Њени чланови су били ка- 
снији председник комунистичке омладине Кемал Стафа и Фа- 
диљ Хоџа, доцније члан Председништва Савеза комуниста Ју- 
гославије. Од осталих комунистичких група биле су ту „Ватра" 
(дјату), коју је 1937. у Атини основао Андреа Зиси, а која је 
касније пребачена у Тирану, као и група „Млади" (те Ктјуе) 
која се 1940. одвојила од групе из Корче. Све ове групе, које 
су имале укупно око двеста чланова, међусобно су биле су- 
протстављене. Једне другима пребацивале су одметништво, 
троцкизам и слично, иако су теоријска начела свих ових група 
била врло скромна, будући да ниједно од темељних маркси- 
стичко-лењинистичких дела до тада није било преведено на ал- 
бански. О идеолошким ставовима раних албанских комуниста 
није могуће судити јер до данас нису објављени никакви списи 
или теоретске анализе из периода пре 1941. године. 

Ујесен 1939. учињен је покушај да се координира са- 
радња између две најважније комунистичке групације, оне из 
Корче и оне из Скадра. Управо зато образован је заједнички 
централни комитет са по два члана из сваке групе. Тако успо- 
стављено јединство је, како су потврдили стални сукоби веза- 
ни за утврђивање заједничког курса (да ли ће бити кадровска 
партија или масовни покрет), било врло крхко. Централни ко- 

митет је поново расформиран у пролеће 1940. године. До нове 
иницијативе дошло је након немачког напада на Совјетски Са- 
вез. Коминтерна је позвала комунистичке партије свих земаља 
на „антифашистичку ослободилачку борбу". За албанске ко- 
мунисте то је значило да морају коначно да оснују једну пар- 
тију која би преузела вођење „народноослободилачке борбе". 
До тога је дошло 8. новембра 1941. у Тирани. 

О оснивању партије постоје противречни подаци, а у 
првом реду је нејасно какву је улогу у томе имала Комуни- 
стичка партија Југославије. Неоспорно је, изгледа, једино то 
да су Миладин Поповић и Душан Мугоша, као Титови еми- 
сари, присуствовали оснивању Комунистичке партије Албани- 
је (Рата Котитче е Зћотретзе). Обојица су готово свих рат- 
них година остали у Албанији. Да ли су они заиста водили 
албанску партију као филијалу Комунистичке партије Југосла- 
вије не може се са сигурношћу утврдити. У сваком случају, 
између ове две партије почиње блиска сарадња, а Албанци су 
у много чему копирали југословенски узор. То се није огледа- 
ло само у преузимању југословенског партизанског поздрава 
„Смрт фашизму, слобода народу", већ и у тактици народног 
фронта коју су албански комунисти убрзо преузели. Као глав- 
ни задатак партије дефинисана је „борба за националну неза- 
висност албанског народа и за демократску народну владу у 
Албанији ослобођеној од фашиста". Тако нешто малобројни 
комунисти нису били у стању да изведу војним путем, већ су 
само у градовима могли да организују мање нападе и сабота- 
же. Најспектакуларнија акција те врсте догодила се 24. јула 
1942, када су у више префектура уништени телефонски водо- 
ви. Да би ојачало своју војну позицију партијско руководство 
је успоставило контакте са некомунистичким добровољачким 
одредима који су по земљи већ успешно оперисали против 
италијанских окупационих снага. Прву сарадњу комунисти су 
успоставили са групом Муслима Пезе и Хаџи Лешија и она је 
настављена све до краја рата, с тим да су обојица тек касније 
ушла у партију (Леши 1943, Пеза 1952). 

У лето 1942. године комунисти су сазвали конферен- 
цију на којој је требало да учествују све групе покрета отпора. 
Одржана је 16. септембра у месту Пеза код Тиране, у кући 
истоименог вође добровољачких одреда. На њој су, осим ко- 

муниста, учествовали и Муслим Пеза, Хаџи Леши, бекташ 
Баба Фаја Мартанеши и ројалиста Абаз Купи; укупно 20 
људи. На конференцији је основан Народни ослободилачки 
фронт (ФРуопп Мастопаспитлагт = ЕМС под вођством седмо- 
чланог Привременог главног народноослободилачког одбора. 
Нешто касније донета је Платформа народноослободилачке 
борбе. Њоме је било предвиђено следеће: мобилизација свих 
патриотских снага „без обзира на порекло, на класну, поли- 
тичку или религијску припадност", формирање народноосло- 
бодилачких одбора (Кеа Мастопагсптмттаге), као органа 
народне власти на ослобођеним територијама, и припрема оп- 
штенародног оружаног устанка као последње етапе партизан- 
ске борбе. Како би се осигурала водећа улога партије свакој 
партизанској јединици додељен је по један политички коме- 
сар. Једино је Абаз Купи одбио примену ове одлуке у својим 
редовима. 


Национални _ фронт 


На конференцију у Пези нису дошли сви лидери који 
нису били комунисти а били су позвани, међу њима и национа- 
листа Мидхат Фрашери, син чувеног вође Лиге Абдула Фра- 
шерија. Фрашери је непосредно након италијанске окупације, ју- 
на 1939, у Тирани основао језгро једне антифашистичке групе 
отпора, о чијим се активностима ништа не зна. Фрашери се про- 
тивио сарадњи са југословенским покретом отпора и био је за 
очување „Велике Албаније" што му је, наравно, донело извесну 
популарност, будући да су сви албански политичари заговарали 
идеју о Албанији у њеним етничким границама; једино су кому- 
нисти, због свог односа са југословенским истомишљеницима, 
били против. Новембра 1942. Фрашери је основао Национални 
фронт (Ва Котбетат) који је као и Народни ослободилачки 
фронт био замишљен као натпартијски савез отворен за све ал- 
банске патриоте. Национални фронт се залагао за Албанију као 
етничку државу, против Зогуа и за републику. 

По њима, нова Албанија требало је да буде слободна и 
демократска, без експлоататора и експлоатисаних. Према дека- 
логу организације ниједан сељак није требало да буде без соп- 
ственог земљишта, ниједан радник без сигурних средстава за 

живот. Привреди је била потребна радикална обнова. За издај- 
нике, шпекуланте и феудалце у новој Албанији није било места. 
Програм Националног фронта био је, дакле, национално и со- 
цијално много радикалнији од програма комунистичког Народ- 
ноослободилачког фронта. Зато су се њему прикључиле и мање 
марксистичке групе као што је Хјатт. Јануара 1943. Фронт је 
организовао свој први конгрес на којем је изабран осмочлани 
Централни комитет на челу са Мидхатом Фрашеријем. Широм 
Албаније оснивани су окружни комитети, као и омладинска ор- 
ганизација и покренуте илегалне новине. Истовремено су фор- 
мирани и партизански одреди који су отпочели борбе против 
италијанских окупационих снага. Од јануара 1943. па до капи- 
тулације Италије у септембру месецу било је 19 већих сукоба. 
Мешавина радикалног социјалног програма, за чије остварење у 
ствари није ништа предузето, и великоалбанских циљева пости- 
гла је неоспоран утицај. Национални фронт је постао озбиљна 
претња и убрзо главни противник комунистима, иако су у по- 
четку упорно тражене могућности за њихову сарадњу. 

Тај курс је изгледа заступао и Енвер Хоџа који је на 
Првој земаљској конференцији КПА (од 17. до 22. марта 1943. 
у Лабинотију) изабран за генералног секретара Централног ко- 
митета партије. У свом писму Окружном комитету Корче, из ја- 
нуара 1943, он додаје да је балистима успело да „у народу ство- 
ре психозу и да је реч о националистичкој организацији са којом 
комунисти морају да се споразумеју и договоре." До преговора 
између две групе је дошло и они су завршени споразумом на са- 
станку (од 1. до 3. августа 1943) у месту Мукје код Кроје. 
Наиме, одлучено је да се формира Комитет за спас Албаније 
(Котпеп рег зћћрептт ебћотретзе) који ће чинити по шест пред- 
ставника Националног фронта и Народног ослободилачког 
фронта, а имаће функцију привремене владе. Поред тога, обе 
стране су прихватиле опстајање Албаније у њеним новим, етнич- 
ким границама и одржавање слободних избора за конститутивну 
народну скупштину после ослобођења. 

Чињеница да су вође делегације — а међу њима свака- 
ко оба члана Политбироа Мустафа Ђиниши и Имер Дишница 
— пристале на овакав споразум, и тиме на губитак водеће улоге 
Комунистичке партије, само потврђује њену слабост. Да ли су 
њих двојица при том прекорачили директиве, као што се то 

сматра у партијским списима, није сигурно. Оно што је сигур- 
но јесте то да су закључци из Мукјеа наишли на неслагање ју- 
гословенске Комунистичке партије која није хтела да се одрек- 
не Косова. На Другој конференцији Народног ослободилачког 
фронта, од 4. до 9. септембра 1943. у Лабинотију, повучена је 
сагласност на споразум из Мукјеа. Ројалисти под Абазом Ку- 
пијем иступили су након тога из Народног фронта и новембра 
1943. основали своју организацију „Легалитет" (Гегашеп) која 
се потом борила заједно са балистима. Из борбе против окупа- 
ционих сила крајем 1943. развио се албански грађански рат. 
Када су немачке трупе након капитулације Италијана окупира- 
ле земљу и формално вратиле Албанији њену независност, ан- 
тикомунистичке групе, сада у позицији између две ватре, биле 
су спремне на договор са Немцима. На тај начин је партизани- 
ма Народног фронта пружена могућност да се пред западним 
силама појаве као усамљени борци против окупационих снага. 
То им је омогућило да постигну жељени успех: што је већа би- 
ла помоћ савезника намењена Народном фронту, то је била ма- 
ња помоћ антикомунистичким снагама. При том се намеће па- 
ралела са четницима Драже Михајловића у Југославији. 
Захваљујући помоћи савезника Народног фронта могао је да 
надокнади губитке, које је имао за време „акција чишћења" у 
зиму 1943/1944, и реорганизује своје десетковане трупе. 


Преузимање власти од стране комуниста 


Између 24. и 28. маја 1944. Народни ослободилачки 
фронт је у месту Пермети одржао Први антифашистички кон- 
грес народног ослобођења. На њему је као привремени парла- 
мент изабран Антифашистички одбор народног ослобођења 
(Кезћић Аппјазћит  Мастопа!-Сттта! = КАМС) који је имао 
121 члана. Одбор је именовао тринаесточлани Антифашистич- 
ки народноослободилачки комитет као привремену владу, са 
Енвером Хоџом на челу. Краљу Зогуу је забрањен повратак 
у земљу. На тај начин постављене су смернице за преузимање 
власти од стране комуниста. 

На овом другом конгресу, од 20. до 23. октобра 1944. 
у Берату, Антифашистички народноослободилачки комитет 
претворен је у Демократску владу Албаније. Енвер Хоџа је 

функцији генералног секретара Централног комитета КПА и 
главнокомандујућег оружаних снага (коју је обављао још од 
Конгреса у Перметију) додао и функцију председника владе. 
Тако је имао велика овлашћења, што му је омогућило да 28. 
новембра 1944. са својом владом симболично уђе у албанску 
престоницу коју су партизани још 17. новембра освојили. 


Енвер Хоџа са пионирима приликом ошварања Осмог конгреса 
Савеза радничке омладине Албаније 
(Вазћит 1 Ктве х6 Рипбх 16 Зћагрдутзе) 1982. 


АЛБАНИЈА КАО НАРОДНА 
РЕПУБЛИКА – (1945-1992) 


Савез са Југославијом 


Привремена влада са Енвером Хоџом на челу имала је 
пред собом два задатка: требало је консолидовати власт и стећи 
међународно признање; оба ова задатка била су међусобно уско 
повезана. Потреба признавања је постала још хитнија када је 
након повлачења немачких трупа питање северног Епира поно- 
во постало актуелно. Већ 4. јануара 1945. године Хоџа је за- 
тражио признавање од влада Велике Британије, САД-а и Со- 
вјетског Савеза. Тај захтев Хоџа је образложио жртвом коју је 
поднео народноослободилачки фронт у својој антифашистичкој 
борби на страни савезника. Он је дале нагласио да његова вла- 
да има ауторитет над читавом територијом Албаније, што у том 
тренутку свакако није одговарало истини. На северу су још 
увек биле активне снаге Националног фронта и „Легалитета", 
требало је сумњати и у лојалност северноалбанских племенских 
вођа које су се често супротстављале и ранијим владама. 

Владе ових страних земаља држале су се уздржано. Си- 
туација у Албанији за Велику Британију и САД још није била ја- 
сна, а албанска влада није стекла легитимитет на слободним из- 
борима. Совјетски Савез почетком 1945. није предузимао 
самосталне кораке, а и сматрао је Албанију зоном утицаја Југо- 
славије. Без успеха је остало и слање у Рим апостолског делегата 
у Албанији, монсињора Леонеа Г. Б. Нигриса, са задатком да 
папству пренесе жељу албанске владе за успостављањем дипло- 
матских односа. Тако је Југославија била у позицији да као прва 
призна државу Албанију, што је и учинила 29. априла 1945. Ал- 
банску владу је потом признала Пољска (7. новембра), а тек 10. 
новембра је то учинио и Совјетски Савез. Велика Британија и 

САД су такође 10. новембра изразиле начелну спремност да Хо- 
џину владу признају као „албанску управу" уколико се у кратком 
року одрже слободни избори уз учешће свих антифашистичких 
снага. Избори одржани 2. децембра 1945, међутим, нису одгова- 
рали ономе што се на Западу сматрало слободним изборима. 

Сједињене Америчке Државе додатно су још провоци- 
рале владу у Тирани одбијањем да признају важност предратних 
уговора који су се односили на Америку. Британска спремност 
на признавање изгубила се након такозваног „инцидента из 
Крфског канала", када су 22. октобра 1946. два британска ра- 
зарача наишла на мине при проласку кроз мореуз између Крфа 
и албанске обале. Сама та област кроз коју су пролазили међу- 
народни бродови била је минирана непосредно пре тога. Читав 
случај доспео је пред Савет безбедности Уједињених нација и 
пред Међународни суд за ратне злочине у Хагу који је Албани- 
ју осудио на плаћање одштете у висини од два милиона и чети- 
ристо хиљада долара. Када је Албанија одбила да плати Велика 
Британија је у залог узела албанске резерве злата које су пред 
рат биле депоноване код италијанске државне банке. Након тога 
су, на захтев Британаца, одбијани и албански захтеви за пријем 
у Организацију уједињених нација. Велика Британија је поред 
Грчке спадала и у државе које су се највише противиле албан- 
ском учешћу на Париским мировним преговорима са Италијом. 
Мировном споразуму од 10. фебруара 1947, којим јој је враћено 
острво Сасено, Албанија је приступила накнадно. 

Било је очигледно да Албанија на почетку хладног 
рата од западних сила не може ништа да очекује, па је силом 
прилика била упућена да се ослони на Совјетски Савез, а по- 
себно на Југославију као суседа. Савез са Југославијом био је 
принудан потез у који су је гурнуле западне силе и Совјетски 
Савез. Зато не треба сумњати у истинитост тврдње Милова- 
на Ђиласа да је Стаљин у јануару 1948. од Југославије тра- 
жио да „прогута Албанију" (Разговори са Стаљином, 
Штутгарт, Хамбург 1963, 173). 


Зависност од Југославије 


По завршетку рата албанска зависност од Југославије 
била је изражена у свим областима. Будући да није била ме- 

ђународно призната, Албанија практично није могла да води 
сопствену спољну политику, па је Југославија у највећој мери 
преузела спољнополитичко заступање земље. На конференци- 
јама у Потсдаму и Паризу залагала се за албанске захтеве за 
репарацију упућене Немачкој и Италији, и заступала ју је, са 
друге стране, у Комунистичком информационом бироу (Ин- 
формбиро) који је основан 1947. као наследник Коминтерне. 
Информбироу, са седиштем у Београду, припадале су кому- 
нистичке партије Југославије, Бугарске, Румуније, Мађарске, 
Пољске, Совјетског Савеза, Чехословачке, Француске и 
Италије, али не и Албаније. Југословенска КП је крстила ал- 
банску сестринску партију или чак и подстакла њено оснива- 
ње, али ју је сматрала неком врстом млађег партнера и држала 
ју је, и по завршетку рата, чврсто у својим рукама. 

Позиција Енвера Хоџе као генералног секретара би- 
ла је на махове оспоравана јер су га, као и Стаљин, и Југосло- 
вени изгледа доживљавали као „малог буржуја који нагиње 
национализму". Због тога је за секретара Централног комите- 
та за организациона питања постављен Кочи Дзодзе, који је 
важио за човека од поверења југословенског партијског вођ- 
ства и по свој прилици требало је да контролише генералног 
секретара. Он је у име Централног комитета супотписивао за- 
коне и одредбе које је доносило албанско државно руковод- 
ство. Без њега, дакле, није пролазило ништа. Дзодзе се тру- 
дио да заустави прозападне тенденције које су замеране 
Енверу Хоџи, Сејфулаху Малешови, Имеру Дишници и дру- 
гим албанским комунистима, али је 16. априла 1945. у говору 
на Другом конгресу антифашистичке омладине Француске 
Хоџу назвао „родоначелником читаве генерације интелектуа- 
лаца наше земље". Узор није требало да буде Запад, већ Југо- 
славија и Совјетски Савез. Дзодзе је заговарао тврди курс на 
пољу унутрашње политике и лично је водио прве судске про- 
цесе против „народних непријатеља", вођене од марта до 
априла 1945. у Тирани. 


Прогон и ексироиријаџија 


У промени политичких и социјалних односа у земљи 
албанска комунистичка партија је поступала ригорозно, слич- 

но као југословенска. До прогона политичких противника и 
експропријације је дошло још пре него што су за то створене 
уставне могућности. Прави и наводни сарадници окупатора 
извођени су пред народни суд и често осуђивани на смрт. 
„Фашистичке" и „профашистичке" организације и активно- 
сти забрањиване су, односно кажњаване, при чему се у ово 
потоње убрајало практично све што је реализовано ван масов- 
них организација Националног ослободилачког фронта — као 
што су биле манифестације „Католичке акције" из Скадра. 
Сваки отпор владајућем курсу партије био је сматран изда- 
јом. Отуда се историја Комунистичке партије Албаније чита 
као историја издаја јер ниједна комунистичка партија није та- 
ко темељно чишћена од „непријатеља партије" као албанска. 
При томе су често они који су вршили чишћење и сами по- 
стајали жртва неког од наредних чишћења. Најпознатији 
пример за то је Кочи Дзодзе. Чишћење је углавном значило 
физичку ликвидацију. Из генерације оснивача партије једино 
је Енвер Хоџа преживео сва чишћења албанске комунистич- 
ке партије. 

Репресивне мере примењиване су на све шире слоје- 
ве. Посебно је прогонима било изложено католичко свештен- 
ство; 1955. само је 14 (од првобитних 187) католичких све- 
штеника вршило своју службу. На почетку су и неуспеси у 
привреди сматрани саботажама и кажњавани сходно томе. 
Тако је 27. фебруара 1945. убијена група техничара која је ра- 
дила на нафтним пољима Кучова (Оуге; 5лшт). 

Такође је врло рано почела национализација поседа 
„срушене класе експлоататора". Још 1945. отпочела је експро- 
пријација фабрика „државних непријатеља", а 7. марта 1945. 
уведен је посебан порез на „ратну добит". Као и у Југослави- 
ји, ратном добити сматрао се сваки приход добијен на основу 
продаје робе окупаторима. Приходи од овог посебног пореза 
су, према званичним подацима, 1945. износили више од поло- 
вине (укупних) државних прихода. Имовина предузетника 
који овај порез нису могли да плате била је конфискована. 
Национализација преосталих албанских привредних предузећа 
одвијала се постепено. Почела је са рудницима и транспортом 
и до 1947. обухватила све привредне гране укључујући и за- 
натске радионице. 

Аграрна реформа 


Аграрна реформа започета је јула 1945. најпре у Ел- 
басану, а од 6. септембра исте године и у целој земљи. Зе- 
мљиште је без одштете одузимано свим земљопоседницима 
који га нису сами обрађивали. Земљопоседницима који су сво- 
је земљиште обрађивали модерном механизацијом дозвољено 
је да задрже 40 хектара; од тога је 10 хектара морало да буде 
под пашњацима. Сви остали власници земљишта и црквене 
установе, који су сами обрађивали своје земљиште, могли су 
задржати по 20 хектара, од тога пет хектара пашњака. Јуна 
1946. аграрна реформа је још више пооштрена: без одштете су 
одузимани и читави воћњаци, виногради, маслињаци, објекти 
и пољопривредна опрема од власника који нису лично обрађи- 
вали земљиште. У оквиру реформе одузето је укупно 173.000 
хектара земљишта (укупна обрадива површина 1938. у Алба- 
нији износила је 292.000 хектара); од тога је 155.000 хектара 
додељено сељацима беземљашима (70.000 породица), за сва- 
ку породицу по пет хектара. Остатак одузетог земљишта ис- 
коришћен је за формирање државних добара. Аграрна рефор- 
ма из 1945/1946. без сумње је била најобимнија коју је 
Албанија икада имала. Она, међутим, није имала циљ форми- 
рање сељачког слоја који ће самостално моћи да се издржава 
и то је убрзо потврдила спроведена кампања колективизације. 


Албанија као народна република 


Избори за конститутивну народну скупштину одржани 
су 2. децембра 1945. године. Комунистичка партија Албаније 
потрудила се да на изборима буде само једна једина изборна 
листа, и то она Народног ослободилачког фронта, преименова- 
ног у Демократски фронт. Као што се и очекивало, ова листа 
је са 93,8 /о доживела енорман успех; на изборе је изашло 
90,2 /о гласача. Народна скупштина је први пут заседала 10. 
јануара 1946. и 1. јануара прогласила је Народну Републику 
Албанију. И у томе је Албанија следила пример Југославије 
која се 29. новембра 1945, као прва држава Источног блока, 
формирала као народна република. Нови Устав донет је 14. 
марта 1946, а оснивачка скупштина претворена у регуларан 

парламент (Киуепа; РоршПог). Албански Устав из 1946. одго- 
варао је углавном оном југословенском од 31. јануара, који се 
опет базирао на Стаљиновом Уставу из 1936. Албанци једино 
нису преузели федерално државно уређење. Национализација 
је Уставом накнадно легализована, али водећа улога партије 
још није била уставно дефинисана. 

Нова влада оформљена је 23. марта 1946. године. На 
њеном челу је поново био Енвер Хоџа који је преузео исто- 
времено и ресоре иностраних послова и одбране, док је његов 
ривал Кочи Дзодзе постао заменик председника владе, мини- 
стар унутрашњих послова и председник Државне комисије за 
планирање. Обојица су, дакле, како у партији, тако и у др- 
жавном апарату, имали једнак удео у власти. 


Блиска привредна сарадња са Југославијом 


Једна од главних брига нове владе било је побољшање 
лошег економског положаја и, као најважније, снабдевање ста- 
новништва. Рат и национализација, коју је спровела влада којој 
су недостајали стручњаци, довели су до хаотичног стања у ал- 
банској привреди. Поред тога, не само реорганизовање пољо- 
привреде већ и лоше жетве, изазвали су осетни недостатак 
хране. Принудне мере, као заплена хлебног жита (сељаци су 
након лоше жетве 1946. за своје потребе смели да задрже све- 
га 15 Ко пшенице по члану домаћинства), нису могле да реше 
оскудицу. Већ септембра 1946. основне животне намирнице су 
морале бити рационисане. Ни помоћ Агенције Уједињених на- 
ција за помоћ и опоравак (ОМККА), која је до 1948. укупно 
износила 26 милиона долара, није сама по себи била довољна, 
већ је проширена и југословенском помоћи. Вредност економ- 
ске помоћи коју је Југославија упутила у Албанију у периоду 
између 1945—1948. процењује се на 33 милиона долара. Југо- 
словенска страна при том ову помоћ није сматрала изгубљеном 
дотацијом, већ инвестицијом у земљу која ће се за краће или 
дуже време прикључити Југославији. 

Када је Енвер Хоџа, крајем јуна, отишао у своју прву 
и једину државну посету Београду, утврђене су перспективе 
блиске привредне и политичке сарадње. Првог јула су у Бео- 
граду потписана три споразума: о привредној сарадњи, плаћа- 

њима и кредитима. Југославија се обавезала да подржи развој 
индустрије и привреде суседне земље пружањем техничке по- 
моћи и слањем експерата. Било је предвиђено да се албански 
стручњаци обучавају у Југославији, а да се Албанцима путем 
кредита омогући да у Југославији купе машине и техничку 
опрему. Постигнут је договор и о формирању мешовитих југо- 
словенско-албанских предузећа на паритетној основи, која би 
бринула о међусобној размени робе, експлоатацији албанског 
рудног богатства и транспортних потенцијала. Истовремено је 
најављено и склапање споразума о пријатељству и помоћи, што 
је и учињено 9. јула у Тирани. Тако је створена и политичка 
основа за сарадњу, а то је био први у низу истоврсних уговора 
који су у оквиру совјетског пакта склопљени међу свим држа- 
вама Источног блока. Уговором је предвиђена и војна помоћ у 
случају да нека од земаља потписница буде угрожена од треће 
стране „са циљем угрожавања, освајања или окупације". 

Потом је, 27. новембра, уследио уговор о економској 
сарадњи. Према њему требало је извршити координацију 
економских планова обеју земаља, ускладити валуте, у Алба- 
нију увести југословенски систем цена и извршити припреме 
за формирање царинске уније. Да је овај план остварен, ал- 
банска привреда би се у потпуности прикључила југословен- 
ској, што би утрло пут ка државној синтези двеју земаља. 
Будући да су Југословени имали исте планове везане за Бу- 
гарску, настала би балканска федерација под југословенским 
вођством. Једна таква унија била је, истина, стари циљ бал- 
канских социјалиста, па и Коминтерне, али више није одгова- 
рала совјетској политици великих сила коју је водио Стаљин 
јер он ни у ком случају не би трпео да се поред Москве фор- 
мира још један комунистички центар. Због тога је совјетска 
страна почела да подржава „националне" снаге унутар албан- 
ског партијског руководства. 


Раскид са Југославијом 


Делегација албанске владе под вођством Енвера Хо- 
џе посетила је Москву јула 1947. године. Албанији је том 
приликом додељен совјетски кредит за набавку трактора и по- 
љопривредних машина. Овај први покушај Москве да прекине 

југословенски економски монопол у Албанији довео је до су- 
коба унутар Комунистичке партије Албаније, при чему је пре- 
власт имала пројугословенска група под Дзодзеом. На Осмом 
пленуму Централног комитета КПА у фебруару 1948. пред- 
ност је поново дата сарадњи са Југославијом, док је Хоџа због 
свог става против Југославије нападан као „фракционаш" и је- 
два је избегао смењивање са места секретара Централног ко- 
митета. До прекретнице доводи совјетско-југословенски кон- 
фликт који је најпре дошао до изражаја у преписци између 
совјетског и југословенског партијског врха (од марта до маја 
1948), а потом довео до иступања Југославије из Информби- 
роа 28. јуна 1948. године. Централни комитет КПА је већ 
29. јуна изразио подршку Резолуцији Информбироа и осудио 
вође КПЈ као издајнике и троцкисте. Тиме је окончан период 
југословенско-албанске сарадње која је обележила прве после- 
ратне године. Ван снаге стављени су сви југословенско-албан- 
ски споразуми (осим уговора о пријатељству, који је Југосла- 
вија раскинула тек 12. новембра 1949) и враћени југословенски 
стручњаци. После тих догађаја Албанија је постала најоштри- 
ји критичар „фашистичке", „ревизионистичке" и „троцкистич- 
ке" „Титове клике", којој је пребацивано да је желела да пре- 
твори Албанију у колонију. На ове оптужбе Београд је 
реаговао тврдњом да албанско руководство жели да сукоб са 
Информбироом искористи како би се ослободило спољног ду- 
га јер је Југославија својим бескаматним кредитима финанси- 
рала готово половину албанске државне касе. Сличне сумње 
изразиле су касније и совјетска и кинеска страна. 


Албанија под патронатом Москве 


После раскида са Југославијом Албанији је додуше 
враћена могућност слободне трговине, али је албанска привре- 
да, до тада потпуно зависна од Југославије, била пред колап- 
сом. Совјетски Савез и државе Источног блока које су зави- 
силе од њега морале су сада да преузму улогу кредитора, што 
су спремно дочекали јер је у време заоштрених односа Ис- 
ток— Запад Албанија имала изузетно повољан геостратешки 
положај. Совјетски Савез је до 1961. одобрио Албанији кре- 
дите у вредности од 156 милиона долара по веома повољним 

условима (1957. године је Албанцима чак опроштено враћање 
свих дотадашњих потраживања). Пружена техничка и војна 
помоћ процењују се на 100 милиона долара. Више од 3.000 
совјетских војних и економских стручњака заменили су проте- 
ране југословенске стручњаке. Остале земље чланице Савета 
за узајамну економску помоћ, па чак и економски слаба Бу- 
гарска, следиле су принудно совјетски пример. Њихова еко- 
номска помоћ за исти период (кредити са два одсто камате) 
процењује се на 133 милиона долара. 


Култ Стаљина 


Уз таква материјална давања Албанци нису оклевали 
да потпуно подрже спољнополитички курс Совјетског Савеза 
и да на унутрашњополитичком плану следе совјетски пример. 
Енвер Хоџа је отуд увек истицао да је Стаљин веома уважа- 
вао албански народ и албанску партију и да је спречио Југо- 
славију да прогута Албанију. Све до смрти Енвера Хоџе Ста- 
љин је био неприкосновена фигура—водиља албанске политике. 
Он је у Албанији важио за класичног представника маркси- 
зма-лењинизма, чак и у време када је у другим земљама Ис- 
точног блока одавно започео процес дестаљинизације. Стаљи- 
нова дела су превођена на албански, у његову славу подигнути 
су безбројни споменици, а 19. децембра 1950, поводом њего- 
вог 71. рођендана, један град је чак добио име по њему: град 
Кучова променио је име у Оџеп Мат (Стаљинград). Старо 
име враћено му је тек 5. јануара 1991. године. Историјског 
оправдања за стварање култа Стаљина заправо није било јер 
се совјетски партијски вођа показао прилично незаинтересова- 
ним за малу балканску земљу. Албанија је остала једина зе- 
мља Источног блока са којом Совјетски Савез није склопио 
обавезујући уговор о пријатељству, сарадњи и помоћи. Алба- 
нија није била позвана ни на оснивачку конференцију Савета 
за узајамну економску помоћ, одржану 25. јануара 1949, већ 
је накнадно морала да затражи пријем. Првом конгресу Ко- 
мунистичке партије Албаније, одржаном од 8. до 22. новем- 
бра 1948. када јој је име промењено у Радничку партију Ал- 
баније (Рата е Рипех; е Зћтретзе =РРЗћ), није присуствовала 
званична делегација Совјетског Савеза. Хоџа је вероватно ис- 

користио лик Стаљина како би изградио свој култ и оправдао 
опстајање на наводно аутентичној линији марксизма-лењини- 
зма насупрот свих ревизионистичких појава. 


Скендербегов Трг у Тирани пре 1968. године. Поводом петстоше 
годишњице од смрши Скендербега Стаљинов споменик замењен је 
спомеником 080% албанског наџионалног јунака — дестаљинизација на 
албански начин. 


На плану спољне политике Албанија се придружила 
свим антијугословенским мерама Источног блока. Албанско 
руководство позвало је народ Југославије на борбу против Ти- 
та и „великосрпског шовинизма". На југословенско-албанској 
граници је само од јула 1948. до краја 1950. било 135 инциде- 
ната. Такав један гранични инцидент у којем је тешко повре- 
ђен један југословенски држављанин послужио је југословен- 
ској влади као повод да [. октобра 1950. прекине 
дипломатске односе са Албанијом. После тога албанско руко- 
водство поново отвара косовско питање и оптужује владу у 

Београду за тлачење албанске мањине у Југославији, док југо- 
словенска страна почиње да организује политичке емигранте 
из Албаније који од децембра 1951. покрећу свој часопис Ра- 
ти 1 1195 (Застава слободе). Часопис је излазио на гегиј- 
ској варијанти албанског, како се говорило на Косову, у се- 
верној и централној Албанији, и у њему је осуђивана политика 
„клике Хоџа—Шеху" и активности совјетских експерата у Ал- 
банији, за које се тврдило да су били агенти совјетске тајне 
службе. За време Стаљина Југославија је остала главни не- 
пријатељ Албаније, а поред ње то су биле и Велика Британија 
и САД, при чему је Енвер Хоџа увек умео да нађе некакву 
везу између те три непријатељске државе, па је тако Југосла- 
вија била означена као „представник англоамеричког империја- 
лизма". Последица тога је била да су, упркос совјетској подр- 
шци, сви албански напори да буде примљена у Организацију 
уједињених нација пропали. Пријем је уследио тек 14. децем- 
бра 1955, две године после Стаљинове смрти. 


Обрт у албанско-совјетским односима 


Стаљинова смрт (5. марта 1953) и смена власти у 
Совјетском Савезу (13. септембра 1953) у корист Никите С. 
Хрушчова довели су, гледано са дистанце, до преокрета у ал- 
банско-совјетским односима. Постојала су у првом реду два 
аспекта нове совјетске политике коју је Хрушчов прокламовао 
на Двадесетој седници Комунистичке партије Совјетског Са- 
веза (14—25. фебруар 1956), а Са којима се Хоџа и његове 
присталице нису слагали: поновно приближавање Југославији 
и обрачун са Стаљином. Најпре је уследио прелазни период у 
којем се на Албанију гледало као на совјетског вазала. Совјет- 
ски Савез је остао најважнији спољнотрговински партнер Ал- 
баније и наставио је да обезбеђује кредите. Када је Совјетски 
Савез почео да пропагира принцип колективног руковођења и 
у Албанији долази до раздвајања највиших партијских и др- 
жавних функција које су биле концентрисане у личности Ен- 
вера Хоџе. Са државних функција Хоџа се повлачи 20. јула 
1954. године. Мехмед Шеху постаје председник владе, а Хо- 
џа остаје први секретар Централног комитета, али свакако и 
најмоћнији човек у земљи у којој партијско руководство кроји 

политику. Када је 14. маја 1955. у Варшави између Совјет- 
ског Савеза и европских народних демократија склопљен 
Пакт о пријатељству и помоћи (Варшавски пакт) Албанија је 
била једна од земаља чланица. Овај пут је, дакле, нису „забо- 
равили", као што се то десило са Коминтерном и Саветом за 
узајамну економску помоћ. Међутим, Енвер Хоџа није био 
спреман да започне процес дестаљинизације који је започео 
Хрушчов својим „тајним говором". И њему се, као и Стаљи- 
ну, могло пребацити стварање култа личности. Ипак, Хоџа 
није могао у потпуности да избегне последице Двадесете сед- 
нице КПСС-а. На Трећој седници РПА (25.маја до 3. јуна 
1956) он је признао оправданост совјетске критике на рачун 
Стаљиновог руковођења, али је сматрао да је треба ограничи- 
ти на период пред крај диктаторовог живота. За њега је он 
остао „велики, незаборавни Стаљин" којег је ревизиониста 
Хрушчов оклеветао. 

Албанско руководство је врло нерадо прихватило 
Хрушчовљеве покушаје да Југославију поново врати у круг со- 
цијалистичких земаља. Дипломатски односи између Југославије 
и Албаније поново су успостављени већ 22. децембра 1953, 
исте године су у Поградецу вођени и преговори о спорним пи- 
тањима граница, а 1956. је албанска штампа у извештавању са 
Двадесете седнице Тита поново називала „другом“. То, међу- 
тим, није значило и рехабилитовање југословенског партијског 
руководства од стране албанског. Хоџи је било изузетно стало 
до опстанка на политичкој сцени и он успева да у партији 
спроведе свој курс. У оквиру тога долази и до новог чишћења. 
На Четрнаестом пленуму ЦК РПА, одржаном од 14. до 17. 
јуна 1955, Тук Јакова (оснивач партије, једно време министар 
привреде и финансија, као и потпредседник владе) и Бедри 
Спахију (министар образовања и председник Друштва албан- 
ско-совјетског пријатељства) због антипартијског деловања ис- 
кључени су из ЦК, потом из партије и на крају интернирани. 
Обојица су се залагала за договор са Југославијом и рехабили- 
товање жртава ранијих „чишћења". 

Када је реч о Југославији и тумачењу прошлости југо- 
словенско-албанских односа Енвер Хоџа, дакле, није био 
спреман ни на какве уступке осим ако то не затражи совјетско 
партијско руководство. Тада се још није усуђивао да раскине 

са Москвом, али да је у то време било унутарпартијског отпо- 
ра указује „чишћење" из 1955. и она која су уследила након 
њега. Хоџа није могао да буде сасвим сигуран какав би став о 
раскиду са Москвом заузела војска, јер су је организовали со- 
вјетски стручњаци и обука је једним делом била извршена у 
Совјетском Савезу. Формално, он је и даље изјављивао да 
КПСС-у због њених историјских заслуга припада водећа 
улога у светском комунистичком покрету, али је већ крајем 
педесетих година све чешће указивао на Кинеску револуцију, 
која по свом значају долази одмах иза Октобарске. Промена 
партнера назирала се још тада. 


Промена курса — што даље од Москве, 
што ближе Пекингу 


За време мађарског устанка у јесен 1956. године 
РПА је заједно са КП Кине подржала одлучан продор со- 
вјетске армије. Устанак је означен као контрареволуција, коју 
су инсценирали западни империјалисти и ревизионисти (Ти- 
то). Када је Хрушчов коначно дошао у дуго најављивану по- 
сету Албанији (од 25. маја до 4. јуна 1959) имао је намеру да 
још једном покуша да врати албанске политичаре на заједнич- 
ки курс. Са њим су, поред министра одбране маршала Мали- 
новског, дошли и нови кредитни аранжмани. Посета, међу- 
тим, није протекла баш онако хармонично како је то споља 
изгледало. Албански домаћини не само да су били сумњичави 
према совјетским плановима да у Албанији подигну ракетне 
базе, већ се нису слагали ни са Хрушчовљевим предлозима 
везаним за економску позицију Албаније у оквиру Савета за 
узајамну економску помоћ: Албанија је била замишљена као 
„цветна башта" источног економског савеза. У својим мемоа- 
рима Хоџа пребацује Хрушчову да је од Албаније хтео да 
створи „воћарску колонију за потребе ревизионистичког Со- 
вјетског Савеза", као што су САД у Латинској Америци има- 
ле своје колоније са плантажама банана. Хоџа сада почиње 
припреме за промену курса. Нови партнер постаје Кина. 

У исто време када и Хрушчов у Албанији је боравила 
једна кинеска војна делегација. После тога односи са овом на- 
родном републиком са Далеког истока бивају интензивирани. 

У то време је у јеку била борба између Москве и Пекинга за 
водећу улогу у комунистичком блоку, у коју се сада опрезно 
умешала и Тирана. И КП Кине је, као и албанска, показива- 
ла извесна идеолошка неслагања са новим курсом који је про- 
пагирао Хрушчов: биле су против „сопственог пута" ка соци- 
јализму како је то тражила Југославија и одбијале су тезу о 
мирољубивој коегзистенцији између капиталистичког и соција- 
листичког блока, којом би се начелно отклонила опасност од 
избијања војних сукоба. Обе партије сматрале су да совјетске 
хегемонистичке тежње угрожавају самосталност њихових др- 
жава. Будући да је и Мао Цедунг, барем на речима, остајао 
на линији стаљинизма, Енвер Хоџа је као стаљиниста ову 
промену савезника могао декларисати као одржавање конти- 
нуитета своје политике. Када је у вези са Трећом седницом 
КП Румуније (20. јуна до 25. јуна 1960) у Букурешту одр- 
жан састанак партијских делегација из социјалистичких зема- 
ља, Албанија није желела да још пре светске конференције ко- 
мунистичких и радничких партија да подршку осуди кинеске 
комунистичке партије, па је закључено да ће се о совјетско- 
-кинеском конфликту расправљати на светској конференцији 
која је требало да буде одржана новембра 1960. године. 

У међувремену је совјетска страна покушала да погоди 
Албанце у најосетљивије место умањујући им економску по- 
моћ. Економски притисак требало је Албанију да учини послу- 
шном. Био је изабран погодан тренутак за то јер је у Албанији 
због дуготрајне суше владала несташица житарица. Совјетски 
Савез је обуставио испоруку обећаних 50.000 тона пшенице и 
изразио спремност да испоручи свега 10.000 тона и то за зла- 
то. Проблема је било и на војном пољу када је Совјетски Са- 
вез одбио да албанску морнарицу снабде подморницама. 

Албанији је чак запрећено и искључењем из Вар- 
шавског пакта. Од Замка културе у Тирани, чију је изград- 
њу Хрушчов обећао за време своје посете Албанији, сазида- 
ни су само голи зидови. Хрушчов је, међутим, потценио 
непоколебљивост Албанаца. Просовјетска фракција унутар 
РПА била је пре свега сувише мала да би сменила Хоџу или 
могла да утиче на промену његовог курса. У лето 1960. 
ухапшено је неколико официра око команданта ратне мор- 
нарице Теме Сејка и после јавног суђења за заверу убијено 

маја 1960. године. Секретарица ЦК Лири Белишова и пред- 
седник Ревизионе комисије РПА Кочо Ташко удаљени су 
са функција, искључени из партије и ухапшени септембра 
1960. године. Након тога поново је успостављено „јединство 
кадрова" које је Хоџи било неопходно пред његов наступ у 
Москви. 

Конференција комунистичких и радничких партија, 
њих 81, одржана је од 10. новембра до 1. децембра 1960. у 
Москви. Албанску делегацију предводио је сам Енвер Хоџа 
који је свој говор одржао 16. новембра и у њему се немило- 
срдно разрачунао са Хрушчовим и његовом политиком. Шеф 
најмање владајуће КП у најзаосталијој земљи Источног блока 
пребацио је руководству светске силе Совјетског Савеза да је 
напустило принципе марксизма-лењинизма. Хрушчовљеву 
критику Стаљина одбио је као неоправдану, осудио поновно 
приближавање ревизионистичкој Југославији и одбацио 
Хрушчовљеву тезу о мирној коегзистенцији. Сматрао је да ни 
једна од опсности које носи империјализам није побеђена и за- 
ложио се за изградњу атомске бомбе у Кини како би се пове- 
ћао значај ове земље у међународним оквирима. Он је такође 
изјавио да је његова оштра и темељна критика совјетског ру- 
ководства усмерена ка одржању јединства социјалистичког 
блока и да сматра да РПА не сме да дозволи да нема право 
гласа само зато што је мала партија. 

Хоџин говор Хрушчов је назвао гомилом смећа. Ал- 
бански партијски лидер је напустио конференцију пре завршет- 
ка, 25. новембра, док је остатак делегације остао у Москви ра- 
ди потписивања закључака са конференције. Упркос томе, 
раскид између Москве и Тиране био је готова ствар и водио је 
у наредним годинама прекиду свих односа на државном нивоу. 


Сарадња са Кином 


Специфичност развоја албанске спољне политике је 
налажење покровитеља на све већој географској удаљености: 
од Београда, преко Москве до Пекинга. Овакав развој носио 
је у себи и предности и мане. Што је сила заштитница била 
даље, то је већа била самосталност ове мале балканске држа- 

ве, али и све мања могућност да јој се у случају евентуалног 
војног сукоба помогне. У сваком случају, Хоџа изгледа није 
рачунао на могућност угрожавања од стране Варшавског пак- 
та, или је сматрао да се Совјетски Савез не би усудио да због 
мале Албаније ризикује сукоб са Кином, чији је штит у Евро- 
пи Албанија постала. 

Овај албански мостобран, као почетак идеолошког 
сукоба са Москвом који ће трајати све до 1963. године, Кине- 
зе је скупо коштао. Они су, наиме, морали да преузму све фи- 
нансијске и економске обавезе Совјетског Савеза и Савета за 
узајамну економску помоћ. Албанија је од почетка своје др- 
жавности зависила од иностраних инвестиција и кредита. Ам- 
бициозни програм индустријализације Енвера Хоџе заснивао 
се на увозу машина и целокупних индустријских постројења 
из Совјетског Савеза и осталих земаља Источног блока и на 
помоћи иностраних експерата. Совјетски Савез је већ у јануа- 
ру 1961. опозвао око 3.000 својих стручњака који су били по- 
слати у Албанију, што су током лета учиниле и остале земље 
чланице Савета за узајамну економску помоћ. Албанцима ко- 
ји су студирали у земљама Источног блока одузете су стипен- 
дије, а тек 1957. године основани Универзитет у Тирани остао 
је без гостујућих предавача из Источне Европе. Априла 1961. 
Совјетски Савез прекида економске односе са Албанијом и 
крајем маја повлачи флоту стационирану код Валоне. Завр- 
шницу представља прекид дипломатских односа са Совјет- 
ским Савезом 3. децембра 1961, а током месеца и са Чехосло- 
вачком, Мађарском и Источном Немачком. Бугарска и 
Пољска прикључиле су им се касније, а само је Румунија за- 
држала дипломатске односе, али на нивоу посланства. 

Кина је водила рачуна о томе да Албанија након пре- 
кида односа са земљама Источног блока не западне у поли- 
тичку, а поготово не у економску изолацију, стављајући јој од- 
мах на располагање 123 милиона долара кредита за 
финансирање текућих инвестиција. Укупан износ кредита које 
су Кинези обезбедили до 1975. године процењује се на 838 
милиона долара. Већ 1962. године увоз из Кине обухватао је 
65% укупног увоза Албаније, док је у Кину ишло 29 /о ал- 
банског извоза. Како би се решио проблем транспорта 26. де- 
цембра 1961. основано је заједничко албанско-кинеско бро- 

дарско предузеће. Кинези су пружили и стручну помоћ; екс- 
перти из Совјетског Савеза и земаља чланица Савета за уза- 
јамну економску помоћ замењени су кинеским; њих је наводно 
било око 6.000. На тај начин Кина је спречила да дође до 
краха албанске националне економије, као што је то очекивала 
совјетска страна. Уз помоћ Кине подигнуте су топионице, хи- 
дроелектране, фабрика за производњу делова за тракторе. 
Кинези су водили рачуна и о томе да се не форсира само те- 
шка индустрија. Како би се смањио увоз скупог ђубрива са 
Далеког истока изграђена је хемијска индустрија; у околини 
Берата подигнут је Текстилни комбинат „Мао Цедунг". Како 
је Кина увек више увозила у Албанију него што је био албан- 
ски извоз временом је створен огроман извозни дефицит. Ки- 
на, која је и сама сматрана земљом у развоју, није могла трај- 
но да финансира албанску економију, па је 1975. од Албаније 
затражила да започне отплату приспелих рата кредита. То је 
био и почетак краја албанско-кинеске сарадње јер Албанија 
није могла, нити је хтела, да плаћа. Кинези су потом редуко- 
вали помоћ, да би је 1978. и потпуно обуставили. 


Културна револуција 


Најпре долази до јасног разилажења албанског и ки- 
неског партијског руководства. Хоџа је, додуше, делио кине- 
ски отпор према „суперсилама", Совјетском Савезу и САД, 
али није био спреман да крене кинеским „путем ка комуни- 
зму". „Културну револуцију" у Кини пратила је на почетку 
снажна пропаганда. И у Албанији је била спроведена кампа- 
ња против растућег бирократског апарата и непотизма. Плате 
су изједначене, а ОКО 15.000 чиновника из управе пребачено је 
у производњу, док су сви службеници, научници и запослени 
у култури били обавезни да једном годишње по месец дана 
обављају физички посао, и то пре свега на селу. Све то треба- 
ло је да допринесе зближавању са „народним масама" и спре- 
чи стварање новог владајућег слоја. У војсци су укинути чино- 
ви и поново су уведени политички комесари. Албанско 
партијско руководство, дакле, није дозволило да се догоди 
„Културна револуција изнутра". Партијски апарат је остао не- 
такнут и све време је држао покрет под контролом. 

У вези са „културном револуцијом" вероватно је била 
и кампања против верских заједница, коју је — барем званично 
— започео Енвер Хоџа у свом говору одржаном 6. фебруара 
1967. пред основним партијским организацијама у Тирани. 
Тада је Хоџа говорио о опстајању заосталих обичаја са рели- 
гиозном позадином и при том, поменуо лучког радника из 
Драча који слика иконе и венчања малолетне деце у планин- 
ским областима. Хоџин говор је тако испровоцирао ученике и 
наставнике школе „Наим Фрашери" у Драчу да су демолира- 
ли сва светилишта у граду. Ова акција изазвала је ланчану ре- 
акцију у читавој земљи: за неколико месеци затворено је свих 
2.035 богомоља у Албанији (740 џамија, 530 текија и турбе- 
та, 608 православних и 157 католичких цркава) и уколико ни- 
су имале културно-историјску вредност биле су претваране у 
биоскопе, складишта, спортске објекте итд; неке од њих су 
уништене. Тако је Албанија крајем 1967. постала прва атеи- 
стичка држава на свету, како је то албанска пропаганда с по- 
носом објавила. Хоџа се изгледа потрудио да се са „опијумом 
за народ" обрачуна радикалније од маоистичке Кине. На ме- 
сто религије је, за разлику од Кине, дошло неговање сопстве- 
не прошлости (Илири, Скендербег, култура националног пре- 
порода) и, као у Кини, до екстрема је доведен култ личности 
Енвера Хоџе који је проглашен класиком марксизма-лењини- 
зма; 1968. почело је издавање његових сабраних дела. 


Затегнути односи између Кине и Албаније 


Однос Албаније и Кине није био толико идеалан како 
је то на први поглед изгледало. Албанци су са неповерењем 
пратили све потезе Кинеза који би могли да значе успоставља- 
ње контакта са заклетим непријатељима — Совјетским Савезом 
и САД-ом. Када је 1972. године амерички председник Никсон 
посетио Кину, то је у Албанији дочекано као увреда. За Хоџу 
је амерички империјализам био једнако опасан као и совјетски 
„социјалимперијализам"; он је одбацио и кинеску теорију о „три 
света", тј. постојању света двеју суперсила, развијеног света ин- 
дустријских земаља и света земаља у развоју. Задатак два по- 
тоња света била би сарадња ради рушења суперсила. Хоџа је 
сумњао да Кина, која је себе сматрала припадницом Трећег 

света земаља у развоју, жели да преузме водећу улогу међу зе- 
мљама Трећег света и тако прерасте у суперсилу. 

На Седмој седници РПА (1. — 7. 11. 1976), одржа- 
ној без присуства делегације КП Кине, ова земља је убројана 
међу ревизионистичке, чије руководство тежи капиталистич- 
ком развоју. Раскид са Кином у то време још није започео, 
али се назирао. И нови Устав, одобрен на овом партијском за- 
седању, потом 28. децембра 1976. усвојен и од стране парла- 
мента, био је сасвим у знаку новог курса усмереног ка потпу- 
ном ослобађању од било каквих савеза (а тиме и ослобађању 
од дугова) и ослањању на сопствене снаге. Устав из 1976. за- 
брањивао је подизање страних војних база и стационирање 
страних борбених снага на албанској територији, као и давање 
концесија странцима, оснивање заједничких мешовитих преду- 
зећа са странцима и узимање иностраних кредита. Уставом је 
промењен и назив државе: Албанија се сада звала Социјали- 
стичка Република Албанија (Керибика РориПогте Зостапче е 
„ћотретће). Истовремено су законски регулисане водећа улога 
партије и забрана религије. Закључцима Седме седнице РПА 
Енвер Хоџа је припремио свој народ на раскид са Кином до 
којег је, упркос покушајима помирења са кинеске стране, до- 
шло 1978. године. Кина је 7. јула обуставила економску и вој- 
ну помоћ и повукла своје стручњаке из Албаније; 27. септем- 
бра Албанци су раскинули споразум о заједничком 
албанско-кинеском бродарском транспортном предузећу. 


Албанија у спољнополитичкој изолацији 


После раскида са Кином Албанија је постала „уса- 
мљена Албанија", како ју је назвао Паул Лендваи у својој ре- 
портажи. У Европи није било земље која се тако доследно 
изоловала од спољњег света пропагирајући апсолутну поли- 
тичку, економску и културну независност. На идеолошком 
плану Хоџа је заступао једини прави марксизам-лењинизам, 
који су од времена дестаљинизације напустиле све остале зе- 
мље Источног блока, иако су то заправо биле не толико марк- 
систичке колико идеје писаца 19. века, из времена рилиндје, 
које је Хоџа присвојио. Као што је Тен тачно запазио (Алба- 
нија — Посебан случај, 500) албански диктатор је Лењинов 

постулат о „националној форми" и „социјалистичкој садржи- 
ни" потпуно преокренуо: национализам је постао садржина, а 
социјализам форма. Хоџа је око себе створио широк круг не- 
пријатеља, сврставајући их углавном у две групе: америчке 
империјалисте и њихове савезнике са једне и ревизионисте 
свих боја (у које је спадала и Кина) и њихове савезнике са 
друге стране. Оно што је преостало од пријатеља биле су 
марксистичко-лењинистичке партије у западним земљама, ра- 
зна друштва пријатељстава такође из западних земаља, као и 
револуционарни покрети за независност у земљама Трећег 
света, у које су, што је интересантно, спадали и Хомеинијеви 
следбеници у Ирану. 

Изолација у коју је запала Албанија није се дуже мо- 
гла издржати, ни политички, ни економски. Процес индустри- 
јализације било је немогуће наставити сопственим снагама. То 
значи да је Албанија морала да увози, покушавајући да одржи 
равнотежу са извозним билансом. Тако се могло увозити само 
у висини могућег извоза. Као најважнији трговински партнери 
сада се појављују мање земље чланице Савета за узајамну 
економску помоћ преко којих су набављани делови за машине 
из Совјетског Савеза; више од трећине робне размене Алба- 
нија је вршила са овим земљама. Повећана је и трговина са 
земљама ОЕЦД-а; њихов удео у албанској спољној трговини 
порастао је са 25 /о 1976. на тачно 40% почетком осамдесе- 
тих. Упркос свим идеолошким и политичким неслагањима, по- 


расла је и трговинска размена са Југославијом (са 6% 1976 
на 20% 1980). 


Односи са Грчком и Југославијом 


Будући да сада више није била директно укључена у 
велика светска политичка збивања, Албанија се окренула ре- 
гионалној политици. То је пре свега значило нормализацију 
односа са суседним земљама. Са оба најближа суседа — Грч- 
ком и Југославијом — до тада је имала само сукобе. Албанија 
је дипломатске односе са Грчком, која је одустала од јужноал- 
банских области („Северни Епир"), али због италијанског по- 
хода из 1940/1941. сматрала да је аејите још у рату са Алба- 
нијом, успоставила тек 1971. године. У годинама после тога 

албанско-грчка робна размена знатно расте, да би 1977. годи- 
не достигла укупано 21 милион долара. Исте године ове две 
земље потписују споразум о ваздушном саобраћају и линијом 
Тирана— Атина отворена је прва директна авионска веза изме- 
ђу Албаније и неке од земаља Запада. Размењују се владине 
и трговачке делегације, организују се узајамна гостовања фол- 
клорних и позоришних трупа. У свом извештају на Осмој сед- 
ници РПА 1. новембра 1981. Енвер Хоџа је односе између 
две земље већ могао да означи као пријатељске. 

И према Југославији је, упркос свим Хоџиним напади- 
ма упућеним њеном партијском руководству, донекле нормали- 
зован однос. Споразум о изградњи пруге на линији Ска- 
дар—Титоград (Подгорица) потписан је 1979. године. Пруга је 
отворена крајем 1985, али је убрзо затим, због наводне нерен- 
табилности, саобраћај поново обустављен, па је Албанија оста- 
ла једина земља која се није прикључила на европску желе- 
зничку мрежу. Од 1948. албански министри не посећују 
Југославију а до прве посете долази тек 1980. године. Недин 
Хоџа, министар спољних послова, боравио је у Београду током 
јула ради потписивања дугорочног трговинског споразума, а у 
октобру Косово је посетила Тефта Цами, министарка просвете 
и културе. Тада је постигнут договор о размени уџбеника, са- 
радњи на изради атласа дијалеката, као и изради албанске ен- 
циклопедије. Крајем јануара 1981. у узвратну посету Тирани 
долази владина делегација са Косова. Они су били заинтересо- 
вани углавном за област у Југославији насељену Албанцима, 
што је међудржавне односе убрзо довело пред нова искушења. 

Марта 1981. у Приштини су одржане масовне демон- 
страције, започете на Универзитету. Демонстранти су тражи- 
ли да Косово добије статус републике. Било је чак и парола 
на којима се тражило одвајање од Југославије и прикључење 
области насељених Албанцима Албанији. Немире, који су се 
убрзо проширили и на Македонију, полиција је брутално угу- 
шила. Према званичним подацима само у Приштини је убије- 
но девет, а повређено 250 људи. Београдска влада, за коју су 
ови догађаји дошли потпуно неочекивано, оптужила је Тирану 
да је одговорна за „контрареволуцију" на Косову. Ова опту- 
жба је сигурно била неоправдана, јер Енверу Хоџи није могло 
одговарати прикључење Косова Албанији, јер би се тиме 


253 


створила превласт Гега и тиме вероватно угрозила владавина 
породичних кланова пореклом углавном са југа. Осим тога, са 
Косова би се могле прокријумчарити либералне идеје које ал- 
бански партијски лидер у овој од спољног света херметички 
затвореној земљи није могао да употреби. 

Хоџа је био пред дилемом: он са једне стране није 
желео да подржи иредентистичке тенденције косовских Алба- 
наца, али је са друге морао да води рачуна о „великоалбан- 
ким" националистима из редова своје партије који су заступа- 
ли тезу о јединству албанског културног национа. У свом 
говору на Осмој седници РПА 1. новембра 1981. он је иста- 
као да Албанци не могу бити равнодушни према судбини сво- 
јих сународника у Југославији и да његова влада признаје 
оправданост захтева косовских Албанаца за сопственом репу- 
бликом у оквиру Југославије, али да Албанија при том нема 
никаквих територијалних захтева и признаје постојеће грани- 
це. И поред тога, односи између Југославије и Албаније су 
остали затегнути, тим пре што југословенској, а касније ни 
српској влади није пошло за руком да реше проблем Косова. 


Однос са Италијом, Британијом и Немачком 


Као трећег регионалног партнера Албаније у време 
изолације треба поменути Италију. И са њом су најпре обно- 
вљени традиционални трговински односи; већ 1979. у Албани- 
ји је ради потписивања трговачког споразума боравила итали- 
јанска делегација са министром спољних послова Р. Осолом на 
челу. Италија је убрзо поново заузела прво место међу албан- 
ским партнерима са Запада. Она је за Албанију значила капи- 
ју према Западу, и то не само на пољу трговине, већ и у дру- 
тим областима: образовани слој Албанаца говорио је 
италијански, а програми италијанских телевизијских станица су 
у Албанији могли несметано да се прате (изузев емисија у ко- 
јима се појављивао папа). На Универзитету у Тирани оформ- 
лена је 1984. године Катедра за италијански. Албанска мини- 
старка културе Тефта Цами посетила је Италију 1985. године. 

Албанија је у овом периоду чинила напоре за успоста- 
вљање дипломатских односа и са Великом Британијом и Немач- 
ком. На путу ка остварењу тог циља постојале су тешко савлади- 


254 


ве препреке: у случају Британије то је било албанско злато задр- 
жано у Аондону, а што се тиче Немачке висока репарација (два 
милиона долара) коју је Албанија захтевала за штету нанету за 
време немачке окупације. Још за живота Хоџе предузети су ко- 
раци у правцу нагодбе са Немачком, охрабрени „приватним по- 
сетама" баварског премијера Ф.-Ј. Штрауса 1984, 1986. и 1987. 
године. Дипломатски односи успостављени су тек 2. октобра 
1987. године. Велика Британија је међу последњим европским 
земљама успоставила дипломатске односе са Албанијом, 29. маја 
1991. године. У време смрти Енвера Хоџе Албанија је одржавала 
дипломатске и уговорне односе са преко 90 држава. То, међу- 
тим, не значи да је ова земља одустала од изабране спољнополи- 
тичке изолације. Сви уговори које је Албанија склопила под вла- 
шћу Енвера Хоџе били су билатерални, али Албанија није 
учествовала на било каквим интернационалним скуповима, нити 
је приступала регионалним савезима. Постепено мењање овакве 
политике уследило је тек након Хоџине смрти. 

Енвер Хоџа умро је [. априла 1985. године. Он је 
владао Албанијом непрекидно од 1944. и својим дугим прису- 
ством на челу државе веома је утицао на албанску историју у 
послератном периоду. Тешко је из данашње перспективе дати 
оцену његове владавине. Сигурно је да је био диктатор старо- 
балканског кроја, који је бескрупулозно са пута уклањао све 
своје личне и политичке противнике и ригорозном унутрашњом 
политиком свом народу нанео је непроцењиву штету. Ни интер- 
национални марксистички покрет није обогаћен новом албан- 
ском варијантом. Хоџа је пре свега био албански националиста, 
али је свој национализам лоше покушао да прикрије плаштом 
марксизма. У заслугу ће му се можда једног дана приписати то 
што је очувао самосталност државе, иако је то од албанског на- 
рода тражило велику жртву за шта и дан-данас плаћа данак. 


Привреда, култура и друштво 
у социјалистичкој Албанији 


Када су комунисти 1944. године преузели власт Ал- 
банија је била чисто пољопривредна земља: пољопривредом се 
1938. бавило 87 /о становништва. Индустријализација је још 

била у заметку. У целој Албанији до 1900. године била су 
свега 22 погона која бисмо могли да означимо као индустрију 
у оном најширем смислу — млинови, пресе за цеђење уља, со- 
лане и један погон за добијање битумена. Под Зогуом је запо- 
чета експлоатација албанског рудног богатства и на томе суу 
почетку радила искључиво инострана предузећа (Апгјо-Рег51- 
ап ОП Сотрапу, 5тапдага ОП, а касније и италијанска предузе- 
ћа). Албанија је 1938. располагала са око 150 индустријских 
погона, од којих је половина имала мање од 10 запослених. 
Учешће индустрије у укупној робној производњи 1938. је из- 
носило 4,5%. Крајем рата Албанија, дакле, није имала инду- 
стрију вредну помена, па тако ни радничку класу која би, пре- 
ма марксистичко-лењинистичком моделу, у заједно са радним 
сељаштвом могла да спроведе социјалистички преображај. 
Отуда је албанско руководство по завршетку рата велику па- 
жњу поклонило индустријализацији земље. Рудна богатства 
требало је да представљају основу за ту индустријализацију. 
Албанија је располагала богатим налазиштима бакра, гвоздене 
руде, никла, битумена и, највише, хрома. Хром је до данас 
остао једна од најважнијих извозних ставки, а Албанија је 
трећи произвођач на свету. Од енергената Албанија распола- 
же мрким угљем, нафтом, гасом и водотоковима. 


Индустријализација и пољопривреда 


Уз помоћ поменутих сила заштитница — Југославије, 
Совјетског Савеза и на крају и Кине — албанско руководство 
почело је убрзану индустријализацију, па је индустријска произ- 
водња 1950. била већ четири пута већа него 1938. године, 1955. 
године 11,5 пута, а 1960. била је 25 пута већа него пре рата 
(овакви подаци су карактеристични за албанску статистику, јер 
су стално изношени упоредни уместо апсолутних података). 
Према совјетском узору дата је предност развоју тешке инду- 
стрије. На првом месту било је добијање сировина, које су се 
потом извозиле ради даље прераде. Прерада сировина у земљи 
почела је шездесетих година. Изграђене су рафинерије нафте, 
индустрија за прераду бакра (Фабрика за израду каблова и 
жице у Скадру 1965, некада узорна фабрика) и 1978. године 
челични комбинат СлЛКи ! Ратпзе (Челик партије) у Елбасану, са 

12.000 запослених највећи индустријски комплекс у земљи. 
Управо на овом гиганту до изражаја долазе мањкавости албан- 
ске политике индустријализације: Совјети су започели изград- 
њу, Кинези је наставили, али фабрика никада није завршена 
како треба, па је морала бити затворена 1991. године. 

Како би се задовољиле енергетске потребе земље 
требало је повећати производњу струје. За то су од педесетих 
година углавном коришћени водотокови којих је у земљи било 
на претек. Према албанским изворима ова земља има после 
Норвешке највеће резерве воде у Европи. Већ 1950. изграђе- 
на је код Селите у близини Тиране прва хидроелектрана (сна- 
ге пет мегавата) ради задовољавања потреба новонастале ин- 
дустрије у престоници. Шездесетих година почиње изградња 
великих хидроелектрана на Дриму. Од пет планираних, у по- 
гону су три електране: ди г Рејег (1975, 250 мегавата), Ко- 
тапг (600 мегавата) и Мегтха (Ргпа е Ратке /Светлост пар- 
тије/ 1980, 500 мегавата). Укупна снага албанских електрана 
износила је 1985. године 3.000 мегавата, што значи да је Ал- 
банија могла да извози струју. Споредан ефекат је био да је до 
1970. читава земља могла да буде електрифицирана. 

Још једна претпоставка за развој албанске индустрије 
била је доградња постојећих саобраћајница. Ту је влада најви- 
ше подстицала изградњу железнице. Већ 1947. Албанија, као 
једина земља Европе која пред крај рата није имала железни- 
цу, линијом Драч—Печин добија прву пругу. Линија дуга 42 
километра изграђена је уз помоћ Југославије. Данас су сведо 
Корче пругама повезани сви већи градови у земљи. Укупна 
дужина албанске железничке мреже износила је 1990. године 
684 километра. Албанским пругама је у другој половини 
осамдесетих обављана трећина теретног и путничког саобраћа- 
ја, али су оне, када је реч о превозним средствима, већ на по- 
четку биле застареле. Парне и дизел локомотиве, као и ваго- 
ни, били су углавном застарели модели из земаља Источног 
блока и Кине. Како су те пруге градили углавном омладина и 
војници на „добровољним“ радним акцијама, била је дозвоље- 
на брзина од свега 30 километара на час. , 

За разлику од индустрије, пољопривреди је у албан- 
ском планирању дат тек другоразредни значај. Као и у Совјет- 
ском Савезу за време Стаљина и овде се на пољопривреду гле- 

дало пре свега као на извор акумулација за индустрију, тј. до- 
бит од пољопривреде коришћена је за финансирање индустрија- 
лизације. Сељаци су били приморани да своје производе дају по 
нижим ценама, док су индустријски производи, са друге стране, 
били прескупи. Све до 1955. пољопривреда је у погледу инве- 
стиција била запостављена. КП Албаније је и у аграрној поли- 
тици у потпуности следила совјетски пример. Након што су зе- 
мљишном реформом из 1945/1946. подељена велика добра и 
сељаци беземљаши постали власници земљишта почео је процес 
колективизације. Прве пољопривредне задруге настале су већ 
1946. године, наводно на добровољној бази. Колективизација 
пољопривреде је, са изузетком планинских области, спроведена 
до 1960. године. У планинским подручјима на северу, у којима 
су још владале патријархалне структуре, коначна колективиза- 
ција је спроведена тек 1966/1967. године. 

Након што је Уставом из 1976. све земљиште подр- 
жављено (предато сељацима на бесплатно коришћење) у соци- 
јалистичкој Албанији настале су три врсте пољопривредних га- 
здинстава: државна, задруге „вишег ранга" (Коорегатуе е при 
таапе) и обичне задруге (Кооретатуе ђијдезоте). Задруге ви- 
шег ранга, формиране од 1971, представљале су прелазни 06- 
лик у државно власништво; неповратним инвестирањем држа- 
ва би постепено постајала власник. Сељаци кооперанти имали 
су право да за своје потребе обрађују мањи део земљишта који 
им је био на располагању. Законска површина тог „кооперант- 
ског домаћинства" (обот" Кооретапувзру до 1967. износила је 
0,3 хектара земље; сељак је могао да за своје потребе држи 
једну краву, теле, као и 15 оваца или коза. Кооперантско до- 
маћинство је 1967. смањено на 0,1—0,15 хектара. Колективиза- 
цијом је седамдесетих година обухваћена и ситна стока и краве, 
а приватно земљиште ограничено је на окућницу. У исто време 
земљорадницима је забрањено да тргују својим производима. 
Сасвим јасно се тежило потпуном подржављењу аграра. Сеља- 
штво као слој је требало да нестане. У Албанији је 1989. било 
58 државних газдинстава и 492 пољопривредне задруге, од 
којих 50 вишег ранга. Задруге су користиле механизацију из 
30 државних станица машина и трактора. 

За разлику од периода пре рата када је доминирао уз- 
гој стоке, у пољопривредној производњи социјалистичке Алба- 

није водеће место имао је узгој ратарских култура са 61,5% 
(1989). Циљ албанског руководства био је да земљу учини са- 
мосталном у производњи хлебног жита (пшенице, кукуруза, 
пиринча). То им је делимично успело, али на рачун других 
производа; 15% прехрамбених потреба земље Албанија је ипак 
још морала да увози. Албанска пољопривреда имала је тешко- 
ћа и због великог прираштаја становништва, који је држава 
подстицала. Са годишњом стопом прираштаја од око три одсто 
педесетих и шездесетих година (данас око два процента) по- 
љопривреда је годишње морала да прехрани на десетине хиља- 
да становника више. Уз то, и животни век је продужен са 38 
година 1938. на данашње 72. Корисна обрадива површина је 
кроз мелиорацију и стварање новог обрадивог земљишта у по- 
слератном периоду више него удвостручена (од 292.000 хек- 
тара 1938. на 706.000 хектара 1989), али се број становника 
утростручио. При стварању новог обрадивог земљишта је, већ 
осамдесетих година, било природних ограничења, па се деша- 
вало да се нове обрадиве површине делом поново изгубе услед 
ерозије. Све се то негативно одразило највише на сточарство 
јер су пашњаци претварани у, углавном, нерентабилне оранице. 

Албанска економска политика је — како се то показало 
после „промена" почетком деведесетих — била прави фијаско. 
Један од главних узрока јесте што ту политику нису креирали 
експерти, већ политичари. Албанска економија била је центра- 
лизована диригована економија којом је управљала РПА, па је 
и пропала када је ова партија изгубила власт. 

Својом економском политиком РПА је, између оста- 
лог, желела да изједначи град и село и да од аграрне Албаније 
створи агроиндустријску земл>у, али јој то није успело. Већина 
становништва (1989 године 64,2 /о, а у неким северноалбан- 
ским областима чак 80—90%) живи и ради на селу. 


Улога жене у албанском друшшву 


Колико је успеха албанско партијско и државно руко- 
водство имало у другим областима, тешко је рећи. Сигурно је 
да је и Енвер Хоџа, као и Ахмед Зогу пре њега, желео да мо- 
дернизује своју земљу. При том је убрзо наишао на препреке 
када је реч о ономе што је у вези са дубоко укорењеним бал- 

канским менталитетом, па је тако и много пропагирана еманци- 
пација албанске жене, ипак, углавном остала само на папиру. 

Пре рата жена је, како у патријархалним северноал- 
банским планинским областима, тако и у претежно муслиман- 
ским градовима и равничарским деловима земље, била у под- 
ређеном положају. У социјалистичкој Албанији, пак, она је 
барем по закону постала равноправна. Била је укључена и у 
процес рада. У пољопривреди жене су са 52% чиниле већину 
радне снаге. То, међутим, није био показатељ њихове равно- 
правности јер су жене и раније сносиле главни терет земљорад- 
ње, док су се мушкарци бавили „више херојским пословима" 
као што је то, рецимо, крвна освета. Послови које су обављале 
жене били су углавном они нижег реда; на вишим позицијама 
биле су ретко заступљене. Малобројне жене које су имале од- 
ређену улогу у политичком животу биле су обично супруге по- 
знатих политичара, као што је то био случај са Неџмије Хоџа, 
женом албанског партијског вође, која је била члан ЦК РПА 
од 1948. до 1991, затим посланик у парламенту, од 1961. до 
1991. директор Института за марксистичко-лењинистичке сту- 
дије при ЦК-у, а од 1986. до 1991. представник Албанског 
демократског фронта. Упркос званично пропагираном маркси- 
зму, у албанском друштву су се још дуго задржале патријар- 
халне и исламске представе о улози жене, тако да је Енвер 
Хоџа 1967. своју кампању против религије образложио, изме- 
ђу осталог, и тиме да је потребно у пракси спровести „потпуно 
ослобађање жене" (Историја Радничке партије Албаније, 2, 
Тирана 1981, 78). После 1967. у политичком животу је било 
више жена: од 1970. до 1987. било је 27—34% жена послани- 
ка у парламенту (раније је то било 7—16 /о); 1981. године 
30% чланства РПА биле су жене (1966. их је било 12,5%). 
На министарским позицијама су за читав период комунистичке 
владавине биле само четири жене. 


Унапређење _ образовања 


Неоспорни напредак у правцу модернизације соција- 
листичка Албанија постигла је у области образовања. Пре 
Другог светског рата више од 830% Албанаца било је непи- 
смено, при чему је та стопа код жена била знатно виша него 

код мушкараца. На читавој територији Албаније 1938. годи- 
не било је 643 основне школе са 52.000 ђака и 13 школа за 
даље образовање са око 3.500 ђака. Након преузимања вла- 
сти комунисти започињу кампању за описмењавање. Албан- 
ски грађани су 1949. постали и по закону обавезни да у ве- 
черњим школама науче да читају и пишу. О успеху те акције 
постоје опречни подаци. Данас се признаје да у унутрашња- 
сти свакако има аналфабета и то не само међу старијом попу- 
лацијом. Четворогодишње школовање постало је обавезно 
1946, потом је 1947. обавезно школовање продужено на се- 
дам година, 1963. на осам, а 1990. на десет година. Утицај 
појединих сила заштитница видљив је, нормално, и у настави. 
Тако је најпре српскохрватски, а од 1955. руски језик постао 
обавезан предмет. По угледу на Совјетски Савез у школској 
1956/57. уведена је политехничка настава. По угледу на Ки- 
ну од 1969. практиковано је повезивање наставе, физичког 
рада и војне обуке. У свим школама била је организована на- 
става марксизма-лењинизма, а то је од 1983/84. постао и 
матурски предмет. Што се тиче школа за даље образовање, у 
Албанији названих „средње школе" (58КоЏа Те тесте), од 
1968. поред школа општег смера (гимназија) посебно су 
формиране стручне занатске школе, организоване као вечер- 
ње или дописне. И једне и друге омогућавале су матурирање. 
У предратној Албанији није било високих школа. И после ра- 
та албански студенти су морали да похађају универзитете у 
иностранству (у Југославији, потом у Совјетском Савезу и 
другим социјалистичким земљама). Тек 1957. основани су 
Универзитет у Тирани и Педагошка школа у Скадру (данас 
такође универзитет). Као највиша научна установа створена 
је 1972. године и Академија наука у коју су пренети најва- 
жнији институти Универзитета у Тирани. Први председник 
био је историчар Алекс Буда који је пре рата студирао у Бе- 
чу. Оснивању Академије претходило је оснивање Института 
наука (Тизшип 1 „ЗИКкепсауе! још 1947. године. Нзегов главни 
задатак било је стварање јединственог албанског књижевног 
језика. До тада су у употреби биле две варијанте албанског 
књижевног језика, које су се заснивале на гегијском, то јест 
тоскијском дијалекту. Гегијски (заступљен у северној и цен- 
тралној Албанији, као и на Косову) говорио је највећи део 

становништва, имао је дужу традицију, а на њему су написа- 
не и прве албанске књиге. Тоскијски (заступљен у јужној 
Албанији) користила је већина аутора рилиндје, а одговарао 
је и комунистичком руководству које је углавном било са југа. 
Већ 1952. у Тирани је одлучено да се тоскијски узме као 
основа за јединствени албански књижевни језик. Од конгреса 
посвећеног правопису, одржаног у Тирани новембра 1972, 
када је нормиран „јединствени албански књижевни језик" у 
Албанији се није појавило више ниједно ново књижевно дело 
на гегијском дијалекту. Албанци у Југославији су под мотом 
„један народ, један језик" прихватили језичке нормативе из 
Тиране, иако су они наишли на жестоке критике неких алба- 
нолога из иностранства (као нпр. Максимилијана Ламберца у 
Лајпцигу и Арши Папе у САД-у). Папа је тај нови једин- 
ствени језик чак назвао „стаљинистичким инструментом моћи 
како би се продужила тоскијска хегемонија над Гегама" (ТПе 
Росе ојГапргиаре т. Зостаћт Абђата, Мем Хотк 1989, 228). 


Уметност и књижевност 


Културни живот у социјалистичкој Албанији био је 
обележен тежњама државног руководства да не дозволи про- 
дор „грађанско-декадентних" идеја у земљу. У књижевности 
и уметности био је заступљен социјалистички реализам чији је 
задатак био да преноси националне теме (или оно што је др- 
жава под тиме подразумевала). Као и у осталим областима 
јавног живота, и у књижевности и уметности курс је одређи- 
вала партија и њен свемоћни вођа Енвер Хоџа. Сликарство и 
вајарство величали су народноослободилачку борбу из време- 
на Другог светског рата, партију и Хоџу, а од шездесетих го- 
дина као теме појављују се и Скендербег и Призренска лига. 
Безброј статуа и биста Енвера Хоџе сведоче да су се сликар- 
ство и примењена уметност у потпуности ставили, односно 
морали ставити у службу личног култа албанског партијског 
вође. Дела оних уметника који су одступали од партијске ли- 
није и почели да експериментишу била су уништавана (као 
што се то десило 1977. са 32 акта вајара Јанаћа Пачоа, осу- 
ђена као модернистичка). 

Када је о књижевности реч, везу са партијом и владом 
— а истовремено и њен контролни орган — представљало је 
Удружење књижевника (Паћја е ЗАКкттлагеуе), основано окто- 
бра 1945. године. Оно је већ на својој трећој конференцији, ок- 
тобра 1949, социјалистички реализам прогласило обавезним 
правцем. Од писаца се тражило да се у својим делима превао 
ходно баве народноослободилачком борбом и изградњом соци- 
јализма. Аутори који нису могли или нису хтели да се уклопе 
морали су се одрећи писања или се оријентисати на превођење. 
Сва књижевна дела пролазила су строгу цензуру, па и дела ре- 
номираног писца Исмаила Кадареа, иако је он имао привиле- 
гију да своја дела сам преправља. Кадаре је био изузетак међу 
албанским књижевницима захваљујући томе што је био из Хо- 
џиног родног места Ђирокастра и пријатељ породице Хоџа. 
Заштитничка рука албанског диктатора била је стално над 
њим, тако да је себи могао да дозволи слободе због којих би 
остали књижевници доспели у затвор. Онје уједно биоиједт – 
ни албански аутор коме је било дозвољено да редовно путује у 
иностранство, пре свега у Француску, те је тако једини могао 
стећи међународни углед и славу. Његова дела преведена су у 
готово свим европским земљама, а француски поштоваоци 
предложили су га чак и за Нобелову награду. 

Кадаре је најпре био песник, али је постао познат тек 
по свом првом прозном делу Ојепекаћ 1 изћте хе удекиг (Те- 
нерал мртве војске). У њему је описан истинити догађај, екс- 
хумација костију италијанских војника палих у Албанији. Рад- 
ња Кадареовог романа смештена је у послератну Албанију 
иако се партија не помиње ни самим именом. По роману су 
снимљени филмови у Албанији и у Француској. У два своја 
велика романа Кадаре је обрадио оба догађаја судбоносна за 
албанску послератну историју: у роману Оти 1 тааћ (Велика 
зима) описан је раскид са Москвом и то из угла једног писца 
и преводиоца, припадника нове владајуће класе у Тирани, ко- 
ји је својим, наводно погрешним, преводом проузроковао рас- 
кид односа. Све то није имало много везе са званичном верзи- 
јом догађаја. На сличан начин је у роману Копсет пејипа 1е 
фтти (Концерт на крају зиме) обрађен раскид односа Тира- 
на— Пекинг. У осталим својим делима Кадаре се окренуо дале- 
кој албанској прошлости, времену Турака. КезћјеЏа (Тврђа- 

ва) одиграва се у Скендербегово време и описује опсаду неи- 
менованог албанског града од стране Турака. Скендербег се 
при том нигде не појављује као конкретан лик, већ као имаги- 
нарна фигура. Роман РазћаПеге! е тедћа (Велики иашалук) 
одиграва се у време Али-паше Јањинског. Османско царство 
је у њему описано као „супердржава" која је извршила дена- 
ционализацију побуњених области. Сличност са совјетском 
суперсилом је очигледна. Са Балканом као темом повезана су 
дела као што је роман (та те т! ћактде (Мостови са три лу- 
ка), који се бави легендом о узиданој жртви, затим РТ 1 
Туегт (Растрзани април) о крвној освети у северној Албанији 
и многе приповетке, међу којима и прелепа јеЏе атеоее 
(Тајанствени каравани). Аутобиографских елемената има у 
роману Ктотке пе сиг (Хроника у камену), на тему Ђирока- 
стра под италијанском окупацијом. 

Кадаре је постао водећа фигура албанске књижевно- 
сти потискујући у други план све остале савремене књижевни- 
ке. Тиме је веће изненађење било када је октобра 1990. напу- 
стио Албанију и затражио политички азил у Француској. 

Већина књижевника у социјалистичкој Албанији који 
нису били повлашћени као Кадаре прилагодила се владајућем 
курсу како би преживела — у правом смислу те речи. Само су 
се малобројни усудили да се супротставе званичној културној 
политици. Један од тих био је Касем Требешина. Он је 1953. 
Хоџи упутио отворено писмо у којем се изјаснио против соција- 
листичког реализма и заложио се за слободу уметности. Одмах 
је био ухапшен и до 1955. остао је у затвору. И након изласка 
из затвора Требешина није пристајао ни на какве компромисе 
са режимом због чега је по албанским казненим установама 
провео укупно 14 година. Нзегова многобројна дела остала су 
необјављена све до 1991. године. Када му је након „промена“ 
старо Удружење књижевника понудило да га рехабилитује, он 
је одговорио: „Шта, зар ви хоћете мене да рехабилитујете2 
Удружење књижевника је оно којем треба рехабилитација!" 
(Ханс-Јоахим Ланкш, „Касем Требешина: неприлагођен вре- 
мену или прилагођен невремену2", Нова сирена 1, 1994, 10). 

Тако је албанска публика сада била у прилици да као 
нове открије бројне писце који су ранијих година били осуђени 
на ћутање а живот провели по затворима и логорима. Право от- 

криће био је још један аутор чија је судбина као писца такође би- 
ла трагична, иако је већи део свог живота провео на сигурном, у 
Немачкој — то је недавно преминули лиричар и романсијер Мар- 
тин Цамај чије је дело намењено њему недоступној публици. 


Крај Народне Реџублике Албаније 


Период након смрти Енвера Хоџе 1985. године про- 
текао је без већих немира, будући да од сабораца шефа парти- 
је из времена партизанске борбе нико више није био жив. Пре- 
мијер Мехмед Шеху је 18. децембра 1981, под мистериозним 
околностима, наводно починио самоубиство. Убрзо се, међу- 
тим, прочуло да га је за време седнице Политбироа убио његов 
бивши шурак, министар одбране Кадри Хазбију. Шеху није 
био сахрањен са државним почастима, његова смрт забележена 
је скромним некрологом у којем је било речи о наводном ра- 
стројству покојног премијера. Тек годину дана касније Енвер 
Хоџа је објавио да је Шеху био агент најпре америчке, потом 
британске, па италијанске, југословенске и совјетске тајне слу- 
жбе; да га је, наводно, још као ученика америчке стручне шко- 
ле у Тирани за Американце врбовао тадашњи директор Хари 
Т. Фулц; да је стајао иза свих завера организованих против 
Хоџе, као и да су му Американци у сарадњи са југословенском 
тајном службом наредили да убије Хоџу. Замршена прича о 
суперагенту Шехуу, забележена у делу Хоџиних мемоара под 
називом „Титоисти", сведочи о болесном стању духа албанског 
диктатора у последњим годинама живота. 


Влада Рамиза Алије (1985- 1992) 


Већ другог дана од Хоџине смрти, 13. априла 1985, 
за генералног секретара РПА изабран је Рамиз Алија. Он је 
обављао обједињене функције шефа државе (од 1982. био је 
председник албанског парламента) и првог човека партије. 
Рођен у Скадру 1925. као син досељеника са Косова, Алија 
је важио за верног следбеника Енвера Хоџе, али је сама ње- 
гова појава била некако неубедљива. Адил Чарчани је остао 
на месту премијера и ту је дужност вршио од Шехуове смрти 

до фебруара 1991. године. У албанској политици се у прво 
време ништа није видљиво променило. Алија је у највећој мери 
неговао наглашени култ Хоџе, што долази до изражаја у ње- 
говим хвалоспевним сећањима Оиг Епует, објављеним 1988. 
(доступно ми је било само издање на енглеском). По питању 
спољне политике нови партијски вођа остао је при томе да 
Албанија истраје у „развоју властитим снагама" и није прихва- 
тао стране кредите. Чврсто се држао Хоџине премисе да не 
одржава односе са САД-ом и Совјетским Савезом. Истовре- 
мено је, чини се, Алија ипак био спреман за извесне реформе. 
На својим путовањима по унутрашњости отворено је говорио 
о тешкоћама албанске привреде. На Седмом пленуму ЦК 
РПА почетком фебруара 1989. одлучено је да сељаци добију 
већа права у располагању својим производима како би се по- 
бољшало снабдевање грађана. На локалним изборима у мају 
1989. могло се у први круг први пут кандидовати више канди- 
дата. Августа исте године дозвољено је да Албанка Мајка 
Тереза, добитница Нобелове награде, посети своје рођаке у 
Албанији. Том приликом њу је примио министар спољних по- 
слова Реис Маљиља и Хоџина удовица Неџмија. Назирало се 
и поновно успостављање религијских слобода. Коначну одлу- 
ку о томе албански парламент донео је 9. маја 1990. године. 
Када је Мајка Тереза у пролеће 1991. поново посетила Алба- 
нију имала је прилику да присуствује поновном отварању ска- 
дарске катедрале и бекташке текије у Тирани. Истовремено, 
долази и до спољнополитичког отварања земље. 

Албанија успоставља дипломатске односе са Немач- 
ком 2. октобра 1987, а 23. октобра Ханс Дитрих Геншер до- 
лази у посету албанској престоници као први министар спољ- 
них послова са запада. Албанији је том приликом понуђено 
склапање споразума о економској сарадњи. Потом је 18. фе- 
бруара 1988. са Југославијом потписан споразум о културној 
сарадњи. Албански министар спољних послова Маљиље уче- 
ствовао је крајем месеца на Балканској конференцији на нивоу 
шефова дипломатија у Београду, а у Тирани је 18. јануара 
1989. почела дводневна конференција заменика шефова ди- 
пломатија балканских земаља. Био је то први међународни 
скуп у Албанији од краја рата и за Албанију је значио пробој 
спољнополитичке изолације. Убрзо након тога као жртве отва- 

рања пали су и последњи табуи из Хоџине ере: крајем јула 
1990. године Албанија и Совјетски Савез постижу договор о 
поновном успостављању дипломатских односа, 15. марта 1991. 
исто је учињено и са другом Хоџином „суперсилом", САД, а 
7. септембра 1991. након дужих преговора и са Ватиканом. 
На тај начин Албанија се вратила у међународну заједницу. 

Албанија је сада тежила пријему и у Конференцију за 
европску безбедност и сарадњу (јер је била једина европска 
земља која није потписала завршне документе из Хелсинкија 
1976. године), али је пријем одлаган све док се не испуне 
основни захтеви, као што су поштовање људских права и ви- 
шестраначје. Тек 19. јуна 1991. Албанија је уз Геншерову по- 
дршку постала пуноправан члан ове организације. 

На унутрашњем плану албанско државно руководство 
већ одавно није владало ситуацијом. Немири који су почетком 
деведесетих захватили све земље некадашњег Источног блока 
нису мимоишли ни донедавно од спољног света изоловану Ал- 
банију. Већ почетком 1990. у Скадру и Тирани избијају демон- 
страције против локалних функционера, али су их снаге безбед- 
ности брзо угушиле. Ситуација је постала сложена када су 
крајем јуна у Тирани на хиљаде Албанаца нахрупиле у амбаса- 
де западних земаља како би напустили земљу. Само у немачку 
амбасаду је дошло 3.000 људи. Полиција је употребила ватрено 
оружје што је, опет, изазвало протесте у иностранству. Децем- 
бра 1990. уследили су студентски немири у Тирани, знак про- 
теста због мизерних услова живота у студентском граду, али и 
са захтевима за обезбеђење слободе говора и окупљања. Хиља- 
де правих и наводних припадника грчке мањине избегло је у зи- 
му 1990/1991. у северну Грчку, а прошли су готово непримеће- 
ни поред албанских граничних органа. Албанско руководство 
одлучује да попусти и 17. децембра 1990. дозвољава формира- 
ње независних политичких партија и организација. Прва парти- 
ја, основана још у студентском граду, била је Демократска пар- 
тија Албаније (Ратпа РПетоктапке е Зћаретке), а следиле су: 
Албанска еколошка партија (Рагпа ЕКко!Гогуке 5ћрртате) реги- 
стрована 7. јануара 1991, Албанска републиканска партија (Раг- 
па Еершбикапе Зћатртаге) регистрована 10. јануара 1991, Албан- 
ска аграрна партија (Ракпа Агтаге „ћртртате) и као представник 
грчке мањине удружење Отота (Слога). После одржавања 

Талас избеглица из Албаније: брод са избеглицама 
у луци Драч, 8. августа 1991. 


парламентарних избора основан је још читав низ других парти- 
ја, међу којима и Социјалдемократска партија Албаније (Ратпа 
Зоскидетоккае е Зћоретке). У лето је започето организовање 
екстремне деснице и левице. Формиране су и организације на- 
следнице некадашњих Легалитет и Национални фронт, као и 
стаљинистичка Комунистичка партија Албаније (Рагпа Котип!- 
зе е Зћрретве) забрањена већ јула месеца 1992. године. Због 
њених великоалбанских циљева треба поменути Партију албан- 
ског националног јединства (Ратла е Џппеш Котбетаг Зћатртаг) 
која је тражила прикључење оних области у Југославији и Грчкој 
које су насељене Албанцима у државу површине 75.000 Кпт 
(Албанија се данас простире на 28.748 Кт). Тако данас Ал- 
банија има мноштво партија и партијских новина. 

Први слободни парламентарни избори, које је Алија за- 
казао за 10. фебруар 1991, морали су под притиском новоосно- 
ваних партија да буду одложени за 31. март како би оне имале 
могућност да се најпре организују. У међувремену је у Албанији 
владао хаос: новоосновани независни синдикати организовали су 
штрајкове, демонстранти 20. фебруара 1991. руше монументалну 
статуу Хоџе у Тирани, а у Драчу народ опседа бродове спремне 
за испловљавање како би напустили земљу. Током марта преко 
20.000 Албанаца стиже у Бриндизи, Отранто и остале итали- 
јанске луке. Италијанска влада увела је забрану уласка у земљу, 
а албанска страна је ставила луке под надзор војске. 

Парламентарни избори завршени су поразом опози- 
ционих странака које нису хтеле да уђу у изборну коалицију. 
Радничка партија Албаније добила је 55,8 /о гласова, Демо- 
кратска партија 38,7%. И поред тога што је имала већину, 
РПА је понудила опозицији сарадњу, али она због крвавих 
сукоба полиције и демонстраната у Скадру почетком априла 
није прихваћена. Демократска странка није учествовала на пр- 
вом заседању парламента. Након генералног штрајка од 16. 
маја до 3. јуна, РПА се са опозиционим странкама договори- 
ла о формирању коалиционе владе са премијером из редова 
РПА на челу и о одржавању нових избора у пролеће 1992. 
године. Од чланова РПА, сада преименоване у Социјали- 
стичку партију Албаније (Рата 5осапче е Зћррегке) Или 
Буфи је 11. јуна 1991. формирао „владу стабилности" у којој 
су се први пут нашли некомунистички министри. 

Коалиција се, међутим, распала већ 4. децембра 1992. 
због разлике у мишљењима око начина вођења економске по- 
литике. Вилсон Ахмети, као нестраначка личност, формирао је 
прелазну владу до нових избора крајем марта 1992. године. 
На новим изборима Демократска партија добија 65,7% гласо- 
ва. Тиме је била окончана владавина комуниста у Албанији, 
иако су они већ на локалним изборима у лето 1992. године по- 
ново однели убедљиву победу. Рамиз Алија је своју смену 
предухитрио оставком 3. априла. За новог председника државе 
9. априла изабран је председник Демократске партије Сали 
Бериша. Он је 12. априла формирање коалиционе владе демо- 
крата, социјалдемократа и републиканаца поверио археологу 
Александеру Мекси. У свом инаугурационом обраћању Мекси 
се заложио за тржишну привреду и сарадњу са Северноа- 
тлантским савезом и западним демократијама. Нарочито су 
„историјски и традиционални партнери", Италија и Немачка, 
позвани да помогну Албанији да се извуче из тешке кризе у 
коју је запала. 

Обе ове земље пружиле су Албанији знатну помоћ у 
развоју. Када је председник Роман Херцог као први немачки 
председник крајем фебруара 1995. посетио ову балканску зе- 
мљу, обећао је да ће Немачка помоћи политичко и економско 
приближавање Албаније Европској унији, али и упозорио Ал- 
банце да не подстичу конфликт на Косову: „Концепт промене 
граница ради стварања хомогених етничких држава више не 
одговара времену". Умереним утицајем на водећу албанску 
елиту у бившој Југославији Албанија би могла да да конструк- 
тиван допринос решавању кризе на Балкану. 

ДОДАТАК 


Хронологија 


200. пре н.е. - 600 н.е. _ Праалбански период. 

600 — друга пол. [. века Раноалбански период. 

1078. Прво помињање Албанаца. 

1081—1085. _ Нормани освајају Албанију. 

1208—1216. – Деметриос, арбанонски владар. 

1272. Карло Анжујски прогласио Кегпит Аатгае. 
1325. Почетак албанског усељавања у Грчку. 
1343—1355. _ Албанија под српском влашћу. 

1359—1388. Карло Топија као Ртпсерг Ађатае. 


1385. 18. септембар: Битка код Савре. 
Почетак турске владавине у Албанији. 
1392. Драч постаје венецијански. 
1396. Скадар постаје венецијански. 
1417. Валона, Канина и Берат постају турски. 
1431. Оснивање Албанског санџака. 
1432. Ђорђе Аријанит подиже устанак против Турака. 
1443-1468. – Скендербегов устанак. 
1478. Кроја постаје турска. 
1479. Скадар постаје турски. 


1555. Појављујесе Мезза!еБузукуа ,каопрвакњигаштампананаалбанскомје: 
1757—1775. МехмедБушатлијабиоскадарскипаша;основаоистоименудин; 


1778—1796. КараМахмуд-пашаСкадарски,прогласиов л а 


1788—1822. Али-паша Тепедиленли, јаљински паша. 
181—1831. _ Мустафа-паша Бушатлија, скадарски намесник 


1839. 3.новембар:ХатишерифодГилхане, почетактанзимата. 

1848. 


1876. 


1877. 


1878. 


1880—1881. 
1899-1900. 


1908. 


1909—1912. 


1912. 


1913. 


1914. 


1915. 


1916. 


1917. 


1918. 
1919. 

У Напуљу излази Г'Ађапезе а'Папа, прве албанске 
новине. 

2. јули: Срби и Црногорци објављују рат Турској. 
24. април: Руси улазе у рат. 
3. март: Санстефански мир; 10. јуни: формирање 
Призренске лиге; 13. јуни: Берлински конгрес. 
Владавина Лиге у Косовском вилајету. 

Пећка лига. 

Младотурска револуција; 14—22. новембар: конгрес 
у Битољу. 
Албански устанци на Косову и у северној Албанији. 
8. октобар: почетак Првог балканског рата; 28. но- 
вембар: проглашење албанске независности у 
Валони; 16. децембар: почетак Мировне конферен- 
ције у Лондону. 

30. мај: мировни уговор у Лондону, крај Првог 
балканског рата; 31. јули: одлука Лондонске конфе- 
ренције да Албанија постане независна кнежевина; 
1. новембар: принц Вилхелм Вид прихвата избор за 
албанског кнеза. 

7. март: Вид стиже у Драч; 17. мај: почетак мусли- 
манског устанка против Вида; 28. јули — 12. август: 
почетак Другог светског рата; 3. октобар: Есад-па- 
ша Топтани формира у Драчу привремену владу; 
30. октобар: Италијани заузимају Сасено; 26. де- 
цембар: Италијани заузимају Валону. 

26. април: тајни Лондонски уговор између Италије 
и сила Антанте, Италији се гарантују територијална 
освајања у Албанији; 23. мај: Италија улази у рат 
на страни Антанте; у лето 1916. окупација остатка 
јужне Албаније; 2. јуни: почетак уласка Срба у Ал- 
банију; 1. јуни: Црногорци заузимају Скадар. 
Јануар—март: аустроугарске трупе окупирају север- 
ну и централну Албанију; октобар: француске трупе 
окупирају Корчу; 10. децембар: аутономна област 
Корче. 

3. јуни: генерал Г. Фереро проглашава независност 
Албаније под италијанским протекторатом 

25. децембар: Конгрес у Драчу. 

18. јануар: почетак Мировне конференције у Пари- 
зу; 29. јули: договор Титонија и Венизелоса о по- 
дели Албаније. 


1920. 


1922. 


1923. 


1924. 


1925. 


1926. 
1927. 


1928. 


1930. 
1934. 


1936. 


1938. 


1939. 


1940. 
1941. 


1942. 


1943. 


28—31. јануар: Конгрес у Љушњи; 15. мај: прото- 
кол у Капштици, Грчка се одриче Корче; 5. јуни: 
почетак битке за Валону; 13. јуни: убиство Есад- 
- паше Топтанија у Паризу; 17. децембар: пријем 

Албаније у Друштво народа. 

2. децембар: формирање прве владе под Ахмедом 
Зогуом; 8. децембар: Проширени статут из 
Љушње. 

Новембар—децембар: парламентарни избори, побе- 
да Зогуа. 

23. фебруар: атентат на Зогуа; 20. април: атентат 
на Авнија Рустемија; мај—јун: „Демократска рево- 

луција"; 16. јун: формирање владе Фан Нолија; 24. 
децембар: Зогуов улазак у Тирану. 

6. Јануар: формирање друге Зогуове владе; 21. ја- 
нуар: проглашење републике; 31. јануар: Зогу пред- 
седник државе; 7. март: нови албански Устав. 

27. новембар: Први пакт из Тиране. 

22. новембар: Други пакт из Тиране. 
1. септембар: Зогу — крал> Албанаца. 

13. април: закон о аграрној реформи. 

23. јун: „посета“ италијанске флоте Драчу. 

19. март: потписиваше дванаест економских и фи- 
нансијских споразума, као и једног тајног војног 
споразума, са Италијом. 

27. април: Зогуово венчање са мађарском грофи- 
цом Жералдином Апоњи. 

7. април: почетак италијанске окупације Албаније; 
12. април: Уставотворна народна скупштина у Тира- 
ни доноси одлуку о персоналној унији са Италијом. 
28. октобар: Италијани нападају Грчку из Албаније. 
6. април: напад Немаца на Југославију и Грчку; 12. 
август: Италијани уједињују своје окупационе обла- 
сти на Косову, у Македонији и делу Црне Горе са 
Албанијом и настаје „Велика Албанија"; 8. новем- 
бар: оснивање Комунистичке партије Албаније. 

16. септембар: конференција у Пези, оснивање На- 
родног ослободилачког фронта (и његова Прва 
конференција); новембар: оснивање Националног 
фронта. 

17—22. март: Прва земаљска конференција КПА у 
Лабинотију; 1—3. август: комунистичке и национа- 

листичке групе покрета отпора постижу у Мукји 
договор о сарадњи; 8. септембар: капитулација 
Италије, немачке трупе окупирају Албанију; 16. ок- 
тобар: Народна скупштина у Тирани враћа на сна- 
гу Устав из 1928. године; 5. новембар: влада Реџе- 
па Митровице, проглашење албанске неутралности; 
новембар: оснивање организације Гегаттећ. 
24—28. мај: Први антифашистички конгрес нацио- 
налног ослобођења у Перметију, оснивање Антифа- 
шистичког већа националног ослобођења; 2. окто- 
бар — 29. новембар: немачке трупе напуштају 
Албанију; 20—23. октобар: Други конгрес Антифа- 
шистичког већа народног ослобођења у Берату, 
формирање Демократске владе Албаније под Енве- 
ром Хоџом; 28. новембар: улазак Демократске вла- 
де у Тирану. 

29. април: Југославија као прва земља дипломатски 
признаје Албанију; 10. новембар: дипломатски од- 
носи са Совјетском Савезом; 2. децембар: избори 
за уставотворну скупштину. 

П. јануар: проглашење Народне Републике Алба- 
није; 23. јун — 2. јул: Хоџа у државној посети Бео- 
граду; 9. јул: Пакт о пријатељству и сарадњи са Ју- 
гославијом; 22. октобар: „инцидент у Крфском 
каналу"; 27. новембар: уговор о усаглашавању еко- 
номских планова и валуте, као и царинској унији са 
Југославијом. 

10. фебруар: мировни уговор са Италијом, враћање 
острва Сасено и признавање независности Албаније. 
28. јун: искључење Југославије из Информбироа; 29. 
јун: Албанија се солидарише са Резолуцијом 
Информбироа; 8—22. новембар: Прва седница КПА, 
која мења назив у Радничка партија Албаније. 

1. мај: почетак процеса против Кочи Дзодзеа; 12. 
новембар: Југославија раскида Пакт о пријатељству 
и сарадњи. 

П. октобар: Југославија прекида дипломатске одно- 
се са Албанијом. 

5. март: Стаљинова смрт; 22. децембар: поновно ус- 
постављање дипломатских односа са Југославијом. 
20. јул: Хоџа предаје место премијера Ахмеду Шехуу. 
14. мај: Албанија као један од оснивача Варшавског 

1971. 

1984. 

пакта; 14. децембар: пријем у УН. 

25. мај — 4. јун: Хрушчов у државној посети Албанији. 

10. новембар — 1. децембар: конференција 81 кому- 
нистичке и радничке партије у Москви. Хоџа у свом 
говору 16. новембра осуђује политику Хрушчова. 

2. фебруар: економски, кредитни и трговачки спо- 
разуми са Кином; 9. април: смрт краља Зогуа; 3. 
децембар: Совјетски Савез прекида дипломатске 
односе са Албанијом. 

10-17. јануар: посета кинеског премијера Чоу Ен- 
лаја Албанији. 

6. фебруар: почетак кампање против верских заједница. 
13. септембар: иступаље из Варшавског пакта. 

6. мај: дипломатски односи са Грчком. 

20—25. новембар: конгрес у Тирани намењен пра- 
вопису објављује као норматив Јединствени албан- 
ски књижевни језик. 

28. децембар: нови Устав Социјалистичке Народне 
Републике Албаније. 

7. јул: Кина обуставља економску и војну помоћ. 

1. март: почетак немира у Приштини, који ће се 
убрзо проширити на цело Косово и Македонију; 

18. децембар: „самоубиство“ Мехмеда Шехуа. 
18—20. август: „приватна“ посета баварског преми- 
јера Ф.-Ј. Штрауса Албанији (поновиће се 1986. и 
1987. године). 

П. април: смрт Енвера Хоџе; 13. април: Рамиз 
Алија као Хоџин наследник на челу партије. 

2. октобар: дипломатски односи са Савезном Репу- 
бликом Немачком . 

9. мај: поновно успостављање верских слобода; 
2~3. јул: демонстрације у Тирани, опсада амбасада 
западних земаља; 31. јул: поновно успоставлљање 
дипломатских односа са СОВЈСТСКИМ Савезом; 7. 
децембар: почетак студентских немира у Тирани; 
17. децембар: дозвола рада независних партија. 

15. март: дипломатски односи са САД-ом; 31. 
март: први слободни избори; 30. април: избор Али- 
је за председника Републике Албаније; 16. мај — 3. 
јун: генерални штрајк; 29. мај: дипломатски односи 
са Великом Британијом; 11. јун: Влада стабилности 
земље; 19. јун: чланство у КЕБС-у; 7. септембар: 

дипломатски односи са Ватиканом. 

1992. 22—29. март: нови парламентарни избори; 3. април: 
оставка председника Алије; 9. април: Сали Бериша 
председник државе; 12. април: влада Александера 
Мексе; 6. јуни: пријем у Савет НАТО-а. 

1993. 8—27. јануар: процес против Неџмије Хоџе; 25. 
април: Папа Јован Павле Други у посети Албанији; 
26. децембар: дипломатски односи са Албанијом. 

1994. 21. мај — 2. јул: процес против Рамиза Алије. 


Биографије 


Али-паша Тепелена (Тепедиленли) 

Јањински паша (око 1744. Тепелена — 5. 2. 1822. Јањина). 
Пореклом из турске породице досељене из Мале Азије. Али-паша 
Тепелена обављао је разне дужности у Управи, све док 1788. није 
успео да освоји Јањину. У периоду након тога проширио је свој ути- 
цај на целу јужну и централну Албанију, Тесалију и Епир. У својој 
области владао је као аутономни кнез, имао своју војску и одржавао 
односе са Русијом, Британијом и Француском. Нзегов крајњи циљ 
је изгледа било успостављање самосталне владавине у Албанији и 
Епиру. Његови односи са османском владом били су увек затегну- 
ти, али му је успевало да избегне дефинитиван раскид. Када га је 
султан Махмуд П 1820. године сменио са свих функција и на њега 
послао војску, он се повезао са грчким побуњеницима, али то није 
могло да спречи његову насилну смрт. Али-паша Тепелена сматра 
се и међу Албанцима и међу Грцима зачетником националне неза- 
висности. Као Лав од Јањине доживео је европску славу. Његову 
биографију Алберт Лорцинг искористио је за своју прву оперу 
(Али-паша Јањински, 1824). 


Алија, Рамиз 

Последњи комунистички председник државе у Албанији 
(18. 10. 1925. Скадар). Пореклом из породице досељеника са Косо- 
ва, он је 1939/1940. био члан фашистичке омладинске организације, 
али се потом прикључио КПА, чији је члан постао 1943. године. 
Као политички комесар учествовао је у партизанском покрету, 1949. 
године постао генерални секретар Савеза албанске антифашистичке 
омладине, 1948. члан ВК и 1961. члан Политбироа РПА. Као 
председник Парламента од 1982. до 1991. био је номинални пред- 
седник Социјалистичке Народне Републике Албаније, а након смрти 

Енвера Хоџе преузима његово место генералног секретара РПА. 
Од 30. 4. 1991. па до оставке 3. 4. 1992. био је председник Репу- 
блике Албаније. У процесу који је током 1994. вођен против њега 
(када је осуђен на казну од осам година затвора) изјавио је да се ни 
по једној тачки оптужнице не осећа кривим. 


Аријанити 

Корени ове албанске властелинске породице са поседима 
у централној и јужној Албанији сежу у 13. век. 

Најпознатији представник био је Ђорђе Аријанит (око 
1400 — 1463, вероватно у Драчу), под чијим је вођством почео ал- 
бански отпор турским освајачима. Нанео је поразе турској војсци 
1433, 1434, 1438/1439. и важио је чак и у иностранству за душу 
албанске ослободилачке борбе. Био је под заштитом папства, на- 
пуљског краља, па чак и цара. После 1443. његову славу засенила 
је слава коју је стекао његов зет Скендербег. (Скендербег се оже- 
нио Андроником, љеговом ћерком.) Умро је негде на млетачкој 
државној територији, у чину капетана и са почасном платом. Од 
његових синова каријеру је као војник и дипломата направио Кон- 
стантин (око 1456. Драч — 8. 5. 1530. Монтефјоре) и то најпре у 
Ватикану, потом у грофовији Монферат и на крају на двору цара 
Максимилијана [. Био је умешан и у пројекте за ратовање против 
Турака. Породица је по мушкој линији угашена 1551. године. 


Балше (Балшићи) 

Властелинска породица вероватно српског порекла, у пе- 
риоду од 1360. до 1421. владала Црном Гором и великим делом 
Албаније. Балша | (умро 1367), Ђурађ (умро 1378), Балша ПЦ 
(умро 1385), Ђурађ П Страцимировић (умро 1403), који је на 
власти наследио свог стрица Балшу П, поседовао је још само 
обалски појас између Улциња и Скадра. Он се 1386. године ста- 
вио под врховну власт српског кнеза Аазара, чијом је ћерком Је- 
леном био ожењен. У турско заробљеништво пао је 1392. године, 
морао је Турцима да преда Скадар, потом га је поново освојио 
1395, да би га годину дана касније заједно са Дривастом предао 
Венецијанцима. Балша Ш (умро 28. 4. 1421) у Млечанима је ви- 
део свог главног непријатеља, повезао се са Турцима и уз њихову 
подршку 1405. поново освојио Скадар. Мировним уговором скло- 
пљеним са Венецијом 1412. морао је дефинитивно да се одрекне 
Скадра. Задржао је само још Улцињ, Бар и Будву. Умро је без 
мушких потомака, на двору српског деспота Стефана Аазаревића, 
који га је и наследио. 

Барлети, Марин 

Духовник и историчар (око 1450. Скадар - око 1512. Ри- 
м). О животу овог јединог албанског историчара познато је врло 
мало. Преживео је другу турску опсаду свог родног града Скадра и 
1479. отишао у Италију, где се бавио историјским студијама. У Ве- 
нецији се 1504. појавио његов извештај о опсади Скадра Ре обзш- 
опе Зсодтепа. Његово најпознатије дело је биографија албанског 
националног јунака Скендербега: Њчопта аде упа ет ге15 5капаег- 
Бегт Ерттотатит рипсер:х, штампана између 1506. и 1510. године у 
Риму. Ова књига, преведена на готово све европске језике и још 
има нових издања, остала је до данас основа за истраживања о 
Скендербегу. На њој је изграђен и култ Скендербега, који је оди- 
грао велику улогу у формирању националне свести Албанаца. По- 
следње Барлетијево дело била је збирка о животу папа и царева 
Сотрепфит упатит биттотит Роптташт издие аа Матсеџит 1 
Ттретаотитдие Котапотит... од које је сачувано само друго изда- 
ње из 1555. године. 


Бушатлија, Кара Махмуд-паша 

Османски намесник Скадра (1749. Скадар — 22. 9. 1796. 
на Морачи, Црна Гора), син Мехмед-паше Плакуа. Његову поли- 
тику оријентисану ка самосталности наставили су његов брат Ибра- 
хим-паша (1796-1809, намесник Скадра) и син Мустафа-паша 
(1815-1831, намесник Скадра). 


Дода, Пренк Био 

Племенски вођа и политичар (око 1858. Ороши — 1920. 
Брегумати), детињство и младост провео у Истанбулу. Враћа се 
Мирдитама и преузима наследно место вође племена. Маштао је о 
томе да преузме „Скендербегово наслеђе" и створи независну се- 
верноалбанску кнежевину која би постала албански Пијемонт. Зато 
је још 1876. ступио у везу са Црном Гором и започео устанак који 
су Турци угасили 1877. године. У годинама Призренске лиге Мир- 
дите и Дода имали су важну улогу у борби против предаје терито- 
рија. Дода је ухапшен 1881. и послат у изгнанство где је провео 17 
година. Повратак у домовину био му је дозвољен тек након младо- 
турске револуције 1908. године. Када је Албанија требало да по- 
стане кнежевина Дода се узалуд надао да ће бити предложен за 
кандидата за престо. Према Виду је касније био лојалан и накратко 
је преузео функцију министра спољних послова. У првој послерат- 
ној албанској влади на челу са Турхан-пашом Перметијем Дода је 
био потпредседник владе. 

Фишта, Ђорђе 

Свештеник, писац и политичар (23. 10. 1871, Фишта, За- 
дрима — 30. 12. 1960. Скадар). Свештеник је постао 1894. и при- 
мљен је у фрањевачки ред. Одлази за свештеника код Мирдита и 
1902. постаје вођа фрањевачке школе у Скадру, где је као наставни 
језик уместо италијанског увео албански. Он је 1913. основао часо- 
пис НуЏ ; Реиг (Јутарња звезда) који је убрзо постао водећа ал- 
банска културна периодика. За време Првог светског рата водио је 
часопис финансиран из Аустрије Роча „5ћдурпкх (Албанска 
пошта). У послератном периоду био је активан као посланик у 
Парламенту. Његово најважније дело је еп Гаћша е Мајсл (Пла- 
нински људи) које су многи оценили као најважније дело албанске 
књижевности. Фишта и његово дело су у комунистичкој Албанији 
били непожељни. 


Фрашери, Абдул 

Политичар (1839. Фрашери - 1. 10. 1892. Истанбул). 
Пореклом је из мале земљопоседничке породице. Најпре је радио 
као трговац, да би 1877. ступио у државну службу и као посланик у 
турском парламенту заступао Јањину (где је његова породица пре- 
селена 1865. године). У Истанбулу је био члан руководства Цен- 
тралног комитета за одбрану права албанског народа. Учествовао је 
1878. у оснивању Призренске лиге и њене захтеве потом заступао у 
јужној Албанији. Као вођа Јањинског комитета Лиге посебно се 
противио планираној предаји територија Грчкој. Са Мехмед Али 
Врионијем обишао је европске престонице како би упознао велике 
силе са албанским захтевима, али без успеха. Творац је Програма о 
аутономији Албаније из 1880/1881, којим су проширени првобитни 
захтеви Лиге. Био је један од организатора управе Лиге у Косов- 
ском вилајету 1881, а након њеног распада ухапшен и осуђен на до- 
животну робију. Султан га је помиловао 1875. године. Заједно са 
сврјом млађом браћом, Наимом и Самијем, Абдул Фрашери спада 
у главне пропагаторе албанског националног покрета у 19. веку. 


Фрашери, Мехди 

Политичар (28. 2. 1874. Фрашери - 25. 5. 1963. Рим). 
Потиче из исте породице као и чувена браћа, али не у директном 
сродству са њима, Мехди је имао различите функције у турској упра- 
ви (између осталих и генерални гувернер Палестине и потпредседник 
високог комесара Египта). Након проглашења албанске независности 
био је префект Берата и албански представник у међународној кон- 
тролној комисији за Албанију. После Првог светског рата, који је мо- 

рао да проведе у егзилу, Мехди је био на више министарских позици- 
ја. Неко време заступао је Албанију у Друштву народа. Од 1935. до 
1936. био је премијер владе која је важила за више него либералну и — 
недовољно подржана од стране краља - пала је пред отпором конзер- 
вативних кругова. Под немачком окупацијом био је председник ново- 
основаног Намесничког већа. Побегао у Италију 1944. године. 


Фрашери, Мидхат 

Писац, публициста и политичар (25. 3. 1880. Јањина — 
3. 10. 1949. Њујорк). Син Абдула Фрашерија. Младост провео у 
Истанбулу, а касније је радио у турској управи. Под псеудонимом 
Лумо Скендо и Мали Кокојка објављивао прилоге у албанским 
новинама. Полички је заступао умерено конзервативну линију иу 
свом часопису та 1980/1909. залагао се за политику младоту- 
рака, због чега су га критиковали радикално настројени земљаци. 
Био је министар како у привременој влади из Валоне, тако и у пр- 
вим албанским послератним владама, а у периоду од 1922. до 
1926. године заступао своју земљу као амбасадор у САД-у и Грч- 
кој. Након тога повлачи се из политике и у Тирани води књижа- 
ру. Планирао је да у Тирани оснује албанолошки институт којем је 
хтео да стави на располагање своју богату приватну библиотеку. 
Политички значај поново је добио 1942. када је основао организа- 
цију народног покрета отпора Национални фронт која је једно вре- 
ме представљала озбиљну конкуренцију комунистичком народно- 
ослободилачком покрету. У егзилу у Америци покушава да 
организује емигранте који су га нешто пре његове смрти изабрали 
за председника Комитета „Слободна Албанија". 


Фрашери, Сами 

Публициста и лексикограф (1850. Фрашери — 1904. Ис- 
танбул). После завршетка гимназије у Јањини радио најпре у та- 
мошњој Управи вилајета. Од 1872. радио је у Истанбулу у држав- 
ној новинској дирекцији, 1874. постао главни уредник турског 
дневника 5ађаћ (Јушро), а 1877. часописа Тегстап-1-5атк (Прево- 
дилаи, Истока), објављујући у њима дневне коментаре политич- 
ких догађаја. Када је 1879. у Истанбулу основано Друштво за 
штампање књига на албанском Сами Фрашери је изабран за ње- 
говог председника. За њега се везује и „цариградски алфабет" ко- 
јим су штампане све књиге које су се појавиле у Софији и Букуре- 
шту у последњој четвртини 19. века. Већину својих дела (44 од 
укупно 57) Сами Фрашери написао је на турском. Ту спадају дра- 
ме, један роман, различити научнопопуларни списи, многобројни 

речници, као и турска енциклопедија у шест томова, са детаљно 
обрађеном историјом и географијом Албаније. Од дела на албан- 
ском најпознатије је Албанија шта је било, шта јесте и шта 
ће бити. Ово дело се може означити као програмско дело албан- 
ског националног покрета, при чему су турски научници ипак 
оспорили Фрашерију ауторство. 


Хан, Јохан Георг фон 

Оснивач научног истраживања Албаније (П. 7. 181. 
Франкфурт на Мајни - 23. 9. 1869. Јена). Студирао права у Гисе- 
ну и Хајделбергу и од 1834. до 1843. радио у правној служби Грч- 
ког Краљевства. До 1847. је као повереник заступао пруски конзу- 
лат у Атини, потом преузео новоосновани аустријски вицеконзулат 
у Јањини, да би 1851. постао аустријски конзул на острву Сира. 
Још за време боравка у Јањини Хан је научио албански. Пропуто- 
вао је Албанију више пута и сакупио материјал о албанској истори- 
ји, језику и фолклору, касније објављен у његовом најважнијем делу 
Албанске студије (Јена 1854). 


Хоџа, Енвер 

Политичар (16. 10. 1908. Ђирокастро - П. 4. 1985. Ти- 
рана). Син трговца, основну школу похађао у родном месту, а гим- 
назију у Корчи. О његовом детињству и младости нема поузданих 
података. Према њима, добио је албанску државну стипендију и 
1930/31. студирао природне науке у Монпељеу. Након тога одла- 
зи у Париз где је наводно писао чланке за лист Г'Нитапне, орган 
КП -а, да би касније неко време био секретар албанског конзулата 
у Бриселу. У Албанију се враћа 1936. и у гимназијама у Тирани 
Корчи ради као наставник на замени. У Корчи се прикључио кому- 
нистичкој групи формираној још 1929. године. Одатле је послат у 
Тирану са задатком да оформи комунистичку ћелију. Хоџа је један 
од оснивача КП-а, након чега је изабран за члана привременог 
централног комитета. Преузима издавање партијског листа 2261 1 
РориШшт чији се први број појавио 25. 8. 1942. године. Генерални 
секретар партије постао је 1943. године, маја 1944. председник Ан- 
тифашистичког народноослободилачког комитета који је од октобра 
1944. вршио функцију привремене владе и главнокомандујућег „на- 
родноослободилачке армије". У прве четири послератне владе он је 
поред функције премијера држао и ресор одбране, а неко време и 
ресор спољних послова. Тек од 1954. имао је само страначке функ- 
ције. До езеје смрти (а од 1948. мање или више оспораван) обеле- 
жио је политику Албаније. 

Коница, Фаик 

Публициста и политичар (15. 3. 1875. Коница, данас у 
Грчкој - 15. 10. 1942. Бостон). Школовао се на језуитском колеџу 
у Скадру и у француској гимназији у Галати (Истанбул); студирао 
у Француској и САД-у. У периоду од 1897. до 1909. издавао је у 
Бриселу, а потом и у Лондону, часопис Ађаија, Један од најзначај- 
нијих листова из доба националног препорода, који је објављивао и 
прилоге на француском. У САД се преселио 1910, уређивао Ре 
(Сунце), часопис тамошњег албанског друштва Уата и као делегат 
друштва 1913. путовао је на Конференцију у Лондону, где је засту- 
пао албанске интересе. Председник друштва Ката постаје 1921. го 
дине. Зогу га је 1926. именовао за албанског изасланика у Ва- 
шингтону, што је остао и након укидања Зогуовог краљевства. Као 
ни САД, ни он није признавао персоналну унију из 1939, па је до 
своје смрти остао изасланик самосталног албанског краљевства. 


Круја, Мустафа (Мустафа Мерлика) 

Политичар (15. 3. 1887. Кроја — 27. 12. 1958. Нијагарини 
Водопади). Похађао је високу управну школу у Истанбулу где је 
1910. стекао диплому за област политике и друштвених наука. Уче- 
ствовао је у устанку из 1912. године и био један од потписника про- 
глашења албанске независности 28. 1. 1912. године. За време 
устанка против Вида он је био Један од малобројних који су подржа- 
вали кнеза. Први светски рат провео је у Италији, а након тога за- 
ступао проиталијанску оријентацију. За посланика у Парламенту 
изабран је 1921. године и прикључио се „Светој унији". Након тога, 
1924. године, подржао је „демократску револуцију“, а после Зогуо- 
вог преузимања власти побегао у Италију. У Албанију се вратио 
1939. и именован је за италијанског сенатора, а 1940. за председни- 
ка исте године основаног Институт за албанске студије у Тирани. 
Од 3. 12. 1941. до 10. 1. 1943. Мустафа Круја је био албански пре- 
мијер. Након што су комунисти преузели власт он поново одлази у 
Италију. 


Митровица, Реџеп 

Политичар (1887. Митровица — 21. 5. 1967. Истанбул). 
Пореклом је из косовске породице великопоседника. Учествовао је 
у проглашењу албанске независности 1912. као представник Пећи. 
У периоду од 1921. до 1923. био је министар просвете. У јесен 
1926. био је умешан у заверу против Зогуа, али га је овај већ 1927. 
помиловао. Организацији Национални фронт приступио је 1942. 
године. Након капитулације Италије Митровица је постао вођа 

Друге призренске лиге и залагао се за етничку Албанију. Од но- 
вембра 1943. до јуна 1944. био је албански премијер, а по завршет- 
ку рата вођа албанске емиграције у Турској. 


Музаки (и Мизасћ) 

Властелинска породица (13—16. век). Музаки су на врхун- 
цу Своје моћи поред града Берата у свом поседу имали велику равни- 
цу, по њима названу Музаки, а контролисали су ушће реке Шкумбе 
и долине река Деволи, Вљоса и Осуми. Као и већина других албан- 
ских властелинских породица и Музаки се први пут појављују у кон- 
тексту формирања Кегпит Ађатае Карла Анжујског из 1272. годи- 
не. Андреаса [1 Анжујци су 1319. именовали за маршала Албаније. 
Андреас П је већ имао титулу деспота, а 1372. је од Србије осваја- 
њем преузео Касторију. Теодор П је 1389. учествовао у боју на Ко- 
сову пољу. Део породице је примио ислам, док је други део учество- 
вао у Скендербеговом устанку. Последњег деспота из куће Музаки, 
Јована (Ђона), развластили су Турци 1476. и он бежи у Италију где 
је 1510. написао Шаота е гепетогла аеПа сага Мизасћла. 


Ноли, Фан (Теофан) Стилијан 

Православни епископ, политичар и писац (6. 1. 1882. 
Ибрик Тепе код Једрена — 13. 3. 1965. Форт Лодердејл, Флорида). 
Похађао грчку основну школу и грчку гимназију у Једрену, потом 
боравио у Атини и Египту где се до 1906. године и одласка у САД 
бавио разним пригодним пословима. У САД-у оснива друштво Веза- 
-Везеп (Заклетва). Бруклински ђакон постао је 9. 2. 1908. а свеште- 
ник града Њујорка 8. 3. 1908. и у том звању 22. 3. 1908. одржао 
прву црквену службу на албанском језику, чиме је поставио темељ за 
стварање аутокефалне Албанске православне цркве. Један је од 
оснивача паналбанске федерације Уата (Огњиште), која је ускоро 
одиграла одређену улогу у утемељењу политичке независности Алба- 
није. За председника федерације Ката изабран је 1917, а 27. 7. 1919. 
постао епископ Албанске православне цркве у САД-у. При том се 
више бавио политиком него црквеном службом: 1920. је био вођа ал- 
банске делегације у Женеви, где се залагао за пријем Албаније у 
Друштво народа. Као представник организације Ката ушао је у ал- 
бански парламент и 1922. постао министар сполних послова. Пред- 
водио је опозицију против Зогуа 1924. и шест месеци био премијер. 
Након неуспеха „демократске револуције" Ноли је боравио у разним 
европским земљама и учествовао на међународним прокомунистич- 
ким конгресима. У САД се враћа 1945. где поново преузима епи- 
скопску службу и на Универзитету у Бостону предаје историју. По- 


283 


сле 1945. године узалуд је покушавао да утиче на америчку владу да 
призна Народну Републику Албанију. Ноли је аутор драма, песама, 
различитих историјских дела (међу њима и Скендербегове биографи- 
је), као и књига о Бетовену и Француској револуцији. Окушао се и 
као композитор. Ноли, који је био убеђен у свој мисионарски значај 
за албански народ, спада свакако у најконтроверзније, али и најинте- 
ресантније личности новије албанске историје. 


Приштина, Хасан 

Политичар (1873. Вучитрн, Косово — 14. 8. 1933. Солун). 
Похађао француску гимназију у Солуну, потом и високу управну 
школу у Истанбулу. Приштина је најпре подржавао младотурке и 
1908. био изабран у турски парламент, али је већ на новим избори- 
ма 1912. изгубио мандат. Активно је учествовао у устанку Албанаца 
на Косову који је избио исте године. Приштина је био тај који је 
формулисао албанске захтеве за аутономијом, поднете турској влади 
августа 1912. („Четрнаест тачака Хасана Приштине"). За време 
Видове владавине био је министар поште. Током Првог светског 
рата организовао је добровољачке одреде који су се борили на стра- 
ни Аустрије. Након доласка српских снага на Косово 1918. године 
Приштина је заједно са Бајрамом Цуријем емигрирао у Беч, па по- 
том у Рим где је дошао у контакт са македонским, хрватским и цр- 
ногорским емигрантима који су као и он били противници нове ју- 
жнословенске државе. У Албанију се враћа 1919. и постаје посланик 
у Парламенту, а од 7. до 12. 1921. био је председник владе. Према 
новој водећој фигури у Албанији Зогуу он је, као и већина 
Албанаца са Косова, гајио дубоко непријатељство. Обојица су се 
трудила да један другом одузму власт. На крају је Зогуова рука би- 
ла „дужа" — Приштину је у Солуну убио један од његових агената. 
Тако су косовски иредентисти, организовани у „Комитет за нацио- 
налну одбрану Косова", изгубили свог најмаркантнијег вођу. 


Рустеми, Авни 

Револуционар и политичар (26. 9. 1895. Либохова — 22. 
4. 1924. Тирана). Похађао гимназије у Јањини и Истанбулу, у пе- 
риоду 1912/1913. Педагошки институт у Женеви, а 1919. колеџ 
Св. Деметрио Короне у Калабрији, али нигде није стигао до ди- 
пломе. Пажњу албанске и европске јавности изазвао је убиством 
Есад-паше Топтанија, које је починио 13. 6. 1920. у Паризу, при 
чему га је француски суд ослободио. При повратку у Албанију био 
је дочекан као национални херој. Била су му отворена сва врата у 
политички живот земље. Априла 1921. основао је удружење Атаћеи 

(Домовина) и, када је оно 1922. забрањено, друштво Вазћти 
(Унија), као заједнички покрет опозиционих снага. Атентат на Ру- 
стемија изведен је 20. 4. 1924. и он је два дана касније подлегао 
повредама. Његова сахрана у Валони 30. 4. 1924. претворила се у 
демонстрације против режима, као најава „демократске револуције" 
која је на власт довела Фан Нолија. 


Шеху, Мехмед 

Политичар (10. 1. 1913. Чаруш, Малокастра -18. 12. 1981. 
Тирана). Похађао америчку стручну школу у Тирани где је дипло- 
мирао 1932, потом добио стипендију за војну академију у Напуљу 
коју је већ после неколико месеци морао да напусти због активности 
у оквиру комунистичког покрета. Као борац Дванаесте интернацио- 
налне бригаде учествовао је у Шпанском граћанском рату, постао 
члан КП Шпаније. У Француску је био интерниран 1939. године. 
Прикључио се италијанској КП. У Албанију се вратио 1942. и при- 
дружио комунистичком партизанском покрету. Након конфликта са 
Информбироом постао министар унутрашњих послова и други човек 
албанског партијског и државног апарата. Премијер је био од 1954. 
до 1981. године. После његовог наводног самоубиства Хоџа га је оп- 
тужио да је био вишеструки агент свих тајних служби које су задава- 
ле муке албанском партијском вођи. 


Скендербег (заправо Ђорђе / Ђурађ / Кастриота) 
Војсковођа и национални херој (1405—17. 1. 1468. Љеш). 
Опширније у поглављу „Албанци под турском влашћу". 


Топије 

Властелинска породица (13—15. век). Прво помињање 
1274. године. Породица је најпре господарила облашћу Мати. Карло 
Топија (умро 1388) прозвао се због свог наводног анжујског порекла 
рптиз де дото Ртапаге и Рутсерг Абатае. Град Драч освојио је 
1368. и тиме дошао у сукоб са Млечанима, који су му иначе још 
1366. обезбедили венецијанско грађанско право. Његов шурак Бал- 
ша П одузео му је Драч 1385, због чега је затражио помоћ од Тура- 
ка. Уз њихову помоћ потукао је 18. 9. 1385. Балшу П код Савре и 
поново ушао у град. Његов син Ђорђе је, не могавши да одбрани 
град од Турака, Драч предао Млечанима. 


Топтани, Есад-паша 
Политичар (1862. Тирана - 13. 6. 1920. Париз). При- 
падник добростојеће албанске земљопоседничке породице, поре- 

клом из рода Топија. Младотурцима се прикључио 1908. и постао 
посланик у Парламенту. Спорна је његова улога за време Првог 
балканског рата — на терет му се, између осталог, ставља убиство 
команданта Скадра Хасан Риза-паше. Октобра 1913. оформио је 
трећу владу централне Албаније у Драчу и фебруара 1914. предво- 
дио делегацију која је понудила круну принцу Виду. Међутим, из- 
међу њега и Вида убрзо долази до борбе за превласт, која је маја 
1914. године завршена Топтанијевим прогонством из Албаније. Из 
свог егзила у Риму он је одржавао тесне везе са српском и црно- 
горском владом. Након избијања Првог светског рата Топтани од- 
лази у Србију и уз српску помоћ се октобра 1914. враћа у Драч. 
После окупације северне и централне Албаније од стране аустро- 
угарских трупа, Топтани одлази у Француску, а одатле у Лондон 
где се издавао за албанског представника и припремао свој повра- 
так у земљу, али је убијен 1920. у Паризу. Сахрањен је на српском 
војном гробљу у Паризу. 


Вљора, Исмаил Кемал-бег 

Политичар (16. 1. 1844. Валона - 24. 1. 1919. Перуђа). 
Похађао Зосимеа гимназију у Јањини, радио у турском министар- 
ству спољних послова, потом у регионалној управи у Тесалији, Бу- 
гарској и Малој Азији; упоредо се бавио и трговачким пословима. 
Од 1900. године боравио у иностранству, јер је као присталица 
смењеног и убијеног турског реформског политичара Мидхат-паше 
страховао од прогона. Тек после младотурске револуције он се вра- 
ћа у Турску и бива изабран за бератског посланика у Парламенту 
где је припадао опозицији. Учествовао је у старотурском пучу из 
1909. године. Основао је Либералну (Аћгог) — партију која се зала- 
гала за децентрализацију Османског царства. По избијању Првог 
балканског рата одлази у Беч где је са владом водио разговоре о 
будућности Албаније. У Драч је отпутовао 19. П. 1912. једним 
аустроугарским ратним бродом, а одатле у Валону где је председа- 
вао Народном скупштином која је 28. 11. прогласила независност 
Албаније. Исмаил Кемал-бег је преузео вођење привремене владе 
и тако постао први албански премијер. Повукао се под притиском 
великих сила и отишао у егзил у Ницу где је диктирао своје мемо 
аре једном Енглезу. 


Вид, Вилхелм (принц) 

Албански кнез (26. 3. 1876. Нојвид - 18. 4. 1945. Пре- 
деал, Румунија). Када је немачком протестантском коњичком капе- 
тану Виду велике силе октобра 1913. понудиле албанску круну, он 

је у том тренутку о народу којим је требало да влада знао врло ма- 
ло. Након дугог премишљања прихватио је понуду и у своје ново 
службено седиште Драч стигао 7. 3. 1914. Задаци који који су гау 
кнежевини чекали били би готово нерешиви и за неког искусног 
државника КОЈИ је добро познавао балканске прилике. Ту су биле 
сецесионистичке тенденције у јужној Албанији подстицане од стра- 
не Грчке, сујета Есад-паше Топтанија који је и сам желео да поста- 
не кнез, муслимански устанак у централној Албанији и коначно из- 
бијање Првог светског рата, које је имало за последицу изостанак 
финансијске и војне подршке из иностранства. Вид 3. 9. 1914. по- 
ново напушта Албанију, без абдицирања. Надао се да ће по окон- 
чању борби моћи поново да се врати, за шта као активни учесник у 
рату после слома сила Осовине није више имао никакве шансе. 


Дзодзе, Кочи 

Политичар (1917. Корча - 11. 6. 1949. Тирана). Био је 
сигурно једини прави пролетер у комунистичкој руководећој елити. 
Као и Хоџа припадао је Корчанској групи и био један од оснивача 
КП Албаније, у чијем је Централном комитету и Политбироу био 
члан до 1948. године. Секретар ЦК био је од 1943. до 1948, пот- 
председник владе у периоду од 1946. до 1948, а у исто време и ми- 
нистар унутрашњих послова и председавајући државне контролне 
комисије. Уз подршку Југославије Дзодзе је претио да постане нај- 
моћнији човек партијског и државног апарата Албаније, па тиме и 
опасност за Хоџине лидерске амбиције. Након конфликта са Ин- 
формбироом то му је постала и зла коб: и поред самокритике осу- 
ђен је на смрт и погубљен као државни непријатељ. 


Зогу, Ахмед 

Политичар (8. 10. 1895. Бургајет, Мати - 9. 4. 1961. Су- 
реснес). Школовао се у Истанбулу, а за време Првог светског рата 
командовао једном албанском добровољачком формацијом која се 
борила на страни Аустроугарске. Учествовао је на Конгресу у 
Љушњи 1920, затим од 1920. до 1922. био најпре министар уну- 
трашњих послова, а потом министар војске. Крајем 1922. формирао 
је владу која се ослањала на конзервативне снаге и била на власти 
до фебруара 1924. године. После победе „демократске револуције" 
побегао је у Југославију, где је уз дозволу власти оформио доброво- 
љачки корпус са којим је ушао у Албанију и 24. 12. 1924. без борбе 
заузео Тирану. Нови кабинет формирао је 15. 1. 1925. године. Тај 
кабинет прогласио је Републику Албанију, са њим као председни- 
ком државе. Иако је на власт враћен уз југословенску помоћ, он се 

све више ослањао на Италију са којом су потписани трговински и 
економски споразуми, Уговор о пријатељству (Први пакт из Тира- 
не) 27. 11. 1926. године и Споразум о помоћи (Други пакт из Ти- 
ране) 22. 11. 1927. године. Уговори су били потврда италијанског де 
Јасто протектората над Албанијом. Уз италијанску подршку Зогу је 
1. 9. 1928. проглашен краљем Албанаца. У периоду иза тога он је 
покушао да смањи италијански утицај и чак избегао формираље ца- 
ринске уније, али није могао да земљу ослободи финансијске зави- 
сности од Италије. Када су Италијани 7. 4. 1939. у Драчу почели 
искрцавање својих трупа, Зогу бежи у Грчку. Период у егзилу про- 
вео је у Британији, Египту и Француској. Његов син Лека (рођен 
5. 4. 1939) тражио је право на албански престо. 


Традови од историјског значаја 


Аполонија (АроПопја) 

Антички град, остаци у околини места Појани, западно од 
Фиерија. Основали су га 588. године пре н.е. досељеници из Корин- 
та и Керкире (Крфа). Град је 260. године пре н.е. склопио савез са 
Римом и ставио се 229. године пре н. е. под римску заштиту. Део 
римске провинције Македоније постао је 148. године пре н.е. У Рим- 
ском грађанском рату Аполонија се 47. године пре н.е. ставила на 
страну Цезара. Имала је стратешки значај као полазна тачка јужног 
огранка пута Иа Егпапа и у 5. веку постала седиште бискупије. Про- 
мена тока реке Вљосе и засипање луке песком значили су и крај 
Аполоније. Град је напуштен у 6. веку. Антички назив живео је далге 
у манастиру Памоуиа тус 'Алолломос и насељу Полина, које се 
формирало око манастира. У периоду од 11. до 13. века ово насеље 
било је поприште борби између Византинаца, Нормана и Срба; по- 
следњи пут помиње се 1297. као посед албанске властелинске поро- 
дице Матаранга. Од само делимично ископаних пространих антич- 
ких градских објеката сачувани су остаци зидина, градске куће, 
одеона, позоришта, нимфеја, многих светилишта и приватних кућа. 
Од античких грађевинских материјала саграђен је крајем [. и почет- 
ком 12. века манастир Богородице који се убраја у најзнаменитије 
зидане споменике Албаније. Од значаја су пре свега фреске у мана- 
стирској цркви и трпезарији, значајне у раном палеолошком стилу. 


Берат 
Град у централној Албанији. Настао на зидинама антич- 
ког града Антипатреје, основаног у 4—3. веку пре н.е. и од њега су 

сачувани само малобројни остаци. Берат је изграђен за време вла- 
давине цара Теодосија 1 (408—450) и добио је име Пулхериопо- 
лис. Постао је и бискупско седиште. У 9. веку освојили су га Буга- 
ри (Белград), а већ 1042. дошао је у руке Византијаца. После тога 
освајачи су се више пута мењали: од 1082. до 1085. држали су га 
Нормани, па потом поново Византијци; 1272. припао је творевини 
Карла Анжујског названој Кегттит Ађатае, а потом су га 1342. 
освојили Срби, да би након тога дошао у посед породице Музаки и 
1417. коначно постао турски. Скендербег је 1455. узалуд покуша- 
вао да преузме град. 

Из старог века сачувани су остаци градских зидина, из ви- 
зантијског времена делови градске тврђаве, цркве Св. Тројства и 
Св. Михаила: из времена Турака су цркве Св. Марије (са музејом 
Онуфри), црква Св. Николе, Св. Константина и Јелене, цркве 
Евангелисмос и Деметриос, мост на реци Осум, читав низ џамија - 
Султанова џамија (КЛлатла Мрбтети), Оловна џамија (Хћлата еРшт- 
51), Девичанска џамија (Хћатџа е Ведат), џамија Ибрахим-паше 
Вљоре и једна дервишка текија. 

Читав стари град је град—музеј. 


Бутринт (Вићго(оп, Ви ћго т) 

Антички град на основу предања које преноси Вергилије а 
који су основале избеглице из Троје. Међутим, археолошке иско- 
пине указују на 7. односно 6. век пре н.е. као време оснивања. 
Град је у 4. и 3. веку пре н.е. достигао извесно благостање. За вре- 
ме Цезара и Августа у њему је била стационирана флота. Као би- 
скупија Бутринт се први пут помиње 451. године. Иако мали град, 
Бутринт је и у средњем веку имао известан значај: у 10. веку за 
освајање од стране Бугара, од 1081. до 1084. служио је као упори- 
ште Норманима, од 1273. до 1366. био у рукама Анжујаца и од 
1386. до 1797. коначно венецијански. Млетачка одбрамбена по- 
стројења користио је само још Али-паша Јањински. Из старог века 
сачуване су градске зидине са капијама, остаци неког храма и купа- 
тила, а из рановизантијског периода базилика (из 6. века) и бапти- 
стеријум са потпуно очуваним подним мозаиком. 


Драч (Рштезв, ОПуггћаћсшт) 

Најзначајнија албанска лука. Основали су га досељеници 
са Коринта и Керкире (Крфа) око 627. године пре н.е. Град је 
најпре добио назив Епидамнос и био је увучен у Пелопонески рат 
(од 431. до 404. пре н.е). За време војних сукоба између Илира и 
Римљана Драч се 229. године пре н.е. ставио под римску заштиту 

и као полазна тачка пута Иа Еспапа добио трговачко — политички 
и војни значај. Римљани су му променили име у Дирахијум. Послу- 
жио је као поприште поморске битке између Цезара и Помпеја 48. 
године пре н.е. У време власти цара Августа био је насељен ветера- 
нима и добио статус колоније са римским грађанским правом. У 4. 
веку био је главни град нове провинције Нови Епир и бискупско 
седиште. Од 1082. до 1085. у поседу Нормана, од 1205. до 1214. у 
поседу Венеције, потом деспота епирског и од 1272. до 1368. глав- 
ни град анжујског албанског краљевства. Једно кратко време при- 
падао је Балшићима и Топијама, потом од 1392. па све до 1501. 
поново Млечанима. Под Видом је био престоница Кнежевине Ал- 
баније. Од зиданих споменика из доба антике Драч поседује град- 
ске зидине и амфитеатар; из византијског доба ту су капела и ам- 
фитеатри са зидним мозаиком, остаци велике базилике из 
ранохришћанског периода са подним мозаицима у Аропају, а из 
времена Турака тврђава и џамија Бајазита П. 


Елбасан 

Град у централној Албанији, саграђен на месту на ком суу 
4. веку Римлани основали Сачтитг Сатра, чије су зидине делимич- 
но сачуване и до данас. Град је у 5. веку постао бискупско седиште, 
а 478. године разорили су га Источни Готи; поново је подигнут у 
време цара Јустинијана (527—565, али је крајем 6. века поново уни- 
штен, вероватно у оквиру продора Словена и тако био изгубљен све 
док султан Мехмед П 1466. године није наредио да се тамо подигне 
утврђење које је добило име Елбасан (од /-Вазап, „утврђени дво- 
рац"). Елбасан је одиграо важну улогу у албанском националном 
покрету. Било је иницијатива да се дијалект из тог краја прогласи 
државним језиком, јер је био негде између гегијског и тоскијског. 
Сви сазидани споменици у граду потичу из времена Турака: тврђа- 
ва (на античким темелима), Султанова џамија (Хата е Мбтет), 
Назир-џамија (а остале џамије, од којих је 1930. остала још триде- 
сет једна, биле су жртве албанске „културне револуције"), купатило 
и Богородичина црква из 19. века (са резбареним дрвеним иконо- 
стасом). 


Ђирокастро (ОјтоКказга, Агоугоказ топ) 

„Град—музеј" у јужној Албанији. Први пут се помиње 
1336. године; од 1373. је у поседу албанске властелинске породице 
Зенебиши. Турци га освајају 1419. године. Али-паша Јањински 
улази у град 1847. Ђирокастро је један од центара из којих је кре- 
нуо отпор према реформама из времена танзимата и родно место 

фраишарских вођа Баја и Черчиза Топулија, Енвера Хоџе, као и 
Исмаила Кадареа који је романом Хроника у камену (Ктопк п 
гит) свом родном граду оставио јединствен споменик. 

Сви зидани споменици потичу из времена Турака: тврђа- 
ва (изградио ју је Али-паша), Базар-џамија, текијска џамија, бек- 
ташка текија, разни мостови и карактеристичне куће за становање. 


Корча (Когса) 

Прву насеобину овог имена која се први пут помиње 
1280. године разрушиле су 1440. трупе Мурата П. Оснивач дана- 
шњег града Корче био је Илијаз-бег, наводно син православног 
свештеника из села у околини касније Корче, који је на сулатанов 
двор дошао као талац, каријеру изградио у јаничарским одредима, 
учествовао у освајању Цариграда 1453. године, био именован за 
султановог коњушара и коначно у домовини добио феудални посед. 
Дао је да се 1496. подигне џамија која по њему носи име Мирахор 
џамија и поред које је и сахрањен. Џамија је постала језгро града 
Корче који је у 17. и 18. веку постао значајан трговачки центар. У 
другој половини 19. и почетком 20. века Корча доживљава извесни 
процват и то захваљујући повратку грађанског слоја који се у ино- 
странству (Румунији, Египту, али у највећој мери у САД) обога- 
тио. У Корчи је живело грађанство развијене националне свести и 
оријентисано ка западној Европи, што је долазило до изражаја и у 
стилу градње приватних кућа. У Корчи је 1887. отворена прва 
школа са наставом на албанском. За време балканских ратова град 
је био под окупацијом грчких трупа. За време Првог светског рата 
у њој је под француским патронатом настала Аутономна област 
Корче. Изузев Мирахор-џамије, сви споменици у Корчи пореклом 
су из 19. века: базар са коначиштима, који је под заштитом државе, 
Музеј средњовековне (у Албанији се под тим мисли и на време 
Турака) албанске уметности (Мигеи 1 ати тезјетаг драг). Музеј је 
смештен уз зидине некадашље православне цркве. Ту је још и Му- 
зеј националног образовања (Мигеи 1 агати Ккотђелаг), у кући у КО- 
ЈОЈ се у периоду од 1887. до 1904. налазила прва албанска школа. 


Кроја (Кгија) 

На основу некрополе ископане 1956. сматра се да је на 
месту данашње Кроје већ у 7. и 8. веку постојала насеобина. Кроја 
се 879. године помиње као драчка бискупија 5ијтагап. У 12. и 13. 
веку припадала је Арбанону, потом анжујској творевини Кегпит А!- 
ђатае. Срби је освајају 1343, потом је била под влашћу Балшића и 
Топија. Почетком 15. века долази у посед Кастриота који су од 

1410. године султанови вазали. Највећи историјски значај Кроја је 
добила под Скендербегом — он је освојио град 1443. године и опи- 
рао се турским опсадама из 1450, 1466. и 1467. године. Након ње- 
гове смрти (1468), Кроја је најпре била венецијанска, а 1478. ко- 
начно османска. Кроја је добила име АКке Нбаг и постала посед 
породице Топтани која тек крајем 18. века прелази у Тирану. У 
турско време град је био центар бекташког реда. Посебно место 
међу зиданим споменицима заузима тврђава са Скендербеговим 
спомен-обележјем (нова грађевина, на чијој изградњи је као архи- 
текта учествовала ћерка Енвера Хоџе, Пранвера). Од осталих зна- 
менитости треба поменути фонтану Бугепезогји, с краја 15. века, 
Велику џамију (1533/1534), надгробне споменике бекташких шеи- 
ха Баба Долме и Хамза Бабе и остатке бекташке текије која се 
приписује извесном Сари Салтику, а налази се изнад града. 


Љеш (Кегћа, А1ев510) 

Прва насеобина везује се за 8. век пре не. У 4. веку пре 
н.е. Дионизије [, тиранин из Сиракузе, основао је на том месту 
грчку колонију под именом Лисос која је потом 168. пре н.е. поста- 
ла римска. Између 3. и 5. века Аисос је био бискупско седиште. 
Приликом поделе Царства град је 395. припао Острому, 1343. го- 
дине га освајају Срби, а 1393. Млечани. Љеш је за албанску исто- 
рију постао значајан због Скендербега: у њему је, наиме, 1444. го- 
дине одржан скуп на којем је албанска властела на челу са 
Скендербегом одлучила да уђе у заједничку борбу против Турака. 
Скендербег је 17. 1. 1468. године умро у Љешу, где је и сахрањен, 
у цркви Св. Николе. Турци су освојили Љеш 1478. Од споменика 
сачувана је тврђава настала у 16. веку на античком акрополису. 
Некадашња црква Св. Николе, коју су Турци претворили у џамију, 
данас је спомен-обележје посвећено Скендербегу. 


Саранда 

На простору овог града у старом веку налазио се Онхес- 
мос, лука града Фоиникије. У 5. веку био је седиште бискупије и у 
то време опасан зидинама чији су остаци сачувани до данас. У 6. 
веку је изван града, на брду, саграђена црква у спомен 40 мучени- 
ка из Себасте (од ње су данас сачувани само остаци). Од њеног 
имена је вероватно изведено и име места (грчки Хагиои Саранта, 
италијански Санти Кваранта). За време италијанске окупације име 
места је у част супруге италијанског министра спољних послова 
Ћана промењено у Порто Еда. Споменици: остаци античких зиди- 
на и базилике из ранохришћанског периода са подним мозаиком 

једини зидани споменик из времена Турака, џамија са једним кубе- 
том, која се од 1967. више не користи као светилиште. 


Скадар (5ћКодга, 5 Ки(аг1) 

Градско језгро чинило је данашња тврђава Розафат. Ту је 
још у 4. веку пре н.е. била насеобина илирских Аабеата. Од 213. 
године пре н.е. град, који се тада звао Скадар, штампао је свој но- 
вац. У периоду од 180. до 168. године пре н.е. ово је било седиште 
Гентиоса, краља Илира. Након његовог пораза од Римљана Ска- 
дар је 168. године пре н.е. постао римски и проширио се ка равни- 
ци. За време цара Скадар добија статус града. За време Диокле- 
цијана (286-305) био је главни град провинције Превалитане, а у 
4. веку и бискупско седиште. Након поделе Царства припадао је 
Византији (све до 11. века), 1043. су га освојили словенски владари 
Зете (данашња Црна Гора) и био им је престоница једно дуже 
време. Почетком 12. века Скадар је опет у рукама Византије. Сте- 
фан Немања осваја град 1180. године, па ће Скадар уз краће пре- 
киде све до краја државе Немањића бити српски. Након тога слу- 
жио је као главни град Балшићима који су га 1396. морали предати 
Млечанима. После дуге опсаде Скадар су 1479. освојили Турци. 
За време Турака Скадар је био највећи град и права престоница 
Албаније. Град је у другој половини 18. века, за време Бушатлија, 
имао 40.000 становника. За време балканских ратова, од октобра 
1912. опседали су га Црногорци и коначно освојили 23. 4. 1913, 
али су одлуком Лондонске конференције град морали предати новој 
албанској држави. 

Из старог века очувани су остаци великог утврђења које 
су изградили Млечани и Турци. Од турских споменика вредних 
помена ту су Оловна џамија (Хћлатиа е Раитбп) коју је 1773. изгра- 
дио Мехмед-паша Бушатлија, затим мост (Ота е Мези из 18. века, 
смештен изван града и у музеје претворене родне куће Пашка Васе 
и Ауиђа Гуракућија, као и спомен-кућа Миђени. Део старих грађе- 
вина порушен је у земљотресу из 1979. године. 


Тирана 

Главни град од 1920. године, Тирана је један од млађих 
албанских градова. Као година оснивања узима се 1614. када је зе- 
мљопоседник Сулејман-паша Барђини из места Мулети код Пе- 
треле овде основао џамију, купатило и јавну кухињу (Јтагер) за си- 
ромашне, као језгро града који је најпре био на нивоу малог 
пољопривредног центра. Град је значајан крајем 18. века када веле- 
поседннк Мола-бег почиње изградњу џамије (1793/1794) коју је 

завршио његов син Етхем-бег тек 1822/1823. Мола-бег је, као и 
Сулејман-паша, био пореклом из Петреле и потомак оснивача гра- 
да. Веома значајна била је и сеоба властелинске породице Топтани 
из Кроје у Тирану, такође крајем 18. века. У 19. веку Тирана је 
била летња резиденција неколико европских конзулата који су због 
нездраве климе напустили Драч. Статус главног града донео је Ти- 
рани развој — број становника се између два светска рата удвостру- 
чио (са око 14.000 на 35.000, док 1995. има 240.000 становника). 
Темељи нове Тиране постављени су за време кратке италијанске 
окупације: створена је централна зона са железничком станицом и 
Универзитетом као крајњим тачкама, са Скендербеговим тргом у 
центру. Од Тиране из времена Турака су поред Етхем-бегове џа- 
мије и Сахат-куле (1830), сачувани још и надгробни споменик Ка- 
план-паше Топтанија (1819/1820) и нешто остатака базарске че- 
тврти. Главни музеји су: Историјски народни музеј, Археолошки 
народни музеј и Национална галерија. 


Валона (Мога) 

Претеча овог данашњег лучког града био је Аулон, сме- 
штен северозападно од данашњег града Валоне (постоје подаци о 
насеобини из 4. века пре н.е.). Име Валона, као и италијански на- 
зив Валона и турски Авлонија изведени су од имена Аулон. Од 
поделе Царства град је припао Венецији, а у 5. веку помиње се као 
бискупско седиште. Нормани су освојили град 1081. и 1107. годи- 
не. После 1204. Валона улази у састав десџотовине Епира, 1272. у 
састав анжујске краљевине Албаније, 1343. Србије и 1378. постаје 
посед Балшића. Турци оствајају град 1417. Валона је.,била најва- 
жнија лука турске Албаније и полазна тачка турског похода на 
Италију 1480. године. Око 1537. Турци су Валону опасали тврђа- 
вом чији су остаци порушени 1906. године. У Валони је 28. 11. 
1912. године проглашена албанска независност и формирана при- 
времена влада. Отуда се Валона може сматрати првом албанском 
престоницом. Од децембра 1914. до августа 1920. Валону су за- 
узели Италијани. Од саграђених споменика очувани су Муради- 
џамија (средина 16. века), кућа у којој је проглашена албанска не- 
зависност, Као и бекташка текија на брду Кусбаба (данас 
ресторан). 


Москопоље (УозКкороја, Мозсћороћз) 

Планинско село западно од Корче, смештено на висини 
од 115 метара. Место, које се раније звало и Москополис основали 
су око 1300. године аромунски пастири. У 17. и 18. веку оно изра- 

ста у град који је постао центар трговине и занатства, те као такав 
доживео велики процват. У 18. веку Москопоље постаје и културни 
центар: имао је штампарију у којој су штампане књиге на грчком и 
вишу школу названу Нова академија, где су поред теологије преда- 
ване и филозофија и историја. Град је у 18. веку имао око 40.000 
становника и 26 цркава од којих су неке неуобичајено високе. Како 
богатство често изазива завист, Москопоље су често нападали и 
пљачкали њени сиромашни муслимански суседи, а последњи пут 
1768. и 1785. Највећи део становништва напустио је град крајем 
18. века и населио се у Корчи. Од многобројних цркава у потпуно- 
сти је сачувано само четири: црква Св. Николе (из 18. века, са 
фрескама Давида Селенице), црква Св. Михаила (18. век, зидно 
сликарство), црква Св. Атанасија (18. век, осликала су је браћа 
Зографи) и црква Св. Марије, која је некада била бискупска црква 
и коју је могло да стане преко хиљаду верника. 


ИСТОРИЈА _ СУСЕДА: 
ПРОЖИМАЊА, 
НЕРАЗУМЕВАЊЕ, 
ОСПОРАВАЊА 


| 


Свака историја једног народа неизбежно подразумева њего- 
ве додире, узајамне утицаје и прожимања са народима и државама у 
суседству. На Балкану, где су, динамиком историјског развоја, упр- 
кос подразумевајућим прожимањима у прошлости, многи сукоби ЈОШ 
увек болно отворени, а међусобно неразумевање дубоко до мере која 
прети да наслеђене и постојеће напетости преведе у трајно стање ме- 
ђусобног оспоравања, задаци историчара који настоји да реконструи- 
ше прошлост на један објективан начин у знаку су настојања да се 
непомирљивости у приступу појединим историјским феноменима 
подведу под заједничке, свима прихватљиве именитеље. 

Писци националне историје обично полазе од претпоставке 
да је њихов народ својим специфичностима у садржајима идентитета, 
обичајима, језику, религији и менталитету, посебан, ако не и једин- 
ствен, на један препознатљив начин који се обавезно нарочито истиче 
како би се једновремено испуниле и информативна и образовна намена 
једне националне историје. Отуда произлазе често различите полазне 
перспективе које одређене народе посматрају из њиховог националног 
средишта, одакле се догађаји на националној периферији, у срединама 
с често наглашеном етничком разноврсношћу, указују у једном друга- 
чијем светлу него што би то био случај да постоје упоредна истражива- 
ња која паралелно узимају у обзир оба угла посматрања. У прегледима 
националне историје, о суседима се, обично, пише само када се с њима 
долази у неки ратни или политички сукоб или, што је ређе у савез, а на 
начин који их најчешће представља као грамзиве освајаче, носиоце по- 
литичке или идеолошке претње, претенденте на исте територије или 
сталне оспораватеље сопственог националног идентитета. Отуда су, 


" Видети добру анализу код: Гоптше Е. Јоћпзоп, Сета! Еиторе. Епет!- 
ез, Мегоћђоге, Втепах, ОхГога Опуегзну Ргезв, ОхГога «# Меу Уогк 1996. 

упркос подразумевајућим раздобљима сукоба и спорова народа у ре- 
гиону, суседни народи и државе (које не морају да буду увек нацио- 
налне, већ су, попут империја, често транснационалне) најчешће при- 
казани кроз низове стереотипа који се потом уграђују у школску, а 
често и у научну литературу, као освештана историјска знања. Слика 
„другога", никад једнозначна, једна је од великих тема савремене 
историографије, јер се у „другом“, као у огледалу, често може препо- 
знати и сопствени одраз, често битно обележен додирима и прожима- 
њима сваке врсте, укључујући и оне у доба ратова, похара или идео- 
лошког ривалства. 

Развојем историјске науке, посебно упоредним изучаваљем 
појединих региона, а затим и применом теоријских модела о различи- 
тим ступњевима у развоју модерних друштава — која се, у зависности 
од једне до друге државе одвијају у различитим раздобљима, лако се 
уочавају сличности које помажу да се поузданије растумаче одређени 
феномени, заједнички појединим етапама у историјском развоју сваког 
народа. Савремене теорије нација и национализма данас су ближа ту- 
мачењу да је савремени идентитет појединих народа модерна кон- 
струкција, саздан на тројаком наслеђу просвећености, Француске ре- 
волуције и националног романтизма. Нација је, по тим поставкама, 
замишљена заједница чија се традиција брижљиво, по једном зајед- 
ничком обрасцу, осмишљава у једној интелектуалној лабораторији да 
би се, постепено, најпре у елити, а затим и у маси замишљеног народа 
створило чврсто осећање заједништва које је више имагинарна кон- 
струкција него реална политичка снага утемељена на једном јасно де- 
финисаном идентитету. Уједначавање културних и језичких разлика 
обавља се, у европском искуству, преко једне секуларизоване доктри- 
не национализма која, ширењем писмености, а уз подршку политич- 
ких елита или државне администрације тежи да наметне културну хо- 
могенизацију као образац стабилизовања заједничког идентитета. 
Модерни национализам, дакле, настаје из потребе елита савременог 
друштва за културном хомогеношћу и тај образац је неједнаког утица- 
ја и домашаја у друштвима различитог културног и привредног нивоа. 
Модерна нација је, на тај начин, један од облика политичког и еко- 
номског превазилажења традиционалног друштва које се постепено, с 
мање или више успеха, преображава у модерну заједницу.“ 

Друга, мање социолошки постављена, а више историјски 
заснована истраживања, међутим, допуњују ово занимљиво стано- 


» Вепефск Апдегзоп, Јтагтеа Соттиптех, Метво, Гопдоп 1991. 
> Етпез беЏпег, Мапопх апа Мапопапт, Ваз! В!аскме!, Гопдоп 1998, 
49-61. 

виште и теоријом о протонационализму, као додатном, веома зна- 
чајном, елементу идентитета који претходи савременом осећању на- 
ционалне припадности, дајући модерној конструкцији националне 
свести одговарајућу историјску димензију. Наслеђена етничка со- 
лидарност, која се у различитим епохама манифестује на читав низ 
начина, редефинише се у модерном национализму стапањем етнич- 
ке, културне или верске сродности у једну кохерентну политичку 
доктрину, која се, у зависности од историјског искуства, заснива, 
грубо узев, на два доминантна европска обрасца: француском и не- 
мачком. Француски модел национализма (држава—нација) узима 
ЛОЈЗЛНОСТ снажној држави и њеној доминантној култури, као основ- 
ни критеријум идентитета који од грађанина, једнаког у правима 
пред законом без обзира на љегово етничко порекло, ствара, у лон- 
цу за топљење, припадника нације. У немачком моделу национали- 
зма, етничка солидарност и културно сродство трансцендирају по- 
стојеће државне границе, јер је збир етничког порекла, сродности 
обичаја, језика и историјских традиција, као образац националног 
Јединства, надређен лојалности било којој другој осим националној 
држави. Митологизација државе у француском и етничко-култур- 
них својстава у немачком обрасцу савременог национализма били 
су нужне етапе у успостављању одговарајућег степена националне 
солидарности: На Балкану је прелазак из аграрних заједница у 
модерно друштво био тежи и спорији, а, примена европских модела 
национализма неједнака и често испреплетена. У случају Албанаца, 
папоп-ђипатг се одвијао по моделу немачког обрасца национали- 
зма, с наглашеном митологизованом димензијом. 

Раздвајање стварних историјских основа савремених на- 
ционалних идентитета од митологизованих представа о прошлости, 
један је од важних послова историчара, посла који никада не пре- 
стаје. Без митова, међутим, на Балкану најчешће античких или 
средњовековних, није било могуће створити, у доба национализма 
у 19. веку, савремену националну свест јер је сећање на народну 
прошлост нераздвојиво од митологизованих историјских догађаја, 
као интегративних чинилаца националног идентитета. Поновним 
откривањем сопствене етничке прошлости, често без одговарајућег 


+ Адпап НазНпрз, ТЛе сопчтепоп ојМапопћооа: Еттспу, Кећеоп апа 
Мапопапхт, Сатбпавге Оптуегану Ртез5, Сатрпдаве 1997. 

5 Епс Нобђзђамт, Мапоп5 апа Мапопаћет зтсе 1780, Сатђпаве Опуег- 
збу Ргез5, Сатбпдаве 1999, видети преглед теорија о национализма у: Апћопу 
Зтић, Мапопа! Јаепту, Репошп Гопдоп 1991; видети и Александар Молнар, Народ, 
нација, раса. Историјска изворишта _ национализма у Европи, Београд 1997. 

утемељења у историјским истраживањима, ствара се систем кул- 
турних симбола, историјских сећања и вредности- које су се прено- 
сили с колена на колено, да би у епохи национализма били систе- 
матизовани у јединствен културни модел“ Митологизацију 
националне прошлости која, бар на Балкану, потиче од апсолути- 
зације етничког порекла, пренаглашавања етничке или етничко- 
верске припадности насупрот ширем културном или цивилизациј - 
ском заједништву, с правом одбацује сваки историчар одан 
достигнућима научне историографије. 

Раздобље историографије која, уз реконструкцију догађаја 
има примаран задатак да створи осећање националне припадности, 
у раскораку је са тежњама савремене науке о историји која настоји 
да тумачење прошлости растерети националних предрасуда, идео- 
лошких искључивости и селективног тумачења негдашњих историј- 
ских реалности. Јер смисао историографије није у томе да се преко 
окамењене слике прошлости обнавља одређена политичка или на- 
ционална идеологија, него да се у сталном преиспитивању прошло- 
сти нађу одговори за изазове будућности. Само добро познавање 
историје омогућава сигурне увиде у долазећа искушења, и само до- 
бра упућеност у замршене историјске спорове омогућава поуздану 
историјску перспективу за разумевање изазова садашњице. 

На Балкану су проблеми међусобних односа различитих 
нација и етничких група утолико сложенији колико је историогра- 
фија, из тенденциозних спајања националних и идеолошких разло- 
га, била, уз часне изузетке, у непосредној функцији одређених на- 
ционалних, државних или идеолошких програма који су се, у 
различитим државама, међусобно подупирали. Балканске државе, 
или како се неутралније називају земље европског југоистока, доне- 
давно су припадале различитим, ривалским идеолошким блокови- 
ма, уз притајено међудржавно или, као у случају претходне Југо- 
славије, међуетничко ривалство, сузбијано, осим у случају Грчке, 
идеолошким догмама и тоталитарном идеологијом. Наслеђени исто- 
ријски спорови, додатно ојачани идеолошком искључивошћу коју је 
као обавезан политички кбд подразумевала комунистичка идеоло- 
гија у свим њеним видовима, имали су за последицу да се сукоби 
на Балкану, у одсуству политичке културе и међуетничке толеран- 
ције, снажно преламају и кроз историографске спорове. 

Сваки народ на Балкану себе сматра жртвом историје, 
уклештеном између ривалских интереса грамзивих суседа и себич- 


• Апћопу Р. Зтић, „Тће Опет ога Мапоп", Ефес апд Еасла! Зав, 
12/3 (1989), 349-356. 

них интереса великих сила. Чак и онда када нам је на располагању 
историјска документација која поткрепљује оваква тумачења, оба- 
везно изостају примери где властити народ и његова држава пока- 
зују сличне претензије према суседним народима. Отуда је веома 
корисно да се ради бољег међусобног познавања, зарад неминов- 
ног историјског помирења и једног продубљеног, историјског разу- 
мевања савремених сукоба, процес постепеног приближавања за- 
почне садржајнијим увидима у прошлост балканских народа и 
држава. Књига Албаниџ Петера Бартла, познатог немачког алба- 
нолога, један је од тих корисних приручника који ће домаћој пу- 
блици помоћи да боље разуме и сопствену прошлост вишеструко 
испреплетену с прошлошћу народа који живе са нама или у нашем 
непосредном суседству. 


П 


Књига Албанџи Петера Бартла, професора Минхенског 
универзитета један је од оних историјских приручника који, ограни- 
чен обимом, и замишљен као део једне историјске едиције, дају оп- 
шти увид у главне токове историје албанског народа од средњега Ве- 
па до данашњих дана.“ Бартл је озбиљан и студиозан научник, 
видл>иво дубоко посвећен албанолошким студијама, али и историчар 
сигурних и сређених знања, признати стручњак за историју југо- 
источне Европе, укључив и Југославију. Бартлова докторска теза 
била је посвећена епохи албанског национализма на прелазу 19. у 20. 
век,“ али је, једновремено, издао драгоцену збирку докумената о ал- 
банској историји." За разлику од многих других страних историчара, 


' Један од ретких покушаја упознавања наше шире културне јавности с 
модерном историјом Албанаца: Сретен Драшкић, Европа и албанско питање 
(1830-1921), Српска књижевна задруга, Београд 2000. (приредио Д. Т. Батаковић) 

+ Регег Ваг!, Ађатеп. Уот МтејаПег 515 ит Севепуат, Ризге!, Кереп- 
Бига 1995. 

# Рејег Ват , Рег ИЖезфђаКкап дулусћеп Зрапасћег Мопатсте ипа Ота- 
тесћет Кегсћ. Хиг Титкепктерхртобетапк ап дет Иепае уот 16. ит 17. Јаћтип- 
дет, Нагаззоу х, М1езђадеп 1974; Регег ВагЏ, Отипахиге аег јигомамлосћеп 
Сезсћсћте, Мипсћеп 1985. 

' Рејег ВагЏ, Ре Ађатвсћеп Мизште тиг 761 дер папопаеп Џпабћап- 
гткепођеујегипр (1878- 1912), Ађатзсће Еогзсћипвеп. Ва. 8, Нагаззомл 7, М/лезба- 
деп 1968. 

" Рејег Ваги, ОџеЏеп ипа Магетанеп хит ађапгсћеп гехсћасћте т. 17. 
ипа 18. Јаћтипает. Вапа 1 Абатвесће РЕогзећипгеп. Ва. 15, Нагаззоуу 2, М1езбадеп 
1975; ОиеПеп ипа Матетапећп хиг ађапахсћеп Сехсћасте т 17. ипа 18. Јаћтипает. 
Вапа 2, Абагтзсће Еогзећипсгеп. Ва. 20 Нагаззоу 7, М1езђадеп 1979. 

који су често прихватали националну идеологију народа који проуча- 
вају као своју, сврставајући се у ред њених мање или више скривених 
промотера, Бартл успева да сачува одговарајућу меру објективности, 
избегавајући, у значајној мери, да преузме неке од општих стереоти- 
па који владају у савременој албанској историографији. 

Суздржан у оценама спорних историјских раздобља, Бартл 
пажљиво износи постојеће контроверзе о етногенези албанског наро- 
да и расправља о често натегнутим теоријама о континуитету између 
Илира, Праалбанаца и данашњих Албанаца. Сводећи расправу на 
теоријске поставке, без њиховог уобичајеног идеолошког и национа- 
листичког нагласка, указује да му се поставке Георга Штатмилера о 
језгру савремених Албанаца, за које се не може екплицитно рећи да 
су били Илири или Трачани, које се ширило из данашње северне 
Албаније, у области Мати, чине најуверљивијим, напомињући да је, 
вероватнија могућност да је постојало више таквих међусобно непо- 
везаних енклава. Чињеница о очигледном дисконтинуитету у албан- 
ској присутности на Балкану у раздобљу раног средњег века припи- 
сује се оскудним византијским изворима и словенској лавини која је 
преплавила просторе данашње Албаније, скрећући пажњу византиј- 
ских писаца историје на словенску најезду као доминантну појаву то- 
га раздобља. То је, за разлику од важећих поставки у савременој ал- 
банској историографији, ипак јасна дистанца у разматрању 
наведенога питања које је било вишеструко злоупотребљавано у на- 
ционалистичкој пропаганди режима Енвера Хоџе и његових наслед- 
ника о Илирима—Албанцима који су наводно једино аутохтоно ста- 
новништво на западном Балкану, док су сви Словени, насељавани 
почев од 6. века после Христа, само уљези на, како се тврдило, ис- 
кључиво албанској, то јест илирској етничкој територији. Због свега 
тога, важна је љегова опаска да је „слика коју албанска наука ствара 
о раној историји сопственог народа... поједноставлена, некритичка и 
делује исконструисано. Нзегова гледишта се, тако, умногоме покла- 
пају са основним закључцима које нуди наша историографија у збир- 
ци текстова са научног скупа сабраних у зборнику САНУ под насло- 
вом Илири и Албанци. 

Солидном приказу развоја односа у средњем веку може 
се, још, додати и то да су саживот (коабитација) Срба и Албанаца 
у српској кралевини, а затим и у кратковеком мулитиетничком 
царству Стефана Душана и његових наследника у лику обласних 
господара, била лишена етничког ривалства него је, штавише, по- 
магала албанском насељавању у дубину византијске територије, на 
просторе данашње Грчке. Један од примера саживота је, несумњи- 
во, и личност Ђурђа Кастриотовића Скендербега, највећег албан- 

ског јунака који је проистекао из племства мешовитог, албанско- 
-словенског порекла, а кога као великог националног јунака Срба 
помињу многи домаћи писци на челу са цетињским владиком и го- 
сподарем Црне Горе Петром П Петровићем Његошем. Бартл, 
стога с правом, напомиње да су канцеларије албанске властеле, у 
одсуству заједничког албанског језика и културе, повеље и друга 
акта издавали на грчком, латинском и српском језику. 

Етничко ривалство између Срба и Албанаца своје прве 
обрисе добија тек у време верског подвајања изазваног продором 
ислама у Албанији, који је постао доминантна религија Албанаца 
тек после три века османске владавине. Прелазак на ислам одвијао 
се у одвојеним таласима, зависно од политичких прилика и потреба 
да се избегне плаћање високих пореза или добију одређене повла- 
стице. Појава криптохришћана, тзв. љармана, није, међутим, била 
карактеристика само у албанском становништву, него и у другим 
етничким заједницама, од Босне и Косова до Албаније и Тракије. 
Код нас је, како Бартл такође указује, феномен преверавања на 
Косову и Метохији имао двоструки значај, јер се, утапаљем у ал- 
бански муслимански амбијент после неколико генерација мењао и 
етнички идентитет преобраћеника словенског, српског или чак чер- 
кеског порекла. Бартл је сасвим у праву када, за разлику од многих 
албанских историчара, истиче да је османска владавина на историју 
Албанаца имала позитиван утицај, јер се показало да је преобраћа- 
»е у ислам за већину Албанаца било средство убрзане друштвене 
промоције, пре свега у административном апарату моћне мултиет- 
ничке империје, а затим и у широким повластицама које, по прима- 
њу ислама, нису уживала само елите градова и развијених области 
него, премда су ислам примили нешто касније, и читава племена и 
подручја номадске културе на албанским висоравнима према Косо- 
ву, Метохији, Македонији и Епиру. 

Сасвим је тачно да је насељавање Албанаца на Метохију, 
Косово и суседне крајеве било мотивисано социјалним условима: 
силазак брђана са посних албанских висоравни у богате равнице 
Метохије и Косова испуњавао је потребу за плодном земљом како 
би се прехраниле многочлане породице, Сличан феномен дешавао 
се и на другим балканским просторима. Црногорска, брдска и хер- 
цеговачка племена вековима су се, са једнаком социјалном мотива- 
цијом, насељавала у плодну Шумадију и Поморавље, али су досе- 
љеници долазили у крајеве истог етничког и верског састава, па је 
њихова интеграција била бржа и безболнија. Муслимански Албан- 
ци су, насељавајући се на Косово и Метохију, долазили, с изузет- 
ком простора ђаковичког подручја, на просторе са становништвом 

различитог етничког и верског идентитета, словенског и хришћан- 
ског. Као муслимани, они су имали привилеговану позицију јер су 
припадали господарећем слоју у Османском царству, док су Срби 
хришћани били већином зависно сељаштво (ређе слободни башти- 
ници), верски и социјално у подређеном положају. Отуда је борба 
за земљу била и драматичнија и суровија, праћена насиљима, про- 
гонима и уценама, отмицама девојака, паљењем имаља, летине или 
кућа, о чему за 19. век речито сведоче не само поверљива, званич- 
на српска дипломатска кореспонденција“, него и бројни домаћи и 
страни путописи.“ 

Интеграција Албанаца на Косову и Метохији подразу- 
мевала је, уједно и постепену, често присилну, асимилацију хри- 
шћана, најпре преласком у муслиманску веру, а затим, преко сна- 
жне племенске организације, у албанску етничку заједницу. 
Пример криптохришћанства међу Србима превереним на ислам 
типична је појава у оном слоју становништва које се називало Ар- 
науташима, исламизованим и албанизованим (српски би се ре- 
кло поарбанашеним) Србима који би, како је то, пратећи талас 
последњег таласа арбанашења, сугестивно објаснио Јован Цви- 
јић." Они су, обично у првих неколико нараштаја, пре него што 
би се женидбеним везама дефинитивно утопили у албанску зајед- 
ницу, још увек, и то углавном кришом, славили славу, Ускрс и 
Божић, чували поједине хришћанске обичаје и посећивали гробо- 
ве предака. Последњи слој исламизованих Срба у области Гора 
није, због политичких прилика на прелазу 19. у 20. век, стигао 
да, после преверавања, буде и поарбанашен како се то десило 


• Видети распоред албанских племена и правце насељавања код: Ри- 
ста Николић, Ширење Арнаута у српске земље, Београд 1938. 

У Извештаји српских конзула из Приштине и Скопља сабрани су неколи- 
ко збирки документа: Бранко Перуничић (приређивач), Писма српских конзула из 
Приштине 1890- 1900, Београд 1985; исти, Сведочанства о Косову 1901-1900, 
Београд 1988, исти, Зулуми ага и бегова у косовском вилајету, Београд 1988, Ми- 
лан Ракић, Конзулска писма 1905-1911, Београд 1985 (приредио Андреј Митровић). 

# Видети збирку домаћих и страних путописа и сведочанстава у: Заду- 
ожбине Косова. Споменици и знамења српског народа, Београд-Призрен 1987 
(приредили Атанасије Јевтић и Живорад Стојковић), као и зборник домаћих путо- 
писа: Савременици о Косову и Метохији 1852-1912, Српска књижевна задруга, 
Београд 1988 (приредио Душан Т. Батаковић) 

5 Јован Цвијић, Основе за географију у и геологију Македоније и 
Старе Србије, књ. 3, Српска Краљевска Академија, Београд 1911, 1162-1166. Ви- 
дети такође: Јоваи Хаџи Васиљевић, Арнаути наше крви - Арнауташи, Београд 
1939, Д. Т. Батаковић, Косово и Метохија. Историја и идеологија, Београд 1998, 
поглавље „Ислам на Балкану: О Арнауташима у Старој Србији", 23-48. 

другим Србима који су с променом вере ушли у прву фазу на пу- 
ту ка коначној албанизацији.“ 

Овај процес теже је објаснити одсуством снажне црквене 
организације, јер је простор Косова и Метохије прекривен са близу 
1.300 православних цркава, манастира и црквишта. Отуда је увер- 
љиво тумачење да је до исламизације, а затим и албанизације Срба, 
за разлику од многих римокатоличких албанских племена танком 
нити везаним за властиту црквену организацију, долазило путем 
систематског насиља, у позним вековима османске владавине, обе- 
леженим слабљењем централних власти, одметањем појединих 
области и таласима племенске анархије у рубним подручјима Цар- 
ства, у нашем случају на широком простору од Босне до Албаније. 
У питању је феномен који, у Бартловој књизи, чини се, ипак није 
ни довољно обрађен ни довољно растумачен, а о којем је добре ре- 
зултате пружала управо савремена српска историографија." Бартл 
је, међутим, сасвим у праву кад узгред напомиње да процес алба- 
низације — сада под сасвим другачијим политичким околностима, 
које, премда занимљиве за једну продубљену историјску анализу 
нису ни поменуте — у неким деловима Косова и Македоније, још 
увек није окончан." 

Значајан допринос разумевању сложене везе модерног ал- 
банског национализма и муслиманске вероисповести представља 
поглавље о утицајном дервишком реду бекташа који је, најснажији 
управо међу албанским муслиманима, прилично утицао да се лакше 
превазиђе верска припадност као основна препрека стварању зајед- 
ничког националног идентитета међу Албанцима подељеним у три 
религије, које за исти језик користе различите алфабете и код којих 


• Атанасије Урошевић, Етнички процеси на Косову током турске 
владавине, Српска академија наука и уметности, Београд 1987, О међуетничким 
односима у раздобљу између два светска рата видети А. Урошевић, Косово, СА- 
НУ, Београд 1965, о Метохији: Мш за Глиоас, Га Метоћја - етиде де геогтарћте 
ћитате, Та и1 4' Ебддез Зјамез, Рап5 1935. 

7 Ћоко Слијепчевић, Српско-арбанашки односи кроз векове с посебним 
освртом на најновије време, Острог, Химелстир 1974 (друго допуњено издање 1984); 
Димитрије Богданрвић, Књига о Косову, САНУ, Београд 1985, Косовои Метохија 
у српској историји, Српска књижевна задруга Београд 1988 (такође и француско и 
немачко издање овог дела, из пера више аутора), Душан Т. Батаковић, Косово и Ме- 
тохија у српско арбанашким односима, Дечје Новине-Јединство, Горњи Милано- 
вац-Приштина 1991, Владимир Стојанчевић(ур.), Срби и Албанци у 19. и почет- 
ком 20. века, САНУ, Београд 1990, Пизап Т. Вагакоме, Тће Козоуо Сћгоптдех, Р1ато, 
Вејгтаде 1992: Андреј Митровић, Срби и Албанци у 20. веку, САНУ, Београд 1992, 
Владимир Стојанчевић, Срби и Арбанаси, Прометеј, Нови Сад 1994. 

8 бег Ршјапез, Кепаоп апа ће Роптс ојТаетту т. Кохоуо, Нитч % 
Сотрапу, Гопдоп 2000. 

је племенска припадност задуго била једно од доминантних крите- 
ријума припадности. Бекташи су, међутим, на Метохији и на Косо- 
ву, због мање етничке заступљености Албанаца, били трајније при- 
сутни, уз мање изузетке, на подручјима уз границу са Албанијом 
(Пећ, Призрен, Ђаковица).“ Можда су бекташи, представници 
струје толерантнијег ислама, као нека врста прозора према хри- 
шћанству, и пресудно утицали да се у Албанији не понови босански 
модел где је религијска припадност одлучујуће утицала на потоње 
национално опредељивање. Разлике у неједнаким исходима слич- 
них феномена у Босни и Албанији (један народ подељен вером), 
треба, међутим, потражити и у историјским токовима 20. века, ка- 
да је, у епохи комунизма, у Албанији званично укинута религија, а 
у федералној Југославији из партијског врха охрабривано верско де- 
финисање појединих националних идентитета. 

У приказу епохе албанског националног покрета, уз одли- 
чан увид у културну и политичку акцију националне елите, Бартл 
сумарно приказује албанске националне захтеве у време Берлинског 
конгреса 1878. Његовој анализи, која нигде не доноси приказ ет- 
ничких односа у том и каснијем раздобљу, посебно за Косовски и 
Битолски вилајет, могло би се додати најпре то да су албански зах- 
теви из раздобља 1878. од оснивања до 1881, године војног слама- 
ња Албанске (тзв. Призренске) лиге, захватали просторе који, пре- 
ма расположивим документима, нису имали апсолутну албанску 
већину да би се могли називати уопштено територијама које насеља- 
вају Албанци. У сва четири вилајета на који је полагала право ал- 
банска национална елита (Скадарски, Јањински, Косовски и Би- 
тољски), Албанци су укупно чинили 44 одсто становништва.“ 
Према аустроугарским обавештајним подацима, на простору Старе 
Србије (грубо узев будућег Косовског вилајета) уочи Источне кри- 
зе (1875—1878) етнички распоред становништва, по језичком кри- 
теријуму, био је следећи: 318.000 Срба, 161.000 Албанаца, 2.000 
Османлија, 10.000 Влаха, 9.000 Черкеза и Цигана. Међу њима је 
било 250.000 православних, 239.000 муслимана и 11.000 римокато- 
лика." Многи Албанци су, за разлику од националног вођства, се- 


> Мјехапдге Роромтс « А ргоров дез Ђектасћ 5 аџ Козоуо- Мегојуја » , Геб 
Аппа!ех де Гаште Чат, Мо 7, Тпајсо-Епзт, Ралз 2000, 91-98. 


# Опширније код: Нап5-Плејег бећапдепл, Рје Абатепзроник Оегепе- 
ећ- Опгагпзипд НаНепвз 1877-1908, Нагаззом/ 2, М/лезбадеп 1971. 
“ Рејег Кикшј, Раз Ригтчетит Зетјеп ипа Тинизећ/бетјеп (Зага 8г- 


бта, АпЗетлеп). Ететинпатвзсћ -сеогтарћазсће УКтгхе, Ам дег каззетпсћ-котепсћеп 
Нојг- ипа Згаа гискегеј, Млеп 1871. 

бе превасходно сматрали муслиманима, затим становницима одређе- 
них области (ТГегарија) или припадницима појединих племена. 

У два основна текста (Карарнаме и Талимат) крји су,у 
име Албанске лиге, у Призрену 1878. потписали муслимански 
(уклучујући осим етничких Албанаца и локалне вође муслимана 
словенског порекла и језика) феудални главари из Новопазарског 
санџака, из Метохије, са Косова и из делова данашње Македоније 
(Дебар и Тетово), као и из данас пограничног појаса на северу Ал- 
баније (Мати и Љума), нема ни једног јединог помена албанских 
циљева нити албанства као таквог. Тек касније, на иницијативу 
Абдула Фрашерија, једног од вођа са југа Албаније, многи потпи- 
сници аката из Призрена потписали су, вероватно без много разу- 
мевања основног текста, његов захтев да се четири вилајета, на ко- 
је је претендовала албанска национална елита, споје у једну 
административну целину са одговарајућом управом и школама на 
албанском језику. Радикализација захтева дефинисаних у уском 
кругу интелектуалних првака у Скадру, Цариграду или на југу да- 
нашње Албаније, међу тзв. Тоскама, водила је у радикализацију 
сукоба, али је, осим у водећим круговима, читав спор био претежно 
везан за покрет против уступања простора насељеним муслиманима 
суседним балканским државама (Србији, Црној Гори, Грчкој). За 
већину Албанаца, раздобље владавине Албанске лиге (1878—1881) 
тешко да би се могло назвати годинама националног буђења.“ Тек 
су године поновног отварања Источног питања (1896—1897), вре- 
ме од којег се може с више поуздања говорити о националном по- 
крету у савременом смислу, када упоредо са новим облицима поли- 
тичког организовања (нпр. Пећка лига) захтеви добијају јасније 
националне садржаје, а у албанској дијаспори почиње обимније 
штампање и растурање листова, часописа и друге литературе. 

Посебан осврт завређују и слична уопштавања у Бартло- 
вом прегледу историје Албанаца важе и за раздобље кризе које се 
протегло све до балканских ратова 1912—1913. У његовој анализи се, 
несумњиво, могло наћи и више места од једне или две реченице о 
племенској анархији, прогонима хришћана и учесталим жалбама Ср- 
бије на прогоне њених сународника, који су, на крају, били сакупље- 


2 Богумил Храбак, „Први извештаји дипломата великих сила о При- 
зренској лиги", Вајсатса, 1Х, Вејгтаде 1978 235-289; Михаило Војводић, „Бер- 
лински конреси Призренскалига", Историјски гласник, 1-2, Београд 1989, 1—21. 

8 Видети детаљније код: Ма ћаће СТауег, „Те Козомо: бђегсеаџ ди паПопан- 
зте абапајваџ ХГХ вјес1е5 2" ГеАппајег де 1 аштет мат, Мо 7, Тпајсо-Епзпп, Рап“ 2000, 
стр. 145-165. Ова истраживања потврђују и претходна српска истраживања: видети Д. 
Т. Батаковић, Косово и Метохија у српско арбанашким односима,82- 119. 

ни у посебној збирци докумената која је штампана двојезично, на 
српском и француском језику.“ Појам Арнаут, како су Турци на- 
зивали Албанце (изворни српски термин је Арбанас), на прелазу 
19. у 20. век означавао је пре свега, наоружаног човека на широком 
простору од Албаније до Македоније и од Новопазарског санџака 
до Епира с великим повластицама које су се тицале ослобађања од 
пореза, од војне службе и других обавеза које су важиле за друге 
слојеве становништва. Отуда су и појмови којима се данас придаје 
ексклузивно етнички карактер имале једновремено, а понекад и пре- 
тежно, обележје једног посебног, привилегованог социјалног статуса. 
Ради бољег разумевања контекста у којем су се одвијали напори ал- 
банских политичких вођа да извојују аутономију унутар Османског 
царства, битно је нагласити да је Косово с Метохијом било осетљи- 
во гранично подручје у којем су Албанци, с благословом султана 
Абдула Хамида П, као заштитници важних спољних граница импе- 
рије, стекли посебне већ поменуте повластице, али и могућност да 
некажњено пљачкају и прогоне словенско хришћанско становни- 
штво.“ О томе речито сведочи и страна, пре свега француска, ен- 
глеска и америчка путописна литература из тога раздобља.“ 

Начин на који су албански бегови и интелектуалци ин- 
струментализовали албанске устанке, који често имају социјални 
карактер, обележен захтевом да се очувају старе привилегије, а не 
превасходно ради отварања албанских школа и преузимања локал- 
не администрације, добар је показатељ одсуства јасно дефинисане 
националне свести код Албанца у раздобљу пред Први светски 
рат. Оданост непросвећених маса односи се, пре свега, на локалне 
верске и политичке вође, од којих тек њих неколико, попут Хасана 
Приштине или Неџип-бега Драге или Бајрама Цурија, имају јасно 
дефинисане националне циљеве. 

Подршка албанске скупштине у Урошевцу (тада Феризају) 
младотурским превратницима 1908. произашла је из поједноставље- 


# Преписка о арбанаским насиљима у Старој Србији  1898-1899, 
Министарство Иностраних Дела, Београд МрССХСТХ (Роситетв фотапдие. 
Соттезропдапсе сопсетап! [е5 астег де утојепсе ет де ђтгапааре дег Абапагз дапх 
ја Угепе Зетге (Удауег ае Кохоуо) 1898- 1899, Митичтеге де5 АРатте5 Етгапзегез, Ве!- 
згаде МрСССХСГУ),1-145. 

5 Видети, на пример, врсту односа са Грчком код: Вази! Копаз, Стеесе 
апа Ађата 1908- 1914, Тавшше Гог ВаКкап 5тафезв, ТћеззајолШи 1976. 

# Француски примери са цитатима код: Р. Т. Вагаком с, « Гез Егапсајб 
епа МгеЏе Зегбте », Карротјтапсо-уоигочауех, 1азипш аћаготте, Вејггаде 1990, 
стр. 138-150, енглески и амерички у: 0. Т. Вагаком с, „Тће Отеа( Ромел, Зета апа 
ће Абаптап Оџезноп", Вагсатса, уо ХХП, Вејзгаде 1991, 111-125. 

ног разумевања појма устав, јер се исти тумачио као поклич за про- 
теривање свих странаца који су, у време реформне акције великих 
сила (1903 — 1908), покушавали, углавном неуспешно, да заштите 
хришћане, албанске одметнике ставе под контролу локалних власти и 
уведу мир и ред у европске провинције Османског царства.“ Било 
би, такође, веома корисно да је Бартл у својој анализи албанског на- 
ционалног покрета више простора посветио његовој инструментали- 
зацији коју је међу римокатолицима, а затим и међу муслиманима, 
систематски спроводила Аустро-Угарска, а затим, у нешто ограниче- 
нијем обиму, и Италија. Међусобна зависност албанског национал- 
ног покрета и интереса великих сила на Балкану, дала би овом пре- 
гледу историје већу тежину и одговарајући међународни контекст, 
посебно у односима Двојне монархије са Србијом и Црном Гором, 
јер су се на тим просторима сукобљавали најпре интереси Аустро- 
- Угарске и Русије, а затим и два ривалска блока великих сила које ће 
се сукобити у Првом светском рату.“ Аустро-Угарска је, на пример, 
преко научне и политичке пропаганде, нарочито радила на стварању 
заједничког националног идентитета у албанском народу још дубоко 
подељеном верском и племенском припадношћу, форсирајући теорију 
о њиховом наводном илирско-пелашком пореклу.“ 

Проглашење независности Албаније у Валони 1912, 
произашло као последица српског продора на албанску обалу код 
Драча, није, осим у традиционалној суревњивости према суседима, 
битно променило унутаралбанске односе, јер је у годинама Првог 
светског рата настао велики унутрашњи сукоб, грађански рат, који 
се одвијао углавном између припадника различитих слојева или 
верских заједница. Албански национални идентитет добио је по- 
себну снагу упорним радом албанских вођа избеглих са Косова и 
Метохије (Бајрам Цури, Хасан Приштина) који су деловали у 
међуратном раздобљу, када је протекторат над Албанијом, уместо 
распарчане Аустро-Угарске, преузела Италија. Занимљиво је на- 
поменути да и Бартл, као и већина других албанских историчара, у 
покушајима Есад-паше Топтанија да са Србијом, уз одређене те- 
риторијалне уступке, створи неку врсту новог балканског савеза, 


7 Живко Аврамовски, „Извештаји аустроугарских конзула у Косов- 
ској Митровици, Призрену и Скопљу о одборској скупштини у Феризовију 5-23. 
јула 1908. године" Годишњак архива Косова, књ. 2-3 (1966-1967), Приштина 
1970,303-342. 

# 0 томе посебно код: Зтауго Зкепа!, Тће Ађатап Мапопа! Ауекепта 
1878-1912, Рипсеоп Опуегзну Ргезв, Рипсеоп Мезу Јегзеу 1967. 

» Видети код: Милорад Екмечић, Стварање Југославије 1790-1918, 
књ. 2, Просвета, Београд 1989, 451-455. 

види само као још један у низу покушаја српске владе да успоста- 
ви протекторат над Албанијом.“ 

С посебном јасноћом и сигурним пером, Бартл излаже 
историју међуратне Албаније и прати динамичан ток унутрашњих 
превирања у којима су значајну улогу имали и југословенско-албан- 
ски односи. Вреди напоменути да југословенске претензије на ал- 
банску територију, наслеђене из доба Краљевине Србије која је без- 
успешно тражила излаз на море у албанском приморју, нису биле 
једнозначне: мешање Београда у унутрашње албанске сукобе (од 
неуспешног пројекта Мирдитске републике до подршке једној од су- 
кобљених снага) било је, између осталог, мотивисано и потребом да 
се заштити немирна граница према Албанији.' Из Албаније су се 
преливали сукоби и крстариле, под патронатом тзв. Косовског ко- 
митета, бројне дружине албанских одметника (тзв. качака) који 
су у Метохији, на Косову и у данашњој северозападној Македони- 
ји, настојали да подрију југословенску власт нападима на жандарме- 
рију, војску, државне службенике или мирне насељенике. 

За раздобље комунистичке владавине у Албанији, и њене од- 
носе са комунистичком Југославијом, вреди истаћи следеће: Енвер Хо- 
џа је, после неуспешног покушаја да преко идеолошког помирења задо- 
бије управу над Косовом и Метохијом, упорно тражио подршку оних 
великих сила које су биле у сукобу са Титовим режимом. После 1948. 
то је био СССР, а затим, после помирења Тита и Хрушчова, постепе- 
ним окретањем савезу са НР Кином. Може се, такође, запазити да је 
хлађење односа Тиране и Пекинга започело после отопљавања до тада 
затегнутих односа имеђу Титове Југославије и пост-Маове Кине. 

У анализи косовске побуне 1981, и каснијег развоја догађаја, 
Бартл не улази дубље у разматрање односа унутар југословенске феде- 
рације у којој је албанско питање било инструментализовано, најпре за 
потребе успостављања новог баланса снага (рефедерализације СФРЈ) 
после пада чврсторукашке групе на челу с Александром Ранковићем 
1966. и ради Титовог настојања да манипулисањем ривалским нацио- 
нализмима ојача своју уздрману власт. Отварање према Албанији по- 
сле 1971. није било мотивисано само потребом да се афирмише албан- 


» Анализа у: Р. Т. Вагакоме, „Зетјап Сомегатеп! апа Еззад-разћа Торга- 
ш", А. Мигоме (ед.), Зете апа Абатапх т те 20" Сетигу, Зетћап Асадету ог 5сјеп- 
сез, Вејзгаде 1991 (двојезично издање, на српском и енглеском језику). Видети тако- 
ђе и: РТ. Вагаком с, Косоуо. Га зрта!е де [а ћате, 1'Аве 4 Нотте, Гаџзаппе 1993. 

" Живко Аврамовски, „Албанија између Југославије и Италије 
1918-1924", Војноисторијски гласник, бр. 3, Београд 1984, 153-181. Преглед ве- 
ликоалбанске идеологијекод: Ђорђе Борозан, Велика Албанија. Поријекло идеје 
пракса, Војноисторијски институт, Београд 1995. 

ска национална мањина, него и настојањем да се на режим Енвера 
Хоџе у Тирани утиче на известан начин, сада не, као раније — преко 
присталица сарадње с Београдом (Кочи Дзодзе) — него посредством 
косовских Албанаца. Десило се, међутим, супротно: идеолошки утица- 
ји Тиране на косовске Албанце показали су се можда и суштинским за 
дефинисање политичких циљева албанског вођства у Приштини. Дога- 
ђаји су, међутим, сувише близу да би се могао, увидом у поверљиве 
материјале, изрећи коначан суд о снажној међузависности косовске по- 
буне и Хоџиног режима у Тирани. Изостала је, такође, и анализа 
албанског национализма на Косову, који је, у сплету идеолошких и 
историјских митова, додатно подстицан на сукобе, а албанска елита, 
како је својевремено упозорио велики албански оријенталиста Хасан 
Калеши, прихватила некритичку слику сопствене прошлости, која је 
била увод у политичке и међунационалне сукобе.“ Корисна допуна 
Бартловој књизи, можда неком њеном допуњеном издању, било би и 
разматрање опсежне документације о прогонима и исељавањима Срба 
и Црногораца са Косова и Метохији која је савесно урађена, по запад- 
ним стандардима, у Београду средином осамдесетих година.“ 

Укупно узев, књига Албаниин Петера Бартла је, међу свим 
савременим прегледима сличне намене, далеко најозбиљније и најпот- 
пуније дело. Извесне слабости, углавном због знатног ослањања на 
старију албанску и проалбанску литературу и због слабијег познавања 
српских извора и одговарајуће литературе, утицали су да, у појединим 
одељцима, Бартлова књига зазвучи недоречено или непотпуно. За на- 
шу публику, међутим, овај преглед албанске историје може да буде 
подстицај за стварање потпуније слике о једном народу чију историју 
писац несумњиво одлично познаје. То ће, надамо се, допринети на- 
стојањима да се албанска историја почне сагледавати у свом балкан- 
ском амбијенту, у којем ће неразумевање и оспоравања, упркос још 
увек болним и свакодневним последицама сукоба између Срба и Ал- 
банаца, бити постепено превладани: научна историографија је један од 
начина да се дође до тог сада још увек веома далеког циља. 


Душан Т. Батаковић 


> Милош Мишовић, Ко је тражио републику Косово, 1945-1985, 
Народна књига, Београд 1987,240-241, 346-347. 

Виа Репомс #: Маппа ВЛагојеме, Тће Мтгтапопх ојзетх апа Моте- 
пегттајтот Кохоуо апа Метоћђа. Кезићх ојте Зитугу сопдистеа т 1985-1986., Зег- 
ап Асадету ог Зслепсев апа Ап5, Вејзтаде 1992. Видети додатну документацију: 
Атанасије Јевтић, Страдања Срба на Косову и Метохији од 1941. до 1990, 
Јединство, Приштина 1990. 

Јасототш аф Зап Заупо, Егапсезсо, Га роптса аеП Папа т Ађапта пеџе 
тезптотапге де! Гиоготепепге ае! Ке. Воћогпа 1965. 

Млога, Екгетл Веу, Геђепхеттпегипгеп 1-2. Мипсћеп 1968. 1973. 

Хатбот, Сптоуапт, Миззопта Ехрапмопзропик аијает ВаКап. Папепх 
Абатепроћик уот 1. баудит П. ТПтапаракит Каћтеп дез па- 
Петзсћ-јиромаулзсћеп Ттегезхепкопју кл ипа дег папептасћеп 
»третпа!ет« Вехтеђипреп т Зидозчеитора. Натбига 1970. 

Аозппвга, Дог! Т. А., Тће Ришећ т Ађаптта (А Шчогу ојће Рту Ађапт- 

ап ОСепдаттете Отгаттеа апа Ртестеа ђу Ршсећ Ојсетх 
1913- 1914). ТЈ: Зћејга! 15 (1971) 5. 117-130; 16 (1972) 5. 14- Индекс 
51. 
Репизсћ, Епгеђет, Ађапксће Тћгопђеуетђег. Ет Вептаг хит Сбезсћасћте 
дет аБапахсћеп. Зтаатгатипаипг. 10: Мипсћпег Дензсћи Биг 
ВаКкапкипде 4 (1981/82) 8. 89-150; 5 (1983/84) 5. 121-164; 6 
(1990)8.93-151. 
Епасћег, Вегпа Јигвгеп, Ктг 202 апа те Зттироејог Мабипу т Абаптлта. 
Мех'Уогк 1984. 
Зећима - Меке, Млсћаеј, Еплчећипг ипа Аигбаи дет Копгза таи т А!- 


ђатеп (1912-1939). КегегипргбИдипреп, Неттхсћајзугет5е Абдул Хамид Ш, султан 112, 14, Атанасије, архиепископ 68 


ипа Масћтетеп т ететјипреп Вагкапзаат. Мипсћеп 1987. 122 Аталијат, Михајло 20 
НШббеп, Кегтпаја, Ађапја 5 Мапопа! Гретапоп Зтигге: Те Втег Утс- Абдул Меџид 1, султан 79 Аулета, Ђовани ди Маркесе 144 
Тогу. Гопдоп. Меу Уогк 1991. Абдул Меџид, принц 147 Ахмед Фуад, египатски принц 
Адхамиди, Гаљи 165 147 
Азис-паша 165 Ахмед Изет-паша 147 
Седмо поглавље Алемано, Гварнерије Ахмед Нијази, бег 112—115 
Натт, Наггу, КеђеЏеп гегеп Мозкаи. Абатеп - Ректгу Вгискепкорјт ПНЕ пар 21 А а Ала 
Еигора. Којп 1962. - Ш Анђео, цар 22 29 
ап ћић, Мат Е., Ађата апа ће 5то-5омег КЕ. Сатбпавге, Мазз. Алфонс 1, напуљски краљ 39, 44, 
1963. 45 
аезсћасте дег Ратег дег Атђен Ађапгепх, Плтапа 1971; пазгауак ха Алија, Рамиз 265, 266, 269 Бајазит 1, султан 38 
репод 1966-1980. (7, 8 19. рогјаМде) објамдеп и Пгаш 1981. Али-паша Гусињски 97 - П, султан 39, 67 
Рг и, Ретег Е., Зостангг Ађата згтсе 1944. Ротезпс апа Рогетоп Реуе- Али-паша Тепелена Балабан-паша 45 
Јортеп. Сатбпдге, Мазз. 1978. (Тепедиленли) 19 7т6 Балдуин П, цар 23 
Топпез, Вегпћага, „5опдетја!  Ађатгп. Епуег Нохћаз »ејвепег Иег« ипа о (италијански'изасланик) Кора а ки 226 
саћа БА ; ; алша (Балшићи) властелинска 
=: Фе Маатотусћеп Озртитве зетет Таеојовте. Мипећеп 1980. Киза Веји ове 174 порота 30- 32: аараа 
апутоу, Регег, Рге аићепроппасћеп Вегећипгеп Ађатгепх ги Јигозја- Андраши; Ђула, троф 96 И 
игеп ипазиг Џаз5К 1944- 196. Мипсћеп 1982. Андр је Ш, ар 27 - Балша И 31—32 
Гепдма1, Раш, Раз“ етзате А!ГБатеп. Керопазе аих дет Гапа дет зпре- Апоњи, Жералдина 214 — Ђурађ 131 
татеп. Хапсћ 1985. – Ђула, гроф 214 - Ђурађ П 31 
Наш дах, Топ (Нгзг.), Тће Атји: Абатап. Тће Метоттх ојЕпует Нохћа. Аргондица, Антонио 161 - Страцимир 31 
Гопдоп 1986. Аријанити, властелинска породица _ Барбариго, Грегорио, кардинал 87 
Рера, Агзћа, Аратап 5таптат: Тдео-Роптса! Ахрес1в. Мем Хотк 1990. 44 Барди, Франг 52, 86 
Врегај, Елех, АЈБата. А Зодапх Мауетск. Зап Етапстхсо. ОхТога 1990. - Ђорђе 39, 43 Барлети, Марин 40, 46, 84 
Аштапп, Егап7-Гофаг (Нгза.), Абатеп т Џтбтисћ. Ете Вемапахаиј- Е Комјан 39 . Василакиос, Нићифор 20 
пара Мене 1990. Арсеније Ш Црнојевић, српски Баста, Ђорђо 64 
Јаећпе, ашпег, Гапа- ипа Етаћтипрхултхсћај т А!Бћатеп. Ветшп 1991. патријарх 71 . Биконсфилд, лорд Бенџамин 
Гозећ, Плегег, Абатеп. Натриго 1991. — ЈУ Шакабента, српски патријарх Дизраели 35, 96 
ЗР . МУ . | 71 Беби, Алћивијад 200 
Ргазћеп, Ојегеј, Кеапзт Ратппг апа Зсшршите т Арата. 0: Мипсћпег Асдрени (Александер Ставре Бедри-паша 129 


У ензвећи  Еат Вајкапкипде 9 (1993) 5. 155-197. Дренова) 156, 157 
На, Регек, А!ЈБђата апа Те А!Батапх. Гопдоп. Мем Хогк 1994. ' 


Белишова, Лири 247 

Белармини, Роберт, кардинал 86 

Бенедикт ХТ, папа 26 

Берати, Димитер 212 

Берхтолд, Леополд Антон, гроф 
139 


Бериша, Сали 270 

Бернарди, Гиљелмо 24 

Весјећепи, Маппив 84 

Бизмарк, Ото фон, кнез 93, 96 

Бици, Марино, надбискуп 50 

Бичаку, Акиф-паша 172, 181, 190 

- Ибрахим 223—225 

Блиништи, племићка породица 26 

Богдани, Андреа, надбискуп 87 

— Петар 86 

Боемунд 21 

Бољетинац, Иса 127, 169 

Бонапарта, Луј 146 

- Ролан 146 

— Виктор 146 

Бонифације 1Х, папа 31 

Бонис, Емерио де 86 

Боп, Франц 14 

Борис 1, бугарски кнез 19 

Боцарис, Марко 158 

Булињи, Елиодоро де 75 

Бурбон-Орлеан, Франц 
Фердинанд, војвода од 
Монпансје 146 

Брогнар, Венцел Едлер фон 74 

Буда, Алекс 261 

Буди, Пјетр 86 

Бумчи, Луиђ 180, 182, 190 

Буонделмонте, Есо де (деспот 
Јањине) 39 

Бутка, Салих 178 

Бузуку, (Јован) Ђон 84, 88 

Буфи, Или 269 

Бушати, Малик 221 

Бушатлије, породица 73, 78, 82 

— Кара Махмуд-паша 73—77 

— Мехмед-паша 73 

— Мустафа-паша 78—79 


Валоне и Канине 24, 31, 46, 54 

Валтер, Бећир 194 

Варибоба, Ђулио 88 

Васа, Пашко 150, 154 

Венизелос, Елефтериос 176, 178, 
180 

Верлаћи, Бехије 194 

– Шефћет-бег 187 

Већиљхарџи, Наум !18 

Вид, Вилхелм, принц 148, 162, 
163, 164, 165, 166, 167,168, 
169,170,172,173, 176,184, 
197 

Вилхелм П, немачки цар 162, 163 

Вилсон, Томас В. 193 

Виторио Емануеле Ш, италијански 
краљ, 212, 216, 217 

Вљоре, породица 164, 204, 209 

– Исмаил Кемал-бег 113, 121, 122, 
131, 134, 139, 146, 164, 174 

Вриони, породица 204, 209 


Гаврило Радомир, бугарски цар 19 

Гази Мухтар-паша 136 

Сажиз, Тоаппез 83 

Галиб-бег114 

Гвискард, Роберт 20, 21 

Геншер, Ханс Дитрих 266 

Гермењи, Темистокли 178 

Гизл, барон 145 

Гика, Алберт, кнез 145 

Голем, арбанонски владар 22, 44 

Грамено, Михаљ 11, 133, 152 

Гропа, племићка породица 24 

Ошетиз, надбискуп Барски 83 

Гуракући, Луиђ 131, 174, 187, 
190,194, 195, 196, 198 

Густав М, шведски крал> 145 


Даниел, Магистер (Данил 
Хаџнју) 89 

Дара, Габриел 156 

Делвина, Сулејман-бег 185 

Деметрије, арбанонски владар 22 

Де Лонг, Г. Б. 194 


Де Рада, Ђироламо (Јероним) 
160, 161 

Де Ортафа, Рамон 44 

Дева, Џафер 223 

Декроа, пуковник 178 

Де Фортон, генерал 179 

Дзодзе, Кочи 235, 236, 238, 240 

Дибра, Фуад 224 

- Зија 191 

Дине, Фићри 225 

— Спиро 154 

Дишница, Имер 230 

Дочи, Пренк 118, 131, 151, 152 

Дода, Пренк Биб Ш, 131, 169, 
172 

Додани, Висар 155, 156 

Дорија, Андреа 63 

Дорса, Винћенцо 159 

Драга, Неџип 113, 121, 138 

Дуселије, Алан 21 

ЗА И властелинска породица 


Дукађини, Паоло 68 


Ђакомони ди Сан Савино, 
Франческо 213, 219 

Ђиниши, Мустафа 230 

Ђилас, Милован 234 

Ђони, Ђон Марк 188, 189 

Ђурађ 1, видети Балша, Ђурађ 1 

— П, видети Балша, Ђурађ Ц 

Ђурашковић, Вук 199 

Ђузепе Скиро 156 


Елизабета, румунска краљица 162 

Ериксон, Ц. Телфорд 180 

Евгеније ТМ, папа 39 

Еванђели, Пандели 5, 189, 190, 
202 

Евлија Челебија 54 

Ејрес, Хари 192 


Жарковић, Мркша, деспот Валоне 
и Канине 32 


Зека, Хаџи Мула 10 

Зенебиши, властелинска породица 
290 

Зиси, Андреа 227 

Зографос, Георгиос 166 

Зогу, Ахмед 172, 173, 174, 182, 
186, 189,190, 191, 192, 193, 
194, 195, 196, 197,198,199, 
200, 201, 202, 203, 204, 
205, 206, 207, 208, 209, 
210, 211, 212, 213, 214, 215, 
221, 224, 226, 229, 231, 
256, 259 


Ибрахим Хаки-паша 137 

Изабела од Вилардуена 24 

— Виљем, ахајски кнез 24 

Иљаз-бег 187 

Индели, Марио 212 

Инокентије Ш, папа 22 

Ипи, Џафер-бег 188, 190, 191, 
192, 196, 215 


Јакова, Тук 244 

Јахја-бег Дукађини 90 

Јелисавета, руска царица 72 

Јоасаф, надбискуп 71 

Јован Владислав, бугарски цар 19 

Јован Ш Дука Ватац, никејски 
цар 22 

Јосиф П, цар 74, 75 

Јусуфи, Елез 191, 192, 195 


Кадаре, Исмаил 263, 264 

Кавалиотис, Теодорос А. 89 

Кадрију, Хоџа 185 

Казази, Ђон Николе 84, 88 

Каликст Ш, папа 45 

Камбери, Хасан Зико 90 

Кастриота и Перез и Веласко, 
Хуан Аладро 144 

Кара Махмуд-паша, видети 
Бушатлија, Кара Махмуд- 

паша 

Катарина П, руска царица 72 

Карло Велики 30 

— Анжујски, напуљски краљ 
23-27.35 

— 1, аустријски цар 174 

— Ш, напулски краљ 63 

Карол |, румунски краљ 162 

Кастриоте, племићка породица 40 

— Јован (Бон) 66 

Кинардо, Филипо 24 

- Газон 24 

Клемансо, Жорж 180 

Колеман, Р. Л. 194 

Корти, Луиђи, гроф 98, 99 

Кељменди, Али 52, 60, 71, 98, 
227 

Кочи-бег 90 

Колоња, Шахин 113, 1211 

Комнина, деспотица Валоне и 
Канине 21, 22, 31, 32 

Коница, Мехмед-бег 179, 182 

Конрадин, швапски војвода 23 

Константин 1, грчки краљ 176 

Корча, Шефћет 195 

Кота, Костаћ 196, 197 

Крал, Аугуст 174 

Криезију, Цено 200 

Кристофориди, Констандин 153, 
154 

Круја, Мустафа (Мустафа 
Мерлика) 191, 193, 221 

Крум 19 

Ксиландер, Јозеф Ритер (фон) 14 

Кулуриотис, Анастасиос 159 

Купи, Абаз 226, 229, 231 


Ладислав У, мађарски краљ 44 
Лајбниц, Готфрид Вилхелм (фон) 
14 


Ламберц, Максимилијан 262 
Лик, Вилијам 77 

Лече, Франческо Мариа де 88 
Ледесма, Диего 84 

Лека 215 

Лењин, Владимир И. 193, 251 
Леши, Халид 184, 192 

– Хаџи 228-229 

Либохова, Екрем-бег 221 

- Муфид-бег 121, 165, 194, 
196-197 

Лојд Џорџ, Дејвид 180 
Лорекио, Анселмо 161 
Лоренцони, Ђовани 204 
Лоша, Петер, деспот Арте 32, 34 
Лудвиг 1, мађарски краљ 31 


Љуараси, Кристо 158 
– Петро Нини 107 
— Поликсени 158 


Махмуд П, султан 77, 78, 79 
Мајка Тереза (Агнес Гондже 
Бојаджију) 266 

Малешова, Сејфула 226, 235 
Малиновски, Родион Ј. 245 
Манфред, краљ Сицилије 23, 24 
Мао Цедунг 246 

Маљиља, Реис 266 
Мартанеши, Баба Фаја 229 
Матаранга, Лука 84 

Матаранге, властелинска породица 
26, 35, 288 

Мазулус, Мицхаел 84 

Мекси, Александер 270 
Месихи 90 

Метерних, Клеменс Лотар Венцел 
Непомук, кнез 79 

Митко, Тими 154 

Митровица, Реџеп 224, 225 
Михајло П Дука Комнин 22 

— УШ Палеолог, цар 25 
Михајловић, Дража 231 

Мједа, Ндре 18, 19 

Морана, Антонио М. 81 
Мучизаде 90 

Мугоша, Душан 228 

Мурат |, султан 39, 110 

- ПЦ, султан 40, 44, 54 


Мусолини, Бенито 196, 199, 200, 
201, 205, 21, 213, 214, 217, 
218, 221 

Мехмед П, султан 9, -44, 45, 47 

— В. Решад, султан 125 

— Али, оснивач египатске 
краљевске куће 77 

- Али-паша 97 

- Џавид-паша 125 

— Паша, видети Бушатлија, 
Мехмед-паша 

— Саид-паша 136, 137 

Музаки, властелинска породица 


31,35 


Начо, Никола 155, 156 

Наиби, Сулејман 90 

Незими, Ибрахим 90 

Нићифор 1, деспот Епира 25, 26 

— П, деспот Епира 29 

Нигрис, Леоне Г. Б. 233 

Никола ХМ, папа 44 

Никола, црногорски краљ 130, 
138, 141, 145 

Николај, руски цар 146 

Никсон, Ричард 250 

Ноли, Фан Стилијан 12, 170, 186, 
187, 190, 194,195, 196, 207, 
226 

Нопсца, Франц Барон 118 

Носи, Леф 224 


Омер-паша 190 

Орсини, Ђовани Антонио, 
тарентски кнез 45 

Осола, Р. 254 


Павле Карађорђевић, југословенски 
принц намесник 220 

Панвиц, Еберхард фон 213 

Пачо, Јанаћ 262 

Пашић, Никола 171 

Пејани, Бедри 223 


Пеза, Муслим 226, 228, 229 

Пелеса, Томас 68 

Пермети, Турхан-паша 165, 179, 
180, 181, 195 

Пернет, Аудвиг (фон) 74 

Петар 1, руски цар 72 

— 1 Петровић Његош, црногорски 
владика 73 

— Ш, краљ Арагона и Сицилије 25 

Пеци, Сотир 190, 194 

Пије П, папа 45 

Пиколомини, Јохан Норберт, гроф 
70 

Пипа, Арши 6 

Пир, краљ Молосера у Епиру 
103, 149, 203 

Пистули, Ндок 190 

Пјачентини, Стимио 183 

Поповић, Миладин 228 

Прељубовић, Тома 32, 34, 39 

Пресијам, бугарски кнез 19 

Приштина, Хасан 121, 134, 135, 
136, 137, 138, 165, 189, 190, 
191, 193, 198, 200 

Прогон, арбанонски владар 22 

Пуквил, Франсоа 77 


Радовани, Андреа Анђело 76 

— Ђорђе Анђело, надбискуп 76 
Решид-паша 79 

Решити, Фахри 194 

Ререс, Деметрио 45, 61, 64 
Роберт 1, напуљски краљ 30 
Рустеми, Авни 184, 187, 188, 194 


Самуило, бугарски цар 19 

Санудо, Марино 28 

Сарај, Морис 178 

Сејко, Теме 246 

Селеница, Давид 295 

Сефер, Идриз 127 

Симовић, Душан 220 

Скендербег 158, 160, 203-212 
217, 250, 262, 264 


Скендербег Ђорђе (Ђурађ 
Кастриот) 40, 42, 43, 44, 
45, 46, 54, 61, 62, 66, 68, 
70, 73, 84, 104, 144, 149, 
155 

Скура, властелиска породица 25, 
26 

Сола, Уго 200, 201, 213 

Спата, властелинска породица 26 

— Ђин Буа, деспот Арте 34 

Стаљин 234, 235, 238, 239, 241, 
242,243,244,247,257 

Стафа, Кемал 227 

Стефан Душан 28, 29, 31 

— Лазаревић, српски деспот 277 

— Немања 293 

— Првовенчани, српски краљ 
22Стјуарт, Гледис 214 

Сузи 90 

Сулејман И, султан 48, 50 

— паша Барђини 293 

Сума, Михаило, надбискуп 71 


Ташко, Кочо 247 

Темо, Ибрахим 112, 113 

Теодор 1 Анђео Дука Комнин, 
епирски деспот 22 

Тито (Јосип Броз) 228, 240, 242, 
244, 245, 265 

Титони, Томазо 180 

Топије, властелинска породица 30, 

- Андрија 30 

— Ђорђе 32 

- Тануш 26, 30 

- Карло 30, 31, 32 

Топтани 

- Абди-бег 182, 190, 191 

- Есад-паша 121, 138, 141, 163, 
164, 165, 166, 167, 168,170, 

Шала, Реџеп 195 

Шефћет, Торгут-паша 127, 128, 
130, 131, 132 

Шеху, Мехмед 226, 243, 265 

